Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
តាមការសិក្សា៖ ក្រុមមហាសេដ្ឋីចូលចិត្ត ធ្វើរឿងសម្ងាត់ទាំង៥នេះ ទើបខួរក្បាលពួកគេពូកែជាងមនុស្សធម្មតា	https://business-cambodia.com/articles/daily-routine-of-rich-people-by-tom-corley-research	ទម្លាប់ជាផ្លែផ្ការបស់លទ្ធផល ទម្លាប់បែបណាវាសនាបែបនោះ! យ៉ាងណាមិញយោងទៅតាមការសិក្សាស្រាវជ្រាវរបស់លោក Tom Corley ដែលជាអ្នកនិពន្ធអំពីទម្លាប់សេដ្ឋីដ៏ល្បីម្នាក់នៅអាមេរិកបានឱ្យដឹងមហាសេដ្ឋីកំពូលៗជាច្រើន ចូលចិត្តធ្វើសម្ងាត់៥យ៉ាង ដែលហេតុធ្វើឱ្យខួរក្បាលរបស់ពួកគេមានផលិតភាព ពូកែជាងមនុស្សធម្មតាដែលមិនអនុវត្ត។ ១. មិនមើលទូរទស្សន៍ឬស្មាតហ្វូនលើសពី១ម៉ោង ជាក់ស្តែងមហាសេដ្ឋី Bill Gates គឺជាមនុស្សម្នាក់ដែលបោះបង់ចោលការមើលទូរស្សន៍អស់រយៈពេល៥ឆ្នាំនៅពេលដែលគាត់មានអាយុ២០ឆ្នាំ ដើម្បីប្រើពេលវេលាផ្តោតទៅការបង្កើតកម្មវិធីកំុព្យូទ័រ Microsoft។ ដូច្នេះការមើលទូរទស្សន៍ ទូរស័ព្ទ បណ្តាញសង្គមកម្សាន្តច្រើនជ្រុលពេកដោយមិនបានកំណត់ពេលវេលាឱ្យបានត្រឹមត្រូវជាក់លាក់ នោះនឹងធ្វើឱ្យបាត់បង់ការផ្តោតអារម្មណ៍ ខ្ជះខ្ចាយពេលវេលាពេញមួយថ្ងៃដោយមិនសម្រេចលទ្ធផលជាដុំកំភួន ឬស្ទើរតែគ្មានតែម្តង។ ២. មិនទទួលទានអាហារមិនល្អលើសពី៣០០កាឡូរី ជាទូទៅមនុស្សអាចទទួលទានអាហារដែលមានផ្ទុក២០០០កាឡូរីក្នុង១ថ្ងៃ ប៉ុន្តែលោក Tom Corley បានរកឃើញថាអ្នកមានទ្រព្យសម្បត្តិចំនួន៧៥% មិនទទួលទានអាហារមិនល្អឱ្យលើសពី៣០០កាឡូរីនោះទេក្នុង១ថ្ងៃ។ ជាក់ស្តែងលោក Dave Ramsey ដែលជាសេដ្ឋីវិនិយោគមួយរូបបានលើកឡើងថាកាលពីក្មេងគ្រួសារលោកក្រ ឃើញឪពុកម្តាយលំបាករស់នៅជាមួយទម្លាប់មិនល្អធ្វើឱ្យមានជំងឺ ខ្វះទាំងលុយ តែលោកក៏មិនបន្ទោសវាសនាទេដែលមានគ្រួសារក្រ គឺជំនួសវិញដោយការប្រឹងប្រែងធ្វើការ រៀនសូត្រពីទម្លាប់ល្អដែលអ្នកមានទ្រព្យសម្បត្តិធ្វើហើយឥឡូវនេះលោកជាមនុស្សទី១ក្នុងគ្រួសារបានក្លាយជាអ្នកមាននៅអាយុ២៦ឆ្នាំ។ ៣. ក្រោកពីគេង៣ម៉ោងមុនធ្វើការ នៅពេលដែលយើងចូលគេងទៀងពេល នៅពេលព្រឹកក្រោកពីគេងក៏ទៀងពេលដែរ ជាទូទៅមនុស្សពេញវ័យត្រូវការដំណេកយ៉ាងតិច៨ម៉ោងដើម្បីឱ្យរាងកាយមានសុខភាពល្អ ខួរក្បាលមានការចងចាំខ្ពស់។ ដោយឡែកសម្រាប់ទម្លាប់ក្រោកពីដំណេក៣ម៉ោងមុនទៅធ្វើការលោក Richard Branson ដែលជាមហាសេដ្ឋីកំពូលមួយរូបនៅអង់គ្លេសតែងអនុវត្ត គឺលោកតែងតែក្រោកនៅម៉ោង៥:០០នាទីព្រឹក មុនចាប់ផ្តើមការងារនៅម៉ោង៨:០០នាទីព្រឹក។ ៤. អានឬស្តាប់កន្លះម៉ោង/១ថ្ងៃនៅពេលធ្វើដំណើរ តាមការស្រាវជ្រាវបង្ហាញថាបើអ្នកចាយពេលត្រឹមតែ៦នារីអានសៀវភៅរាល់ថ្ងៃនោះវាជួយកាត់បន្ថយកម្រិតស្រ្តេសបានរហូតដល់ទៅ៦៨%។ បើនិយាយពីការអានសៀវភៅសេដ្ឋី Bill Gates គឺជាមនុស្សម្នាក់ដែលចូលចិត្តអានសៀវភៅបំផុត អានតាំងពីរៀនថ្នាក់ទី៥ រហូតដល់អាយុ៦៧ឆ្នាំ។ គាត់មានទម្លាប់អានសៀវភៅរយៈពេល១ម៉ោងមុននឹងចូលគេង។ ហើយ Tom Corley ក៏បានរកឃើញថា អ្នកមានទ្រព្យសម្បត្តិ៨៣% ក៏ចូលចិត្តស្តាប់សំឡេងសៀវភៅនៅពេលពួកគេធ្វើដំណើរតាមឡាន។ ៥. ជួបមនុស្សថ្មីធ្វើទំនាក់ទំនង៥ម៉ោង /១ខែ ការបង្កើតទំនាក់ទំនងគឺជារឿងដែលសេដ្ឋីៗចូលចិត្តធ្វើបំផុតដើម្បីជោគជ័យក្នុងអាជីពការងារឬមុខរបរ ដោយក្នុងនោះមាន៧៩% នៃអ្នកមានទ្រព្យសម្បត្តិ តែងតែធ្វើទំនាក់ទំនង និងមានជំនួបជាមួយមនុស្សថ្មីយ៉ាងហោចណាស់៥ម៉ោងក្នុងមួយខែដើម្បីស្វែងរកគំនិតនិងយុទ្ធសាស្រ្តថ្មីៗអភិវឌ្ឍន៍ខ្លួនឯង។ ជាការពិតណាស់តាមរយៈការស្រាវជ្រាវដូចៗគ្នាជាច្រើនបានលើកឡើងថា ទម្លាប់ប្រចាំថ្ងៃគឺបានជះឥទ្ធិពលចំនួន៤៥% មកលើជីវិតរបស់មនុស្សម្នាក់ៗ។ ដូច្នេះមានន័យថាទម្លាប់គឺជាផ្នែកដ៏ធំមួយដែលមនុស្សគ្រប់គ្នាគួរយកចិត្តទុកដាក់ឱ្យបានខ្ពស់ ដើម្បីរៀបចំជីវិតឱ្យមានការរស់នៅដ៏ល្អប្រសើរមួយ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-11T04:35:06.828Z", "category": "ភាពជាអ្នកដឹកនាំ", "views": 1757, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ប្រយ័ត្នផុតថ្ងៃ! ផ្សារទំនើបអ៊ីអន ប្រកាសលក់បញ្ចុះតម្លៃសម្លៀកបំពាក់ប្រេនៗ ស្បែកជើង នាឡិកា ហូតដល់ទៅ៥០%	https://business-cambodia.com/articles/aeon-big-dicount-50-persentage	ជាដំណឹងល្អមួយសម្រាប់ប្រិយមិត្តទាំងអស់គ្នាដែលមានបំណងចង់ទិញនូវសម្លៀកបំពាក់ ស្បែកជើង នាឡិការដៃ គ្រឿងសំអាង សម្ភារៈប្រើប្រាស់ និងការបូបស្អាតៗដែលមានគុណភាពខ្ពស់ជាមួយតម្លៃធូរថ្លៃ ពេលនេះផ្សារទំនើបអ៊ីអន ប្រកាសលក់បញ្ចុះតម្លៃសម្លៀកបំពាក់ កាបូបនារី ម៉ាក់ល្បីៗរហូតដល់ទៅ៥០%។ យោងតាមផេកផ្លូវការរបស់់ផ្សារទីនើប AEON Retail Cambodia កាលពីពេលថ្មីៗនេះបានឱ្យដឹងថា ការតាំងពិព័រណ៌លក់នាឡិកាដៃបុរស នារី ដែលមានម៉ាកល្បីៗដូចជា PERRY ELLIS (ភែរី អេលីស), COACH (ខូច), BOSS(បូស) , INVICTA(អ៊ីនវ៉ិចតា) និង MVMT (អឹមវីអឹមធី) ដោយមានការបញ្ចុះតម្លៃពិសេសរហូតដល់ ៥០%ពី ផ្សារទំនើបអុីអនសែនសុខស៊ីធី។ កម្មវិធីពិសេសនេះ ចាប់ផ្តើមពីថ្ងៃនេះរហូតដល់ ថ្ងៃទី ២៣ ខែ កក្កដា ឆ្នាំ ២០២៣ នៅជាន់ផ្ទាល់ដីទល់មុខកន្លែងផ្ដល់ពត៌មាន។   រីឯសម្លៀកបំពាក់វិញផ្សារទំនើបអ៊ីអនមានជ័យ មានការដាក់តាំងលក់បញ្ចុះតម្លៃពិសេសរហូតដល់ ៥០% ដូចគ្នា និងមានការ ទិញពីរ ថែមមួយថែមទៀតទៅលើសំលៀកបំពាក់ក្នុង និងគេងយប់នារី ដែលចូលរួមពីម៉ាកល្បីៗដូចជា: Wacoal (វ៉ាកូល) Sabina (សាប៊ីណា) Scarlet (ស្កាលេត) ដែលមានទីតាំងនៅជាន់ផ្ទាល់ដី ជាប់នឹងជណ្តើរយន្ត។ ដោយកម្មវិធីពិសេសនេះផ្តល់ជូន ចាប់ពីថ្ងៃទី ១០ រហូតដល់ថ្ងៃទី ២៤ ខែ កក្កដា ឆ្នាំ ២០២៣។ ទន្ទឹមនឹងនេះដែរ ចំពោះស្បែកជើងបុរសនារីវិញ មានប្រេនធំៗដូចជា VK (វីខេ) និង LENOX-V (លីណុកវី)។ ដោយកម្មវិធីពិសេសនេះចាប់ផ្តើមពីថ្ងៃនេះរហូតដល់ថ្ងៃទី ២៤ ខែ កក្ដដា ឆ្នាំ ២០២៣ នៅជាន់ទីមួយក្បែរកន្លែងលក់ស្បែកជើងនារី៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-11T04:15:36.024Z", "category": "កំពូលអ្នកលក់", "views": 1550, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
តម្លៃប្រេងសាំងថ្មី! ក្រសួង ប្រកាសតម្លៃសាំងដែលត្រូវលក់ជូនពលរដ្ឋពីថ្ងៃទី១១ ដល់ទី២០ ខែកក្កដា	https://business-cambodia.com/articles/oil-prices-for-the-second-week	មុននេះបន្តិច យោងតាមលិខិតរបស់ក្រសួងពាណិជ្ជកម្ម បានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី១១ ដល់ថ្ងៃទី២០ ខែកក្កដា ឆ្នាំ២០២៣ នឹងត្រូវលក់ ៤.១៥០ រៀល/ក្នុង១លីត្រសម្រាប់សាំងធម្មតា EA92  និង ៤,000 រៀល/ក្នុង១លីត្រ សម្រាប់ប្រេងម៉ាស៊ូត។ បើតាមតម្លៃខាងលើនេះ បានឱ្យដឹងថា តម្លៃលក់រាយសម្រាប់សាំងធម្មតានៅរក្សាតម្លៃដដែល តែ ចំពោះម៉ាស៊ូតវិញគឺឡើងថ្លៃ ០,៥០រៀល ។ ដោយឡែកកាលពីកន្លងទៅតម្លៃប្រេងសាំងលក់ក្នុងតម្លៃ ៤,១៥០ រៀល/ក្នុង១លីត្រសម្រាប់សាំងធម្មតា EA92  និង ៣,៩៥០ រៀល/ក្នុង១លីត្រសម្រាប់ប្រេងម៉ាស៊ូត DO 50ppm ។ សូមបញ្ជាក់ថា ដើម្បីជួយសម្រួលដល់ជីវភាពរបស់ប្រជាជន និងដោយមានការរួមចំណែកពីក្រុមហ៊ុនចែកចាយប្រេងឥន្ធនៈនៅកម្ពុជា សម្តេចអគ្គមហាសេនាធិបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន៦,៥សេនដុល្លារក្នុងមួយលីត្រ៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-11T04:06:16.988Z", "category": "ព័ត៌មានថ្មីៗ", "views": 6397, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
Royal Enfield Himalayan ម៉ូតូ off-road សាកសមបំផុតសម្រាប់រដូវភ្លៀង	https://business-cambodia.com/articles/royal-enfield-himalayan	ម៉ូតូ Himalayan ជាម៉ូតូសម្រាប់ធ្វើដំណើរផ្សងព្រេងដែលបង្កើតឡើងដោយក្រុមហ៊ុន Royal Enfield ។ ជាម៉ូតូ ដែលអាចបត់បែនបាន គ្រប់ស្ថានភាពផ្លូវ ដែលធ្វើឱ្យវាក្លាយជាជម្រើសដ៏ពេញនិយមសម្រាប់អ្នកដែលចូលចិត្តរុករកនិង ស្វែងយល់ពីស្ថានភាពផ្លូវដែលលំបាក និងរីករាយក្នុងការជិះពេលដែលមានភ្លៀងធ្លាក់។ សំណួរមួយដែលគេសួរច្រើនថា តើ Himalayan 411cc អាចផ្ទុកទម្ងន់បានប៉ុន្មានគីឡូ? ចម្លើយដ៏សាមញ្ញគឺ មិនមានដែនកំណត់ទម្ងន់សម្រាប់ម៉ូតូ Himalayan ទេ។ ម៉ូតូនេះត្រូវបានរចនាឡើងឱ្យមានភាពធន់មាំ និងមានសមត្ថភាពអាចផ្ទុកបានគ្រប់ទម្ងន់របស់អ្នកជិះ។ នៅក្នុងទីផ្សារប្រទេសកម្ពុជាឥឡូវនេះ Royal Enfield Himalayan 411cc គឺជាជម្រើសដំបូងគេសម្រាប់អ្នកជិះម៉ូតូធំភាគច្រើនដែលចូលចិត្តផ្សងព្រេងនៅលើផ្លូវ Off-road ក្នុងអំឡុងពេលវិស្សមកាលសម្រាប់ការបោះតង់នៅតាមបណ្តាខេត្តនានា នៅខាងក្រោមនេះគឺជាហេតុផលមួយចំនួនដែល Himalayan សាកសមបំផុតសម្រាប់ការជិះនៅស្ថានភាពផ្លូវ Off-road : 1.Ground Clearance: Himalayan ផ្តល់នូវសមត្ថភាពនៃការជិះនៅលើដីទួលបានយ៉ាងល្អ ដោយគម្លាតម៉ូតូខ្ពស់ពីដី វាជាចំណុចពិសេសសម្រាប់ផ្លូវនៅរដូវភ្លៀងនេះ នៅពេលដែលផ្លូវត្រូវបានលិចទឹក ឬមានទៅដោយថ្លុកនិង រណ្តៅតូចៗច្រើន។ នៅផ្នែកខាងក្រោមនៃម៉ូតូដ៏ខ្ពស់ជួយការពារការជ្រាបទឹក និងអនុញ្ញាតឱ្យម៉ូតូធ្វើដំណើរឆ្លងកាត់ផ្លូវលំបាកៗបានយ៉ាងល្អ។ 2.Traction: Himalayan បានបំពាក់ដោយប្រភេទសំបកកង់ដែលផ្តល់នូវការក្តាប់ជាប់ដីបានយ៉ាងល្អទាំងលើផ្លូវកៅស៊ូ និងផ្លូវOff-road ។ សំបកកង់នេះផ្តល់នូវការអូសទាញគ្រប់គ្រាន់ទោះបីជានៅលើដីសើម ឬដីភក់ ដោយកាត់បន្ថយឱកាសនៃការបាត់បង់ការគ្រប់គ្រងនៅពេលដែលរអិល។ 3.ABS: Himalayan ប្រើប្រាស់ជាមួយប្រព័ន្ធហ្វ្រាំង anti-lock braking system (ABS) ដែលជួយបង្កើនសុវត្ថិភាពក្នុងអំឡុងពេលដែលមេឃកំពុងភ្លៀង។ ABS ការពារកង់មិនឱ្យចាប់ជាប់ពេកពេលចាប់ហ្វ្រាំងភ្លាមៗ នេះអាចកាត់បន្ថយហានិភ័យនៃការរអិលដួលលើផ្ទៃដីដែលមានសភាពសើមហើយរអិលខ្លាំង។ 4.Weather Protection: Himalayan មានរបាំងកញ្ចក់ធំការពារខ្យល់ ដែលផ្តល់ការការពារប្រឆាំងនឹងទឹកភ្លៀង និងភក់ដែលសាចមកលើកុងទ័រឌីជីថល។ លើសពីនេះ ការរចនាម៉ូតរបស់ម៉ូតូនេះ រួមបញ្ចូលនូវរូបរាង semi-enclosed bodywork ដែលអាចជួយការពារអ្នកជិះដែលទទួលរងពី ខ្យល់ និងភ្លៀងផងដែរ។ 5.ភាពអាចជឿជាក់បាន: ម៉ូតូ Royal Enfield ត្រូវបានគេស្គាល់សម្រាប់គុណភាពផលិតដ៏រឹងមាំ និងភាពជឿជាក់។ Himalayan ត្រូវបានរចនាឡើងដើម្បីគ្រប់គ្រងលក្ខខណ្ឌនៃការជិះគ្រប់ស្ថានភាពផ្លូវ រួមទាំងពេលភ្លៀងធ្លាក់ ជាពិសេសការផ្សងព្រេងOff-road ។ ភាពធន់ និងដំណើរការដែលអាចទុកចិត្តបាន ធ្វើឱ្យវាក្លាយជាជម្រើសដ៏សាកសមបំផុតសម្រាប់រដូវវស្សានេះ ។	{ "spider_name": "businesscambodia", "scrape_at": "2025-06-14_19:40:22", "date_created": "2023-07-11T04:00:26.839Z", "category": "PR", "views": 190, "author": { "first_name": "Makara", "last_name": "Chham", "email": "makarachham1998@gmail.com" }, "quality_warning": [ "noisy" ] }
អភិបាលក្រុងបាងកក ចេញបញ្ជាក់ទាក់ទងហេតុការណ៍រលំបាក់ស្ពានអាកាស ដែលផ្ដាច់.ជីវិតមនុស្ស២នាក់	https://business-cambodia.com/articles/bangkok-bridge-girder-fatally-collapsed	កាលពីថ្មីៗស្ពានអាកាសមួយកន្លែងនៅកណ្ដាលទីក្រុងបាងកក ប្រទេសថៃ បានបាក់រលំ ដោយហេតុការណ៍បណ្ដាលឲ្យមនុស្សជាង៨នាក់បានរងរបួស និង២នាក់បានស្លាប់។ នេះបើយោងតាមការចុះផ្សាយរបស់សារព័ត៌មាន khaosodenglish ។ ក្នុងនោះដែរលោក Chadchart Sittipunt អភិបាលក្រុងបាងក បានឲ្យដឹងថាមូលហេតុពិតនៃគ្រោះថ្នាក់នេះនៅមិនទាន់ដឹងនៅឡើយទេ ប៉ុន្តែមិនមែនមកពីគ្រោះថ្នាក់ចរាចរណ៍ឡើយ ។ លោកក៏បានបន្ថែមថា “រឿងនេះមិនគួរកើតឡើងក្នុងអំឡុងពេលដំណើរការសាងសង់ទេ។ ភាពមិនប្រក្រតីអាចកើតមានឡើងបន្ទាប់ពីគ្រឹះត្រូវបានសាងសង់យ៉ាងជ្រៅទៅក្នុងស្រទាប់ខ្សាច់។ វាត្រូវបានសន្មត់ថានេះបណ្តាលមកពីអស្ថិរភាពនៃសំណង់។ យើងរំពឹងថាផ្នែកដែលបង្គោលត្រូវបានខូចនឹងផ្ទុកលើសទម្ងន់”។ គួរបញ្ជាកផហដែរថា ស្ពានដែលបានបាក់ខាងលើគឺស្ថិតនៅក្នុងស្រុក Lat Krabang ក្នុងទីក្រុងបាងកក ប្រទេសថៃ។ ស្ពាននេះគឺជាផ្នែកមួយនៃគម្រោងសាងសង់ផ្លូវហាយវេក្នុងគោលបំណងសម្រួលចរាចរណ៍ដែលកកស្ទះខ្លាំងក្នុងទីក្រុង៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:22", "date_created": "2023-07-11T03:32:45.425Z", "category": "អចលនទ្រព្យ", "views": 377, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ក្តៅៗ! ក្រសួង ប្រកាសឱ្យអ្នកប្រើឧបករណ៍៣នេះ អាប់ដេតជាបន្ទាន់ ប្រយ័ត្នចោរ.ព័ត៌មានអាចធ្វើការហេកចូល	https://business-cambodia.com/articles/announce-the-users-of-these-3-devices	មុននេះបន្តិច យោងតាមការចេញផ្សាយនៅលើទំព័រផេកផ្លូវការរបស់ក្រសួងប្រៃសណីយ៍ និងទូរគមនាគមន៍នៅថ្ងៃទី១១ ខែកក្កដា ឆ្នាំ២០២៣ នេះ បានឱ្យដឹងថា សម្រាប់បងប្អូនដែលកំពុងប្រើប្រាស់ទូរស័ព្ទ iPhone  iPads និង Macs OS ត្រូវប្រញាប់អាប់ដេតជាបន្ទាប់។ ប្រភពដដែលបានបន្តឱ្យដឹងទៀតថា សម្រាប់អ្នកប្រើប្រាស់ឧបករណ៍ ៣ខាងលើ ប្រញាប់អាប់ដេត ព្រោះខ្លាចចោរព័ត៌មានវិទ្យាអាចធ្វើការហេកចូលទៅក្នុងឧបករណ៍របស់អ្នក ដោយគ្រាន់តែចូលបើកមើលវេបសាយប៉ុណ្ណោះ។ ជំនាន់ចុងក្រោយដែលត្រូវតំឡើងនោះគឺ 16.5.1 (a) សម្រាប់ iPhone, iPad និង 13.4.1 (a) សម្រាប់ Macs OS ។ ដូច្នេះហើយ សូមបងប្អូនប្រញាប់អាប់ដេត ជៀសវាងមានការហេកចូលណាមួយ ដែលអាចធ្វើឱ្យប៉ះពាល់ដល់ព័ត៌មានផ្ទាល់ខ្លួនលោកអ្នក៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-11T03:27:57.895Z", "category": "ព័ត៌មានថ្មីៗ", "views": 11645, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
ជិតដល់ថ្ងៃបោះឆ្នោតហើយ! ចង់ដឹងខ្លួនឯងមានឈ្មោះបោះឬអត់ អាចមើលតាមវេបសាយ១ នេះឥលូវបាន	https://business-cambodia.com/articles/check-voter-names	នៅសល់តែប៉ុន្មានថ្ងៃនោះទេ ប្រទេសកម្ពុជានឹងធ្វើការបោះឆ្នោតជ្រើសតាំងតំណាងរាស្រ្ត នីតិកាលទី៧ ឆ្នាំ២០២៣ ដែលនៅក្នុងឱកាសបោះឆ្នោតនោះអ្នកធ្វើការគ្រប់វិស័យទាំងអស់នឹងត្រូវបានឈប់សម្រាករយៈពេល ៣ថ្ងៃពេញគឺចាប់ពីថ្ងៃទី២២ ដល់ថ្ងៃទី២៤ ខែកក្កដានេះដើម្បីបានទៅចូលរួមទៅបោះឆ្នោតឱ្យបានគ្រប់ៗគ្នា។ ជាមួយគ្នានោះដែរ ចំពោះបងប្អូនមួយចំនួនដែលកំពុងតែត្រៀមខ្លួនទៅបោះឆ្នោត តែមិនទាន់ច្បាស់១០០% ថាខ្លួនឯងមានឈ្មោះបោះឆ្នោតឬអត់បងប្អូនចូលទៅកាន់វេបសាយរបស់គ.ជ.ប ឬគណ:កម្មាការជាតិរៀបចំការបោះឆ្នោតតាមតំណភ្ជាប់នេះ https://voterlist.nec.gov.kh/  រួចវាយរួចលោកអ្នកអាចស្វែងរកបាន។ សូមបញ្ជាក់ របៀបនៃការចូលឆែកឈ្មោះបោះឆ្នោតគឺមានតាម៣របៀបគឺ (១).ស្វែងរកតាមរយ:ឈ្មោះ (២).ស្វែងរកតាមរយៈអត្តលេខ (3).ស្វែងរកតាមរយ:លេខអត្តសញ្ញាណប័ណ្ណ ឬឯកសារបញ្ជាក់អត្តសញ្ញាណ។ នៅពេលបងប្អូនជ្រើសរើសវិធីណាមួយ បងប្អូនគ្រាន់តែចូលទៅជ្រើសរើសខេត្ត និងឃុំ/សង្កាត់ ដែលខ្លួនត្រូវបោះ រួចវាយបញ្ចូលឈ្មោះនាម និងត្រកូលជាការស្រេច៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:22", "date_created": "2023-07-11T02:20:02.442Z", "category": "ព័ត៌មានថ្មីៗ", "views": 34947, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធនាគារ ព្រីនស៍ និងសមាគមវិនិយោគិននវានុវត្តន៍ និងអភិវឌ្ឍន៍ ព្រមទាំងក្រុមហ៊ុន ID Capital បានចាប់ដៃគូក្នុងកិច្ចជំរុញការអភិវឌ្ឍន៍អាជីវកម្មនៅកម្ពុជា	https://business-cambodia.com/articles/prince-bank-and-id-capital	[ភ្នំពេញ ថ្ងៃទី១០ ខែកក្កដា ឆ្នាំ២០២៣] ធនាគារ ព្រីនស៍ ម.ក ជាធនាគារពាណិជ្ជមួយដែលរីកចម្រើនលឿនបំផុត និងសមាគមវិនិយោគិននវានុវត្តន៍ និងអភិវឌ្ឍន៍ (IDI) ព្រមទាំងក្រុមហ៊ុនID Capital (IDC) បានភ្ជាប់ភាពជាដៃគូសហការនៅថ្ងៃនេះ ដើម្បីផ្តល់ការគាំទ្រផ្នែកហិរញ្ញប្បទានកាន់តែប្រសើរបន្ថែមទៀតដល់សហគ្រិនកម្ពុជា និងម្ចាស់សហគ្រាសធុនតូច និងមធ្យម ដែលជាសមាជិកនៃសមាគម IDI និងIDC សម្រាប់កំណើនអាជីវកម្មនៅវិស័យឧស្សាហកម្មនីមួយៗ ដោយគាំទ្រការច្នៃប្រឌិតនៃអាជីវកម្ម។ អនុស្សរណៈនៃការយោគយល់គ្នានេះ ត្រូវបានចុះហត្ថលេខានៅថ្ងៃទី១០ ខែកក្កដា ឆ្នាំ២០២៣ រវាងលោក ហ៊ន់ សុរចនា អភិបាលគ្រប់គ្រង និងប្រធាននាយកប្រតិបត្តិនៃធនាគារ ព្រីនស៍ ម.ក និងលោកបណ្ឌិត ហោ សេរីវឌ្ឍន៍ ប្រធានក្រុមប្រឹក្សាភិបាលសមាគម IDI និងក្រុមហ៊ុន IDC នៅការិយាល័យកណ្តាលរបស់ធនាគារ ព្រីនស៍ ដែលមានទីតាំងនៅអគារព្រីនស៍ភ្នំពេញ ផោវើរ។ ពិធីចុះហត្ថលេខានេះ ក៏មានការអញ្ជើញចូលរួមពីថ្នាក់ដឹកនាំជាន់ខ្ពស់របស់ធនាគារ ព្រីនស៍ ផងដែរ រួមមាន លោកLooi Kok Soon អនុប្រធាននាយកប្រតិបត្តិ លោកLeslie Lee នាយកប្រតិបត្តិចែកចាយ លោកAlex Lim នាយកនាយកដ្ឋានទំនាក់ទំនងសាជីវកម្ម និងទីផ្សារ និងថ្នាក់ដឹកនាំជាន់ខ្ពស់នៃសមាគមIDI និងក្រុមហ៊ុនID Capital រួមមាន លោក ចាប សុភ័គ ប្រធានលេខាធិការដ្ឋានសមាគម IDI និងជាប្រធាននាយកប្រតិបត្តិក្រុមហ៊ុន IDC លោក អ៊ុច សោភ័ណ សមាជិកក្រុមប្រឹក្សាភិបាល លោក សៀង ឆាង សមាជិកក្រុមប្រឹក្សាភិបាល លោក សុខ វឌ្ឍនៈ នាយកប្រតិបត្តិវិនិយោគ និងអាជីវកម្ម និងអ្នកស្រី ប៉ាន់ អម្រឹតធីតា នាយកប្រតិបត្តិប្រតិបត្តិការ។ លោក ហ៊ន់ សុរចនា អភិបាលគ្រប់គ្រង និងប្រធាននាយកប្រតិបត្តិនៃធនាគារ ព្រីនស៍ ម.ក បានមានប្រសាសន៍ថា៖ “ដោយមានចក្ខុវិស័យក្នុងការរួមចំណែកឆ្ពោះទៅរកការអភិវឌ្ឍន៍ និងគាំទ្រសហគ្រិន ព្រមទាំងធុរកិច្ចកម្ពុជា ក៏ដូចជាការពង្រឹងសេដ្ឋកិច្ចក្នុងស្រុក ធនាគារ ព្រីនស៍ បានត្រៀមខ្លួនរួចជាស្រេច ដោយប្តេជ្ញាចិត្ត និងខិតខំប្រឹងប្រែងបន្ថែមទៀត ដើម្បីផ្តល់នូវដំណោះស្រាយហិរញ្ញវត្ថុ និងការផ្តល់ប្រឹក្សាអាជីវកម្មនានា ហើយយើងជឿជាក់ថា តាមរយៈបណ្តាញ IDI និងIDC យើងអាចទំនាក់ទំនងទៅកាន់សហគ្រិនក្នុងស្រុក និងសហគ្រាសធុនតូច និងមធ្យម នៅទូទាំងឧស្សាហកម្មកម្ពុជាឱ្យកាន់តែមានប្រសិទ្ធភាព ក្នុងការផ្តល់ជំនួយផ្នែកហិរញ្ញវត្ថុ នៅពេលដ៏ត្រឹមត្រូវ និងសមស្រប ដើម្បីពង្រីកគម្រោងអាជីវកម្មដែលមានស្រាប់ និងថ្មីបន្ថែមទៀត។ យើងនឹងធ្វើការយ៉ាងជិតស្និទ្ធជាមួយ IDI និងIDC ដើម្បីបង្កើតជាកញ្ចប់ផលិតផលហិរញ្ញវត្ថុពិសេស និងជាក់លាក់ទៅតាមប្រភេទអាជីវកម្មនីមួយៗ ដែលពន្លឿនការទទួលបានជំនួយ និងដំណោះស្រាយហិរញ្ញវត្ថុដ៏ល្អបំផុត។ កិច្ចសហប្រតិបត្តិការនេះ នឹងផ្តល់ឱកាសកាន់តែច្រើនសម្រាប់អាជីវកម្មថ្មីដែលត្រៀមរួចរាល់ក្នុងការបង្ហាញខ្លួនក្នុងទីផ្សារ ហើយជាមួយគ្នាផងដែរ នេះក៏អាចទ្រទ្រង់ដល់កំណើនរបស់កម្ពុជា ក្នុងការប្រឈមមុខនឹងបញ្ហាប្រឈមផ្នែកពាណិជ្ជកម្ម និងសេដ្ឋកិច្ចក្នុងតំបន់ និងអន្តរជាតិ។” លោកបណ្ឌិត ហោ សេរីវឌ្ឍន៍ ប្រធានក្រុមប្រឹក្សាភិបាលសមាគម IDI និងក្រុមហ៊ុន IDC ក៏បានបញ្ជាក់ដែរថា៖ “ដោយសារឥទ្ធិពលដូមីណូ ក្នុងសេដ្ឋកិច្ចពិភពលោក បានបង្កើតជាបញ្ហាប្រឈមដល់វិនិយោគិន និងធុរកិច្ចក្នុងស្រុក ក្នុងការស្វែងរកដើមទុនសម្រាប់អភិវឌ្ឍគម្រោងអាជីវកម្មថ្មីដែលបានគ្រោងទុក។ ការដែលយើងមានធនាគារ ព្រីនស៍ ជាដៃគូសហការក្នុងនាមជាគ្រឹះស្ថានហិរញ្ញវត្ថុ នឹងបង្កើនឱកាសកាន់តែច្រើនសម្រាប់សហគ្រិនក្នុងស្រុក ក្នុងការបង្កើនអាជីវកម្មដែលមានស្រាប់ ហើយថែមទាំងអាចវិនិយោគលើអាជីវកម្មថ្មីៗ ដែលត្រៀមចូលទៅក្នុងទីផ្សារផងដែរ។ ក្នុងនាមជាមជ្ឈមណ្ឌលវិនិយោគឈានមុខគេនៅក្នុងកម្ពុជា យើងកំពុងស្វែងរកលទ្ធភាពថ្មីៗ និងត្រួសត្រាយផ្លូវសម្រាប់ឧស្សាហកម្មអាជីវកម្មក្នុងស្រុករបស់យើង ដើម្បីអភិវឌ្ឍបន្ថែមទៀតទាំងនៅក្នុងតំបន់ និងឆាកអន្តរជាតិ។ ការផ្តោតសំខាន់នាពេលបច្ចុប្បន្នរបស់យើង គឺទៅលើឧស្សាហកម្មផលិតផលនាំចេញ ដូចជា អង្ករ ម្រេច និងទឹកឃ្មុំ ហើយយើងកំពុងធ្វើការជាមួយក្រសួងពាក់ព័ន្ធលើដំណោះស្រាយការនាំចេញឱ្យកាន់តែប្រសើរឡើង ពីក្នុងស្រុកទៅក្រៅប្រទេស ដូចជាសហរដ្ឋអាមេរិក ចិន និងបណ្តាប្រទេសនៅអឺរ៉ុប។ ហើយជាការពិតណាស់ នៅក្នុងផ្នែកនេះ ធនាគារ ព្រីនស៍ នឹងដើរតួយ៉ាងសំខាន់ក្នុងការផ្តល់ជូនយើងនូវដំណោះស្រាយផ្នែកហិរញ្ញប្បទានពាណិជ្ជកម្ម »។ នៅក្នុងកិច្ចសហប្រតិបត្តិការនេះ IDI និង IDC គឺជាមជ្ឈមណ្ឌលវិនិយោគចម្បងដែលជួយសហគ្រិន ក្នុងការកំណត់គម្រោងវិនិយោគ និងសម្រេចបាននូវផលចំណេញពីការវិនិយោគខ្ពស់ តាមរយៈការកសាងបណ្តាញវិនិយោគិនដ៏រឹងមាំ។ ទន្ទឹមនឹងនេះ ធនាគារ ព្រីនស៍ គឺជាគ្រឹះស្ថានហិរញ្ញវត្ថុស្នូលដែលផ្តល់ដំណោះស្រាយហិរញ្ញវត្ថុដល់សមាជិកចំនួន១០១ របស់ IDI និង IDC ដែលត្រូវការដើមទុន ដើម្បីវិនិយោគ ឬពង្រីកក្រុមហ៊ុនរបស់ពួកគេ និងគម្រោងអាជីវកម្មថ្មីៗដែលត្រៀមខ្លួនរួចរាល់សម្រាប់ការចុះបញ្ជី។ យើងផ្តល់ជូននូវការប្រឹក្សាអំពីការវិនិយោគ និងប្រតិបត្តិការអាជីវកម្មលើផ្នែកហិរញ្ញវត្ថុ ដើម្បីជួយឱ្យសហគ្រិនគ្រប់រូបសម្រេចបាននូវចក្ខុវិស័យ និងគោលដៅរបស់ពួកគេ ដោយមិនកំណត់ចំពោះប្រភេទអាជីវកម្មនោះទេ។ សម្រាប់ព័ត៌មានបន្ថែមអំពីផលិតផល និងសេវាកម្មរបស់ធនាគារ ព្រីនស៍ សូមចូលទៅកាន់គេហទំព័រ www.princebank.com.kh ឬទាក់ទងមកសេវាទំនាក់ទំនងអតិថិជនរបស់យើងតាមរយៈលេខ 1800 20 8888 (ឥតគិតថ្លៃ)។ អំពីធនាគារ ព្រីនស៍ ម.ក ធនាគារ ព្រីនស៍ ម.ក បានចាប់ផ្តើមប្រតិបត្តិការរបស់ខ្លួន ក្នុងឆ្នាំ២០១៥ ក្នុងនាមជាគ្រឹះស្ថានមីក្រូហិរញ្ញវត្ថុឯកជនមួយ ដែលមានឈ្មោះចាស់ថា “គ្រឹះស្ថានមីក្រូហិរញ្ញវត្ថុ ព្រីនស៍ ហ្វាយនែន ភីអិលស៊ី” ហើយត្រូវបានប្រែក្លាយទៅជាធនាគារពាណិជ្ជ ដែលមានអាជ្ញាប័ណ្ណធ្វើប្រតិបតិ្តការធនាគារលេខធ៤៦ ពីធនាគារជាតិនៃកម្ពុជា ចុះថ្ងៃទី១៨ ខែកក្កដា ឆ្នាំ២០១៨។  ដោយមានមូលដ្ឋានដើមទុនដ៏រឹងមាំ ជាមួយនឹងការប្រើប្រាស់បច្ចេកវិទ្យាទំនើប ប្រកបដោយជំនាញច្បាស់លាស់ និងការយល់ដឹងយ៉ាងទូលំទូលាយអំពីទីផ្សារក្នុងស្រុក ធនាគារ ព្រីនស៍ ម.ក មានភាពជឿជាក់ក្នុងការក្លាយជាគ្រឹះស្ថានឈានមុខក្នុងវិស័យធនាគារ ដោយផ្តល់ដំណោះស្រាយហិរញ្ញវត្ថុច្រើនជម្រើស និងសម្បូរបែបដល់អតិថិជនរបស់យើង តាមរយៈសេវាកម្ម និងផលិតផលជាច្រើនប្រភេទ ដែលប្រកបដោយភាពងាយស្រួល និងបទពិសោធន៍ដ៏ល្អឥតខ្ចោះ ជូនអតិថិជនរបស់យើង។ យើងមានចំណាប់អារម្មណ៍យ៉ាងខ្លាំងក្នុងការរួមចំណែកដល់ការអភិវឌ្ឍន៍ សហគ្រាសធុនតូច និងមធ្យម ដែលជាផ្នែកដ៏សំខាន់មួយនៃអតិថិជនគោលដៅរបស់យើង។ បច្ចុប្បន្ននេះយើងមានសាខាចំនួន៣៤ និងទីតាំងអេធីអឹមចំនួន៨២ នៅទូទាំងព្រះរាជាណាចក្រកម្ពុជា។ អំពីសមាគមវិនិយោគិននវានុវត្តន៍ និងអភិវឌ្ឍន៍ និងក្រុមហ៊ុន ID Capital សមាគមវិនិយោគិននវានុវត្តន៍ និងអភិវឌ្ឍន៍ (IDI) និងក្រុមហ៊ុន ID Capital (IDC) មានមោទនភាពយ៉ាងខ្លាំងចំពោះភាពសម្បូរបែបនៃជំនាញរបស់វិនិយោគិនក្នុងស្រុកទាំង១០១នាក់ ដែលនាំមកនូវចំណេះដឹង និងបទពិសោធន៍ដ៏មានតម្លៃពីទីផ្សារដែលកំពុងរីកចម្រើនក្នុងប្រទេសកម្ពុជា រួមជាមួយនឹងភាពជាដៃគូសហការយ៉ាងស្វាហាប់ជាមួយស្ថាប័នក្នុងស្រុក និងអន្តរជាតិ ដើម្បីបង្កើតវេទិកាទូលំទូលាយសម្រាប់ការគាំទ្រផ្នែកពាណិជ្ជកម្ម ការតស៊ូមតិសម្រាប់ ការអភិវឌ្ឍន៍ និងកំណើនសេដ្ឋកិច្ចកម្ពុជាទូទៅ និងវិនិយោគិន ដៃគូអាជីវកម្ម និងសហគ្រិន ជាពិសេសសហគ្រាសធុនតូច និងមធ្យម។	{ "spider_name": "businesscambodia", "scrape_at": "2025-06-14_19:40:22", "date_created": "2023-07-10T11:48:37.639Z", "category": "PR", "views": 494, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
អបអរ! ទីបំផុត ផលិតផលខ្មែរថ្មី ៣ប្រភេទ សម្រចចុះ MOU ត្រៀមហោះចេញទៅលក់នៅប្រទេសចិនហើយ	https://business-cambodia.com/articles/product-khmer-3-china	ពិតជាដំណឹងល្អខ្លាំងមែនទែន ដែលបច្ចុប្បន្ននេះផលិតផលខ្មែរចំនួន ៣ប្រភេទ គឺដំឡូងមីនិងផ្លែមៀនខ្មែរ ព្រមទាំងផ្លែម្នាស់ កំពុងតែត្រៀមខ្លួនហោះទៅលក់នៅចិនហើយ ក្រោយពីកម្ពុជាបានចុះ MOU ជាមួយក្រុមហ៊ុនចិនកាលពីថ្មីៗកន្លងទៅនេះ។ ជាក់ស្តែងកាលពីកន្លងទៅ កម្ពុជាបានបើកកិច្ចប្រជុំតាមអនឡាញមួយជាមួយភាគីចិនដើម្បី ចុះអនុស្សរណៈនៃការយោគយល់គ្នា (MOU) រវាងក្រសួងពាណិជ្ជកម្ម និងក្រុមហ៊ុន Alibaba ដែលជាវេបសាយលក់ទំនិញធំបំផុតរបស់ប្រទេសចិន ក្នុងការនាំចេញផលិតផលខ្មែរទៅកាន់ទីផ្សារអនឡាញបរទេស។ ក្នុងកិច្ចប្រជុំតាមប្រព័ន្ធអនឡាញរបស់ ឯកឧត្តម ប៉ាន សូរស័ក្តិ រដ្ឋមន្ត្រីក្រសួងពាណិជ្ជកម្ម ជាមួយ ភាគីក្រុមហ៊ុន Alibaba ឯកឧត្តមរដ្ឋមន្ត្រី បានសម្ដែងនូវសេចក្ដីសោមនស្សរីករាយ ក្នុងការដឹកនាំប្រជុំដោយផ្ទាល់ និងបានស្នើឱ្យក្រសួងពាក់ព័ន្ធចូលរួមពិភាក្សានិងផ្ដល់ធាតុចូលបន្ថែមលើការពិនិត្យលទ្ធភាពចុះអនុស្សរណៈនៃការយោគយល់គ្នា (MOU) រវាងក្រសួងពាណិជ្ជកម្ម និងក្រុមហ៊ុន Alibaba។ ក្នុងកិច្ចប្រជុំនេះ របស់ ឯកឧត្តម ប៉ាន សូរស័ក្តិ បានលើកឡើងយ៉ាងដូច្នោះថា “ទន្ទឹមនឹងការត្រៀមចូល eWPT របស់ Alibaba ក្រសួងពាណិជ្ជកម្មបានសហការជាមួយវិស័យឯកជន ដោយបាននាំចេញផ្លែមៀនទៅប្រទេសចិនដោយដាក់លក់នៅលើថ្នាលបច្ចេកវិទ្យារបស់ក្រុមហ៊ុន Alibaba ដែលជាលទ្ធផល ត្រឹមតែរយៈពេលតែ ៣ ថ្ងៃ ប៉ុណ្ណោះ ផ្លែមៀនរបស់កម្ពុជាលក់បានរហូតដល់ ១៨ តោន” ។ ជាមួយគ្នានោះដែរ កាលពីកន្លងទៅ សហភាពសហគមន៍បន្លែសុវត្ថិភាពកម្ពុជា និងក្រុមហ៊ុន Global Ecological Rice (Cambodia) Co., Ltd. របស់ភាគីចិន បានធ្វើការចុះអនុសារណៈយោគយល់ និងកិច្ចសន្យាផលិតកម្មកសិកម្មដំឡូងមីកម្ពុជា ដើម្បីជំរុញការនាំចេញដំឡូងមីទៅកាន់ទីផ្សារប្រទេសចិន។ លោក ចៃ មុឈី អគ្គនាយកក្រុមហ៊ុន Global Ecological Rice (Cambodia) ក៏បានលើកឡើងថា “មុននឹងចុះកិច្ចសហការជាមួយនឹងកម្ពុជា ក្រុមហ៊ុន ក៏សហការជាមួយវិទ្យាស្ថានស្រាវជ្រាវតំបន់ត្រូពិច Guangxi សិក្សាពីដី ពូជដំឡូងមី និងទីតាំងភូមិសាស្ត្ររបស់កម្ពុជា ដែលត្រូវតាមតម្រូវការរបស់ក្រុមហ៊ុន ថែមទាំងមានការយល់ព្រមពីរដ្ឋាភិបាលចិនក្នុងការនាំចេញផលិតផលកម្ពុជាទៅប្រទេសចិនផងដែរ”។ នៅក្នុងនោះដែរ ថ្មីៗនេះក៏មានក្រុមហ៊ុនចិនមួយគឺក្រុមហ៊ុន Hainan Chaoqishiting Agricultural Technology Development Co.,ltd បានសម្រេចចុះអនុស្សារណៈយោគយល់គ្នាស្តីពីការសហការចេញផលិតផលម្នាស់ (ស្រាម្នាស់ទឹកឃ្មុំ ទឹកម្នាស់ទឹកឃ្មុំ ផ្លែម្នាស់ទឹកឃ្មុំ)ទៅកាន់ប្រទេសចិនឆាប់នេះហើយ។ លើសពីនេះទៅទៀត នៅក្នុងការចុះអនុស្សារណៈយោគយល់គ្នា ក្រុមហ៊ុនចិនក៏បានសន្យាដែលថា គេនឹងធ្វើបទបង្ហាញទៅកាន់ក្រុមហ៊ុនចិនផ្សេងទៀត ឱ្យគេបានស្គាល់ពីគុណតម្លៃនៃផ្លែម្នាស់ទឹកឃ្មុំខ្មែរ ដើម្បីឱ្យក្រុមហ៊ុនចិនផ្សេងទៀតអាចយល់នឹងមានឱកាសនាំចេញបន្ថែមទៀតផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:22", "date_created": "2023-07-10T11:09:51.204Z", "category": "ចាប់ផ្តើមអាជីវកម្ម", "views": 905, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចំណូល១ថ្ងៃ៤ពាន់$ ! ច្នៃតែផ្លែមង្ឃុតយកមកធ្វើម្ហូបសោះ ចុងភៅវៀតណាម១រូបចំណូលបានមួយថ្ងៃៗរាប់ពាន់$	https://business-cambodia.com/articles/high-income	លក់តែម្ហូបសាមញ្ញៗតាមចិញ្ចើមផ្លូវសោះ បុរសវៀតណាមមួយរូបអាចរកចំណូលបានមួយខែៗរាប់ពាន់ដុល្លារ។ពោលគឺគាត់គ្រាន់តែច្នៃផ្លែមង្ឃុតខ្ចីធ្វើជាញាំលាយជាមួយសាច់មាន់ប៉ុណ្ណោះបានធ្វើឱ្យគាត់អាចរកចំណូលបានមួយថ្ងៃខ្ទង់ ៤ពាន់ដុល្លារ។ យោងតាមការចុះផ្សាយរបស់សារព័ត៌មានវៀតណាម VN Express បានឱ្យដឹងថា លោក Pham Ngoc Duc គឺជាម្ចាស់ភោជនីយដ្ឋានមួយកន្លែងនៅទីក្រុងហាយណូយប្រទេសវៀតណាមឈ្មោះ Bep Food  ហើយម្ចាស់ហាងវ័យក្មេងរូបនេះមានបទពិសោធន៍ធ្វើជាចុងភៅតាំងតែពីឆ្នាំ ២០០៧ មកម្លេះ។ ដោយសារតែមានបទពិសោធន៍យូរឆ្នាំនេះបានធ្វើឱ្យលោកបានក្លាយទៅជាចុងភៅឆ្នើមនិងជាចុងភៅដែលមានគំនិតច្នៃប្រឌិតខ្ពស់ផងដែរ ដោយលោកបានរកឃើញគំនិតច្នៃប្រឌិតម្ហូបថ្មីមួយដែលមិនធ្លាប់មានពីមុនមក ហើយមុខម្ហូបថ្មីនេះបាននឹងកំពុងទទួលបានប្រជាប្រិយភាពយ៉ាងខ្លាំងនៅក្នុងប្រទេសវៀតណា។ ជាមួយគ្នានេះ បើតាមការលើកឡើងរបស់លោក Pham Ngoc Duc បាននិយាយថា លោកបានរកឃើញគំនិតច្នៃប្រឌិតនេះបានមួយរយៈពេលមកហើយ ដោយលោកបានយកផ្លែមង្ឃុតនេះទៅលាយជាមួយនឹងប្រភេទបន្លែផ្សេងៗទៀតរួមផ្សំមជាមួយសាច់មាន់ ដែលម្ហូបមួយនេះបើជាទូទៅត្រូវបានគេហៅថាញាំ។ចំពោះមុខម្ហូបមួយមុខនេះលោកបានជ្រើសយកផ្លែមង្ឃុតដែលមានសំបកខៀវយកចិតសំបកចេញនិងត្រាំជាមួយអំបិលមុននឹងយកមកកហាន់ជាចំណិតស្តើងៗដាក់ទៅក្នុងម្ហូប។ លោកបានបន្តថា ជាធម្មតាលោកអាចលក់ម្ហូបមួយមុខនេះបានចន្លោះពី ៣០០ ទៅ ៤០០ចានក្នុងមួយថ្ងៃសម្រាប់ថ្ងៃធម្មតា ប៉ុន្តែសម្រាប់ថ្ងៃចុងសប្តាហ៍ការលក់អាចកើនដល់ ៥០០ចានក្នុងមួយថ្ងៃ ទាំងការកម្មង់តាម App និងលក់ផ្ទាល់។ហើយតម្លៃនៅក្នុងមួយចានលោកលក់់ក្នុងតម្លៃ ២៥០,០០០ដុង ស្មើនឹង ១០,៦០ដុល្លារ ហើយបើសម្រាប់អ្នកយកជាឈុតគឺតម្លៃ ១៤,៩០ ដុល្លារ/១ឈុត ហេតុនេះជាមធ្យមលោកអាចរកចំណូលបានចន្លោះពី ៤,២៦០ដុល្លារទៅ ៥,៥៤០ ដុល្លារក្នុងមួយថ្ងៃ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-10T10:58:24.041Z", "category": "ចាប់ផ្តើមអាជីវកម្ម", "views": 1935, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
ចង់ទៅលេងកោះ អភិបាលខេត្ដព្រះសីហនុអំពាវនាវឲ្យភ្ញៀវទេសចរធ្វើដំណើរតាមកំពង់ផែ ១ នេះព្រោះសុវត្ថិភាពខ្ពស់	https://business-cambodia.com/articles/sihanoukville-tourist-port	កំពង់ផែទេសចរណ៍ខេត្តព្រះសីហនុ ស្ថិតលើផ្ទៃដីជាង ២ហិកតា របស់ក្រុមហ៊ុន ជីធីវីស៊ី អ៊ីមផតអ៊ិចផត ត្រូវបានសម្ពោធដាក់ឱ្យប្រើប្រាស់ជាផ្លូវការហើយ ខណៈអភិបាលខេត្តបានលើកឡើងថាភ្ញៀវទេសចរអាចធ្វើដំណើរតាមកំពង់ផែមួយនេះដោយសារសុវត្ថិភាពខ្ពស់។ ថ្លែងនៅក្នុងសម្ពោធបើកឱ្យប្រើប្រាស់ជាផ្លូវការកំពង់ផែទេសចរណ៍ខេត្តព្រះសីហនុ កាលពីថ្ងៃទី០៦ ខែកក្កដា ឆ្នាំ២០២៣ឯកឧត្តម គួច ចំរើន អភិបាលខេត្តព្រះសីហនុ បានមានប្រសាសសន៍យ៉ាងដូច្នេះថា “ ខ្ញុំសូមប្រកាសចាប់ពីថ្ងៃនេះតទៅសម្រាបខេត្តព្រះសីហនុ ការដែលចង់ធ្វើដំណើរប្រកបដោយ សុវត្ថិភាព ពីដីគោក ទៅកាន់ដីកោះ គឺមានតែកំពង់ផែទេសចរណ៍ខេត្តព្រះសីហនុ ដែលយើងបើកសម្ពោធជាផ្លូវការនេះ នោះទេដែលមានសុវត្ថិភាពល្អជាងគេ”។ ឆ្លៀតក្នុងឱកាសនោះផងដែរ អ្នកឧកញ៉ា ទៀ វិចិត្រ អគ្គនាយកក្រុមហ៊ុន ជីធីវីស៊ី អ៊ីមផតអ៊ិចផត បានឱ្យដឹងថា ក្រុមហ៊ុន បានទទួលសិទ្ធវិនិយោគលើផ្ទៃដីប្រមាណ ២២,០០០ម៉ែត្រការ៉េ ដែលមានកំពង់ផែចេញ-ចូលអូបរទេសចរណ៍តូចធំចំនួន ២០គ្រឿងក្នុងពេលតែមួយ។ មិនត្រឹមតែប៉ុណ្ណោះ កំពង់ផែទេសចរណ៍ថ្មីនេះ ជាចំណតសុវត្ថិភាពមួយ ដែលជាសក្តានុពលរបស់ខេត្តព្រះសីហនុ ក្នុងការទទួលបដិសណ្ឋាកិច្ចភ្ញៀវទេសចរណ៍មកពីគ្រប់ជាតិសាសន៍ កម្សាន្តតាមបណ្តាកោះនានាក្នុងខេត្តព្រះសីហនុ និងមានបុគ្គលិកបំរើការងារចំនួន ២២៥នាក់ បំរើសេវាកម្មទេសចរណ៍ស៊ីវិល័យទំនើបនាពេលបច្ចុប្បន្ន៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:22", "date_created": "2023-07-10T10:26:47.768Z", "category": "អចលនទ្រព្យ", "views": 1393, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
ចង់ឱ្យជីវិតផ្លាស់ប្តូរ រីកចម្រើនលឿន! អ្នកជំនាញណែនាំឱ្យអ្នកចេះយករឿង៤នេះ មកប្រើ	https://business-cambodia.com/articles/jonh-c-mex-well-leadership-life-changing	លោក Jonh C Maxwell អ្នកជំនាញលើភាពជាអ្នកដឹកនាំ និងផ្លាស់ប្តូរផ្នត់គំនិតមនុស្សជាច្រើន ត្រូវបានគេទទួលស្គាល់ជាសកលបានណែនាំថា មនុស្សអាចមានជីវិតល្អប្រសើរជាងមុន រីកចម្រើនបានលឿនរហ័សព្រោះពួកគេចេះប្រើប្រាស់នូវរឿងរ៉ាវទាំង៤នេះ ដើម្បីយកមកផ្លាស់ខ្លួនឯងឱ្យមានអនាគតល្អប្រសើរឡើងពីមួយថ្ងៃទៅមួយថ្ងៃ។ អ្នកនិពន្ធវ័យចំណាស់រូបនេះបាននិយាយថា “មនុស្សនឹងមាន៤រដូវដើម្បីធ្វើការផ្លាស់ប្តូរខ្លួនឯង មុននឹងអាចសម្រេចបានរឿងអ្វីមួយក្នុងជីវិតរបស់អ្នក ដោយត្រូវឆ្លងកាត់រឿងទាំងអស់នេះដោយជៀសពុំរួច ដើម្បីផ្លាស់ប្តូរខ្លួនឯងឱ្យក្លាយជាមនុស្សពូកែជាងមុន មានបទពិសោធន៍ជាងមុន និងមានតម្លៃជាងមុន” រដូវទី១ គឺប្រើអាប្បកិរិយាឬទម្លាប់ខ្លួនឯងនៅពេលដែល ទទួលបានអារម្មណ៍ថាឆ្អែតឆ្អន់នឹងបញ្ហាដដែលៗពោលគឺប្រើការឈឺចាប់ច្នៃខ្លួនឯងឱ្យក្លាយជាដុំពេជ្រ រីកចម្រើនទៅមុខលឿន។ ព្រោះធ្វើបែបនេះអ្នកនឹងចេះបង្ខំ ខ្លួនឯងឱ្យខិតខំប្រឹងប្រែងស្វែងរកគ្រប់វិធី ដើម្បីកែប្រែបញ្ហាឬទម្លាប់អាក្រក់ណាមួយ ឱ្យទៅជាឱកាសចាប់យកលទ្ធផលល្អ ជាជាងមនុស្សដែលមិនចេះឈឺ ឬមិនចេះអើពើនឹងការឈឺចាប់។ រដូវទី២ គឺប្រើគំនិតខ្លួនឯងឱ្យចេះ រំភើបនឹងជោគជ័យរបស់អ្នកដទៃ មើលពីគេហើយរៀនពីគេ ដើម្បីយកមកជំរុញទឹកចិត្តខ្លួនឯងឱ្យប្រឹងប្រែងធ្វើការជាងមុន ស្រឡាញ់អ្វីដែលខ្លួនឯងមានជាងមុន។ ការជំរុញទឹកចិត្តអាចកើតមានពីបទពិសោធន៍របស់អ្នកដទៃអាចមានដូចជាកំហុស ការសម្រេចចិត្ត  ភាពបរាជ័យ ផ្លូវកសាងជីវិត នោះនឹងធ្វើឱ្យអ្នករីកចម្រើនលឿនជាងមិនបើកចិត្តមើលពីភាពជោគជ័យឬភាពបរាជ័យរបស់អ្នកដទៃ។ រដូវទី៣ គឺមនុស្សចេះប្រើចំណង់ដែលកើតចេញពីសមត្ថភាព ក៏អាចធ្វើឱ្យមនុស្សផ្លាស់ប្តូរជាងមុនដែរ ព្រោះនៅពេលដែលមនុស្សមានសមត្ថភាពប្រសើរអាចធ្វើរឿងណាមួយបានល្អ នោះពួកគេនឹងមានចំណង់ច្រើនជាងមុន អនុវត្តច្រើនជាងមុន ហើយព្យាយាមធ្វើការងារឱ្យ មានលទ្ធផលជាងមុន ពោលគឺប្រើចំណេះឱ្យមានចំណង់។ រដូវទី៤ គឺមនុស្សចេះប្រើឱកាស គឺជាមនុស្សដែលអាចវិវត្តន៍ខ្លួនធ្វើរឿងជាច្រើនបាន អ្នកនឹងផ្លាស់ប្តូរពីមួយកម្រិតទៅមួយកម្រិតនៅពេលដែលអ្នកចេះប្រើប្រាស់ឱកាសដែលអ្នកដទៃផ្តល់ឱ្យ ព្រោះមានហេតុផលមួយថានៅពេលដែលមនុស្សម្នាក់គាត់កាន់តែទទួលបាន គាត់នឹងកាន់តែមានលទ្ធភាពចង់ធ្វើរឿងមួយនោះ។ គួរជម្រាបផងដែរថាលោក Jonh C Maxwell គឹជាអ្នកនិពន្ធជនជាតិអាមេរិកម្នាក់ល្បីល្បាញលើជំនាញភាពជាអ្នកដឹកនាំ កែប្រែផ្នត់គំនិត និងជួយឱ្យមនុស្សជារីកចម្រើនហូរហែហើយ សៀវភៅរបស់លោកអាចលក់ដាច់រាប់លានក្បាល បកប្រែរាប់សិបភាសារួមមានទាំងខ្មែរយើងផងដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-10T10:20:53.912Z", "category": "ភាពជាអ្នកដឹកនាំ", "views": 1396, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ពូកែឆ្កឹះលុយណាស់! មកស្គាល់ប្រភពចំណូលគ្រាក់ៗ របស់មហាសេដ្ឋីហ្វេសប៊ុក ឆ្នាំ២០២៣	https://business-cambodia.com/articles/mark-zuckerberg-worthy-millionaire	របាយការណ៍ពីគេហទំព័រ Forbes បានបង្ហាញឱ្យឃើញថា ស្ថាបនិកក្រុមហ៊ុន Meta លោក Mark Zuckerberg ជាប់ឈ្មោះជាមហាសេដ្ឋីវ័យក្មេង មានទ្រព្យសម្បត្តិប្រមាណជាង ១០៣ពាន់លានដុល្លារ និងជាអ្នកមានបំផុតលេខ៨ ស្របពេលដែលគាត់មានប្រាក់ខែតែ ១ដុល្លារប៉ុណ្ណោះក្នុងមួយឆ្នាំ។ ដូច្នេះតើមហាសេដ្ឋីរូបនេះឆ្កឹះចំណូលគ្រាក់ៗទាំងអស់ចេញពីប្រភពណាខ្លះទៅទើបអាចសាងទ្រព្យសម្បត្តិបានច្រើនបែបនេះ? ប្រភពពី Celebrity Net Worth បានឱ្យដឹងថា នាយកប្រតិបត្តិនៃក្រុមហ៊ុន Meta រូបនេះបានប្រភពចំណូលធំបំផុតពី ហ្វេសប៊ុក។ គាត់មានភាគហ៊ុនសរុបប្រហែល ៤០០លានហ៊ុន នៅក្នុងហ្វេសប៊ុក។ នាយកប្រតិបត្តិរូបនេះ សុខចិត្តឱ្យប្រាក់ខ្លួនឯងត្រឹមតែ១ដុល្លារប៉ុណ្ណោះក្នុង១ឆ្នាំ ព្រោះតែគាត់សុខចិត្តទុកឱ្យក្រុមហ៊ុនទទួលបានផលចំណេញច្រើន។ ពេលក្រុមហ៊ុនចំណេញច្រើនគាត់ក៏បានលុយច្រើនដូចគ្នាព្រោះភាគហ៊ុនមួយផ្នែកធំសុទ្ធតែជារបស់គាត់ផ្ទាល់ស្រាប់ហើយ។ ក្រៅពីចំណូលពីផលចំណេញរបស់ក្រុមហ៊ុន សហគ្រិនបច្ចេកវិទ្យារូបនេះ ក៏មានចំណូលចិត្តខាងវិនិយោគលើវិស័យអចលនទ្រព្យផងដែរ។ លោក Mark Zuckerberg និងភរិយា មានដីធ្លីតម្លៃប្រហែល ២០០លានដុល្លារនៅជុំវិញសហរដ្ឋអាមេរិក។ អចលនទ្រព្យដែលគួរឱ្យចាប់អារម្មណ៍បំផុតរបស់គាត់មានដូចជា ដីចំនួន ១,៤០០ហិចតានៅហាវ៉ៃ ផ្ទះជាច្រើនកន្លែងនៅ Palo Alto និងផ្ទះទីប្រជុំជននៅ San Francisco។ ក្រៅពីចំណូលពីផលចំណេញរបស់ក្រុមហ៊ុន សហគ្រិនបច្ចេកវិទ្យារូបនេះ ក៏មានចំណូលចិត្តខាងវិនិយោគលើវិស័យអចលនទ្រព្យផងដែរ។ លោក Mark Zuckerberg និងភរិយា មានដីធ្លីតម្លៃប្រហែល ២០០លានដុល្លារនៅជុំវិញសហរដ្ឋអាមេរិក។ អចលនទ្រព្យដែលគួរឱ្យចាប់អារម្មណ៍បំផុតរបស់គាត់មានដូចជា ដីចំនួន ១,៤០០ហិចតានៅហាវ៉ៃ ផ្ទះជាច្រើនកន្លែងនៅ Palo Alto និងផ្ទះទីប្រជុំជននៅ San Francisco។ ប្រភពដដែលបានឱ្យដឹងថា អចលនទ្រព្យរបស់លោក Mark Zuckerberg មួយៗមានតម្លៃរាប់លានដុល្លារឯណោះ។ កន្លងមកគាត់តែងតែធ្វើការដាក់ជួល ដើម្បីបង្កើតជាចំណូលអកម្ម ហើយគាត់នៅតែបន្តទិញអចលនទ្រព្យជាបន្តបន្ទាប់នៅគ្រប់ទីកន្លែងនៃទឹកដីសហរដ្ឋអាមេរិក។ សូមជម្រាបផងដែរថា ថ្មីៗនេះ មហាសេដ្ឋីបច្ចេកវិទ្យារូបនេះក៏បានបង្កើតនូវកម្មវិធីបណ្ដាញសង្គមថ្មីមួយទៀតមានឈ្មោះថា Threads។ កម្មវិធីថ្មីមួយនេះទាក់ទាញចំណាប់អារម្មណ៍របស់មនុស្សទូទៅជាខ្លាំង ខណៈបង្កើតទើបតែបាន៧ម៉ោងសោះ មានអ្នកចូលប្រើប្រាស់ដល់ទៅ ១០លាននាក់ឯណោះ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:22", "date_created": "2023-07-10T10:14:30.718Z", "category": "ហិរញ្ញវត្ថុ", "views": 476, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ជំទាវ ជា សិរី៖ ឆ្នាំ២០២២ការទូទាត់តាមប្រព័ន្ធអេឡិចត្រូនិចនៅកម្ពុជាមានប្រមាណជា៣០ពាន់ពាន់លាន$	https://business-cambodia.com/articles/electronic-payment-in-cambodia-increased	នៅប៉ុន្មានឆ្នាំចុងក្រោយនេះតាមទូទាត់លុយតាមប្រព័ន្ធអេឡិចត្រូនិចមានការរីកចម្រើនយ៉ាងឆាប់រហ័ស ហើយតាមរយៈគោលនយោបាយរបស់ធនាគារជាតិនៃកម្ពុជាក្នុងការបង្កើតប្រព័ន្ធទូទាត់ឆ្លងធនាគារដោយមិនអស់ថ្លៃសេវាទៀតនោះធ្វើឲ្យការទូទាត់តាមអេឡិចត្រូនិចនិងឌីជីថលកាន់តែមានកើនយ៉ាងខ្លាំង។ នៅក្នុងកម្មវិធីដាក់ដំណើការប្រព័ន្ធខេមបូឌាន ស៊ែស្វីច(CSS) លោកជំទាវ ជា សិរី ទេសាភិបាករងធនាគារជាតិនៃកម្ពុជាបានបង្ហើបថាកាលពីឆ្នាំ២០២២កន្លងទៅការទូទាត់លុយតាមប្រព័ន្ធអេឡិចត្រូនិចនៅទីផ្សារកម្ពុជាជិត១ពាន់ដងនៃផលិតផលក្នុងស្រុកសរុបខណៈផលិតផលក្នុងស្រុកសរុបមានទំហំខ្ទង់៣០ពាន់លានដុល្លារ ដូច្នេះទំហំទូទាត់តាមប្រព័ន្ធអេឡិចត្រូនិចនៅកម្ពុជាមានប្រមាណជា៣០ពាន់ពាន់លានដុល្លារ។ បើយោងតាមរបាយការណ៍របស់ធនាគារជាតិនៃកម្ពុជាប្រចាំឆ្នាំ២០២២បានបង្ហាញ ប្រព័ន្ធទូទាត់ KHQR កូដគឺជាផ្នែកមួយដែលជំរុញដល់ការទូទាត់តាមបែបឌីជីថល ហើយទូទាត់ប្រកបដោយសុវត្ថិភាពនិងប្រសិទ្ធភាព ដោយកាត់បន្ថយចំណាយថ្លៃប្រតិបត្តិការនិងជំរុញបរិយាបន្នហិរញ្ញវត្ថុនៅកម្ពុជាផងដែរ។ នៅក្នុងរបាយការណ៍ដដែលនេះបានឲ្យដឹងទៀតថាការប្រតិបត្តិការតាមប្រព័ន្ធបាគងដែលប្រព័ន្ធទូទាត់ឆ្លងធនាគារនិងទូទាត់តាមទូរស័ព្ទដៃមានចំនួន២៦.១លានប្រតិបត្តិការ ហើយទំហំទូទាត់ប្រាក់រៀលចំនួន១២.៨ទ្រីលានរៀលនិងទំហំទូទាត់ជាប្រាក់ដុល្លារចំនួន១២.២ពាន់លានដុល្លារ។  ជុំវិញការទូទាត់នេះដែរ លោកជំទាវ ជា សិរិ ក៏ធ្លាប់បានលើកឡងថា ធនាគារជាតិបាននិងកំពុងរៀបចំការពង្រីកការអភិវឌ្ឍប្រព័ន្ធទូទាត់ឆ្លងដែន ជាមួយប្រទេសមួយចំនួនបន្ថែមទៀតដូចប្រទេសវៀតណាម, ឡាវ, មីយ៉ាន់ម៉ា, ចិន និងឥណ្ឌា ដើម្បីជំរុញការប្រើប្រាស់រូបិយវត្ថុក្នុងស្រុក ជំនួសប្រាក់ដុល្លារក្នុងពាណិជ្ជកម្ម និងការវិនិយោគរវាងបណ្តាប្រទេសដៃគូពាណិជ្ជកម្ម។ បច្ចុប្បន្នធនាគារជាតិនៃកម្ពុជាបានសហការជាមួយធនាគារកណ្ដាលថៃបានជោគជ័យហើយក៏បានដាក់ដំណើរការនៃការទូទាត់ឆ្លងធនាគារដោយអ្នកប្រើប្រាស់គណនីបាគងនិងមានប្រាក់រៀលក្នុងគណនីអាចទូទាត់ស្គែនThaiQR នៅប្រទេសថៃបានរហូតដល់ទៅ៧.៦លានកន្លែង។ ចំណែកប្រទេសជនថៃដែលមកលេងប្រទេសកម្ពុជាពួកគាត់ក៏អាចស្គែនQR ទូទាត់តាមKHQR នៅប្រទេសកម្ពុជាចំនួន១.៥លានកន្លែងបានផងដែរ។	{ "spider_name": "businesscambodia", "scrape_at": "2025-06-14_19:40:22", "date_created": "2023-07-10T09:57:16.743Z", "category": "ហិរញ្ញវត្ថុ", "views": 779, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អ្នកជំនាញប្រាប់ រឿងធំៗ៣ ជាមេរោគធ្វើឲ្យយើងមិនផ្ដោតលើការងារ និងត្រូវកម្ចាត់ចោលជាបន្ទាន់	https://business-cambodia.com/articles/ben-willmott-lose-focus	ដាំអ្វីដុះហ្នឹង ដាំពូជខ្ជីខ្ជាដុះផ្លែផ្កាគ្មានគុណភាព ប្រៀបដូចការផ្តោតអារម្មណ៍លើការងារយ៉ាងដូច្នោះដែរ។ ប្រសិនបើអ្នកមិនអាចផ្តោតអារម្មណ៍បានទេ នោះការងារនឹងគ្មានប្រសិទ្ធភាព ធ្វើបានតិចតួច ឬមិនអាចសម្រេចអ្វីបានទាល់តែសោះ។ ដោយមើលពីឃើញបញ្ហារសើបនេះលោក Ben Willmott អ្នកជំនាញគ្រប់គ្រងគម្រោង និងផលិភាពការងារ បានប្រាប់រឿងធំៗ៣ ជាមេរោគធ្វើឲ្យយើងពិបាកផ្ដោតលើការងារ និងដំណោះស្រាយដូចខាងក្រោម៖ ១/. លេងបណ្តាញសង្គមច្រើនលើសលប់ លោក Ben Willmott បានលើកឡើងថា៖ «ស្មាតហ្វូន ថេប្លេត ឧបករណ៍ទាំងនេះកំពុងនាំយើងចូលទៅក្នុងពិភពប្រព័ន្ធផ្សព្វផ្សាយសង្គមយ៉ាងឆាប់រហ័ស ខណៈតាមការសិក្សាមនុស្សចូលប្រើប្រព័ន្ធផ្សព្វផ្សាយសង្គមច្រើនជាង ១២ម៉ោងក្នុងមួយថ្ងៃ»។ យើងបានខ្ជះខ្ជាយពេលវេលា និងទទួលព័ត៌មានរប៉ាតរប៉ាយច្រើនលើសលប់ ជាហេតុនាំឲ្យពិបាកផ្តោតអារម្មណ៍លើការងារណាស់។ ជាដំណោះស្រាយអ្នកគួររៀបចំកិច្ចការ និងពេលវេលាឲ្យបានត្រឹមត្រូវឡើងវិញ។ ការងារដែលត្រូវការថាមពលគិតច្រើន ទាមទារការច្នៃប្រឌិតខ្លះៗ ដូចជាការឆ្លើយអ៊ីមែល ការជម្រះឯកសារ ត្រូវចេះបែងចែកពេលវេលាឲ្យច្បាស់ ហើយគិតថាគួរធ្វើមួយណាមុនទុកមួយណាបន្ទាប់។ ២/. ការប្រជុំច្រើនពេក អ្នកជំនាញខាងលើបានឲ្យដឹងយ៉ាងដូច្នេះថា៖ «ក្រុមហ៊ុនជាច្រើនចំណាយពេលមួយថ្ងៃរបស់ពួកគេក្នុងការប្រជុំការងារ ហើយមិនធ្វើអ្វីផ្សេងទៀតឡើយ។ ការស្រាវជ្រាវបានបង្ហាញថា ការប្រជុំច្រើនពេកមិនល្អសម្រាប់ខួរក្បាលទេ វាបណ្តាលឲ្យមានការថយចុះ ផលិតភាពការងារ»។ ដូច្នេះជំនួសឲ្យការប្រជុំច្រើន អ្នកគួរកាត់បន្ថយឲ្យនៅសល់តិចតួចបំផុតតាមដែលអាចធ្វើបាន ហើយយកពេលដែលសោះសល់នោះទៅផ្តោតលើលទ្ធផល និងកិច្ចការប្រចាំថ្ងៃរបស់អ្នកវិញទើបជារឿងប្រសើរ។ ៣/. អ្នកមិនចូលចិត្តអ្វីដែលអ្នកកំពុងធ្វើ ហេតុផលដែលមនុស្សភាគច្រើនតែងណែនាំឱ្យធ្វើអ្វីដែលអ្នកចាប់អារម្មណ៍ ព្រោះអ្នកអាចផ្តោតអារម្មណ៍បានខ្ពស់ និងល្អបំផុត។ លោក Ben Willmott បាននិយាយថា៖ «នៅពេលអ្នកធ្វើការងារដែលមិននាំមកនូវសេចក្តីរីករាយដល់ខ្លួនឯង វាពិបាកដាក់ចិត្ត និងគំនិតទៅក្នុងជីវិតការងាររបស់អ្នកណាស់។ ដូច្នេះជាដំណោះស្រាយអ្នកត្រូវរកឲ្យឃើញថាអ្នកធ្វើវាដើម្បីអ្វី? ហេតុអ្វីបានជាអ្នកធ្វើវា?»។ យ៉ាងណាមិញ សមត្ថភាពក្នុងការផ្តោតអារម្មណ៍គឺជាកត្តាលិករចង្អុលបង្ហាញពីលទ្ធផលប្រចាំថ្ងៃ ហើយលទ្ធផលប្រចាំថ្ងៃគឺជាចៅក្រមកំណត់ជោគវាសនាអនាគតរបស់មនុស្សម្នាក់ៗ។ ម្ល៉ោះហើយចង់ផ្តោតអារម្មណ៍ឲ្យបានល្អ អ្នកត្រូវកម្ចាត់មេរោគធំៗទាំងបីខាងលើគឺ ការលេងបណ្តាញសង្គមច្រើនលើសលប់ ការប្រជុំច្រើនពេក និង ការមិនចូលចិត្តអ្វីដែលខ្លួនកំពុងធ្វើ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366	{ "spider_name": "businesscambodia", "scrape_at": "2025-06-14_19:40:22", "date_created": "2023-07-10T09:53:53.338Z", "category": "ភាពជាអ្នកដឹកនាំ", "views": 2098, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ដំណឹងល្អ! CDC អនុម័តគម្រោងធំ ៤ បង្កើតឱកាសការងារជាង ១ ម៉ឺនកន្លែងជូនពលរដ្ឋក្នុងខេត្ដ ២ នេះ	https://business-cambodia.com/articles/new-project-in-takeo-and-kampong-speu-provinces	នៅមុននេះបន្ដិច ក្រុមប្រឹក្សាអភិវឌ្ឍន៍កម្ពុជា (CDC) បានសម្រេចអនុម័តគម្រោងធំ ៤ មានទុនវិនិយោគជាង ៤០ លានដុល្លារជូនទៅក្រុមហ៊ុនឯកជនចំនួន ៤ ដែលបានស្នើសុំវិនិយោគនៅក្នុងខេត្ដកំពង់ស្ពឺ និងខេត្ដតាកែវ។ តាមការបញ្ជាក់គម្រោងថ្មីខាងលើនេះគឺមាននៅខេត្ដកំពង់ស្ពឺចំនួន ២ គម្រោង និងខេត្ដតាកែវចំនួន ២ គម្រោង ហើយបានបង្កើតឱកាសការងារសរុបជាង ១ ម៉ឺនកន្លែងជូនប្រជាជនក្នុងខេត្ដទាំងនេះផងដែរ។ យោងតាមការចុះផ្សាយពី CDC នៅថ្ងៃទី១០ ខែកក្កដា ឆ្នាំ២០២៣ នេះ ក្រុមហ៊ុនដែលទទួលបានការអនុម័តសម្រាប់ការវិនិយោគខាងលើនេះរួមមាន៖ ១. ក្រុមហ៊ុន “TARAL INTERNATIONAL CO., LTD” គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅផ្លូវជាតិលេខ៣ ភូមិព្រៃតាមួចនិងភូមិត្រពាំងមាន ឃុំស្នំក្រពើ ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ២៥,៧លានដុល្លារអាម៉េរិក និងអាចបង្កើតការងារបានចំនួន ៦.៩៣៥កន្លែង។ ២. ក្រុមហ៊ុន “UNITED CREATION OPTICAL (CAMBODIA) COMPANY LIMITED” គម្រោងបង្កើតរោងចក្រផលិតវ៉ែនតា និងដងវ៉ែនតាគ្រប់ប្រភេទ ដែលមានទីតាំងវិនិយោគស្ថិតនៅ Block K (ទី១១) និង Block Q (ទី១២) ផ្លូវជាតិលេខ៤១ (ផ្លូវព្រះអង្គឌួង) ភូមិវាលវង់ ឃុំសែនដី ស្រុកសំរោងទង ខេត្តកំពង់ស្ពឺ ក្នុងទុនវិនិយោគប្រមាណ ៥,៨លានដុល្លារអាម៉េរិក និងអាចបង្កើតការងារបានចំនួន ៦៩៦នាក់។ ៣. ក្រុមហ៊ុន “SUPER KNITTING (CAMBODIA) CO., LTD” គម្រោងបង្កើតរោងចក្រផលិតស្រោមជើង ស្រោមដៃ អាវចាក់ និងសម្លៀកបំពាក់ ដែលមានទីតាំងវិនិយោគស្ថិតនៅភូមិហនុមាន ឃុំក្រាំងធ្នង់ ស្រុកបាទី ខេត្តតាកែវ ក្នុងទុនវិនិយោគប្រមាណ ៨,៩លានដុល្លារអាម៉េរិក និងអាចបង្កើតការងារបានចំនួន ៣.៥៦៩កន្លែង។ ៤. ក្រុមហ៊ុន “FOTON PACKAGING PRODUCT CO., LTD” គម្រោងបង្កើតរោងចក្រផលិតកាបូប ថង់យួរ និងស្រោមសម្លៀកបំពាក់ ដែលមានទីតាំងវិនិយោគស្ថិតនៅភូមិតាបួរ ឃុំពេជសារ ស្រុកកោះអណ្តែត ខេត្តតាកែវ ក្នុងទុនវិនិយោគប្រមាណ ៥,១លានដុល្លារអាម៉េរិក និងអាចបង្កើតការងារបានចំនួន ១.៣៣១កន្លែង៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-10T09:44:34.691Z", "category": "អចលនទ្រព្យ", "views": 1040, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
រើសត្រូវជោគជ័យ ៥០% ! លោក ហ៊ុន សុវណ្ណដា បង្ហើបរឿង ៣យ៉ាងចាំបាច់បំផុតសម្រាប់អ្នកចង់រកស៊ីចូលហ៊ុនគ្នា	https://business-cambodia.com/articles/joint-venture	បច្ចុប្បន្នមានអាជីវកម្មជាច្រើនបានកើតឡើងដោយសារតែការចូលហ៊ុនគ្នារកស៊ី ហើយនៅក្នុងចំណោមអាជីវកម្មទាំងអស់ដែលមានការចូលហ៊ុនគ្នា មានអាជីវកម្មខ្លះក៏មានបញ្ហាផ្ទៃក្នុងរហូតធ្វើឱ្យមានបញ្ហាដល់ការរកស៊ី ហើយក៏មានអាជីវកម្មមួយចំនួនទៀតអាចរក្សាបានចំណងបានយ៉ាងគង់វង្សផងដែរ។ជាក់ស្តែង ទាក់ទងនឹងការរកស៊ីនេះដែរ លោក ហ៊ុន សុវណ្ណដា ម្ចាស់អាជីវកម្ម Agarwood Home Furniture បានឱ្យដឹងថា ដើម្បីអាចរកស៊ីចូលហ៊ុនគ្នាប្រកបដោយសុវត្ថិភាព និងអាចរក្សាបានទាំងចំណងមិត្តភាព អ្នកចូលហ៊ុនត្រូវមានរបស់ ៣យ៉ាងនេះ ៖ ១.រើសដៃគូចិត្តតែមួយ បើតាមការលើកឡើងរបស់លោក ហ៊ុន សុវណ្ណដា បានឱ្យដឹងថា ការរើសដៃគូរកស៊ីពិតជាសំខាន់ណាស់ មិនមែនមានទុនសុទ្ធតែអាចចាប់ដៃគ្នារកស៊ីបាននោះទេ អ្វីដែលសំខាន់ត្រូវមើលថាតើដៃគូយើងមានចក្ខុវិស័យរកស៊ី ចង់រីកចម្រើនដូចយើងឬទេ ឬក៏គ្រាន់តែដាក់ទុនដើម្បីតែបានភាគលាភ។ត្រង់ចំណុចនេះអ្នកចូលហ៊ុនត្រូវមើលដៃគូថាជាមនុស្សមានចិត្តអំណត់ក្នុងការរកស៊ី ហើយចង់រីកចម្រើន និងចេះប្រឹងប្រែករកគំនិតថ្មីៗក្នុងការរកស៊ី មិនមែនរើសយកមនុស្សដែលមានតែដើមទុនតែមួយមុខបានទេ។ ២.សមត្ថភាពការងារដូចគ្នា ក្រៅពីមើលទៅលើចិត្តគំនិតដូចគ្នាហើយនោះអ្វីដែលជាចំណុចសំខាន់បន្ថែមទៀតគឺមើលទៅលើសមត្ថភាពនៃការធ្វើការថាដៃគូដែលយើងជ្រើសរើសរកស៊ីជាមួយមានសមត្ថភាពអ្វីមួយដែលអាចជួយជម្រុញឱ្យការរកស៊ីយើងរីកចម្រើនឬទេ ហើយតើគាត់មានសមត្ថភាពធ្វើការដូចយើងឬអត់ ប្រសិនបើគាត់គ្រាន់តែជាសមាជិកចូលហ៊ុនដែលមានការប្រចាំគ្នា សម្លឹងមើលឃើញតែផលប្រយោជន៍ និងមិនសូវបំពេញតួនាទីទេ គួរតែពិចារណាឱ្យបានលម្អិតមុនធ្វើការជ្រើសរើសចូលហ៊ុន។ ៣.កុងត្រាជាមួយគ្នា ត្រង់ចំណុចនេះលោក សុវណ្ណដាបានបញ្ជាក់ថា ចំណុចដែលសំខាន់បំផុតនៅការរកស៊ីចូលហ៊ុនគ្នាគឺការចុះកុងត្រា ព្រោះការចុះកុងត្រានេះអាចជួយជាផលប្រយោជន៍ជាច្រើនសម្រាប់អ្នករកស៊ី ដោយវាមានជាលក្ខខណ្ឌ របៀបធ្វើការ តួនាទី ភាគលាភដែលនឹងទទួលបានផ្សេងៗ។លោកបានបន្ថែមថា ក្រៅពីការចុះកិច្ចសន្យាកុងត្រាក៏ជាអ្នកដែលចងជើងចំពោះអ្នកដែលល្មើសនឹងគោលការណ៍រកស៊ីជាមួយគ្នាដែរ ហេតុនេះជាយោបល់លោកគិតថាអ្នករកស៊ីចូលហ៊ុនគ្នាគួរតែមានកុងត្រាទើបជាការល្អ។ គូសបញ្ជាក់ផងដែរថា ក្រៅពីចំណុចគោលសំខាន់ៗនៅខាងលើ ចំណុចបន្ថែមដែលអ្នករកស៊ីគួរតែមាននោះគឺការតាំងចិត្តនៅកណ្តាលមិនមានភាពច្រណែន និងមើលបំណាំគ្នារបស់ដៃគូឡើយ ផ្ទុយទៅវិញអ្នកចូលហ៊ុនទាំងអស់គួរតែព្យាយាមជួយគ្នាស្វែងរកដំណោះស្រាយធ្វើយ៉ាងណាឱ្យការរកស៊ីរីកចម្រើនទៅមុខទើបជាការប្រសើរ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-10T09:17:17.959Z", "category": "ចាប់ផ្តើមអាជីវកម្ម", "views": 451, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
អតីតនិស្សិតរៀនចប់ពីចិន បង្ហើបពីក្បួន២ ចាយទុនតិចក្នុងការរកស៊ី តែអាចរកចំណូលបានជិត១ពាន់$/ខែ	https://business-cambodia.com/articles/small-business-but-big-income	ផ្តើមចេញពីមនុស្សម្នាក់ដែលធ្លាប់បានរៀននៅប្រទេសចិន ប៉ុន្តែកាលនោះរៀនបានត្រឹមតែ ២ឆ្នាំសាលាក៏វិស្សមកាលតូច ដូច្នេះធ្វើឱ្យកូនខ្មែរ១រូបបានសម្រេចចិត្តមកលេងពុកម៉ែនៅប្រទេសកម្ពុជាសិន តែចៃដន្យពេលនោះក្នុងអំឡុងឆ្នាំ២០១៩ ប្រទេសចិនក៏ចាប់ផ្តើមផ្ទុះជំងឺកូវីដេ១៩ដែលជាហេតុនាំឱ្យប្រទេសចិនបិទខ្ទប់តែម្តង។ ដោយសារតែគេបិទខ្ទប់ កញ្ញាសាម សុភាព មិនអាចត្រឡប់ទៅចិនបានទេ ហើយសាលាក៏គេបានប្រកាសឱ្យរៀនតាមអនឡាញវិញ រៀនបណ្តើរគិតបណ្តើរកញ្ញាក៏បានចាប់អារម្មណ៍នៅរបរ១គឺច្នៃឬស្សីជាវត្ថុអនុស្សាវរីយ៍សម្រាប់ថ្ងៃមង្គលការ ច្បាស់ជាមួយខ្លួនឯង ហើយកញ្ញាក៏ចាយទុនជាង១០០ដុល្លារ ដើម្បីប្រមូលទិញផលិតផលធ្វើអំពីឫស្សី មករៀបចំតុបតែងជាកាដូរអនុស្សាវរីយ៍ ដោយខ្លួនឯង  និងច្នៃម៉ូតថ្មីដោយតាមរយៈការមើលយូធូបបន្ថែមផងដែរ។ កញ្ញាសុភាព បានបន្តថា កាលរកស៊ីដំបូងៗពិតជាលំបាកខ្លាំងណាស់ពីព្រោះយើងគ្មានដើមទុនច្រើនដូចគ្នា ពោលទាល់តែមានភ្ញៀវកម្មង់ទើបកញ្ញាដើរទៅទិញឥវ៉ាន់ដើម្បីវេចខ្ចប់ ប៉ុន្តែដោយសារតែរកស៊ីរបរនេះ ដោយក្តីស្រលាញ់ ធ្វើដោយក្តីពេញចិត្តព្រមទាំងមានភាពស្មោះត្រង់ជាមួយអតិថិជនបានធ្វើឱ្យមុខរបរច្នៃឬស្សីចេញជាកាដូរនៅថ្ងៃមង្គលការកាន់តែមានអតិថិជនកម្មង់ឥតដាច់ ហើយពេលដល់ឆ្នាំគេរៀបអាពាហ៍ពិពាហ៍គឺសិប្បកម្មកញ្ញាទទួលបានការកម្មង់ឥតឈប់ឈររហូតធ្វើឱ្យកញ្ញារកចំណូលបានខ្ទង់ពាន់ដុល្លារផងដែរ។ ជាមួយគ្នានោះដែរ កញ្ញា សាម សុភាព ក៏បានបង្ហើបពីក្បួនរកស៊ី២ ដែលអ្នករកស៊ីថ្មីថ្មោងគួរធ្វើបើចង់ឱ្យផលិតផលលក់ដាច់ហើយអាចរកចំណូលបានច្រើន ក្បួនទាំងនោះមានដូចជា៖ ១. ច្នៃអាជីវកម្មសាមញ្ញា ទៅជាអាជីវកម្មដែលមានភាពទាក់ទាញ៖ កញ្ញា សុភាព ដែលម្ចាស់ផេកសិប្បកម្មច្នៃឬស្សីធ្វើជាកាដូរមង្គលការបានបង្ហើបថា ប្រសិនជាយើងចាប់ផ្តើមរកស៊ីដំបូងៗហើយទៅចាប់យករបរដែលដូចគេ១០០% នោះអាជីវកម្មយើងមិនអាចបន្តដង្ហើមទៅមុខបានទេ ទោះបីជាយើងទៅរកស៊ីរបរដូចគេក៏ដោយក៏យើងត្រូវតែច្នៃរបរយើងឱ្យពិសេសជាងគេឱ្យលេចធ្លោជាងគេនោះទើបអាចទាញភ្ញៀវបាន។ តួយ៉ាងដូចជាអាជីវកម្មរបស់កញ្ញាផ្ទាល់អញ្ចឹង ពេលចាប់ផ្តើមរកស៊ីដំបូងៗកញ្ញាបានចាយទុនជាង១០០ដុល្លារប៉ុណ្ណោះ ដើម្បីប្រមូលទិញផលិតផលធ្វើអំពីឫស្សី ហើយកញ្ញាបានយករបស់ទាំងនោះមករៀបចំតុបតែងជាកាដូរអនុស្សាវរីយ៍ ដោយខ្លួនឯង  និងច្នៃម៉ូតថ្មីដោយតាមរយៈការមើលយូធូបរហូតធ្វើឱ្យអាជីវកម្មនេះមានភាពច្នៃប្រឌិតហើយប្លែកពីគេបានទាក់ទាញអតិថិជនឱ្យកម្មង់ញឹកញាប់ធ្វើឱ្យកញ្ញាលក់ដាច់អាចរកចំណូលបានខ្ទង់ពាន់ដុល្លារផងដែរ។ ២. រកស៊ី កុំបន្លំភ្ញៀវ៖ នេះក៏ជាចំណុចក្តៅមួយដែរ ដែលក្នុងនាមយើងជាអ្នករកស៊ីសូមកុំធ្វើចំណុចនេះឱ្យសោះ។ កាលណាដែលយើងរកស៊ីស្មោះត្រង់ជាមួយអតិថិជន នោះអតិថិជននឹងកាន់តែមានទំនុកចិត្តខ្លាំងជាមួយយើង តួយ៉ាងដូចជាកញ្ញាសុភាព ពេលដែលចាប់ផ្តើមមុខរបរដំបូងៗគាត់មិនមានទុនច្រើនក្នុងការទិញទំនិញមកស្តុកច្រើនពេកនោះឡើយ ដូច្នេះពេលអតិថិជនមកកម្មង់ដើម្បីយកធ្វើជាកាដូរនៅថ្ងៃមង្គលការរបស់ខ្លួនគាត់តែងតែប្រាប់អតិថិជនត្រង់ៗថា គាត់ទើបតែចាប់ផ្តើមរបរនេះជាមួយទុនតិចដូច្នេះគាត់ត្រូវការលុយកក់ខ្លះដើម្បីយកទុនឥវ៉ាន់យកមកធ្វើ ពោលគឺគាត់ពន្យល់ប្រាប់ភ្ញៀវត្រង់ៗរហូតភ្ញៀវយោគយល់ឱ្យគាត់ជានិច្ច មិនតែប៉ុណ្ណោះគ្រប់មុខទំនិញដែលគាត់ធ្វើជូនអតិថិជនគឺគាត់ធ្វើអស់ពីចិត្ត ធ្វើឱ្យស្អាតខ្លាំងៗភ្ញៀវគាំទ្រពេញទំហឹងរហូតភ្ញៀវខ្លះទិញម្តងហើយណែនាំគេឱ្យមកទិញជារឿយៗ។ គូសបញ្ជាក់ថា ចំពោះអ្នកភូមិនៅតាមខេត្តណាក៏ដោយ ដែលពួកគាត់ចេះច្នៃវត្ថុអនុស្សាវីយ៍ធ្វើដោយដៃដែលមានរាងតូចៗយើងអាចកែច្នៃបានបន្តទៀត ពុកម៉ែបងប្អូនទាំងអស់គ្នាអាចទាក់ទងមកកញ្ញាបានគឺកញ្ញាចាំទិញគ្រប់ពេលតែម្តង។ លេខទំនាក់ទំនង ០៩៣ ៥០៧ ០០២ ឬតាមរយៈហ្វេសប៊ុកផេក សុជាតា សិប្បកម្មខ្មែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:22", "date_created": "2023-07-10T07:50:46.903Z", "category": "ចាប់ផ្តើមអាជីវកម្ម", "views": 4181, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
លោកស្រី យុន ចាន់លីកា ដោះបំណុល៤ម៉ឺន$ ប្រាប់រឿង៣ត្រូវធ្វើពេលអស់លទ្ធភាពសងបំណុល	https://business-cambodia.com/articles/chanlyka-revealed-how-to-paid-off-debt	យុន ចាន់លីកា បច្ចុប្បន្នគឺជាស្រ្តីរកស៊ីលក់គ្រឿងក្រអូបមានទីតាំងនៅផ្សារស្នួល ស្រុកស្នួល ខេត្តក្រចេះ ហើយក៏លក់គ្រឿងក្រអូបតាមអនឡាញផងដែរ។ គាត់ធ្លាប់ជាប់បំណុលធនាគារប្រមាណជាង៤ម៉ឺនដុល្លារ ប៉ុន្ដែគិតត្រឹមពាក់កណ្ដាលឆ្នាំ២០២៣នេះគាត់ដោះបំណុលរបស់គាត់បានជោគជ័យហើយ។ នៅក្នុងបទសម្ភាសន៍ជាមួយ Business Cambodia តាមអនឡាញ យុន ចាន់លីកា បានឲ្យដឹងថាគាត់ជាអ្នករកស៊ីហើយមិនធ្លាប់ធ្វើការឲ្យគេនោះទេ ដោយបច្ចុប្បន្នមានមុខរបរជាអ្នកលក់គ្រឿងក្រអូប។ គាត់បានបន្តទៀតថារបរលក់គ្រឿងក្រអូបកាន់តែរីកធំគាត់ក៏មានលទ្ធភាពទិញរបស់មួយចំនួនដូចជាឡាននិងវិនិយោគលើអចលនទ្រព្យផងដែរដោយប្រើទាំងលុយសុទ្ធនិងកម្ចីពីធនាគារ។  សម្រាប់កម្ចីធនាគារគាត់ជំពាក់ធនាគារប្រមាណ៤ម៉ឺនដុល្លារ។ យ៉ាងណាមិញបំណុលធនាគារខ្ទង់៤ម៉ឺនដុល្លារនេះគាត់អាចបង់ផ្ដាច់អស់ដោយជោគជ័យត្រឹមខែមិថុនាឆ្នាំ២០២៣នេះដោយប្រើប្រាស់លុយសន្សំ និងចំណូលពីអាជីវកម្មបង់ផ្ដាច់កម្ចីធនាគារទាំងអស់ត្រឹមពាក់កណ្ដាលឆ្នាំ២០០២៣។ យុន ចាន់លីកា បានចែករំលែកនូវរឿងសំខាន់ចំនួន៣ដែលអ្នកគួរធ្វើពេលជាប់បំណុលគេច្រើនកន្លែងដើម្បីរកផ្លូវដោះបំណុលទាំងនោះឲ្យជោគជ័យ។ ១. បើកចិត្តហ៊ានសុំម្ចាស់បំណុល គាត់បានបង្ហើបថាក្នុងករណីដែលបងប្អូនផុងខ្លួនក្នុងបំណុលច្រើនរហូតដល់ពិបាកសងឬអស់លទ្ធភាពបង់សង អ្នកត្រូវហ៊ានបើកចិត្តចរចាជាមួយម្ចាស់បំណុលដោយសុំម្ចាស់បំណុលផ្អាកបង់ការ ហើយស្នើសុំបង់ជាដំណាក់កាល។ ត្រង់នេះបើអ្នកមានឆន្ទះក្នុងការសងដោយមិនគេចវេសនោះម្ចាស់បំណុលនឹងមានការយោគយល់ច្រើននិងព្រមសម្រួលសម្រាប់អ្នកជំពាក់បំណុលជាមិនខាន។ ២. រាយឈ្មោះម្ចាស់បំណុលទាំងអស់ដាក់លើក្រដាស សម្រាប់អ្នកជំពាក់បំណុលច្រើនកន្លែងគាត់ណែនាំឲ្យរាយឈ្មោះម្ចាស់បំណុលទាំងអស់ដាក់លើក្រដាស។ ឧទាហរណ៍ម្ចាស់បំណុលទី១,២,៣,៤…… ជាដើម។ បន្ទាប់មកចរចាសុំឈប់បង់ការប្រាក់តែសុំបង់តែដើមសិនទៅកាន់ម្ចាស់បំណុលដែលអ្នកបានរាយឈ្មោះលើក្រដាសនោះ។ ត្រង់នេះ យុន ចាន់លីកាបានបញ្ជាក់ផងដែរថាសម្រាប់ម្ចាស់បំណុលណាដែលពិបាកចរចានិងពិបាកនិយាយជាងគេគឺយើងត្រូវដោះឲ្យបានមុនគេ។ ៣. ដោះបំណុលពីតូចទៅធំ  យុន ចាន់លីកា បានបង្ហើបថាបើជាប់បំណុលច្រើនកន្លែងអ្នកគួរប្រើក្បួន snowball ពោលគឺដោះបំណុលពីតូចទៅធំទើបពួកគាត់អាចដោះបានជោគជ័យ។ ក្បួនដោះបំណុលពីតូចទៅធំនេះគឺជាក្បួនដ៏ពេញនិយមដែលពលរដ្ឋខ្មែរក៏ដូចជាបរទេសតែងតែប្រើក្នុងការដោះបំណុលព្រោះការដោះបំណុលពីតូចទៅធំធ្វើឲ្យអ្នកមានទុកចិត្តក្នុងការដោះព្រោះអ្នកឃើញបំណុលរបស់អ្នកកាន់តែថយទៅៗបន្តិចម្ដងៗ។ ជាចុងក្រោយ យុន ចាន់លីកាបានផ្ដាំថាបងប្អូនត្រូវស្គាល់ពាក្យថាបំណុលអាក្រក់ឲ្យច្បាស់ ហើយត្រូវចេះថ្លឹងថ្លែងចំណូលរបស់យើងធៀបទៅនឹងការប្រាក់កម្ចីមុននឹងយើងសម្រេចចិត្តខ្ចីលុយចៀសវាខ្ចីហើយធ្លាក់ខ្លួននៅក្នុងបញ្ហាកាន់តែជ្រៅ៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-10T07:41:54.185Z", "category": "ហិរញ្ញវត្ថុ", "views": 24509, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចំណូលខ្ទង់ពាន់$! មកដឹងវិធីទាញលុយពីបណ្ដាញសង្គមធំៗទាំង៤ កំពុងពេញនិយមនៅស្រុកខ្មែរ	https://business-cambodia.com/articles/tips-to-make-money-on-social-media	ចំណូលបន្ថែមខ្ទង់ពាន់ដុល្លារ អាចរកបានគ្រាន់តែប្រើទូរស័ព្ទដៃមួយគ្រឿងដែលអ្នកមាន ធ្វើការនៅកន្លែងណាក៏បាន ស្តាប់ទៅហាក់មិនគួរឱ្យជឿតែវាជាការពិត។ ខាងក្រោមនេះគឺជារបៀបទាញលុយក្នុងយុគសម័យត្រចៀកទិព្វភ្នែកទិព្វពី App ធំៗ៤ កំពុងផ្ទុះការពេញនិយមបំផុតលើពិភពលោករួមទាំងកម្ពុជា ដោយគ្រាន់តែប្រើទូរស័ព្ទដៃប៉ុណ្ណោះ៖ ១. Facebook សម្រាប់បណ្តាញសង្គមមួយនេះអ្នកប្រើប្រាស់អាចមានច្រើនច្រកក្នុងការបង្កើតចំណូលពីវា។ ទីមួយ Ads Break ជាការផលិតវីឌីអូដែលមានអ្នកមើលច្រើន យើងអាចបើករកលុយពី Facebook បានតាមរយៈការដាក់ពាណិជ្ជកម្មនៅលើវីឌីអូទាំងនោះ។ ទីពីរ Instant Articles ជាការសរសេរអត្ថបទដោយយក Ads ពី Facebook។ ទីបី Streamer/Gamer ជាការរកលុយពី Facebook ដោយ Live game ហើយអ្នកចូលចិត្តគេនឹងផ្ញើ Star មកឲ្យយើង ហើយយើងអាចយក Star នោះទៅដូរយកលុយ និងអាចមានច្រកផ្សេងៗទៀត ប៉ុន្តែច្រកទាំងបីនេះមានការពេញនិយមខ្លាំងសម្រាប់អ្នកនិយមចូលចិត្តរកលុយតាម Facebook នៅប្រទេសកម្ពុជាយើង។ យ៉ាងណាមិញ ដើម្បីអាចរកលុយពី Facebook បានអ្នកត្រូវបំពេញតាមលក្ខខណ្ឌចំនួន៤គឺ (១)ត្រូវមានហ្វេសប៊ុកផេក និងផុសវីដេអូឱ្យបានទៀតទាត់ (២)ត្រូវមានអ្នក Followers ចាប់ពី ១០,០០០ ឡើងទៅ (៣)មានអ្នកមើលវីដេអូរយៈពេល ៦០០,០០០ (៦០ម៉ឺន)នាទី ក្នុងរយៈពេល៦០ថ្ងៃ និង(៤)ស្ថិតនៅក្នុងប្រទេសដែលអាចរកលុយជាមួយ Facebook បាន។ ក្នុងនោះយោងតាមគេហទំព័រ GAMESPEC ដែលដកស្រង់ពីរបាយការណ៍អ្នកត្រួតពិនិត្យប្រព័ន្ធផ្សព្វផ្សាយសង្គម បានឱ្យដឹងថា អ្នកផលិតវីឌេអូនៅអាស៊ីអាចរកចំណូលបានជាមធ្យម ៥ដុល្លារ ខណៈនៅអឺរ៉ុប អ្នកបង្កើតមាតិកាអាចរកបានចន្លោះពី ៣-៩ដុល្លារ ក្នុង 1K VIEWS។ ២. YouTube មានមនុស្សមិនក្រោមលាននាក់ទេដែលចូលមើលវីឌីអូក្នុង Youtube មួយថ្ងៃៗ ហើយក្នុងចំណោមមនុស្សទាំងអស់នោះអាចនឹងមានអ្នកម្នាក់ផងដែរ។ ប្រសិនបើចង់ធ្វើការទាញចំណូលពីវា អ្នកអាចចាប់ផ្តើមផលិតប្រភេទវីឌីអូដែលខ្លួនចូលចិត្ត ទៅតាមទេពកោសល្យ និងជំនាញរបស់អ្នក បន្ទាប់មកអ្នកអាចធ្វើការ Upload វីឌីអូទាំងនោះនៅក្នុង Youtube។ បើតាមការចុះផ្សាយរបស់សារព័ត៌មានក្រៅស្រុក Business Insider បានឱ្យបង្ហាញថា ប្រាក់ចំណូលដែលរកបានពី Youtube ជាទូទៅបានតាមរយៈ ការឧបត្ថម ការលក់ទំនិញ និងមួយផ្នែកធំបានពីស្ពតពាណិជ្ជកម្មដែលដាក់ដោយ Google។ រីឯលក្ខខណ្ឌដែលអាចរកលុយបានគឺ មានចំនួន Subscribers ១ពាន់នាក់ និងចំនួនមើលមាន ៤ពាន់ម៉ោងក្នុង១ឆ្នាំទើបចាប់ផ្តើមអាចរកលុយបាន។ ៣. TikTok បើតាមគណនីហ្វេសប៊ុក Austin Armstrong ដែលរស់នៅក្នុងប្រទេសអូស្រ្ដាលី បានចែករំលែកបទពិសោធន៍ថា តាមរយៈកម្មវិធី «Creativity Program Beta» លោកអាចរកលុយពី TikTok បាន ០.៩៩ដុល្លារ រាល់ពេលដែលមានអ្នកមើលវីឌីអូរបស់លោក ១,០០០ដង។ ក្នុងនោះដើម្បីអាចរកចំណូលវីឌីអូនៅលើ TikTok តាមរយៈកម្មវិធី Creativity Program Beta បាន គឺត្រូវមានគណនី TikTok ដែលមានអ្នកតាមដាន ១០,០០០ Followers និងមានយ៉ាងតិច ១០០,០០០views ក្នុងអំឡុងពេល៣០ថ្ងៃ។ ហើយម្ចាស់គណនីត្រូវមានអាយុចាប់ពី១៨ឆ្នាំឡើងទៅ។ ៤. Telegram Telegram ជាកម្មវិធីផ្ញើសារដ៏ពេញនិយមមួយ ដែលមនុស្សជាទូទៅប្រើវាសម្រាប់ជាមធ្យោបាយធ្វើទំនាក់ទង មិនថាផ្ទាល់ខ្លួន ការងារ ឬការរកស៊ីជាដើម។ អ្វីដែលរឹងតែពិសេសលើសពីនោះគឺ គេក៏អាចទាញចំណូលបានរាប់ពាន់ដុល្លារពីការប្រើប្រាស់កម្មវិធីមួយនេះថែមទៀតផង។ ក្នុងនោះម្ចាស់ Channel YouTube ឈ្មោះ Luke Mead Marketing លោក Luke Mead បានបង្ហាញផ្លូវចំនួន៣ ដែលអាចស្រូបយកលុយពីការប្រើប្រាស់កម្មវិធី Telegram បាន។ លក់ការផ្សាយពាណិជ្ជកម្មលើ Channel Telegram៖ ដើម្បីអាចលក់ពាណិជ្ជកម្មបាន គឺតម្រូវឱ្យអ្នកចុះឈ្មោះ Channel Telegram របស់អ្នកទៅក្នុង ការទិញដូរពាណិជ្ជកម្ម។ គាត់ក៏បានណែនាំ Telega.io ដែលជាកន្លែងអ្នកអាចលក់ពាណិជ្ជកម្មបានយ៉ាងងាយស្រួល។ លក់វគ្គសិក្សាអនឡាញ៖ វិធីសាស្រ្តនេះមានអ្នកធ្វើបានផលច្រើន ព្រោះវាមានភាពងាយស្រួលជាងគេ ដោយលោកអ្នក គ្រាន់តែបង្កើតវគ្គសិក្សា ឬកម្មវិធីចែករំលែក រួចហើយដាក់បញ្ចូលទៅក្នុង Channel Telegram របស់អ្នក នឹងអនុញ្ញាតឱ្យអ្នកដទៃបង់សេវា ដើម្បីបានក្លាយជាសមាជិក។ ផ្សព្វផ្សាយ Link ផលិតផល៖ ផ្លូវមួយនេះមានគេធ្វើច្រើន នៅប៉ែកអឺរ៉ុប ព្រោះថាជាទូទៅគេដាក់លក់ផលិតផលនៅលើ Website ហេតុនេះលោកអ្នកគ្រាន់តែ យក Link ផលិតផលនោះ មកដាក់ផ្សព្វផ្សាយលើ Channel Telegram របស់អ្នក ហើយពេលដែលមានអ្នកណាចុចទិញតាម Link នោះ អ្នកនឹងទទួលបានភាគរយទៅតាមចំនួនកំណត់៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:22", "date_created": "2023-07-10T06:10:56.916Z", "category": "ហិរញ្ញវត្ថុ", "views": 2475, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ខ្លួនតូច តែចិត្តធំ! ក្មេងប្រុសវ័យ១៤ឆ្នាំ ឆ្កឹះចំណូលខ្ពស់ខ្លាំង ពីការលក់ស្បែកជើង តាមរបៀបសាមញ្ញ២នេះ	https://business-cambodia.com/articles/tim-blakely-founder-shoe-shakk	សហគ្រិនជំទង់ Tim Blakely ត្រឹមវ័យ១៤ឆ្នាំ បានក្លាយជាម្ចាស់ហាងលក់ស្បែកជើងប៉ាតា Shoe Shakk អាចឆ្កឹះចំណូលបានខ្ពស់ខ្លាំង តាមរបៀបសាមញ្ញបំផុតពីរគឺ ទិញអីវ៉ាន់ក្នុងចំនួនច្រើនហើយដាក់លក់វិញពេលទីផ្សារត្រូវការខ្លាំង និងប្រើប្រាស់ទីផ្សារលើមេឃលក់ផលិតផល ខណៈចំណាយពេលបើកហាងផ្ទាល់ត្រឹម១ថ្ងៃប៉ុណ្ណោះក្នុងមួយសប្តាហ៍។ អន្ទិតស្ទើរកំលោះ Tim បានលក់ស្បែកជើងគូដំបូងរបស់ខ្លួន តាមរយៈវីឌីអូជំរុញលើបណ្តាញសង្គម Youtube។ គាត់បានលើកឡើងយ៉ាងដូច្នេះថា៖ «ខ្ញុំមើលវីឌីអូអ្នកលក់ស្បែកជើងដោយចាប់ផ្តើមពីបន្តិចម្តងៗ។ វាឡូយណាស់! ខ្ញុំបានសាកល្បងទិញស្បែកជើង២-៣គូដាក់លក់ ហើយវាពិតជាដំណើរការល្អមែន»។ បន្ទាប់ពីឃើញសក្តានុពល និងសន្ទុះនៃការទិញខ្លាំង Tim បានប្រែការលក់តិកតក់ៗនេះទៅជាអាជីវកម្មអនឡាញ។ លុះមួយឆ្នាំក្រោយមក រូបគេ និងឪពុកបានមូលមតិគ្នាបើកហាងផ្ទាល់តែម្តង។ Tim បាននិយាយថា៖ «ហាងនេះជាគំនិតរបស់ខ្ញុំ។ វាបានចាប់ផ្តើមជាមួយនឹងហាង eBay តាមអ៊ីនធឺណេត។ ប៉ុន្តែបន្ទាប់មកយើងបានលុយខ្លះនិងទិញស្បែកជើងប៉ាតាខ្លះ។ ខ្ញុំប្រាប់ប៉ាអំពីវា យើងក៏សម្រេចចិត្តបើកហាងមួយ»។ ដោយក្តីស្រលាញ់ Tim ប្រឹងធ្វើការស្រាវជ្រាវ និងរៀនពីវីឌីអូលើ YouTube អំពីរបៀបនិងដំណើរការនៃការទិញលក់ស្បែកជើងប៉ាតា។ គាត់បានលើកឡើងយ៉ាងដូច្នេះថា៖ «ខ្ញុំបានរៀនច្រើនពីវា។ ខ្ញុំក៏បានរកមើលស្បែកជើងនៅលើគេហទំព័រដូចជា StockX ហើយខ្ញុំធ្វើរឿងជាច្រើនទៀតដូចជានៅលើ eBay»។ Tim បានបន្តទៀតថា៖ «យើងបានទៅ Sneaker Con ហើយបានភ្ជាប់ទំនាក់ទំនងជាមួយមនុស្សមួយចំនួនដែលទិញ និងលក់ស្បែកជើងប៉ាតាផងដែរ។ នោះហើយជាកន្លែងដែលយើងទទួលបានស្បែកជើងប៉ាតារបស់យើងភាគច្រើន»។ ក្នុងនោះ លោក Chris ដែលត្រូវជាឪពុករបស់ Tim បានឲ្យដឹងថា ពួកគេទិញភាគច្រើនចន្លោះពី ២០-៥០គូ ដើម្បីទទួលបានកិច្ចព្រមព្រៀងដ៏ល្អបំផុត។ បន្ទាប់មកលក់វាក្នុងតម្លៃសមរម្យមួយតាមពេលវេលាអំណោយផលដើម្បីទទួលបានប្រាក់ចំណេញខ្ពស់បំផុត។ គួរជម្រាបផងដែរថា បច្ចុប្បន្នក្មេងប្រុសមានអនាគតភ្លឺស្វាង Tim Blakely កំពុងរៀនថ្នាក់ទី៩ ក្នុងសាលា North Platte Catholic Schools។ ក្រៅពីចំណងចំណូលចិត្តនិងភាពប៉ិនប្រសព្វលើវិស័យស្បែកជើង រូបគេក៏ជាសិស្សពូកែផ្នែកគណិតវិទ្យា និងវិទ្យាសាស្ត្រផងដែរ។ Tim បាននិយាយថា៖ «ខ្ញុំធ្វើបានល្អនៅក្នុងសាលាទាំងមូល»។ មិនតែប៉ុណ្ណោះគាត់ក៏បានចូលរួមក្នុងក្រុមប្រឹក្សានិស្សិតឆ្លងប្រទេស ប្រកួតកីឡាបាល់បោះ កីឡាចំបាប់ និងប្រឡងបទចម្រៀងថែមទៀតផង។ ដោយហេតុនេះហើយ លោក Chris និងប្រពន្ធរបស់គាត់ឈ្មោះ Ann Marie បានសម្រេចចិត្តបើកហាងនេះត្រឹមតែមួយថ្ងៃប៉ុណ្ណោះក្នុងមួយសប្តាហ៍ ព្រោះចង់ឱ្យ Tim មានពេលច្រើនផ្តោតលើសាលារៀន៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366	{ "spider_name": "businesscambodia", "scrape_at": "2025-06-14_19:40:22", "date_created": "2023-07-10T05:21:49.486Z", "category": "ភាពជាអ្នកដឹកនាំ", "views": 2849, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មិនចាញ់បរទេស! ផ្សារទំនើបធំៗ៣នេះ សុទ្ធតែបង្កើតឡើងដោយកូនខ្មែរ មានតម្លៃសរុបជិតកន្លះពាន់លាន$	https://business-cambodia.com/articles/these-3-big-supermarkets-are-all-created-by-khmer-children	បច្ចុប្បន្នសំណង់ផ្សារទំនើបទាំងតូចទាំងធំ ដែលជាយីហោបរទេស បាននិងកំពុងរំលេចខ្លួនកាន់តែច្រើនកន្លែងនៅជុំវិញរាជធានីភ្នំពេញ។ តែយ៉ាងណាក្នុងនោះ យើងសង្គេតឃើញថា ផ្សារទំនើបជាច្រើនដែលជាយីហោរបស់កូនខ្មែរ ក៏កំពុងនឹងរំលេចខ្លួនយ៉ាងធំស្គឹមស្គៃ នៅក្នុងរាជធានីភ្នំពេញមិនចាញ់យីហោ បរទេសដែរ។ ១.  ផ្សារទំនើប ជីប ម៉ុង ២៧១ មេហ្គាម៉ល ផ្សារទំនើបជីប ម៉ុង ២៧១ មេហ្គាម៉ល គឺជាផ្សារទំនើបខ្នាតយក្សដ៏ធំស្កឹមស្កៃ ដែលមានទីតាំងស្ថិតនៅក្នុងគម្រោងលែនម៉ាក ២៧១ របស់ ជីប ម៉ុង លែន ដែលជាប់នឹងផ្លូវសំខាន់ៗដូចជា ផ្លូវ២៧១ ផ្លូវ៣៧១ និងផ្លូវ៦០ម៉ែត្រ។ ហើយផ្សារទំនើបមួយនេះ ទើបនឹងបើកឲ្យដំណើរកាលពីថ្ងៃទី១២ ខែកញ្ញា ឆ្នាំ២០២២ កន្លងទៅ។ ផ្សារទំនើបមួយនេះត្រូវបានបើការដ្ឋានសាងសង់កាលពីឆ្នាំ២០១៨ ដោយបានចំណាយថវិកាក្នុងការសាងសង់ប្រមាណ ២៥០ លានដុល្លារ និងមានកម្ពស់ ៤ ជាន់ មានផ្ទៃក្រឡាសរុប ១៦ ម៉ឺនម៉ែត្រការ៉េ។ ហើយផ្សារនំនើបនេះ ប្រមូលផ្តុំទៅដោយផលិតផលល្បីៗ នៅក្នុងស្រុក និងអន្តរជាតិ ដែលមានទៅដល់ ១៧០ ម៉ាកសម្រាប់បំពេញតម្រូវការចាំបាច់របស់អតិថិជនផងដែរ។ ២. ផ្សារទំបើប K mall K Mall ជាផ្សារទំនើបដ៏ថ្មីមួយស្ថិតនៅលើមហាវិថី វេង ស្រេង ដែលត្រូវបានអភិវឌ្ឍដោយក្រុមហ៊ុន Urbanland។ ផ្សារទំនើបនេះបើកដំណើរការសាកល្បងកាលពីខែវិច្ឆិកា ឆ្នាំ២០២១ កន្លងទៅនេះ។ គម្រោងនេះមានទីតាំងស្ថិតនៅតាមបណ្ដោយផ្លូវវេងស្រេង ប្រមាណ ២, ៥គីឡូម៉ែត្រពីសង្កាត់ស្ទឹងមានជ័យ។ ផ្សារទំនើប K Mall នេះគឺជាផ្នែកមួយនៃគម្រោង ខេអិមអេស (KMS Park)  ដែលគម្រោងមេនេះ រួមមាន ផ្ទះអាជីវកម្មទំនើប (shop house) ចំនួន ៤០ ខ្នង ផ្សារសហគមន៍កម្ពស់ ៣ជាន់ អគារការិយាល័យកម្ពស់ ៩ ជាន់ កីឡាដ្ឋានបាល់ទាត់ និងសួនច្បារលំហែរកាយផងដែរ។ ៣. The Olympia City ផ្សារទំនើ Olympia City ដែលជាគម្រោងអភិវឌ្ឍន៍ដ៏ធំមួយនៅកណ្ដាលរាជធានីភ្នំពេញ។ ផ្សារនេះត្រូវបានវិនិយោគដោយក្រុមហ៊ុន OCIC របស់អ្នកឧកញ៉ា ពុង ឃាវសែ។ The Olympia City ស្ថិតនៅបណ្ដោយផ្លូវហ្សាលដឺហ្គោល ក្នុងសង្កាត់វាលវង់ ខណ្ឌ៧មករា រាជធានីភ្នំពេញ។ ផ្សារទំនើបលំដាប់អន្តរជាតិនេះ មានផ្ទៃក្រឡា ១៥០៨១ម៉ែត្រការ៉េ ត្រូវបានវិនិយោគក្នុងទឹកប្រាក់ប្រមាណ ៨០លានដុល្លារអាមេរិក ហើយគំរោង Olympia City ទាំងមូល បានចំណាយទឹកប្រាក់ប្រមាណ ៥០០លានដុល្លារអាមេរិក សំរាប់តែផ្នែកសំណង់ ដោយមិនទាន់គិតបញ្ចូលតម្លៃដីនៅឡើយទេ៕ អត្ថបទដោយ៖ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:22", "date_created": "2023-07-10T05:04:35.988Z", "category": "អចលនទ្រព្យ", "views": 2307, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
ក្នុងបញ្ហាតែងមានឱកាស! អ្នកជំនាញបង្ហើបកត្តាធំ ៤ ដែលគួរវិនិយោគអចលនទ្រព្យពេលនេះ	https://business-cambodia.com/articles/invest-real-estate-during-risk	ពិតណាស់បច្ចុប្បន្ននេះ ស្ថានភាពអចលនទ្រព្យទាំងនៅកម្ពុជា និងពិភពលោក នៅមិនទាន់មានភាពមានល្អប្រសើរដូចមុនវិញនៅឡើយនោះទេ។ កត្ដានេះហើយ បានធ្វើឲ្យអ្នកវិនិយោគមួយចំនួនហាក់នៅមានភាពស្ទាក់ស្ទើរ ហើយអ្នកខ្លះ គឺមិនបញ្ចេញទុនសម្រាប់វិនិយោគអចលនទ្រព្យតែម្ដង ព្រោះខ្លាចមានបញ្ហាមិនល្អណាមួយកើតឡើង។ យ៉ាងណា ទោះជាស្ថានភាពអចលនទ្រព្យបច្ចុប្បន្ន មិនទាន់វិលទៅរកសភាពដើមដូចមុនក៏ដោយ ប៉ុន្ដែអ្នកជំនាញបានលើកឡើងថា វាក៏ជាពេលវេលាមួយដ៏ល្អសម្រាប់ការវិនិយោគអចលនទ្រព្យផងដែរ។ ដូចពាក្យស្លោកមួយឃ្លា ដែលគេលើកឡើងថា “ក្នុងបញ្ហាតែងមានឱកាស”។ តាមការលើកឡើងពីលោក សន សៀប ប្រធានសមាគមអ្នកវាយតម្លៃ និងភ្នាក់ងារអចលនវត្ថុកម្ពុជា ហេតុផលក្នុងការវិនិយោគអចលនទ្រព្យក្នុងអំឡុងពេលស្ថានភាពមិនទាន់ល្អនេះគឺ៖ ទី១. តម្លៃអចលនទ្រព្យទាប ទី២. ឱកាសចរចា ទី៣. ការឡើងថ្លៃក្នុងរយៈពេលវែង ទី៤. ហានិភ័យទាប។ ថ្លែងប្រាប់ក្រុមការងារ Business Cambodia ប្រធានសមាគមរូបនេះបានបញ្ជាក់ថា ទី១. តម្លៃអចលនទ្រព្យទាប ដោយសារនៅក្នុងវិបត្ដិនេះគឺមានអ្នកលក់ច្រើន អ៊ីចឹងអ្នកដែលចង់លក់គឺគាត់លក់តម្លៃទាបជាងគេ។ ដូចនេះអចលនទ្រព្យដែលមានតម្លៃទាបៗផុសឡើងច្រើន។ ទី២. ឱកាសចរចា ដោយសារតែមានការដាក់លក់ច្រើន ទោះបីតម្លៃរាងទាបក៏ដោយ ទីតាំងល្អក៏ដោយ ក៏យើងនៅតែអាចមានឱកាសចរចាបានច្រើនដែរ ព្រោះអ្នកលក់មានច្រើន ឱកាសកាន់តែមានសម្រាប់ការចរចា។ ទី៣. ឡើងថ្លៃក្នុងរយៈពេលវែង។ លោកបានបញ្ជាក់ថា អចលនទ្រព្យ ប្រៀបដូចសេដ្ឋកិច្ចអ៊ីចឹង ពេលណាធ្លាក់ចុះ ដល់ពេលមួយវានឹងឡើងវិញរយៈពេលវែង។ អ៊ីចឹងវាធ្លាក់ក្នុងអំឡុងឥឡូវ ពេលដល់ថ្ងៃខាងមុខរយៈពេលវែង វានឹងកើនឡើងវិញ។ ហើយបទពិសោធន៍ហ្នឹងយើងឆ្លងកាត់រួចហើយ ដូចឆ្នាំ ២០០៨ ២០០៩ ២០១០ ធ្លាក់បាត តែវាចាប់ផ្ដើមស្ទុះឡើងវិញ។ ទី៤. ហានិភ័យទាប គឺសំដៅលើជម្រើសវិនិយោគមួយដែលដ៏ល្អ ក្នុងចំណោមការវិនិយោគផ្សេងៗ។ ទិញអចលនទ្រព្យយើងមើលឃើញ ហើយយើងអត់បាត់បង់ទាំងស្រុងទេ បើវិនិយោគលើរបស់អ្វីផ្សេងអាចបាត់បង់។ មិនបាត់បង់ក្នុងន័យថា យើងទិញបានអចលនទ្រព្យស្របច្បាប់ ជាក់លាក់ មិនមែនទិញដី ឬអចលនទ្រព្យមានបញ្ហាកម្មសិទ្ធអីនោះទេ៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-10T03:52:59.261Z", "category": "អចលនទ្រព្យ", "views": 1100, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អាជីពកំពូលៗទាំង១០ រកចំណូលបានខ្ទង់សែន$ កំពុងត្រូវប៉ាន់ខ្លាំងបំផុតនៅប្រទេសលោកខាងលិច	https://business-cambodia.com/articles/high-income-job-in-usa	តាមរបាយការណ៍ពិភពលោកបានចេញផ្សាយចំណាត់ថ្នាក់ការងារល្អបំផុតចំនួន១០០សម្រាប់ឆ្នាំ២០២៣ និងបន្តមានតម្រូវការទីផ្សារខ្ពស់បំផុតដល់ឆ្នាំ២០៣១ ដោយផ្តោតលើការព្យាករណ៍កម្រិតស្ត្រេស ប្រាក់ខែមធ្យម អត្រាអត់ការងារធ្វើ តុល្យភាពការងារ ជីវិត និងកត្តាផ្សេងៗទៀត។ ខាងក្រោមនេះគឺជាការងារល្អបំផុតទាំង១០ ទាញចំណូលបានខ្ពស់ខ្ទង់ ១០០,០០០ដុល្លារ/មួយខែ នៅសហរដ្ឋអាមេរិកក្នុងឆ្នាំ២០២៣ យោងតាម US News និង World Report៖ ១/. Software developer ប្រាក់ខែជាមធ្យម៖ ១២០,៧៣០ ដុល្លារ ការព្យាករណ៍កំណើនការងារនៅឆ្នាំ ២០៣១៖ ៣៧០,៦០០ មុខតំណែង តម្រូវការអប់រំ៖ បរិញ្ញាបត្រ ២/. គិលានុបដ្ឋាយិកា ប្រាក់ខែជាមធ្យម៖ ១២០,៦៨០ ដុល្លារ ការព្យាករណ៍កំណើនការងារនៅឆ្នាំ ២០៣១៖ ១១២,៧០០ មុខតំណែង តម្រូវការអប់រំ៖ បរិញ្ញាបត្រជាន់ខ្ពស់ ៣/. អ្នកគ្រប់គ្រងសេវាវេជ្ជសាស្រ្ត និងសុខភាព ប្រាក់ខែជាមធ្យម៖ ១០១,៣៤០ ដុល្លារ ការព្យាករណ៍កំណើនការងារនៅឆ្នាំ ២០៣១៖ ១៣៦,២០០ មុខតំណែង តម្រូវការអប់រំ៖ បរិញ្ញាបត្រ ៤/. ជំនួយការគ្រូពេទ្យ ប្រាក់ខែជាមធ្យម៖ ១២១,៥៣០ ដុល្លារ ការព្យាករណ៍កំណើនការងារនៅឆ្នាំ ២០៣១៖ ៣៨,៤០០ មុខតំណែង តម្រូវការអប់រំ៖ បរិញ្ញាបត្រជាន់ខ្ពស់ ៥/. អ្នកវិភាគសុវត្ថិភាពព័ត៌មាន ប្រាក់ខែជាមធ្យម៖ ១០២,៦០០ ដុល្លារ ការព្យាករណ៍កំណើនការងារនៅឆ្នាំ ២០៣១: ៥៦,៥០០ មុខតំណែង តម្រូវការអប់រំ៖ បរិញ្ញាបត្រ ៦/. អ្នកព្យាបាលរាងកាយ ប្រាក់ខែជាមធ្យម៖ ៩៥,៦២០ ដុល្លារ ការព្យាករណ៍កំណើនការងារនៅឆ្នាំ ២០៣១៖ ៤០,៤០០ មុខតំណែង តម្រូវការអប់រំ៖ សញ្ញាបត្របណ្ឌិត ៧/. អ្នកគ្រប់គ្រងហិរញ្ញវត្ថុ ប្រាក់ខែជាមធ្យម៖ ១៣១,៧១០ ដុល្លារ ការព្យាករណ៍កំណើនការងារនៅឆ្នាំ ២០៣១៖ ១២៣,១០០ មុខតំណែង តម្រូវការអប់រំ៖ បរិញ្ញាបត្រ ៨/. អ្នកគ្រប់គ្រង IT ប្រាក់ខែជាមធ្យម៖ ១៥៩,០១០ ដុល្លារ ការព្យាករណ៍កំណើនការងារនៅឆ្នាំ ២០៣១៖ ៨២,៤០០ មុខតំណែង តម្រូវការអប់រំ៖ បរិញ្ញាបត្រ ៩/. អ្នកបង្កើតគេហទំព័រ ប្រាក់ខែជាមធ្យម: ៧៧,០៣០ ដុល្លារ ការព្យាករណ៍កំណើនការងារនៅឆ្នាំ ២០៣១: ២៨,៩០០ មុខតំណែង តម្រូវការអប់រំ៖ បរិញ្ញាបត្រ ១០/. ពេទ្យធ្មេញ ប្រាក់ខែជាមធ្យម៖ ១៦០,៣៧០ ដុល្លារ ការព្យាករណ៍កំណើនការងារនៅឆ្នាំ ២០៣១៖ ៧,៧០០ មុខតំណែង តម្រូវការអប់រំ៖ សញ្ញាបត្របណ្ឌិត ជាមួយគ្នានេះដែរ លោក Janica Ingram អ្នកនិពន្ធអាជីពនៅ U.S. News បានប្រាប់ទីភ្នាក់ងារសារព័ត៌មាន CNBC Make It យ៉ាងដូច្នេះថា៖ «ការងារកំពូលៗជាប់ចំណាប់ថ្នាក់ទាំង១០ខាងលើផ្តល់នូវប្រាក់ខែប្រកួតប្រជែងខ្ពស់ ភាពអត់ការងារធ្វើមានកម្រិតទាប និងមានឱកាសរីកចម្រើនខ្លាំង»៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366	{ "spider_name": "businesscambodia", "scrape_at": "2025-06-14_19:40:22", "date_created": "2023-07-09T15:28:30.853Z", "category": "ភាពជាអ្នកដឹកនាំ", "views": 6235, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ផ្លូវភ្ជាប់និស្ស័យ! ផ្លូវល្បឿនលឿន២ខ្សែកំពុងកែរប្រែសេដ្ឋកិច្ចខេត្តទាំង២ ឲ្យកាន់តែទាក់ទាញ	https://business-cambodia.com/articles/phnom-penh-bavet-expressway-phnom-penh-sihanoukville-expressway	ផ្លូវល្បឿនលឿនបានក្លាយជាផ្លូវដ៏សំខាន់ និងពេញនិយមនាពេលបច្ចុប្បន្ន សម្រាប់ការធ្វើដំណើរ។ ជាក់ស្ដែងបច្ចុប្បន្ននេះ រាជរដ្ឋាភិបាលកំពុងខិតខំប្រឹងប្រែងយ៉ាងខ្លាំងក្នុងការកសាងហេដ្ឋារចនាសម្ព័ន្ធនានា ពិសេសគឺផ្លូវល្បឿនលឿននេះតែម្ដង។ យ៉ាងណាមិញបច្ចុប្បន្នកម្ពុជាមានផ្លូវល្បឿនលឿន២ខ្សែរ ដែលខ្សែរទី១តភ្ជាប់ពីភ្នំពេញទៅក្រុងព្រះសីហនុ ហើយខ្សែរទី២ បានបើកការដ្ឋានសាងសង់ជាផ្លូវការដោយតភ្ជាប់ពីភ្នំពេញទៅក្រុងបាវិត។ យោងតាមការចុះផ្សាយរបស់ ក្រសួងសាធារណការ និងដឹងជញ្ជូន នាថ្ងៃទី០៩ ខែកក្កដា ឆ្នាំ២០២៣ ពីការប្រៀបធៀប ផ្លូវល្បឿនលឿនភ្នំពេញ-ក្រុងព្រះសីហនុ និង ភ្នំពេញ-ក្រុងបាវិត៖ ១. ផ្លូវល្បឿនលឿនភ្នំពេញ-ក្រុងព្រះសីហនុ៖ - ប្រវែងផ្លូវសរុប៖ ១៨៧,០៥គីឡូម៉ែត្រ - តួផ្លូវទទឹង៖ ២៤ម៉ែត្រ - ចំណុចចាប់ផ្ដើម៖ ខណ្ឌពោធិ៍សែនជ័យ រាជធានីភ្នំពេញ - ចំណុចបញ្ចប់៖ សង្កាត់លេខ៣ ក្រុងព្រះសីហនុ ខេត្តព្រះសីហនុ - បើកការដ្ឋានសាងសង់៖ ២២/មីនា/២០១៩ - បញ្ចប់ការសាងសង់៖ ០៩/វិច្ឆិកា/២០២២ - រយៈពេលសាងសង់៖ ៤០ខែ - ទំហំទឹកប្រាក់៖ ប្រមាណ ២ពាន់លានដុល្លារសហរដ្ឋអាមេរិក - សាងសង់ដោយ៖ ក្រុមហ៊ុន PPSHV Expressway Co., Ltd និងក្រុមហ៊ុនបុត្រសម្ព័ន្ធនៃ ក្រុមហ៊ុនសាជីវកម្មស្ពានថ្នល់ចិន (CRBC) - ត្រួតពិនិត្យដោយ៖ ត្រួតពិនិត្យបច្ចេកទេសដោយក្រុមហ៊ុន MINCONSULT SDN. BHD. គម្រោងសាងសង់នេះ នឹងផ្តល់អត្ថប្រយោជន៍យ៉ាងធំធេង គឺជាគម្រោងផ្លូវល្បឿនលឿនទី១ និងជាគម្រោងផ្លូវ របៀងយុទ្ធសាស្ត្រសំខាន់បំផុតនៅកម្ពុជា ជួយកាត់បន្ថយពេលវេលាធ្វើដំណើរពីរាជធានីភ្នំពេញទៅ ផែសមុទ្រក្រុងព្រះសីហនុ ពីប្រមាណ៥ម៉ោង មក ២ម៉ោងប៉ុណ្ណោះ និងជួយកាត់បន្ថយតម្លៃភស្តុភារកម្មជាដើម៕ ២. ផ្លូវល្បឿនលឿនភ្នំពេញ-ក្រុងបាវិត៖ - ប្រវែងផ្លូវសរុប៖ ១៣៥,១០គីឡូម៉ែត្រ - ចំណុចចាប់ផ្ដើម៖ ឃុំថ្មគរ ស្រុកល្វាឯម ខេត្តកណ្តាល - ចំណុចបញ្ចប់៖ ក្រុងបាវិត ខេត្តស្វាយរៀង - បើកការដ្ឋានសាងសង់៖ ០៧/មិថុនា/២០២៣ - បញ្ចប់ការសាងសង់៖ នឹងបញ្ចប់នៅក្នុងអំឡុងឆ្នាំ២០២៧ - រយៈពេលសាងសង់៖ ៤៨ខែ - ទំហំទឹកប្រាក់៖ ប្រមាណ ១,៣៥ពាន់លានដុល្លារអាមេរិក - សាងសង់ដោយ៖ ក្រុមហ៊ុនសាជីវកម្មស្ពាន និងថ្នល់ចិន(CRBC) គម្រោងសាងសង់នេះ នឹងផ្តល់អត្ថប្រយោជន៍យ៉ាងធំធេង ដូចជាការសម្រាលបន្ទុកចរាចរណ៍ លើផ្លូវជាតិលេខ១ ដែលកំពុងមានកំណើនចរាចរណ៍ដ៏មមាញឹក និងមានហានិភ័យខ្ពស់ នៃគ្រោះថ្នាក់ចរាចរណ៍ ហើយផ្លូវល្បឿនលឿននេះ នឹងជួយកាត់បន្ថយពេលវេលាធ្វើដំណើរ មកត្រឹមប្រមាណ ១ម៉ោងកន្លះ ដែលកន្លងមក យើងប្រើប្រាស់ពេលវេលាប្រមាណ ៤ម៉ោង សម្រាប់រថយន្តទេសចរណ៍ និងប្រមាណ ៥-៦ម៉ោងសម្រាប់រថយន្តកុងតឺន័រ។ មួយវិញទៀត ផ្លូវល្បឿនលឿននេះ នឹងជួយជំរុញឱ្យមានកំណើនវិនិយោគ ពាណិជ្ជកម្ម និងទេសចរណ៍នៅរាជធានីភ្នំពេញ ក្រុងថ្មីអរិយក្សត្រ នៃខេត្តកណ្តាល ខេត្តព្រៃវែង ខេត្តស្វាយរៀង និងក្រុងបាវិត ជាពិសេសសកម្មភាពពាណិជ្ជកម្ម ទេសចរណ៍ និងការដឹកជញ្ជូន ឆ្លងកាត់ព្រំដែនទ្វេភាគី រវាងប្រទេសកម្ពុជា-វៀតណាម ក្នុងក្របខណ្ឌអាស៊ាន និងមហាអនុតំបន់មេគង្គជាដើម៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:22", "date_created": "2023-07-09T12:33:28.299Z", "category": "អចលនទ្រព្យ", "views": 3892, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
កុំខ្វល់ខ្វាយពេក! សេដ្ឋកិច្ចធ្លាក់ចុះ អ្នកជំនាញបង្ហើបរឿង៣អ្នកគួរធ្វើនៅពេលអត់លុយបង់ធនាគារ	https://business-cambodia.com/articles/things-to-do-when-you-cannot-pay-bank-loan	ឈានដល់ឆ្នាំ២០២៣ សេដ្ឋកិច្ចសកលមិនទាន់ងើបឡើងវិញនោះទេ តែផ្ទុយទៅវិញហាក់កាន់តែយ៉ាប់យ៉ឺនដែលធ្វើឲ្យមនុស្សពិបាកក្នុងការរកចំណូលពោលគឺរកចំណូលមិនបានដូចមុនហើយអ្វីដែលកាន់តែពិបាកនោះគឺអ្នកខ្ចីលុយធនាគារគ្មានលទ្ធភាពបង់សងធនាគារដោយសារតែរកចំណូលមិនបានអំឡុងពេលមានវិបត្តិ។ ជុំវិញបញ្ហាគ្មានលទ្ធភាពបង់សងទៅធនាគារ លោក ង៉ែត ជូ ប្រធានក្រុមប្រឹក្សាភិបាកក្រុមហ៊ុន F.I Vision Capital និងជាអ្នកជំនាញសេដ្ឋកិច្ចនិងហិរញ្ញវត្ថុបានចែករំលែកនូវវិធីចំនួន៣ ការពារពីការធ្លាក់ខ្លួនក្នុងវិបត្តិកាន់តែជ្រៅពេលអត់លុយសងធនាគារ។ ១. ពិគ្រោះយោបល់ជាមួយធនាគារ ពេលអ្នកគ្មានលទ្ធភាពបង់សងធនាគារ សូមកុំគេចវេច ពោលគឺអ្នកត្រូវហ៊ានប្រឈមនឹងការពិត។ ត្រង់នេះអាចអ្នកពិគ្រោះយោបល់ជាមួយបុគ្គលិកធនាគារដើម្បីស្វែងរកដំណោះស្រាយប្រកបដោយភាពស្មោះត្រង់ ដើម្បីស្វែងយល់ដំណោះស្រាយហើយបង្ហាញថាអ្នកពិតជាមានឆន្ទះក្នុងការសងត្រលប់។ ២. លក់ទ្រព្យរបស់អ្នក ត្រង់នេះលោក ង៉ែត ជូ បានបង្ហើបថា បើខាងធនាគារដាក់សំពាធខ្លាំងពេក អ្នកគួរយល់ព្រមអោយធនាគារជួយលក់ទ្រព្យធានាដើម្បីទូទាត់បំណុល។ ក្នុងកាលៈទេសៈនេះការលក់អចលនទ្រព្យមិនមែនជាការងាយនោះទេ សូម្បីតែធនាគារក៏មិនងាយរកអ្នកទិញបានដែរ។ ដូច្នេះខាងធនាគារក៏ទ័លតំរិះដែរ។ ៣. ហាមខ្ចីលុយពីអ្នកចងការប្រាក់មកបង់ធនាគារ ចៀសវាងដាច់ខាតចំពោះការទៅខ្ចីបុលឈ្មួញចងការឯកជនដើម្បីយកប្រាក់មកសងធនាគារ ព្រោះការប្រាក់ខ្ពស់ និងអាចប្រឈមនឹងបណ្តឹងព្រហ្មទណ្ឌដែលអាចឈានដល់ការឃុំខ្លួននៅពេលគ្មានប្រាក់សង។ កន្លងមកមិនមានធនាគារណាមួយប្តឹងឃុំខ្លួនអតិថិជនព្រោះគ្មានប្រាក់សងនោះទេ ប៉ុន្តែមានច្រើនករណីសំរាប់អ្នកខ្ចីចងការប្រាក់ពីឈ្មួញឯកជន។ ដូច្នេះការប្រើប្រាស់កម្ចីឯកជន បើចៀសបានអ្នកគួរតែចៀស ជាពិសេសកម្ចីអនឡាញខុសច្បាប់គឺពិតជាមានគ្រោះថ្នាក់ខ្លាំងណាស់៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-09T10:57:05.960Z", "category": "ហិរញ្ញវត្ថុ", "views": 9839, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
គួរឱ្យសរសើរ! កូនខ្មែរ ២រូប អាចបង្កើតហាងសម្លៀកបំពាក់និងភោជនីយដ្ឋានតម្លៃខ្ទង់ម៉ឺន$ នៅប្រទេសថៃ	https://business-cambodia.com/articles/khmer-children-are-very-good	លោក ខៀវ សុភ័ត្រា និងលោក លោក Alex Rayuth បច្ចុប្បន្នគឺជាម្ចាស់ហាងសម្លៀកបំពាក់ និងជាម្ចាស់ភោជនីដ្ឋានមួយកន្លែងនៅឯប្រទេសថៃ ប៉ុន្តែទម្រាំតែអ្នកទាំង២ អាចបានមកដល់សព្វថ្ងៃនេះពីអតីតកាលលោកធ្លាប់តែជាមនុស្សម្នាក់ដែលធ្លាប់ធ្វើការនៅប្រទេសថៃដូចគេដូចឯងប៉ុណ្ណោះ ប៉ុន្តែព្រោះតែការខិតខំប្រឹងប្រែងតស៊ូនាពេលនេះអ្នកទាំង២ អាចក្លាយជាថៅកែហាងនៅថៃបានហើយ។ នៅក្នុងបទសម្ភាសន៍ជាមួយ Business Cambodia លោក ខៀវ សុភ័ត្រា ដែលជាស្ថាបនិក Angkor restaurant ហាងម្ហូបខ្មែរ បាននិយាយថា លោកមានស្រុកកំណើតនៅខេត្តកំពត ដែលលោកត្រឹមជាកូនកសិករម្នាក់តែប៉ុណ្ណោះ បែបនេះហើយក្នុងឆ្នាំ២០១៤ លោកបានធ្វើដំណើរទៅប្រទេសថៃដើម្បីរៀនផងនិងដើម្បីធ្វើការយកបទពិសោធន៍ផងហើយបើគិតមកដល់សព្វថ្ងៃនេះគឺលោកបានមករស់នៅប្រទេសថៃបានរយៈពេល ៧ឆ្នាំមកហើយ។ ស្ថាបនិក Angkor restaurant ហាងម្ហូបខ្មែរ បានបន្តទៀតថា នៅពេលដែលលោកបានមករស់នៅប្រទេសថៃ គឺលោកពិតជាចង់ចេះចង់ដឹងពីការរកស៊ីនៅប្រទេសគេខ្លាំងណាស់ដូច្នេះពេលមករស់នៅថៃដំបូងៗលោកបានធ្វើការជាច្រើនដូចជាអ្នករត់តុនៅតាមហាងមួយចំនួននៅប្រទេសថៃផងដែរ។ បន្ទាប់ពីមានក្តីស្រមៃហើយនិងមានការតាំងចិត្តខ្ពស់និងឆ្លៀតពីការធ្វើការសន្សំលុយសល់ខ្លះលោកបានយកលុយទាំងនោះមកបើកភោជនីដ្ឋានមួយកន្លែងនៅប្រទេសថៃ ដែលមានឈ្មោះថា Angkor restaurant ហាងម្ហូបខ្មែរ ដែលហាងមួយនេះលោកបង្កើតមកដើម្បីលើកកិត្តិយសមុខមាត់ខ្មែរដែលអាចមានហាងម្ហូបខ្មែរបែបអង្គរប្រចាំទីក្រុងបាកក ព្រោះជាទូទៅយើងធ្លាប់តែឃើញហាងម្ហូបរបស់ភូមា ហាងថៃ ហាងវៀតណាម ហាងចិននៅប្រទេសថៃប៉ុណ្ណោះ ប៉ុន្តែនាពេលនេះហាងម្ហូបខ្មែរមាននៅក្នុងប្រទេសថៃជាលើកដំបូងហើយដែលមានឈ្មោះហាងម្ហូបខ្មែរអង្គរប្រចាំប្រទេសថៃ។ លោក ខៀវ សុភ័ត្រា ជាស្ថាបនិក Angkor restaurant ហាងម្ហូបខ្មែរ បានលើកឡើងថា ចំពោះហាងមួយនេះទើបតែបើកដំណើរកាលថ្មីៗនេះទេ ដែលលោកបានបើកសម្ពោធនៅថ្ងៃទី៣០ ខែវិច្ឆិកា ឆ្នាំ២០២២ នឹងបើកលក់ជាផ្លូវកាលនៅថ្ងៃទី០១ ខែធ្នូ ឆ្នាំ២០២២ ដែលលោកបានចាយទុនប្រមាណ៥ម៉ឺនដុល្លារដើម្បីបើកភោជនីដ្ឋាន១កន្លែងនេះ។ ដូច្នេះសម្រាប់បងប្អូនដែលបានទៅលេងប្រទេសថៃកុំភ្លេចទៅជួយគាំទ្រហាងរបស់កូនខ្មែរផង ពីព្រោះហាងរបស់លោកមានលក់ទាំងម្ហូបខ្មែរ និងម្ហូបថៃប្រមាណជាង ៣០មុខ ដែលលោកបើកលក់ចាប់ពីម៉ោង ៧ព្រឹក ដល់ម៉ោង១១ យប់ ដែលមានអាស័យដ្ឋាននៅ ផ្សារប្រាទូណាម ផ្លូវផេតបុរី១៥ ទីក្រុងបាកកក ប្រទេសថៃ ឬធ្វើការទំនាក់ទំនងទៅកាន់លេខទូរស័ព្ទ ០៨០ ៥២ ៤៤ ១៧២ ឬហ្វេសប៊ុកផេក Angkor restaurant ហាងម្ហូបខ្មែរ ។ ជាមួយគ្នានោះដែរ លោក Rayuth ដែលជាម្ចាស់ហាងសម្លៀកបំពាក់នៅថៃ បានបង្ហើបពីដើមទងជីវិតខ្លួនថា តាំងពីឆ្នាំ២០១២ មកម្លេះលោកបានដួលរលំហាងចំនួន ៤ដងហើយ តែអំឡុងពេលជំងឺកូវីដ១៩ចាប់ផ្តើមវាយលុកកាន់តែខ្លាំង លោក Rayuth ក៏ចាប់ផ្តើមបិទហាងទី៤របស់លោក ដោយសល់លុយត្រឹមតែ ៣០០ដុល្លារប៉ុណ្ណោះ ហើយលោកក៏បានរត់មករស់នៅក្នុងប្រទេសថៃដើម្បីប្រកបរបររកស៊ីលក់អនឡាញ។ ក្រោយពីរកស៊ីឡាយលក់អនឡាញនៅប្រទេសថៃ បានរយៈពេលអស់ជាងកន្លះឆ្នាំ ដោយបានសន្សំលុយសល់ខ្លះ លោកបានប្រកាសជ្រើសរើសបុគ្គលិកឱ្យមកជួយរៀបឥវ៉ាន់ ដោយការពីមុនៗមកលោកឡាយលក់  តបឆាតភ្ញៀវ រៀបឥវ៉ាន់លោកធ្វើតែម្នាក់ឯងគត់។ ព្រោះតែរកស៊ីដោយមានភាពស្មោះត្រង់ ពីមួយថ្ងៃទៅមួយថ្ងៃការរកស៊ីនៅប្រទេសថៃរបស់លោក Rayuth កាន់តែរីកចម្រើនខ្លាំងទៅៗ រហូតមកដល់ពេលបច្ចុប្បន្ននេះលោកមានបុគ្គលិកជួយជាច្រើននាក់ មិនតែប៉ុណ្ណោះលោកក៏ជាកូនខ្មែរមួយរូបដែលអាចប្រែវាសនាពីជនចំណាកស្រុក ប្រែក្លាយជាម្ចាស់ហាងធំមួយនៅប្រទេសថៃត្រឹមវ័យ២៨ឆ្នាំ។ លោក Alex Rayuth បានបន្ថែមថា បច្ចុប្បន្ននេះរបររកស៊ីលក់សម្លៀកបំពាក់របស់លោកគឺលក់ដាច់ខ្លាំងណាស់ ដោយសារមានបងប្អូនប្រជាជនខ្មែរជួយគាំទ្រ និងមានអ្នករកស៊ីល្បីៗនៅប្រទេសកម្ពុជាជួយទិញជាហូរហែរ ហើយសម្លៀកបំពាក់របស់លោកក្នុងមួយថ្ងៃអាចឡាយលក់ដាច់ជិត១ពាន់អាវឱ្យណោះ ហើយលោកពិតជាមានអារម្មណ៍រំភើប នឹងសូមអរគុណដល់បងប្អូនប្រជាជនខ្មែរទាំងអស់ដែលតែងតែគាំទ្រទិញសម្លៀកបំពាក់ពីហាងរបស់លោក៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:22", "date_created": "2023-07-09T10:50:02.935Z", "category": "ចាប់ផ្តើមអាជីវកម្ម", "views": 1481, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កន្លែងធំៗចំនួន៤ បើកថ្នាក់អាហារូបករណ៍ឥតគិតថ្លៃ លើជំនាញទាំងនេះ រៀនចប់មានលិខិតបញ្ជាក់	https://business-cambodia.com/articles/free-course-free-certificate	សម្រាប់អ្នកដែលចង់សិក្សាកម្មវិធីអប់រំស្តង់ដារអន្តរជាតិពីសាលារៀនល្បីៗនៅក្រៅប្រទេសចង់ផ្លាស់ប្តូរបទពិសោធន៍ក្នុងការរៀនសូត្រប៉ុន្តែមិនមានលទ្ធភាពទៅរៀននៅបរទេសផ្ទាល់ នេះជាឱកាស១ហើយដោយកន្លែងធំៗចំនួន៤នេះ បានបើកថ្នាក់អាហារូបករណ៍រៀនតាមអនឡាញដោយឥតគិតថ្លៃជាច្រើនមុខជំនាញ រៀនចប់ហើយមានលិខិតបញ្ជាក់អាចប្រើប្រាស់បានទៀត។ ១. Google Free Digital Marketing Course with Free Certificates 2023 វគ្គសិក្សាទីផ្សារឌីជីថលឥតគិតថ្លៃលើ Google 2023 គឺជាឱកាសដ៏ល្អមួយ សម្រាប់មនុស្សគ្រប់គ្នា ដោយមិនគិតពីកម្រិតអាយុ។ បងប្អូនអាចដាក់ពាក្យបានយ៉ាងងាយស្រួល ដោយមិនគិតពី ជាតិសាសន៍ ឬកម្រិតសិក្សាខ្ពស់បំផុតអ្វីនោះឡើយ។ វគ្គសិក្សាអនឡាញឥតគិតថ្លៃនេះផ្តល់ឱ្យអ្នកនូវមេរៀនវីដេអូផ្សេងៗ និងការចូលប្រើដោយគ្មានដែនកំណត់លើមេរៀនទីផ្សារឌីជីថល ហើយបន្ទាប់ពីការបញ្ចប់វគ្គសិក្សា អ្នកនឹងអាចទទួលបានវិញ្ញាបនបត្រទទួលស្គាល់។ ២. UNICEF Free Online Courses with Free Certificates វគ្គសិក្សាតាមអ៊ីនធឺណិតរបស់ UNICEF ជាមួយនឹងវិញ្ញាបនបត្រឥតគិតថ្លៃឆ្នាំសម្រាប់ឆ្នាំ២០២៣គឺបើកសម្រាប់បុគ្គល មកពីគ្រប់មជ្ឈដ្ឋានគ្រប់សញ្ជាតិនិងតំបន់ ដើម្បីទទួលបានវិញ្ញាបនបត្រដោយមិនគិតថ្លៃដោយបញ្ចប់វគ្គសិក្សាតាមអ៊ីនធឺណិតតាមជម្រើស សម្រាប់អភិវឌ្ឍន៍អាជីពណាមួយរបស់ខ្លួនឯង។ ៣. Open University UK Free Online Courses with Free Certificates វគ្គសិក្សាតាមអនឡាញរបស់សាកលវិទ្យាល័យជាច្រើននៅអង់គ្លេស គឺឥតគិតថ្លៃទាំងស្រុង មិនមានកាលបរិច្ឆេទកំណត់ អាចបញ្ចប់វគ្គបានគ្រប់ពេល ហើយបច្ចុប្បន្នមានវគ្គសិក្សាច្រើនជាង១០០០ វគ្គសិក្សានិងមាន ស្ទើរតែគ្រប់មុខវិជ្ជាសិក្សា។ ៤. Asian Development Bank Institute Free Online Courses with Free Certificates វគ្គសិក្សារបស់ ADBI ដែលមានវិញ្ញាបនបត្រឥតគិតថ្លៃ គឺសម្រាប់បុគ្គលមកពីមជ្ឈដ្ឋានសិក្សាណាមួយ ដោយមិនគិតពីអាយុ ឬសញ្ជាតិឡើយ។  កម្មវិធី ADBI E-learning គឺសម្រាប់អ្នកចូលរួមទាំងអស់មកពីជុំវិញពិភពលោក ដែលមានវគ្គខ្លីៗជាច្រើនសម្រាប់ការអភិវឌ្ឍន៍ផ្នែកណាមួយនៃអាជីពផ្ទាល់ខ្លួននិងសង្គម។ គួរជម្រាបផងដែរថាសម្រាប់បងប្អូនដែលចង់សិក្សាបន្ថែម អាហារូបករណ៍ខាងលើនេះគឺផ្តល់ការសិក្សាតាមរយៈអនឡាញដោយឥតគិតថ្លៃ លើជំនាញជាច្រើនតាមប្រភេទវគ្គសិក្សានីមួយៗ ដោយមិនកំណត់កម្រិតអាយុឬកម្រិតសិក្សានោះឡើយពោលបងប្អូនគ្រាន់តែមានទូរស័ព្ទឬកំុព្យូទ័រនិងអ៊ីនធើណេតប៉ុណ្ណោះ ហើយនៅពេលរៀនចប់វគ្គនឹងទទួលបាននូវលិខិតបញ្ជាក់ផងដែរ។ ដូច្នេះដើម្បីឱ្យជ្រាបកាន់តែច្បាស់សូមបងប្អូនចូលទៅកាន់តំណលីងនីមួយៗរបស់អាហារូបករណ៍ដែលបានរៀបរាប់ខាងលើ ដើម្បីស្វែងរកព័ត៌មានកាន់តែលម្អិត៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-09T10:13:01.011Z", "category": "ភាពជាអ្នកដឹកនាំ", "views": 5866, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
លក់ចាប់ហួយក៏អាចក្លាយជាអ្នកមាន! មកស្គាល់ក្បួនលក់ចាប់ហួយជនជាតិចិន៣ សល់ទាំងលុយ កើនទាំងភ្ញៀវ	https://business-cambodia.com/articles/retail-china-sale-tips	បើនិយាយអំពីរបរចាប់ហួយមានមិនតិចទេនៅក្នុងស្រុកខ្មែរ មិនក្រោមពីរាប់លានតូបទេ នៅតាមបណ្តាខេត្តមួយចំនួន ក៏ព្រោះមនុស្សជាច្រើនយល់ឃើញថាមុខរបរនេះមានទីផ្សារល្អ ហើយមានអ្នកទិញជាប្រចាំថ្ងៃ។ ប៉ុន្តែទន្ទឹមនឹងនេះដែរក៏មានម្ចាស់តូបខ្លះបើកមិនបានយូរប៉ុន្មានផងក៏បិទទៅវិញ ចំណែកអ្នកខ្លះទៀតរកយូរទៅអីវ៉ាន់ក៏អស់លុយក៏អស់។ ទាក់ទងទៅនឹងបញ្ហានេះ ថ្ងៃនេះ Business Cambodia សូមលើកយកក្បួនរកស៊ីរបស់ជនជាតិចិនចំនួនបី អ្នកលក់ចាប់ហួយមិនសូវជួបបញ្ហាទឹកភ្នែក ព្រោះរកមិនសល់លុយ មិនសល់ភ្ញៀវ ហើយអាចរស់បានយ៉ាងធូរធា៖ ១. កត់ត្រានៅសកម្មភាពប្រចាំថ្ងៃរបស់យើង ត្រង់ចំណុចនេះជនជាតិចិនមិនងាយ ដកលុយចាយវាយដោយគ្មានការគត់បញ្ជីត្រឹមត្រូវនោះទេ។ ដូច្នេះហើយប្រសិនបើយើងជាអ្នកលក់ចាប់ហួយត្រូវកត់អីវ៉ាន់ចូលប៉ុន្មាន គេទិញប៉ុន្មាន គេជំពាក់ប៉ុន្មាន ហើយទិញថ្ងៃណា និងសងប៉ុន្មាន? ការធ្វើបែបនេះមិនត្រឹមតែអាចជួយរំលឹកអ្នកថា អីវ៉ាន់នៅក្នុងស្តុកមានចំនួនណានោះទេ វាថែមទាំងដាស់សតិអារម្មណ៏យើងថាចំនួនលុយរបស់អ្នកជំពាក់វាច្រើនហើយ ដូច្នេះការចាត់ចែងលុយរបស់អ្នកកាន់តែខ្លាំង។ ២. ដកតែលុយចំណេញ ជនជាតិខ្មែរភាគច្រើនស្រែកថា ថ្លៃទឹកភ្លើង ចាយវាយប្រចាំថ្ងៃត្រូវការចំណាយលុយ ប្រសិនបើគាត់មិនដកលុយពីការលក់ដូរនេះទេ គាត់យកលុយមកពីណាដើម្បីចាយវាយ ខណៈដែលជនជាតិចិនគេដកតែលុយចំណេញតែប៉ុណ្ណោះសម្រាប់ចាយវាយ។ ជាឧទាហរណ៍ឱ្យងាយស្រួលយល់ ប្រសិនបើមួយថ្ងៃអ្នកលក់អស់ទំនិញ ៧០ភាគរយ មានន័យថាថ្លៃដើម៥០ភាគរយ ចំណេញ២០ភាគរយ នោះអ្នកចាយតែលុយ ២០ភាគរយ (លុយចំណេញ) នោះបានហើយ។ ប៉ុន្តែមានមនុស្សមួយចំនួន គេយកលុយ២០ភាគរយនោះ ទៅវិនិយោគអីវ៉ាន់បន្ថែមទៀត ដូច្នេះហើយលក់យូរទៅអីវ៉ាន់ក៏កើន លុយក៏សល់។ ៣.ត្រូវសម្លឹងមើលការលក់ដូរក្នុងតំបន់ ការចេះមើលទីផ្សារគឺជាផ្នែកសំខាន់មួយមុនពេលចេញរកស៊ី ប្រសិនបើតំបន់អ្នកមានមនុស្សត្រឹមតែ១០០នាក់ ហើយបើសម្លឹងមើលតូបចាបហួយវិញមានជាង១០តូប សួរថាបើយើងទៅរកស៊ីដែរ ធ្វើមិចឈ្នះគេ តូបគេមានម៉ូយគេ យើងចូលក្រោយគេទាល់យើងខ្លាំង ឬមានចំណុចពិសេសខុសពីគេ ហើយបើមិនចង់ឱ្យភ្ញៀវជំពាក់ ក៏មិនកើត ភ្ញៀវច្បាស់រត់ទៅទិញកន្លែងណាដែលអាចជំពាក់បានជាពំុខាន។ ម្ល៉ោះហើយ បើអ្នកចង់បើក អ្នកគួរតែសម្លឹងមើលថា ទីតាំងរបស់អ្នកមានប្រជាជនប៉ុន្មាន ហើយមានតូបប៉ុន្មាន បើយើងបើកមួយដែរមានអ្នកទិញដែររឺទេ? គួរជម្រាប់ផងដែរថា ប្រសិនបើអ្នកកំពុងរកស៊ី ឬចង់រកស៊ីក្នុងវិស័យនេះ អ្នកត្រូវសម្លឹងចំណុចចំនួយ៣ ទី១កត់ត្រានៅសកម្មភាពប្រចាំថ្ងៃរបស់យើង ទី២ ដកតែលុយចំណេញសម្រាប់ការចាយវាយ និងទី៣ ចេះសម្លឹងមើលទីផ្សារ៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-09T08:57:02.239Z", "category": "កំពូលអ្នកលក់", "views": 7225, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
បច្ចេកទេសចិញ្ចឹមជ្រូកបែបថ្មី! លោក សាវុធ បង្ហើបរបៀបចិញ្ចឹមជ្រូកបែបថ្មី ឱ្យចំណេញនិងមិនងាយប៉ះជំងឺ	https://business-cambodia.com/articles/pig-raising-techniques	ធ្លាប់ជាអតីតពលករដែលធ្លាប់បម្រើការងារនៅឯប្រទេសថៃ លោក ហៀង សាវុធ បាននាំយកបច្ចេកទេសចិញ្ចឹមជ្រូកថ្មីមួយ ដែលអាចវិវត្តពីការចិញ្ចឹមជ្រូកពី ៤០ ក្បាលកើនដល់ ៤០០ក្បាលមិនដែលខាត ជ្រូកមិនដែលឈឺ ហើយចាយថ្លៃដើមអស់តិចបំផុត។ ក្នុងកិច្ចសម្ភាសន៍ជាមួយ Business Cambodia  លោក ហៀង សាវុធ ម្ចាស់កសិដ្ឋានចិញ្ចឹមជ្រូកធំមួយនៅក្នុងខេត្ត បាត់ដំបង បានឱ្យដឹងថា តាមរយៈបទពិសោធន៍ចិញ្ចឹមជ្រូកប្រមាណជា ៤ ឆ្នាំមកនេះ លោកមិនដែលខាតម្តងឡើយ បើទោះបីជាជ្រូកធ្លាក់ថ្លៃនៅសល់តែមួយគីឡូ ៧ទៅ៨ពាន់រៀនក៏លោកនៅតែមិនខាតដែរ នេះដោយសារតែលោកចំណាយលើការចិញ្ចឹមអស់តិចទាំងកម្លាំងពលកម្ម ថ្នាំវ៉ាក់សាំងជ្រូកក៏មិនដែលចាក់ ចំណែកទឹកភ្លើងក៏មិនប្រើ ហេតុនេះទើបធ្វើឱ្យលោកអាចចំណាយថ្លៃដើមអស់តិច។  លោកបានឱ្យដឹងទៀតថា មូលហេតុដែលលោកចិញ្ចឹមជ្រូកអស់ថ្លៃដើមតិចបែបនេះដោយសារតែលោក ចិញ្ចឹមតាមបច្ចេកទេសថ្មីមួយខុសពីការចិញ្ចឹមទូទៅ៖ ដោយលោកចិញ្ចឹមជ្រូកលើដីផ្ទាល់ដែលក្រាលតែអង្កាមប៉ុណ្ណោះ ហើយជារៀងរាល់មួយសប្តាហ៍ម្តងលោកបាញ់ថ្នាំជីលីនស៊ីជាប្រភេទថ្នាំធម្មជាតិពុំមែនជាថ្នាំគីមីឡើយ ចំពោះថ្នាំនេះដែរធ្វើអស់តែ១ម៉ឺនរៀលខ្មែរ អាចប្រើបានដល់ទៅកន្លះឆ្នាំ។ ចំណែកឯគុណសម្បត្តិរបស់ថ្នាំនេះគឺជួយបំបាត់ក្លិនស្អុយ ហើយបើកាលណាគ្មានក្លិនក៏គ្មានរុយដែលជាអ្នកបង្កររោគដែលនាំឱ្យជ្រូកប៉ះជំងឺ ហើយបើជ្រូកមិនប៉ះជំងឺយើងក៏មិនពិបាកព្យាបាលអស់លុយទិញថ្នាំដែរ។ ម្ចាស់កសិដ្ឋានរូបនេះក៏បានបញ្ជាក់បន្ថែមថា ផលចំណេញនៃការចិញ្ចឹមជ្រូកបែបនេះក្រៅពីចំណាយថ្លៃដើមតិចហើយ សូម្បីតែកម្លាំងពលកម្មក៏តិចដែរ ពោលគឺក្នុងការចិញ្ចឹមជ្រូក៤០០ក្បាល លោកធ្វើតែ២នាក់ប្តីប្រពន្ធគាត់ប៉ុណ្ណោះ ហើយមួយថ្ងៃធ្វើការតែ២ដងទេគឺពេលដាក់ចំណីឱ្យជ្រូក ចំណែកឯការស្រោចទឹកវិញក៏មិនមានដែរ ព្រោះការចិញ្ចឹមជ្រូកលើដីវាមានសភាពត្រជាក់ស្រាប់មិនពិបាកស្រោចទឹកដូចការចិញ្ចឹមជ្រូកលើជ្រុងស៊ីម៉ង់ឡើយ។ គូសបញ្ជាក់ផងដែរថា បច្ចេកទេសទាំងអស់នេះ លោក ហៀង សាវុធ គឺបានរៀនសូត្រមកពីប្រទេសថៃ ដោយសារលោកធ្លាប់ជាអតីតពលករខ្មែរ ដែលធ្លាប់បម្រើការងារនៅក្នុងកសិដ្ឋានចិញ្ចឹមជ្រូក ហើយនៅអំឡុងពេលបម្រើការងារលោកក៏លួចរៀនសង្កេត រៀនមើលពីបច្ចេកទេសនៃការចិញ្ចឹមរហូតអាចយល់ដឹងកាន់តែច្រើនពីការចិញ្ចឹមជ្រូកនេះ រហូតឈានដល់ការមកបើកកសិដ្ឋានចិញ្ចឹមជ្រូកផ្ទាល់ខ្លួននាពេលបច្ចុប្បន្ននេះ៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-09T06:51:00.705Z", "category": "ចាប់ផ្តើមអាជីវកម្ម", "views": 1216, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
រោងភាពយន្តនាំមុខគេនៅកម្ពុជា លេជេន ប្រារព្ធកម្មវិធីខួបគម្រប់12ឆ្នាំរបស់ខ្លួនធំប្លែក ជាមួយកម្មវិធីពិសេសៗជាច្រើន	https://business-cambodia.com/articles/legend-cinema-celebrated-anniversary-12-year	ភ្នំពេញៈ កាលពីថ្ងៃទី07 កក្កដា ឆ្នាំ2023 រោងភាពយន្តនាំមុខគេ និងមានសាខាច្រើនជាងគេបំផុតនៅកម្ពុជា គឺរោងភាពយន្ត លេជេន បានប្រារព្ធកម្មវិធីខួបគម្រប់12ឆ្នាំរបស់ខ្លួន នៅរោងភាពយន្ត លេជេនព្រីមៀម អូឡាំព្យា នៅក្នុងសាលយក្សយ៉ាងធំគគ្រឹកគគ្រេង ដោយមានការចូលរួមពីភ្ញៀវកិត្តិយសយ៉ាងច្រើនកុះករ ការប្រារព្ធកម្មវិធីនេះ គឺដើម្បីអបអរដល់ដំណើរវិវឌ្ឍន៍របស់រោងភាពយន្ត លេជេន ពីឆ្នាំ2011 រហូតដល់2023 ដែលមានរយៈពេល12ឆ្នាំ នឹងការបង្កើតឡើងនូវរោងភាពយន្តតាំងពីសាខាទី1 រហូតដល់សាខាទី13 នៅទូទាំងរាជធានីភ្នំពេញ និងតាមបណ្ដាខេត្តដូចជាសៀមរាប និង ព្រះសីហនុ។ មិនត្រឹមតែសាខារោងភាពយន្ត លេជេន ដែលរីកចម្រើននោះទេ សូម្បីតែបច្ចេកវិទ្យាក្នុងសាលចាក់បញ្ចាំងក៏រោងភាពយន្ត លេជេន បានអភិវឌ្ឍន៍ផងដែល រាប់ចាប់តាំងពីជារោងភាពយន្ត ដែលនាំយកបច្ចេកវិទ្យាទស្សនាភាពយន្តបែប3D ដំបូងបង្អស់ក្នុងប្រទេសកម្ពុជាក្នុងឆ្នាំ2011 រហូតដល់សាលចាក់បញ្ចាំងបែបព្រីមៀមទំនើប បំពាក់ដោយឧបករណ៍ និងបច្ចេកវិទ្យាចុងក្រោយបំផុត ដូចជាសាលចាក់បញ្ចាំងបែប ScreenX, Dolby Atmos, Giant Screen និងសាល Gold និង Diamond Class ដែលផ្ដល់បទពិសោធន៍ដល់អ្នកទស្សនាយ៉ាងប្រណីតភាព និងឯកជនជាទីបំផុត។   នៅក្នុងឱកាសគម្រប់ខួប12ឆ្នាំនេះផងដែរ រោងភាពយន្ត លេជេន បានផ្ដល់ជូននូវប្រូម៉ូសិន និងកម្មវិធីពិសេសៗដូចជាកម្មវិធី មើលឈ្នះញ៉ាំឈ្នះ ដែលអតិថិជនគ្រាន់តែជាវសំបុត្រកុន ឬអាហារសម្រន់ ដែលចំណាយចាប់ពី$12.12 ក្នុងមួយវិក័យបត្រ អតិថិជននឹងមានឱកាសឈ្នះរង្វាន់ជាច្រើនសន្ធប់សន្ទាប់រាប់តាំងពីទូរស័ព្ទ OPPO សេរ៊ីចុងក្រោយ រហូតដល់រង្វាន់អនុស្សាវរីយ៍របស់រោងភាពយន្ត លេជេន។ ក្រៅពីនេះលេជេន ក៏បានបង្កើតឡើងនូវកាតដែលអាចទស្សនាភាពយន្តបានបែប Limited Edition ពិសេសសម្រាប់ខួប12ឆ្នាំរបស់ខ្លួន លក់ក្នុងតម្លៃពិសេសបំផុតមិនធ្លាប់មានត្រឹម$12.12 ហើយកាតនេះអាចប្ដូរបានសំបុត្របែប2D រហូតដល់5សំបុត្រ។  អ្វីដែលយើងមិនអាចមើលរំលងបានមួយទៀតនោះគឺ ក្នុងកម្មវិធីខួបគម្រប់លេជេនក្នុងឆ្នាំនេះ រោងភាពយន្ត លេជេនពិតជាធ្វើឱ្យទស្សនិកជនភ្ញាក់ផ្អើលពីការរៀបចំកម្មវិធី បានយ៉ាងធំ និងល្អពិសេសសម្រាប់ទទួលភ្ញៀវកិត្តិយស ដៃគូសហការនានា រួមនិងតារាសិល្បៈផ្សេងៗមកចូលរួម នឹងបង្ហាញពីកម្មវិធីពិសេសៗរបស់ខ្លួនដែលមានដូចជា៖- ការទទួលទានអាហារ និងភេសជ្ជៈ ដ៏មានឱរសជាតិ និង ប្រណីត -ការចាក់បញ្ចាំងវីដេអូឯកសាររបស់លេជេន ចាប់តាំងពីថ្ងៃបង្កើតរហូតដល់បច្ចុប្បន្ន -ការប្រកាសនិងផ្ដល់រង្វាន់ជូនដល់អ្នកឈ្នះពីកម្មវិធី រចនាប្រអប់ពោតផ្ទុះ ដែលទទួលបានរង្វាន់ជាកាតសមាជិកដែលមានតម្លៃដល់ទៅ$1,200-ការសម្ដែង <<មេអំបៅ>> ដែលបង្ហាញពីភាពរស់រវើក និងវិវឌ្ឍន៍របស់មេអំបៅគ្រប់រដូវកាល ប្រៀបដូចជា រោងភាពយន្ត លេជេន - ការបង្ហាញជាផ្លូវការនូវនិមិត្តសញ្ញាថ្មីរបស់ រោងភាពយន្ត លេជេន និង រោងភាពយន្ត លេជេនព្រីមៀម - ពិធីកាត់នំគម្រប់ខួប12ឆ្នាំ និងការចាក់បញ្ចាំងភាពយន្ត លោក តែ សុង នាយកប្រតិបត្តិរោងភាពយន្ត លេជេន លោកបានមានប្រសាសន៍ក្នុងកម្មវិធីថា "ខ្ញុំសូមយកឱកាសនេះ ដើម្បីថ្លែងអរគុណដ៏ជ្រាលជ្រៅ ចំពោះការយកចិត្តទុកដាក់និងជួយសម្របសម្រួលពីខាងក្រសួង និង មន្ត្រីពាក់ព័ន្ធ ដៃគូសហការគ្រប់វិស័យ និង ការគាំទ្រដ៏ច្រើនលើសលុបពីសំណាក់អ្នកគាំទ្រគ្រប់ជាន់ថ្នាក់ និងការជឿទុកចិត្តមកលើរោងភាពយន្ដលេជេន។ " អំពីរោងភាពយន្ត លេជេន រោងភាពយន្ត លេជេន (Legend Cinema) គឺជារោងភាពយន្តចំណាត់ថ្នាក់លេខ 1 លំដាប់ស្តង់ដារអន្តរជាតិដំបូងគេបង្អស់នៅប្រទេសកម្ពុជាដែលបានបង្កើតឡើងដោយស្នាដៃកូនខ្មែរ និងបានបើកដំណើរការតាំងពីឆ្នាំ 2011 រហូតដល់សព្វថ្ងៃនេះ។ ការរីកចម្រើន និងការពង្រីកយ៉ាងឆាប់រហ័សរបស់រោងភាពយន្តលេជេន ចាប់ពីទីតាំងទី 1 ដល់ 13ទីតាំង ក្នុងរយៈពេល 12 ឆ្នាំកន្លងមក គឺបានបង្ហាញពីវឌ្ឍនភាពខ្លាំងខ្លារបស់រោងភាពយន្ត លេជេន ក្នុងការផ្តល់នូវសេវាកម្ម និងការចែកចាយខ្សែភាពយន្ត ហើយមានឥទ្ធិពលខ្លាំងនៅក្នុងវិស័យភាពយន្ត។ សព្វថ្ងៃនេះរោងភាពយន្ត លេជេន បានអនុវត្ត ជាមួយបច្ចេកវិទ្យាភាពយន្តកម្រិតខ្ពស់ដ៏ជោគជ័យ ដែលបានធ្វើឱ្យកម្រិតនៃការផ្តល់ជូនរបស់យើងលើសពីបទដ្ឋាននៃរោងភាពយន្ត។ ក្រុមការងាររបស់ រោងភាពយន្ត លេជេន ប្តេជ្ញាផ្តល់នូវបទពិសោធន៍ភាពយន្តដ៏អស្ចារ្យលំដាប់កំពូល ជាមួយសេវាកម្ម និងអាហារសម្រន់ដ៏ល្អឥតខ្ចោះ ព្រមទាំងបដិសណ្ឋារកិច្ចបែបខ្មែរ។ មិនត្រឹមតែប៉ុណ្ណោះរោងភាពយន្ត លេជេន មានយុទ្ធសាស្ដ្រថ្មីសម្រាប់ជំរុញការអភិវឌ្ឍន៍ថ្មីៗនៅក្នុងវិស័យភាពយន្តលើសពីការរំពឹងទុក។ សម្រាប់ព័ត៌មានបន្ថែម៖ សូមអ៊ីមែលទៅកាន់ marketing@legend.com.kh	{ "spider_name": "businesscambodia", "scrape_at": "2025-06-14_19:40:22", "date_created": "2023-07-09T06:31:20.169Z", "category": "PR", "views": 195, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
សម្ដេចតេជោ ហ៊ុន សែន ប្រកាសប្រើប្រាស់កម្មវិធីថ្មី១ទៀត បន្ថែមពីលើ Telegram, YouTube និងTikTok	https://business-cambodia.com/articles/sadmech-hun-sen-using-twitter	សម្ដេចតេជោ ហ៊ុន សែន នាយករដ្ឋមន្ដ្រី នៃព្រះរាជណាចក្រកម្ពុជា នេះមុននេះបន្ដិចបានប្រកាសប្រើប្រាស់បណ្ដាញទំនាក់ទំនងសង្គមថ្មីមួយទៀតនោះគឺ Twitter បន្ថែមពីលើកម្មវិធី Telegram, YouTube និង TikTok ដែលកំពុងប្រើប្រាស់សព្វថ្ងៃ។ យោងតាមសេចក្ដីជូនដំណឹងរបស់សម្ដេចនៅលើប្រព័ន្ធ Telegram នៅថ្ងៃទី៨ ខែកក្កដា ឆ្នាំ២០២៣ នេះបានបញ្ជាក់យ៉ាងដូច្នេះថា “សូមជូនដំណឹងបងប្អូនជនរួមជាតិថា “ខ្ញុំមានគណនី Twitter យូរហើយតែមិនទាន់បានប្រើទូលំទូលាយ។ ចាប់ពីពេលនេះទៅខ្ញុំនឹងប្រើប្រាស់ជាផ្លូវការបន្ថែមលើបណ្ដាញ Telegram, YouTube, TikTok ដែលខ្ញុំកំពុងប្រើ"។ នៅក្នុងសម្ដេចក៏បានបញ្ជាក់ផងដែរថា នៅថ្ងៃស្អែកសម្ដេចនឹងដង្ហែព្រះមហាក្សត្រដើម្បីចូលរួមពិធីបុណ្យរុក្ខទិវានៅខេត្ដកំពង់ឆ្នាំងផងដែរ។ សូមជម្រាបផងដែរថា សម្ដេចតេជោ ហ៊ុន សែន ចាប់ផ្ដើមងាកមកប្រើប្រាស់បណ្ដាញទំនាក់ទំនងសង្គមទាំង ៤ ខាងលើ ក្រោយសម្រេចឈប់ប្រើប្រាស់បណ្ដាញទំនងទំនងសង្គម Facebook កាលពីពេលកន្លងទៅ៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-08T12:27:08.007Z", "category": "ព័ត៌មានថ្មីៗ", "views": 15587, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ក្រុមហ៊ុន Panasonic Cambodia បានសម្រចជ្រើសរើសនូវក្រុមសិស្សានុសិស្សថ្នាក់មធ្យមសិក្សាសម្រាប់ធ្វើការប្រកួតប្រជែងផ្នែកផលិតភាពយន្តខ្លីខ្នាតលំដាប់ថ្នាក់ពិភពលោករបស់ខ្លួនដែលមានឈ្មោះថា Kid Witness News (KWN)	https://business-cambodia.com/articles/panasonic-cambodia-has-selected-a-group-of-high-school-	រាជធានីភ្នំពេញ ៖ កាលពីពេលថ្មីៗនេះ ក្រុមហ៊ុន Panasonic បានជ្រើសរើសនូវក្រុមសិស្សានុសិស្ស សម្រាប់ការប្រកួតប្រជែងផ្នែកផលិតភាពយន្តខ្លីលំដាប់ថ្នាក់ពិភពលោករបស់ខ្លួន គឺដែលមានឈ្មោះថា Kid Witness News (KWN) Global។ Kid Witness News (KWN) Program គឺជាការប្រកួតប្រជែងផលិតភាពយន្ដថ្នាក់អន្តរជាតិដែលរៀបចំឡើងដោយ Panasonic សម្រាប់សិស្សានុសិស្សដែលមានអាយុចន្លោះពី 12 ឆ្នាំ ទៅ 18 ឆ្នាំ។ ហើយត្រូវបានអនុវត្ត ដើម្បីផ្តល់នូវបទពិសោធន៍ពិសេសមួយក្នុងការផលិតភាពយន្ដខ្លីប្រកបដោយអត្ថន័យ រួមជាមួយនិងការបង្រៀនដោយលោកគ្រូដែលប្រកបដោយជំនាញ និងវិជ្ជាជីវៈច្បាស់លាស់ ដោយប្រើកាមេរ៉ា Panasonic LUMIX ផងដែរ។ សាលាបញ្ញាសាស្ត្រាអន្តរជាតិ (PSIS) ដែលត្រូវបានជ្រើសតាំងជាគ្រឹះស្ថានអប់រំកម្ពុជាដំបូងគេដែលបានតំណាងកម្មវិធី Kid Witness News (KWN) Global Program ក្នុងការផលិតភាពយន្តខ្លីសម្រាប់ក្រុមថ្នាក់មធ្យមសិក្សា។ សិស្សានុសិស្ស នឹងបង្កើតភាពយន្តខ្លី បន្ទាប់ពីទទួលបានការជួលកាមេរ៉ា Lumix នឹងសម្ភារៈផ្សេងៗ ដោយឥតគិតថ្លៃពីក្រុមហ៊ុន Panasonic។ ក្រុមហ៊ុន Panasonic បានអញ្ចើញលោកគ្រូដែលមានជំនាញ និងវិជ្ជាជីវៈច្បាស់លាស់មកបង្រៀនអំពីរបៀបប្រើប្រាស់ឧបករណ៍ និងផ្តល់ការណែនាំអំពីវិធីបង្កើតភាពយន្តខ្លី។ សិស្សមកពីសាលាបញ្ញាសាស្ត្រាអន្តរជាតិ (PSIS) ទទួលបាន កាមេរ៉ា Panasonic Lumix សិស្សានុសិស្សនឹងដឹកនាំជាក្រុមដោយខ្លួនឯងផ្ទាល់ ក្នុងការផលិតភាពយន្តខ្លីនោះដោយផ្អែកលើប្រធានបទដែលយកចេញពីគោលដៅអភិវឌ្ឍន៍ប្រកបដោយចីរភាពរបស់អង្គការសហប្រជាជាតិ (SDGs)។ កម្មវិធីនេះ បានបង្កើតឡើងដែលអាចអោយសិស្សានុសិស្សបញ្ចេញនូវមតិចំពោះបញ្ហាសកលដែលកំពុងជួបប្រទះ តាមរយៈការផលិត ភាពយន្តខ្នាតខ្លី។ ការដាក់ស្នើភាពយន្តខ្លីពីប្រទេសនីមួយៗនឹងត្រូវបានវិនិច្ឆ័យយ៉ាងយកចិត្តទុកដាក់ ហើយអ្នកឈ្នះនឹងត្រូវបានប្រកាសក្នុង Global Submit Day នៅថ្ងៃសៅរ៍ ទី 21 ខែតុលា ឆ្នាំ 2023។ ព្រឹត្តិការណ៍នេះនឹងត្រូវបានផ្សាយបន្តផ្ទាល់ពី ទីក្រុងតូក្យូ ដោយមានអ្នកចូលរួមពីសហរដ្ឋអាមេរិក អារ៉ាប់រួម ឥណ្ឌូនេស៊ី ប្រេស៊ីល វៀតណាម និងប្រទេសដទៃទៀត ហើយកុមារមកពីបណ្តាប្រទេសជុំវិញពិភពលោកនឹងចូលរួមក្នុងពេលតែមួយតាមរយៈអ៊ីនធើរណេត ទោះបីជាពួកគេស្ថិតនៅទីតាំងផ្សេងគ្នាក៏ដោយ។ ពួកគេនឹងពិភាក្សាពីបញ្ហាសង្គម និងមើលវីដេអូពីប្រទេសនិមួយៗជាមួយគ្នា។ ការបង្រៀនអំពីកាមេរ៉ា និងការផលិតភាពយន្តខ្លី- បណ្តុះបណ្តាលដោយលោកគ្រូ Jerry Thai នៅក្នុងឱកាសនោះដែរ អ្នកស្រី Nileshika Wijenaike (នីលស៊ីកា វេជិនណៃ) អ្នកគ្រប់គ្រងទីផ្សារឌីជីថល និង ទំនាក់ទំនងនៃ Panasonic ប្រចាំប្រទេសកម្ពុជា បានមានប្រសាសន៍ថា «ខ្ញុំនឹងលើកទឹកចិត្តសិស្សានុសិស្ស ឱ្យចូលរួមយ៉ាងសកម្មក្នុងការងារជាក្រុម ការថតវីដេអូ ការផលិតខ្សែភាពយន្ត និងបញ្ចេញភាពច្នៃប្រឌិតរបស់ពួកគេតាមរយៈកម្មវិធីលំដាប់ថ្នាក់ពិភពលោកមួយនេះ។ កម្មវិធីនេះមានគោលបំណងលើកកម្ពស់ ដល់យុវជនជំនាន់ក្រោយក្នុងការបង្ហាញពីទស្សនៈអំពីកង្វល់បរិស្ថាន និងការអភិវឌ្ឍន៍។ នេះនឹងជាឱកាសដ៏ល្អសម្រាប់អ្នកក្នុងការលើកឡើងពីទស្សនៈស្តីពីការព្រួយបារម្ភអំពីបរិស្ថាន និងការអភិវឌ្ឍន៍។ យើងសង្ឃឹមយ៉ាងមុតមាំថា សិស្សានុសិស្សរបស់យើងនឹងទទួលបាននូវជ័យជំនះក្នុងការប្រកួតនេះ ដោយនាំមកនូវកិត្តិយស និងមោទនភាពដល់ប្រទេសកម្ពុជា”។ លោកស្រី Nileshika Wijenaike (នីលស៊ីកា វេជិនណៃ) អ្នកគ្រប់គ្រងទីផ្សារឌីជីថល និង ទំនាក់ទំនងនៃក្រុមហ៊ុន Panasonic Cambodia ថ្លែងសុន្ទរកថាក្នុងកម្មវិធី លោកនាយក Mr. Lun Peou (លន់ ពៅ) នៃសាលាបញ្ញាសាស្ត្រាអន្តរជាតិ (PSIS) បានសម្តែងនូវសេចក្តីសោមនស្ស “ខ្ញុំសូមថ្លែងអំណរគុណយ៉ាងជ្រាលជ្រៅដល់ក្រុមហ៊ុន Panasonic Cambodia សម្រាប់ការជ្រើសតាំងសាលាបញ្ញាសាស្ត្រាអន្តរជាតិ (PSIS) ក្នុងការផលិត ភាពយន្តខ្លីសម្រាប់ក្រុម ថ្នាក់មធ្យមសិក្សានៃកម្មវិធី KWN លំដាប់ថ្នាក់ពិភពលោក តំណាងឱ្យប្រទេសកម្ពុជាជាលើកដំបូង។ ការត្រូវបានជ្រើសរើសឱ្យចូលរួមក្នុងកម្មវិធីនេះ គឺជាការបង្ហាញចំពោះសមិទ្ធិផលការសិក្សា និងកម្មវិធីសិក្សារបស់សិស្សផងដែរ។ ខ្ញុំប្រាកដថាពួកគេនឹងប្រឹងប្រែងឱ្យអស់ពីសមត្ថភាពដើម្បីយកជ័យជំនះក្នុងការប្រកួតនេះ ដោយនាំមកនូវកិត្តិយស និងមោទនភាពដល់ប្រទេសកម្ពុជា”។ លោកនាយក Mr. Lun Peou (លន់ ពៅ) នៃសាលាបញ្ញាសាស្ត្រាអន្តរជាតិ (PSIS) ថ្លែងសុន្ទរកថាក្នុងកម្មវិធី ។ Kid Witness News (KWN) Global Program បានចាប់ផ្តើមឡើងជាលើកដំបូងនៅសហរដ្ឋអាមេរិកក្នុងឆ្នាំ 1989 កម្មវិធី KWN បានពង្រីកពីសហរដ្ឋអាមេរិកទៅកាន់ពិភពលោកក្នុងកំណត់ត្រាដែលមាន 35 ប្រទេសទូទាំងពិភពលោកចូលរួម។ រហូតមកដល់ពេលនេះ សិស្ស និងគ្រូចំនួន 185,000 នាក់បានចូលរួមក្នុងកម្មវិធីដែលផលិតភាពយន្តខ្លីបានសរុបចំនួន 10,000។ រូបភាពជាក្រុមរវាងសាលាបញ្ញាសាស្ត្រាអន្តរជាតិ (PSIS) និង Panasonic Cambodia អំពី Panasonic CambodiaPanasonic Cambodia បង្កើតឡើងនៅក្នុងឆ្នាំ 2010 គឺជាការិយាល័យតំណាងផ្លូវការរបស់ Panasonic នៅសិង្ហបុរីដែលទទួលខុសត្រូវក្នុងការលក់ផលិតផល / លក់គ្រឿងបន្លាស់ ផ្សព្វផ្សាយទីផ្សារ និងចែកចាយផលិតផល Panasonic ទាំងផ្នែក B2B និង B2C ។ Panasonic កម្ពុជា មានតួនាទីយ៉ាងសកម្មក្នុងការផ្តល់នូវបរិយាកាសរស់នៅកាន់តែប្រសើរដល់សង្គម និងសហគមន៍។ សម្រាប់ព័ត៌មានបន្ថែមសូមចូលក្នុងគេហទំព័រ Panasonic Cambodia: www.panasonic.com/kh ៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-08T02:21:35.237Z", "category": "PR", "views": 556, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
មិនមែន Mark Zuckerberg តែបុគ្គល ៤ រូបនេះមានអ្នកតាមដានច្រើនជាងគេលើកម្មវិធី Threads	https://business-cambodia.com/articles/most-follower-on-threads	កាលពីថ្ងៃទី៦ ខែកក្កដា ឆ្នាំ២០២៣ កន្លងទៅនេះក្រុមហ៊ុន Meta ដែលត្រូវបានគេស្គាល់ថាជាក្រុមហ៊ុនរបស់លោក Mark Zuckerberg នោះបានធ្វើការបង្កើតនូវកម្មវិធីប្រព័ន្ធផ្សព្វផ្សាយសង្គមថ្មីមួយទៀតដែលមានឈ្មោះថា Threads។ ដោយការបង្កើតកម្មវិធីថ្មីនេះ គឺក្នុងគោលបំណងប្រកួតប្រជែងជាមួយកម្មវិធី Twitter របស់លោក Elon Musk។ អ្វីដែលចាប់រម្មណ៍ ក្រោយកម្មវិធីថ្មីនេះបង្កើតឡើង ត្រឹមរយៈពេលតែ ១ ថ្ងៃប៉ុណ្ណោះ គឺមានមនុស្សជាង ៣០ លាននាក់បានចុះឈ្មោះប្រើប្រាស់កម្មវិធីខាងលើនេះ។ ហើយគិតមកដល់ពេលនេះគឺមានមនុស្សរាប់លាននាក់ហើយបានចុះឈ្មោះប្រើប្រាស់កម្មវិធីដ៏ថ្មីសន្លាងមួយនេះ។ ក្នុងនោះដែរគេសង្កេតឃើញថា មានបុគ្គល ៥ រូបដែលមានអ្នកតាមដាន (Follow) ច្រើនជាងគេនៅក្នុងកម្មវិធី Threads នេះ។ យោងតាមការដកស្រង់ពីគេហទំព័រ Sportskeeda បុគ្គលទាំង ៥ រូបនោះរួមមាន៖ ១. តារាម៉ូដែល និងសម្ដែងអ្នកនាង Kim Kardashian មានអ្នកចុចតាមដាន ៣.១ លាននាក់។ ២. លោក Mr Beast ដែលជា YouTuber មានអ្នកចុចតាមដានចំនួន ៣.១ លាននាក់។ ៣. តារាងចម្រៀងអ្នកនាង Shakira មានអ្នកចុចតាមដានចំនួន ២.៥ លាននាក់។ ៤. តារាសម្ដែងលោក Will Smith មានអ្នកចុចតាមដានចំនួន ២.៤ លាននាក់។ ៥. លោក Mark Zuckerberg អ្នកបង្កើតកម្មវិធី Threads មានអ្នកចុចតាមដានចំនួន ២.២ លាននាក់។	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T17:59:39.965Z", "category": "ព័ត៌មានថ្មីៗ", "views": 816, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឱកាសការងារដ្ឋ! ក្រសួងសេដ្ឋកិច្ច និងហិរញ្ញវត្ថុ ប្រកាសជ្រើសរើសមន្ដ្រីជំនាញ បម្រើការងារនៅអគ្គនាយកដ្ឋានគោលនយោបាយ	https://business-cambodia.com/articles/recruitment-of-professional-officers	ក្រសួងសេដ្ឋកិច្ច និងហិរញ្ញវត្ថុ នៅថ្ងៃទី៧ ខែកក្កដា ឆ្នាំ២០២៣ នេះ បានប្រកាសជ្រើសរើសមន្ដ្រីជំនាញ ១ រូប។ តាមការបញ្ជាក់នៅក្នុងសេចក្ដីជូនដំណឹង ការជ្រើសរើសមន្ដ្រីជំនាញខាងលើនេះ គឺដើម្បីបម្រើការងារនៅផ្នែកតាមដាន និងវាយតម្លៃផ្នែករដ្ឋបាលចំណូលមិនមែនសារពើពន្ធ មកបម្រើការងារជូនអគ្គនាយកដ្ឋានគោលនយោបាយ។ សូមជម្រាបផងដែរថា សម្រាប់ការជ្រើសរើសគឺត្រូវធ្វើឡើងតាមរយៈការធ្វើតេស្ដសមត្ថភាពលើការសម្ភាសន៍ផ្ទាល់មាត់ពីគណកម្មាធិការ។ ការជ្រើសរើសនេះត្រូវបានបើកចំហដល់បេក្ខជន ឬបេក្ខនារីទាំងអស់មកពីគ្រប់ក្រសួងស្ថាប័ន និងសាធារណៈជន។ ចំពោះការដាក់ពាក្យស្នើសុំ បេក្ខជនដែលមានចំណាប់អារម្មណ៍សូមធ្វើការបច្ចុប្បន្នភាពប្រវត្ដិរូបសង្ខេប (CV) ដោយបញ្ជាក់ពីជំនាញបច្ចេកទេស និងបទពិសោធន៍ ដូចដែលមានចែងខាងលើ ព្រមទាំងឯកសារពាក់ព័ន្ធតាមរយៈ Email: hr@pfm.gov.kh យ៉ាងយូរបំផុតត្រឹមថ្ងៃទី២១ ខែកក្កដា ឆ្នាំ២០២៣ វេលាម៉ោង ៥ ល្ងាច។ បញ្ជាក់ការទទួលពាក្យស្នើសុំចុះឈ្មោះចូលបម្រើការងារតាមរយៈប្រព័ន្ធអនឡាញ (Online) តែប៉ុណ្ណោះ។ សម្រាប់លក្ខខណ្ឌនៃការជ្រើសរើសសូមពិនិត្យលម្អិតនៅក្នុងសេចក្ដីជូនដំណឹងរបស់ក្រសួងខាងក្រោម៖	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T15:00:28.223Z", "category": "ព័ត៌មានថ្មីៗ", "views": 716, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មោទកភាពកូនខ្មែរ! លោក ឡី កំថូង ត្រូវបានអញ្ជើញទៅមើលក្រុមហ៊ុនធំៗលំដាប់ពិភពលោក នៅទីក្រុងសៀងហៃ	https://business-cambodia.com/articles/congratulation-mr-ley-thou	សហគ្រិនខ្មែរត្រូវបានអញ្ជើញដោយមជ្ឈមណ្ឌលផ្លាស់ប្តូរវិទ្យាសាស្ត្រ និងបច្ចេកវិទ្យាទីក្រុងសៀងហៃ (Shanghai Science and Technology Exchange Center) ដើម្បីចូលរួមកម្មវិធីជំរុំគំនិតច្នៃប្រឌិត និងសហគ្រិនភាព ចិន-អាស៊ាន និងដំណើរទស្សនៈកិច្ចភាពច្នៃប្រឌិតនៃបច្ចេកវិទ្យា និងអាជីវកម្ម តាំងពីថ្ងៃទី២៨ ខែមិថុនា ដល់ថ្ងៃទី០៤ ខែកក្កដា ឆ្នាំ២០២៣។ យោងតាមកិច្ចសម្ភាសន៍ជាមួយ លោក ឡី កំថូង នាយកប្រតិបត្តិនៃក្រុមហ៊ុន CheckinMe បានប្រាប់ Technology Cambodia ឲ្យដឹងថា៖ ជាសហគ្រិនខ្មែរម្នាក់ ខ្ញុំពិតជាមានមោទនភាព ដែលបានចូលរួមក្នុងប្រទេសចិន-អាស៊ាន ហើយផ្តល់ឱ្យខ្ញុំនូវបទពិសោធន៍អន្តរជាតិ។ ក្នុងអំឡុងពេលព្រឹត្តិការណ៍នេះ ខ្ញុំបានទស្សនៈកិច្ចក្រុមហ៊ុនជាមួយ Microsoft, IBM, Alibaba, Baidu និងក្រុមហ៊ុនជាច្រើនទៀត។ ខ្ញុំបានរៀនសូត្រជាច្រើនដូចជាបច្ចេកវិទ្យា AI ដែលបង្ហាញឱ្យយើងឃើញពីអនាគតនៃការបង្រៀនរបស់លោកគ្រូអ្នកគ្រូ និងបច្ចេកវិទ្យាមនុស្សយន្ត (Robotic) សម្រាប់ធ្វើការវះកាត់នៅក្នុងមន្ទីរពេទ្យ។ មិនត្រឹមតែប៉ុណ្ណោះ ខ្ញុំបានទៅទស្សនា KIC (Knowledge and Innovation Community) និង INNOSPACE ដើម្បីមើលសហគមន៍នៃភាពច្នៃប្រឌិតថ្មីៗ និងស្តាប់រឿងរ៉ាវរបស់ស្ថាបនិកក្រុមហ៊ុនចិនអំពីដំណើរចាប់ផ្តើមអាជីវកម្មរបស់ពួកគេ។ តាមរយៈបទពិសោធន៍មួយនេះ ខ្ញុំសូមលើកទឹកចិត្តទៅកាន់សហគ្រិនខ្មែរយើងទាំងអស់ សូមព្យាយាមស្វែងរក និងរៀនសូត្របន្ថែមពីប្រទេសចិន និងប្រទេសក្នុងតំបន់នានា ដើម្បីជាគំនិតនិងជាប្រយោជន៍សម្រាប់អាជីវកម្មរបស់អ្នក សង្គម និងសេដ្ឋកិច្ចកម្ពុជា។ ហើយខ្ញុំជឿជាក់យ៉ាងមុតមាំថា កម្ពុជានឹងងាកទៅរកការអភិវឌ្ឍប្រទេសបានប្រព័ន្ធបច្ចេកវិទ្យាឌីជីថលនាពេលឆាប់ៗនេះ។ ប្រទេសចិន និងអាស៊ានមានមូលដ្ឋានរឹងមាំសម្រាប់កិច្ចសហប្រតិបត្តិការលើការច្នៃប្រឌិតវិទ្យាសាស្ត្រ និងបច្ចេកវិទ្យា។ ក្រសួងវិទ្យាសាស្ត្រ និងបច្ចេកវិទ្យានៃសាធារណៈរដ្ឋប្រជាមានិតចិន បានរៀបចំព្រឹត្តិការណ៍ដ៏ធំមួយ ក្នុងគោលបំណងជួយជំរុញដល់ក្តីស្រមៃរបស់សហគ្រិន ដើម្បីជួយយុវជនចិន និងអាស៊ានបង្កើនភាពច្នៃប្រឌិត និងសមត្ថភាពសហគ្រិន លើកទឹកចិត្តដល់ការច្នៃប្រឌិតរបស់យុវជន និងសហគ្រិនភាព ព្រមទាំងកិច្ចសហប្រតិបត្តិការអន្តរជាតិសម្រាប់ផលប្រយោជន៍ទៅវិញទៅមក និង បង្កើតភាពជាដៃគូកាន់តែជិតស្និទ្ធ និងប្រកបដោយផលិតភាពបន្ថែមទៀត។	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T13:26:38.420Z", "category": "កំពូលអ្នកលក់", "views": 585, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ចំណាំ! ករណីបាត់អត្តសញ្ញាណប័ណ្ណមិនអាចធ្វើថ្មីបានទេ តែត្រូវដោះស្រាយតាមវិធីទាំងនេះដើម្បីអាចបោះពុម្ពថ្មី	https://business-cambodia.com/articles/identity-card	ករណីបាត់អត្តសញ្ញាណប័ណ្ណសញ្ជាតិខ្មែរ សាមីខ្លួនមិនអាចថតធ្វើថ្មីបានទេ តែត្រូវដាក់ពាក្យបណ្តឹងបាត់ និងពាក្យស្នើសុំទុតិយតា ដើម្បីបោះពុម្ពថ្មីវិញ។ នេះបើតាមការលើកឡើងរបស់ឯកឧត្តម ឧត្តមសេនីយ៍ឯកបណ្ឌិត សាយ ម៉េងឈាងអគ្គនាយករង និងជាអ្នកនាំពាក្យ របស់អគ្គនាយកដ្ឋានអត្តសញ្ញាណកម្ម។ តាមការបញ្ជាក់របស់ឯកឧត្ដម ក្នុងករណីបាត់អត្ដសញ្ញាណប័ណ្ណ ស្វាមីខ្លួនត្រូវដោះស្រាយដូចខាងក្រោម៖ ១.សាមីខ្លួនត្រូវដាក់ពាក្យបណ្តឹងបាត់និង ពាក្យស្នើសុំទុតិយតា (ស្នើសុំបោះពុម្ពថ្មី) នៅប៉ុស្តិ៍នគរបាលរដ្ឋបាលទីលំនៅអចិន្ត្រៃយ៍  ដោយភ្ជាប់ជាមួយអត្តសញ្ញាណប័ណ្ណសញ្ចាតិខ្មែរ ថតចម្លង (បើមាន)  ២. ទីតាំងដែលត្រូវយកពាក្យបណ្តឹងបាត់ និងពាក្យស្នើសុំទុតិយតា មកដាក់ស្នើសុំបោះពុម្ពអត្តសញ្ញាណប័ណ្ណម្តងទៀតបាន មានដូចជា : -ប៉ុស្តិនគរបាលរដ្ឋបាលឃុំ/សង្កាត់នៃទីលំនៅអចិន្ត្រៃយ៍ -អធិការដ្ឋាននគរបាលក្រុង ស្រុក ខណ្ឌនៃ ទីលំនៅអចិន្ត្រៃយ៍ -ស្នងការដ្ឋាននគរបាលរាជធានី ខេត្តនៃទីលំនៅអចិន្ត្រៃយ៍ -ស្នាក់ការផ្តល់អត្តសញ្ញាណប័ណ្ណផ្សារអុីអន២សែនសុខ -នាយកដ្ឋានអត្តសញ្ញាណប័ណ្ណសញ្ជាតិខ្មែរ ដែលមានទីតាំងនៅ ភូមិតាង៉ូវក្រោម សង្កាត់និរោធ ខណ្ឌច្បារអំពៅ។ ៣.រយ:ពេលទទួលបានគឺ ៣០ថ្ងៃនៃថ្ងៃការងារ សម្រាប់ព័ត៌មានបន្ថែម សូមលោកអ្នក Download កម្មវិធី GDI eServices ដើម្បីមើល ឬសាកសួរព័ត៌មាន ឬទំនាក់ទំនងលេខ ១២៧១ / ០១៧ ៨៩៨ ៩១៥ រៀងរាល់ថ្ងៃច័ន្ទដល់សុក្រ ក្នុងម៉ោងធ្វើការ។ មន្ត្រីជំនាញរង់ចាំទទួល ផ្តល់ព័ត៌មាន និងដោះស្រាយជូន៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T11:43:33.214Z", "category": "ព័ត៌មានថ្មីៗ", "views": 3856, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សេវាថែទាំសុខភាពម៉ាឡេស៊ី ជំរុញភាពជាដៃគូ និងពង្រីកឱកាសវិស័យទេសចរណ៍ទៅលើផ្នែកថែទាំសុខភាពនៅកម្ពុជា	https://business-cambodia.com/articles/malaysia-healthcare	ភ្នំពេញ ថ្ងៃទី ៧ ខែកក្កដា ឆ្នាំ ២០២៣ ៖ ក្រុមប្រឹក្សាទេសចរណ៍ថែទាំសុខភាពម៉ាឡេស៊ី (MHTC) ត្រូវបានគេស្គាល់ថាជា សេវាថែទាំសុខភាពម៉ាឡេស៊ី បានដាក់បង្ហាញ «MHConnect» ដែលជាវេទិការក្នុងការប្រកាសកិច្ចសហការជាយុទ្ធសាស្ត្រជាមួយអង្គភាពសាជីវកម្ម មន្ទីរពេទ្យ ភ្នាក់ងារទេសចរណ៍ និងអ្នកសម្របសម្រួលការថែទាំសុខភាពក្នុងប្រទេសកម្ពុជា។ វេទិកានេះប្រព្រឹត្តទៅ ក្រោមអធិបតីភាពឯកឧត្តម Datuk Eldeen Husaini Mohd Hashim ជាឯកអគ្គរដ្ឋទូតម៉ាឡេស៊ីប្រចាំព្រះរាជាណាចក្រកម្ពុជា ដែលកិច្ចសហការនេះមានគោលបំណងពង្រឹងកេរ្តិ៍ឈ្មោះរបស់ប្រទេសម៉ាឡេស៊ី ជាជម្រើសទីមួយសម្រាប់អ្នកជំងឺនៅកម្ពុជា ដែលកំពុងស្វែងរកការព្យាបាលនៅក្រៅប្រទេស និងលើកកម្ពស់ការផ្តល់សេវាថែទាំសុខភាពសម្រាប់អ្នកទេសចរណ៍មកពីប្រទេសកម្ពុជាដូច្នេះដែរ។  ក្រោយពីច្រកព្រំដែនត្រូវបានបើក ម៉ាឡេស៊ីបានពង្រីកការស្វាគមនិ៍យ៉ាងកក់ក្តៅ ដល់អ្នកដំណើរផ្នែកសេវាថែទាំសុខភាពកម្ពុជា ដែលស្វែងរកការថែទាំសុខភាពប្រកបដោយគុណភាព។ ក្នុងរយៈពេលមួយទសវត្សរ៍កន្លងមកនេះ ប្រទេសម៉ាឡេស៊ី បានស្វាគមន៍អ្នកធ្វើដំណើរផ្នែកសេវាថែទាំសុខភាពជាង ១០ លាននាក់ មកពីប្រទេសផ្សេងៗ រួមទាំងអ្នកជំងឺមកពីកម្ពុជាដែលកំពុងស្វែងរកសេវាកម្មដូចជា ជំងឺមហារីក សម្ភព រោគស្ត្រី សម្រាលបុត្រ ការពិនិត្យផ្ទៃពោះ ក្រពះ ពោះវៀន បេះដូង និងការពិនិត្យសុខភាពផ្សេងៗ។ ក្រោមភាពល្បីល្បាញកម្រិតស្តង់ដារក្នុងការថែទាំសុខភាពយ៉ាងពិសេស សំភារៈបរិក្ខារ វេជ្ជសាស្រ្តដ៏ទំនើប និងសេវាកម្មថែទាំសុខភាពដែលមានតម្លៃសមរម្យ ម៉ាឡេស៊ីបានឈរជាជម្រើសគួរឱ្យទាក់ទាញបំផុត សម្រាប់អ្នកដែលស្វែងរកសេវាថែទាំសុខភាពជាងប្រទេសកំណើតរបស់ពួកគេ។  លោក Farizal B. Jaafar នាយកប្រតិបត្តិ MHTC បានមានប្រសាសនិ៍ថា៖ «សេវាថែទាំសុខភាពម៉ាឡេស៊ី មានកិត្តិយសបានជាដៃគូសហការ ដ៏មានសមត្ថភាព និងគួរឱ្យទុកចិត្ត របស់កម្ពុជា ដែលកិច្ចការសហការរួមគ្នា ក្នុងការបំពេញបន្ថែមសេវាថែទាំសុខភាព និងការផ្តល់ជូនឈានមុខគេ ដ៏សំបូរបែប។ ជាមួយនឹងការប្តេជ្ញាចិត្តយ៉ាងខ្ជាប់ខ្ជួនក្នុងការផ្តល់នូវការថែទាំលំដាប់អន្តរជាតិ យើងបានសម្លឹងឃើញថា កិច្ចសហការជាមួយដៃគូដែលមានគំនិតដូចគ្នា ដើម្បីពង្រីកសេវាថែទាំសុខភាពរបស់យើង នឹងផ្តល់នូវបទពិសោធន៍ទេសចរណ៍ផ្នែកថែទាំសុខភាពល្អបំផុតដល់អ្នកដំណើរទាំងអស់មកពីប្រទេសកម្ពុជាក្នុងគោលដៅប្រកបដោយសុវត្ថិភាព និងគួរឱ្យទុកចិត្តបំផុត»។  វេទិការ «MHConnect» ក៏បានបង្ហាញការចូលរួមពីសមាជិកមន្ទីរពេទ្យ ដែលមានចំនួនប្រាំរបស់ MHTC មានដូចជា Institut Jantung Negara ឬ National Heart Institute និង KPJ Healthcare Berhad ពី Kuala Lumpur មជ្ឈមណ្ឌលវេជ្ជសាស្ត្រ Mahkota ពី Melaka និងមជ្ឈមណ្ឌលវេជ្ជសាស្ត្រ Subang Jaya និងមជ្ឈមណ្ឌលវេជ្ជសាស្ត្រ Sunway ពី Selangor ដោយក្នុងនាមជាអ្នកសម្របសម្រួលផ្នែកថែទាំសុខភាពដែលមានសក្តានុពល និងបង្កើតទំនាក់ទំនងកាន់តែរឹងមាំជាមួយដៃគូយុទ្ធសាស្ត្រក្នុងប្រទេសកម្ពុជា។ គួរកត់សម្គាល់ថាថ្មីៗនេះ មន្ទីរពេទ្យឯកជនទាំងនេះត្រូវបានទទួលស្គាល់ថាជាមន្ទីរពេទ្យឯកទេសល្អបំផុតរបស់ Newsweek នៅអាស៊ីប៉ាស៊ីហ្វិកឆ្នាំ ២០២៣ សម្រាប់ផ្នែកវេជ្ជសាស្ត្រផ្សេងៗ រួមទាំងជំងឺបេះដូង ជំងឺមហារីក សរសៃប្រសាទ និងច្រើនទៀតផងដែរ។  កិច្ចសហការ និងភាពជាដៃគូសម្រាប់ឧត្តមភាពផ្នែកទេសចរណ៍ថែទាំសុខភាព  ដោយឈរលើជំហរដ៏រឹងមាំ នៃកិច្ចសហប្រតិបត្តិការ សេវាថែទាំសុខភាពម៉ាឡេស៊ីបានបង្ហាញការសហការជាយុទ្ធសាស្រ្តជាមួយដៃគូសំខាន់ ៗ ដែលនឹងដើរតួយ៉ាងមានសុក្តានុពល ក្នុងការពង្រឹងបទពិសោធន៍កាន់តែរលូនសម្រាប់អ្នកធ្វើដំណើរផ្នែកថែទាំសុខភាពមកពីកម្ពុជា មានដូចជា៖  ស្ថាប័នហិរញ្ញវត្ថុ និងអ្នកផ្តល់សេវាធានារ៉ាប់រង៖ CB General Insurance៖ ជាក្រុមហ៊ុនផ្តល់សេវាធានារ៉ាប់រងធំជាងគេមួយរបស់កម្ពុជា កិច្ចសហការនេះបង្ហាញពីឱកាសសម្រាប់ការដាក់មន្ទីរពេទ្យឯកជនម៉ាឡេស៊ី ក៏ដូចជាការសម្របសម្រួល ការសាកសួរសំនួរពីអ្នកជំងឺ ការពិភាក្សាសុខភាព និងសេវាផ្សេងៗទៀត។ GC Life Insurance៖ កិច្ចសហការនេះនឹងបង្កើតច្រកបន្ថែមទៀតដើម្បី បន្ថែមការយល់ដឹងអំពីការថែទាំសុខភាពម៉ាឡេស៊ីតាមរយៈបណ្តាញសមាជិកដ៏រឹងមាំ របស់អ្នកផ្តល់សេវាធានារ៉ាប់រង។ ធនាគារ មេយប៊ែង កម្ពុជា៖ តាមរយៈកិច្ចសហការនេះជាមួយធនាគារក្នុងតំបន់ឈានមុខគេ ក្នុងចន្លោះខែកក្កដា ឆ្នាំ២០២៣ ដល់ខែធ្នូ ឆ្នាំ២០២៤ អ្នកដំណើរផ្នែកថែទាំសុខភាពពីប្រទេសកម្ពុជានឹងអាចទទួលបានការបញ្ចុះតម្លៃពី ១០ ទៅ ២០% លើសេវាថែទាំសុខភាពនៅមន្ទីរពេទ្យដែលចូលរួមកិច្ចសហការ ដែលនៅក្នុងប្រទេសម៉ាឡេស៊ី។ មន្ទីរពេទ្យ៖ កិច្ចសហការរបស់ Malaysia Healthcare ជាមួយមន្ទីរពេទ្យ Central និង RK Premier Hospital ដែលជាមន្ទីរពេទ្យឯកជនឈានមុខគេរបស់កម្ពុជាទាំងពីរ នឹងផ្តល់នូវមធ្យោបាយមានប្រសិទ្ធភាព ក្នុងការផ្ទេរអ្នកជំងឺ ជាមួយដំណើរការដ៏មានវិជ្ជាជីវៈ នៃមន្ទីរពេទ្យឯកជនរបស់ប្រទេសម៉ាឡេស៊ី ជាមួយនឹងបុគ្គលិកផ្នែកថែទាំ និងបើកឱកាសសម្រាប់សកម្មភាពផ្សព្វផ្សាយផ្សេងៗ រួមទាំងការពិភាក្សាអំពីសុខភាព សិក្ខាសាលាតាមអ៊ីនធឺណិត និងជាច្រើនទៀត។ ភ្នាក់ងារទេសចរណ៍ និងអ្នកសម្របសម្រួលផ្នែកថែទាំសុខភាព៖ កិច្ចសហការជាមួយភ្នាក់ងារធានារ៉ាប់រង Fincorp, Great Angkor Tours, Mekong Discovery, និង Star Asia Travel & Tours នឹងបង្កើនការងាយស្រួល កាន់តែច្រើនឡើងនៃសេវាព្យាបាល និងថែទាំសុខភាពដែលមានស្តង់ដាខ្ពស់របស់ Malaysia Healthcare និងគំនិតផ្តួចផ្តើមទីផ្សាររួមគ្នាតាមរយៈ ការណាត់ជួបផ្ទាល់ និងវេទិកាប្រព័ន្ធផ្សព្វផ្សាយបណ្តាញសង្គម។ ព្រឹត្តិការណ៍នេះក៏បានធ្វើជាសាក្ខីភាព ក្នុងការផ្លាស់ប្តូរអនុស្សរណៈនៃការយោគយល់គ្នា (MoU) រវាងអ្នកផ្តល់សេវាថែទាំសុខភាពឯកជនឈានមុខគេរបស់ម៉ាឡេស៊ី និងមន្ទីរពេទ្យ និងអ្នកសម្របសម្រួលផ្នែកថែទាំសុខភាពនៅកម្ពុជា ដើម្បីជំរុញឱកាសបន្ថែមទៀតសម្រាប់ការបញ្ជូនអ្នកជំងឺរវាងមន្ទីរពេទ្យឯកជនម៉ាឡេស៊ី និងកម្ពុជា និងផ្តល់ឱកាសសម្រាប់ការផ្លាស់ប្តូរចំណេះដឹងផ្នែកវេជ្ជសាស្រ្ត និង ជំនាញផងដែរ។ ទាំងនេះបាន រួម បញ្ចូល ទាំង៖  មជ្ឈមណ្ឌលវេជ្ជសាស្ត្រ Mahkota ជាមួយក្រុមហ៊ុន Star Asia Travel & Tours និងមន្ទីរពេទ្យ RK Premier  មជ្ឈមណ្ឌលវេជ្ជសាស្ត្រ Subang Jaya ជាមួយមន្ទីរពេទ្យ Central និង RK Premier Hospital   មជ្ឈមណ្ឌលវេជ្ជសាស្រ្ដ Sunway ជាមួយ Great Angkor Tours, Sky King និង Intercare Medical Center  ជាមួយគ្នានេះដែរ លោក Farizal បានអត្ថាធិប្បាយបន្ថែមទៀតថា៖ «យើងជឿជាក់យ៉ាងមុតមាំថា តាមរយៈការបង្កើតភាពជាដៃគូដ៏រឹងមាំ យើងអាចជំរុញទំនាក់ទំនងប្រកបដោយផលិតភាពក្នុងចំណោមភាគីពាក់ព័ន្ធទាំងអស់ និងបង្កើនបទពិសោធន៍អ្នកជំងឺដោយសហការគ្នា។ យើងសូមថ្លែងអំណរគុណយ៉ាងជ្រាលជ្រៅចំពោះដៃគូយុទ្ធសាស្រ្ត និងអ្នកពាក់ព័ន្ធទាំងអស់ដែលបានចូលរួមជាមួយយើងនៅក្នុងកិច្ចខិតខំប្រឹងប្រែងដ៏គួរឱ្យកត់សម្គាល់នេះ។ ក្នុងឱកាសដ៏ធំធេងនៅចំពោះមុខ យើងនឹងចាប់យក ហើយធ្វើការរួមគ្នាដើម្បីបង្កើតអនាគតដ៏ត្រចះត្រចង់សម្រាប់អ្នកធ្វើដំណើរផ្នែកថែទាំសុខភាពពីប្រទេសកម្ពុជា។    ឆ្ពោះទៅរកឧត្តមភាពសម្រាប់ទេសចរណ៍ថែទាំសុខភាព  ដោយភ្ជាប់ជាមួយ MHConnect, Malaysia Healthcare ក៏បានរៀបចំកម្មវិធី Healthcare Travel Facilitator Program (HTF) ដែលជាវគ្គបណ្តុះបណ្តាលដែលមានគោលបំណងរៀបចំ ឱ្យអ្នកចូលរួមនូវយល់ដឹងកាន់តែស៊ីជម្រៅអំពីដំណើរការនៃការថែទាំសុខភាពនៅក្នុងប្រទេសម៉ាឡេស៊ី។ ជាមួយនឹងគោលដៅ បានផ្តល់ការពង្រឹងសមត្ថភាព ដល់អ្នកសម្របសម្រួលផ្នែកថែទាំសុខភាព ដែលបានដើរតួយ៉ាងសំខាន់ ក្នុងនាមជាអ្នកគាំទ្រ តំណាងឲ្យពួកយើង សម្រាប់ Malaysia Healthcare នៅកម្ពុជា។ កម្មវិធីនេះបានប្រារព្វឡើងនៅសណ្ឋាគារ Hyatt Regency រាជធានីភ្នំពេញ ដែលមានការចូលរួមយ៉ាងសាទរពីអ្នកសម្របសម្រួលផ្នែកថែទាំសុខភាព និងភ្នាក់ងារទេសចរណ៍ជាង ៧០ នាក់មកពីប្រទេសកម្ពុជា។  ដូចគ្នានេះដែរ Farizal បានសម្តែងដោយសង្កត់ធ្ងន់លើការយកចិត្តទុកដាក់របស់ Malaysia Healthcare ក្នុងការផ្តល់សេវាថែទាំសុខភាពឲ្យបានល្អបំផុត ដោយបន្តទៀតថា៖«ការប្តេជ្ញាចិត្តរបស់យើងក្នុងការលើកកម្ពស់បទពិសោធន៍នៃទេសចរណ៍ផ្នែកថែទាំសុខភាពគឺពិតជានិមិត្តរូប តាមរយៈគំនិតផ្តួចផ្តើមដ៏ស្វាហាប់ដូចជាកម្មវិធី Healthcare Travel Facilitator Program (HTF)។ តាមរយៈការពង្រឹងសមត្ថភាពដល់អ្នកសម្របសម្រួលផ្នែកថែទាំសុខភាពរបស់យើងឱ្យក្លាយជាអ្នកគាំទ្រ សម្រាប់ Healthcare Malaysia យើងត្រៀមខ្លួនជាស្រេច ដើម្បីពង្រឹង ទៅនឹងដំណើរការរបស់អ្នកធ្វើដំណើរផ្នែកថែទាំសុខភាព ជាមួយនឹងជំនាញ ការថែទាំ បូករួមនឹងការគាំទ្រយ៉ាងពេញទំហឹង។ ក្នុងកិច្ច ខិតខំ ប្រឹងប្រែង រួម គ្នា យើងត្រូវបានជំរុញឱ្យកំណត់ឡើងវិញនូវស្តង់ដារនៃទេសចរណ៍ថែទាំសុខភាព ដោយធានាបានថា អ្នកជំងឺម្នាក់ៗ ទទួលបានបទពិសោធន៍ពិតជាពិសេសបំផុត។ ការលើកកម្ពស់បទពិសោធន៍របស់អ្នកជំងឺ  អត្ថប្រយោជន៍សំខាន់មួយរបស់ម៉ាឡេស៊ីគឺប្រព័ន្ធអេកូថែទាំសុខភាពយ៉ាងរលូន ដោយធានានូវការថែទាំយ៉ាងសំបូរបែប សម្រាប់អ្នកជំងឺតាំងពីមុនមកដល់ រហូតដល់ការព្យាបាល និងត្រឡប់ទៅវិញ ។ ថ្មីៗនេះ សេវាថែទាំសុខភាពម៉ាឡេស៊ីបានបើកដំណើរការសេវាកម្ម Medical Companion ដែលជាកម្មវិធីពិសេសដែលផ្តល់ជំនួយជាពិសេស ដល់អ្នកជំងឺពេញមួយការធ្វើដំណើររបស់ពួកគេ។ ជាចុងក្រោយ Farizal ក៏បានលើ់កឡើងទៀតថា៖ «យើងមានសេចក្តីសោមនស្សរីករាយក្នុងការប្រកាសពីគំនិតផ្តួចផ្តើមចុងក្រោយបំផុតរបស់យើង សេវាដៃគូវេជ្ជសាស្រ្តមួយនេះ។ ការគាំទ្រ និងការសហការដ៏សកម្មស្វះស្វែងមួយនេះ នៃដំណើរការព្យាបាលទាំងមូលនឹងធ្វើឱ្យកម្រិតនៃការថែទាំដែលយើងផ្តល់ឱ្យកាន់តែ ល្អ ប្រសើរ និង ពិសេស ថែមទៀត។ យើងបានឈ្វេងយល់ឃើញថា ការមានដៃគូដែលអាចទុកចិត្តបាននឹងជួយបង្កើនសុខុមាលភាព និងមានភាពកាន់តែងាយស្រួលដល់អ្នកជំងឺរបស់ពួកយើង។ ជាមួយនឹងសេវាកម្មដៃគូវេជ្ជសាស្រ្ត យើងមានគោលបំណងធានាថាគ្មានអ្នកជំងឺណាមួយមានអារម្មណ៍ថាឯកាក្នុងអំឡុងពេលធ្វើដំណើរថែទាំសុខភាពរបស់ពួកគេនៅក្នុងប្រទេសម៉ាឡេស៊ី»។ សម្រាប់ព័ត៌មានបន្ថែមអំពីសេវាកម្មនេះ សូមចូលទៅកាន់គេហទំព័រ https://www.mhtc.org.my/2023/05/30/medical-companion-service/ ។  ដើម្បីបង្កើនបទពិសោធន៍របស់អ្នកជំងឺ សេវាថែទាំសុខភាពម៉ាឡេស៊ីបានផ្តល់សេវាថែទាំយ៉ាងយកចិត្តទុកដាក់នៅអាកាសយានដ្ឋានអន្តរជាតិគូឡាឡាំពួរ (KLIA / ច្រកទី ១), KLIA2 ( ច្រកទី 2) និងអាកាសយានដ្ឋានអន្តរជាតិ Penang (PIA) នៅពេលអ្នកដំណើរមកដល់ ក្រុមការងារនឹងយកចិត្តទុកដាក់ជាមួយនឹងការស្វាគមន៍នៅឯ aerobridge និងការសម្របសម្រួលដំណើរការរៀបចំ ឯកសារ ពាក់ព័ន្ធ អន្តោប្រវេសន៍ របស់ពួកគេ ដោយទទួលបានអត្ថប្រយោជន៍ពេលមកដល់ព្រលាន ក្នុងនាមជាអ្នកដំណើរថែទាំសុខភាព។ ចំណែកមួយនៃប្រព័ន្ធអេកូនេះ សេវាថែទាំសុខភាពម៉ាឡេស៊ីផ្តល់ជូននូវវេទិកាវេជ្ជសាស្ត្រ eVisa ប្រកបដោយភាពច្នៃប្រឌិត ដោយផ្តល់ឱ្យអ្នកដំណើរផ្នែកថែទាំសុខភាពនូវដំណើរការរហ័ស និងមានប្រសិទ្ធភាពជាងមុនសម្រាប់ការដាក់ពាក្យសុំទិដ្ឋាការវេជ្ជសាស្រ្ត និងការបន្ថែមទិដ្ឋាការ។ ព័ត៌មានបន្ថែមសូមចូលទៅកាន់គេហទំព័រ៖ https://malaysiavisa.imi.gov.my/ ។  សម្រាប់ព័ត៌មានអំពីការថែទាំសុខភាពម៉ាឡេស៊ី និងសេវាកម្ម រួមទាំងការធ្វើដំណើរថែទាំសុខភាព សូមចូលទៅកាន់គេហទំព័រ https://malaysiahealthcare.org.my ឬធ្វើបច្ចុប្បន្នភាពជាមួយ Malaysia Healthcare តាមរយៈគណនីប្រព័ន្ធផ្សព្វផ្សាយសង្គមរបស់យើងនៅលើ Facebook  http://www.facebook.com/malaysiahealthcare.org និងនៅលើ LinkedIn តាមរយៈក្រុមប្រឹក្សាទេសចរណ៍ម៉ាឡេស៊ី។  សម្រាប់ ការសាកសួរ សារព័ត៌មាន ៖  Tutie Ismail   អនុប្រធាន ស្តីទី ផ្នែក ទំនាក់ទំនង ,    ក្រុមប្រឹក្សា ទេសចរណ៍ ថែទាំ សុខភាព ម៉ាឡេស៊ី   tutie@mhtc.org.my  Premarajan Samy  ផ្នែក ទីផ្សារ  ទីផ្សារឥណ្ឌូចិន  ក្រុមប្រឹក្សាទេសចរណ៍ថែទាំសុខភាពម៉ាឡេស៊ី  premsam@mhtc.org.my   អំពីក្រុមប្រឹក្សាទេសចរណ៍ថែទាំសុខភាពម៉ាឡេស៊ី   ក្រុមប្រឹក្សា ទេសចរណ៍ ថែទាំ សុខភាព ម៉ាឡេស៊ី (MHTC) គឺជា ទីភ្នាក់ងារ រដ្ឋាភិបាល ស្ថិតនៅក្រោម ក្រសួងសុខាភិបាល ម៉ាឡេស៊ី ទទួលបន្ទុក លើ វិស័យ ទេសចរណ៍ ថែទាំ សុខភាព របស់ ប្រទេស ។   បង្កើតឡើង ក្នុង ឆ្នាំ ២០០៩, MHTC ជួយ សម្រួល ដល់ អ្នក ដែល នៅក្នុង ឧស្សាហ កម្មនេះ និង ផ្តល់ សេវាកម្ម ក្នុងការ សម្របសម្រួល ដើម្បី ការរីកលូតលាស់ នៃ ឧស្សាហកម្ម ទេសចរណ៍ វេជ្ជសាស្ត្រ របស់ ប្រទេស ម៉ាឡេស៊ី ក្រោម ម៉ាក យីហោ «Malaysia Healthcare» ជាមួយនឹង គោលដៅ ធ្វើឱ្យ ម៉ាឡេស៊ី ក្លាយជា គោលដៅ ថែទាំ សុខភាព ឈានមុខ គេ នៅលើ ពិភពលោក ។ MHTC ធ្វើការ យ៉ាង ជិតស្និទ្ធ ជាមួយ មន្ទីរពេទ្យ ឯកជន ជាង ៨០ នៅក្នុង ប្រទេស ម៉ាឡេស៊ី ដែលជា សមាជិក របស់ MHTC៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T10:57:21.072Z", "category": "PR", "views": 198, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អបអរ! ឆាប់ៗនេះខេត្ត២ របស់កម្ពុជា នឹងមានរោងចក្រផលិតស៊ីម៉ង់ត៍ខ្នាតធំតម្លៃខ្ទង់លាន$ កំពុងត្រៀមបង្ហាញខ្លួន	https://business-cambodia.com/articles/congratulations-2-provinces-of-cambodia	ពិតជាដំណឹងល្អខ្លាំងមែនទែន ខណៈដែលឆាប់ៗខាងមុខនេះខេត្ត២ របស់កម្ពុជាគឺខេត្តបាត់ដំបង នឹងខេត្តកំពង់ស្ពឺ កំពុងតែត្រៀមបង្ហាញនៅរោងចក្រផលិតស៊ីម៉ង់ត៍ខ្នាតធំតម្លៃខ្ទង់លានដុល្លារ រោងចក្រនេះដែរក៏បានបង្កើតឱកាសការងារជូនប្រជាជនខ្មែរផងដែរ។ ជាក់ស្តែង កាលពីថ្មីៗនេះយោងតាមការចុះផ្សាយដោយក្រុមប្រឹក្សាអភិវឌ្ឍន៍កម្ពុជាបានចុះផ្សាយថា ខេត្តបាត់ដំបងនឹងមានរោងចក្រផលិតស៊ីម៉ង់ត៍ធំមួយបង្ហាញខ្លួនឡើង ដែលជាការវិនិយោគរបស់ក្រុមហ៊ុនធំមួយឈ្មោះ “DONGFANG JUNMA CEMENT CO., LTD” ក្នុងទុនវិនិយោគប្រមាណ ៩៥លានដុល្លារអាម៉េរិក។ តាមប្រភពដដែលខាងលើបានបញ្ជាក់ផងដែរថា គម្រោងខ្នាតយក្សមួយនេះ នឹងត្រូវរះនៅ ភូមិភ្ជាវ ឃុំត្រែង ស្រុករតនមណ្ឌល ខេត្តបាត់ដំបង ដោយចូលរួមបង្កើតការងារដល់បងប្អូនប្រជាពលរដ្ឋនៅតំបន់នោះបានចំនួន ៩៧៩កន្លែងផងដែរ។ ជាមួយគ្នានោះដែរ បើតាមប្រសាសន៍របស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពុជាបានឱ្យដឹងថា នាពេលខាងមុខនេះខេត្តកំពង់ស្ពឺនឹងមានឧស្សាហកម្មធុនធ្ងន់បន្ថែមទៀត ខណៈរោងចក្រនោះគឺជារោងចក្រផលិតស៊ីម៉ង់ត៍។ សម្ដេចតេជោ បានមានប្រសាសន៍យ៉ាងដូច្នេះថា រោងចក្រផលិតស៊ីម៉ង់ត៍នេះនឹងធ្វើឱ្យខេត្តកំពង់ស្ពឺក្លាយទៅជាខេត្តមួយ ដែលផ្គត់ផ្គង់ស៊ីម៉ង់ត៍ សម្រាប់ការសាងសង់នៅទូទាំងប្រទេស រោងចក្រនេះក៏មានសមត្ថភាពនៃការផលិតស៊ីម៉ង់ត៍នេះ គឺមានប្រហែល ប្រមាណជា២លានតោន ក្នុងមួយឆ្នាំ។ សម្តេចតេជោ ហ៊ុន សែន ក៏មានបានមានប្រសាសន៍បញ្ជាក់ថា ប្រទេសរបស់យើងមានសមត្ថភាពផលិតស៊ីម៉ង់ត៍ដោយខ្លួនឯងបានប្រមាណជា ៩ លានតោងក្នុងមួយឆ្នាំ ប៉ុន្តែតម្រូវការនៃការប្រើប្រាស់ ក្នុងប្រទេសរបស់យើងមានចំនួនកាន់តែច្រើន ដែលម្ខាងគឺការកសាងអគារផ្ទះសម្បែង តែម្ខាងទៀតការកសាងផ្លូវថ្នល់នានាមួយចំនួន ដែលបច្ចុប្បន្ននេះ គឺបានចាប់ផ្ដើមប្រើស៊ីម៉ង់ត៍ចាក់ជាផ្លូវបេតុង៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T10:08:19.861Z", "category": "ចាប់ផ្តើមអាជីវកម្ម", "views": 1065, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ស្មានតែរបស់នាំចូល ! លោក ឈិន សុខខេង អាចផលិតខោអាវខ្មែរតម្លៃ៤៥០០៛ ត្រៀមនាំចេញទៅថៃ	https://business-cambodia.com/articles/kna-and-kstock-brand-made-in-cambodia-	ផ្តើមពីបុគ្គលិកធ្វើការក្រុមហ៊ុន លោក ឈិន សុខខេង ងាកមកបង្កើតរោងចក្រផលិតសម្លៀកបំពាក់ខ្មែរដោយខ្លួនឯង មានតម្លៃថោកសមរម្យគុណភាពខ្ពស់ ចែកចាយបាន១៣សាខានៅខ្មែរ គុណភាពមិនចាញ់បរទេស និងត្រៀមនាំចេញទៅលក់នៅស្រុកថៃថែមទៀត។ ថ្លែងក្នុងបទសម្ភាសន៍ជាមួយចាបក្រហម លោកឈិន សុខខេង ដែលជាម្ចាស់យីហោលក់សម្លៀកបំពាក់ K-STOCK ៤៥០០៛ មានជាង១៣សាខានៅភ្នំពេញនិងតាមបណ្តាខេត្តនានា បានឱ្យដឹងថាកាលពីឆ្នាំ២០១៥ លោកគ្រាន់តែជាបុគ្គលិកផ្នែកលក់នៅក្នុងក្រុមហ៊ុននាំចេញនាំចូល ជាហេតុធ្វើឱ្យលោកមើលឃើញពីឱកាសក្នុងការចាប់ផ្តើមអាជីវកម្មដេរសម្លៀកបំពាក់នេះ។ ផ្តើមដំបូងគឺគ្រាន់តែជាអាជីវកម្មលក្ខណៈគ្រួសារតែប៉ុណ្ណោះ ប៉ុន្តែលោកក៏អាចវិវត្តន៍ខ្លួនម្តងបន្តិចៗរហូតដល់អំឡុងឆ្នាំ២០១៨ លោកក៏ចាប់ផ្តើមអាចបង្កើតសិប្បកម្មដេរបែបធុនកណ្តាលដែលមានឈ្មោះថា KNA ដោយមានទាំងការដេរសម្លៀកបំពាក់ដោយដៃផងនិងដេរដោយម៉ាស៊ីនចំនួន២គ្រឿងរួមបញ្ចូលដែរ។ នៅឆ្នាំ២០២២រោងចក្រ KNA ដែលជាសិប្បកម្មកូនខ្មែរ ផលិតផលខ្មែរ កម្លាំងពលកម្មខ្មែរអាចផលិតបាន១៣០០អាវក្នុង១ថ្ងៃ ដែលមានម៉ាស៊ីនដេរចំនួន៥២គ្រឿង និងមានបុគ្គលិកពី៥០-៦០នាក់។ សហគ្រិនឆ្នើមលោក ឈិន សុខខេង ដែលជាម្ចាស់យីហោ K-STOCK ក៏ដូចជាស្ថាបនិករោងចក្រខ្មែរ KNA បានលើកឡើងថា “ខ្ញុំចង់ឃើញផលិតផលស្នាដៃកូនខ្មែរមានទីផ្សារនិងឱ្យ គេប្រដូចផលិតផលខ្មែរថាមានគុណភាពខ្ពស់ ដូចយីហោបរទេស ដែលមានប្រេនធំៗជាលក្ខណៈអន្តរជាតិ ទោះបីជាពេលនេះលោកនៅតែជួបឧបសគ្គជាច្រើនក៏ដោយ”។ បុរសវ័យ៤៤ឆ្នាំរូបនេះក៏បានសង្កត់ធ្ងន់ថា “អ្វីដែលខ្ញុំអាចធ្វើបានគឺដើម្បីចង់ឃើញអាជីវកម្មបង្កើតដោយកូនខ្មែរ កាន់តែមានភាពរីកចម្រើនពី១ថ្ងៃទៅ១ថ្ងៃ ដើម្បីឱ្យប្រជាជនមានការងារធ្វើកាន់តែច្រើន និងអាចឱ្យផលិតផលខ្មែរដែលមានពាក្យថា MADE IN CAMBODIA ល្បីសុះសាយ មានបរទេសប្រើប្រាស់ហូរហែ”។ បន្ថែមពីនេះសហគ្រិនខ្មែរលោក ឈិន សុខខេង ក៏៏បានលើកទឹកចិត្តឱ្យអ្នកចាប់ផ្តើមរកស៊ីដំបូងៗកុំគិតថាការរកស៊ីងាយស្រួលឱ្យសោះ ប៉ុន្តែបើចេញរកស៊ីហើយត្រូវដាក់ចិត្តរៀបចំផែនការ លើការគ្រប់គ្រងជាពិសេសរឿងលុយកាក់ និងរបៀបគ្រប់គ្រងមនុស្ស។ ជាចុងក្រោយលោកបានផ្តាំថា “កុំដើរមួយជំហានគិតមួយជំហាន ត្រូវមានផែនការ ហើយកុំគិតថាការរកស៊ីគឺជារឿងងាយស្រួលពេក តែបើយើងជ្រុលជាដើរដួលគឺត្រូវតែងើប ដើរដួលគឺត្រូវតែងើប!! ”។ គួរជម្រាបផងដែរថាយីហោសម្លៀកបំពាក់ K-STOCK គឺផលិតផលដែលផលិតដោយ ស្នាដៃខ្មែរ កម្លាំងពលកម្មខ្មែរ ស្ថិតក្នុងផ្ទះ៥ល្វែង នៅតំបន់ចំការដូង ដែលកំពុងផលិតនូវសម្លៀកបំពាក់មាន ខោអាវ រ៉ូប មានគុណភាពសាច់ក្រណាត់ខ្ពស់មិនចាញ់បរទេសនោះឡើយ៕ ទស្សនាវីដេអូ Highlight នៅលើផេក៖ K-STOCK ៤៥០០៛ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T10:06:20.360Z", "category": "ភាពជាអ្នកដឹកនាំ", "views": 2178, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កូកា-កូឡា និងរោងភាពយន្តលេជេន ចុះកុងត្រាបន្ត 3 ឆ្នាំថែមទៀត ជាដៃគូផ្តាច់មុខលើភេសជ្ជៈមានជាតិហ្គាស	https://business-cambodia.com/articles/cocacola-and-legend-cinema-	ភ្នំពេញ ថ្ងៃទី 7 ខែកក្កដា – ក្រុមហ៊ុន ខេមបូឌា បេវេរេដ ខមប៉ានី លីមីធីត (កូកា-កូឡា) ដែលគេស្គាល់ថា កូកា-កូឡាកម្ពុជា ចុះកុងត្រាថ្មី ធ្វើជាដៃគូផ្គត់ផ្គង់ផ្ដាច់មុខភេសជ្ជៈមានជាតិហ្គាស ជាមួយនឹងរោងភាពយន្តលេជេន រយៈពេល3ឆ្នាំពី 2023 ដល់ 2025។ ការចុះកុងត្រាថ្មីនេះ ធ្វើឡើងបន្ទាប់ពីស្ថាប័នទាំងពីរបានសហការគ្នា អស់រយៈពេលជាង 10 ឆ្នាំមកហើយ ដែលក្រុមហ៊ុន កូកា-កូឡាកម្ពុជា ផ្គត់ផ្គង់ភេសជ្ជៈមានជាតិហ្គាសដ៏ពេញនិយមរបស់ខ្លួន ដូចជា កូកា-កូឡា ស្រ្ពៃ និងហ្វាន់តា សម្រាប់រោងភាពយន្តលេជេន។ ក្រុមហ៊ុនទាំងពីរ ចាប់សហការគ្នាចាប់ពីឆ្នាំ 2011 មកម្លេះ។ ការចុះកុងត្រាថ្មីនេះ មានន័យថាអ្នកចូលចិត្តមើលកុន នឹងបន្តទទួលបានភាពស្រស់ស្រាយជាមួយនឹងភេសជ្ជៈរបស់កូកា-កូឡា នៅគ្រប់សាខារោងភាពយន្ត លេជេន ទាំង 13 នៅកម្ពុជា។ ថ្លែងក្នុងពិធីចុះកុងត្រារវាងក្រុមហ៊ុនទាំងពីរ នាយកប្រតិបត្តិក្រុមហ៊ុន ខេមបូឌា បេវេរេដ ខមប៉ានី លីមីធីត លោក ចូសេប ហូ បានមានប្រសាសន៍ថា៖ «យើងគឺជាដៃគូភេសជ្ជៈដ៏យូរមកហើយរបស់រោងភាពយន្ត លេជេន  និងជាក្រុមហ៊ុនផលិតភេសជ្ជៈដែលពេញនិយម នៅកម្ពុជាចាប់តាំងពីទសវត្សរ៍ឆ្នាំ 1960មកម្ល៉េះ។ យើងមានសេចក្តីសោមនស្សរីករាយដែលអាចបន្តភាពជាដៃគូជាមួយរោងភាពយន្តលេជេន»។ លោក តែ សុង នាយកប្រតិបត្តិរោងភាពយន្ត លេជេន បានមានប្រសាសន៍ថា៖ «ភាពជាដៃគូនេះ គឺជាអ្វីដែលយើងឲ្យតម្លៃខ្ពស់ ពីព្រោះយើងអាចផ្ដល់ជូនអតិថិជននូវភេសជ្ជៈមានជាតិហ្គាសដ៏ពេញនិយមបំផុតនៅកម្ពុជា នៅក្នុងរោងភាពយន្តរបស់យើង។ ការចុះកុងត្រាថ្មីនេះ ជួយឲ្យយើងអាចបន្ដផ្ដល់បទពិសោធន៍មើលកុនរបស់អតិថិជនទាំងអស់ កាន់តែប្រសើរ។ ចំពោះយើងខ្ញុំ នេះគឺជាភាពជាដៃគូឈ្នះ-ឈ្នះ ដ៏យូរអង្វែង»។ ក្រៅពីភេសជ្ជៈកូកា-កូឡា ក្រុមហ៊ុនកូកា-កូឡាកម្ពុជា ក៏ផលិតភេសជ្ជៈល្បីៗផ្សេងទៀតដូចជា Schweppes, Dasani, Fuzetea, Samurai, Predator, Aquarius និង Thums Up Charged ផងដែរ។ ក្រុមហ៊ុន កូកា-កូឡាកម្ពុជា គឺជាក្រុមហ៊ុនផ្គត់ផ្គង់ភេសជ្ជៈគ្មានជាតិអាល់កុល (NARTD) ឈានមុខគេនៅក្នុងប្រទេសកម្ពុជាតាំងពីឆ្នាំ 1963 មកម្ល៉េះ។ រោងភាពយន្ត លេជេន បានចាក់បញ្ចាំងភាពយន្តហូលីវូដដំបូង នៅឯរោងភាពយន្ត លេជេន ផ្សារទំនើបស៊ីធីម៉ល ក្នុងឆ្នាំ 2011។ មកដល់ពេលនេះ រោងភាពយន្តលេជេនមាន 13 សាខាដែលផ្តល់ភាពកម្សាន្តទៅដល់អ្នកនិយមទស្សនាភាពយន្ត។ អំពីក្រុមហ៊ុន ខេមបូឌា បេវេរេដ ខមប៉ានី លីមីធីត (កូកា-កូឡា) ក្រុមហ៊ុន ខេមបូឌា បេវេរេដ ខមប៉ានី លីមីធីត (កូកា-កូឡា) ជាក្រុមហ៊ុនផលិតនិងចែកចាយភេសជ្ជៈគ្មានជាតិស្រវឹងឈានមុខគេនៅក្នុងព្រះរាជាណាចក្រកម្ពុជា។ រោងចក្រដ៏ទំនើបរបស់យើង (សម្ពោធដាក់ឱ្យដំណើរការក្នុងឆ្នាំ2016) មានទីតាំងនៅក្នុងតំបន់សេដ្ឋកិច្ចពិសេសភ្នំពេញ ដែលជាតំបន់សេដ្ឋកិច្ចឈានមុខគេមួយនៅរាជធានីភ្នំពេញ។ កូកា-កូឡាកម្ពុជា ជាក្រុមហ៊ុនបុត្រសម្ព័ន្ធ 100% របស់ក្រុមហ៊ុន ស្វាយអឺ កូកា-កូឡា ដែលជាក្រុមហ៊ុនដៃគូផលិតនិងចែកចាយកូកា-កូឡាធំបំផុតលំដាប់ទី5លើពិភពលោកផ្អែកលើបរិមាណ នៃក្រុមហ៊ុន The Coca-Cola Company ដោយមានសិទ្ធិផ្តាច់មុខក្នុងការផលិត ធ្វើទីផ្សារ និងចែកចាយផលិតផលរបស់ក្រុមហ៊ុន The Coca-Cola Company នៅកម្ពុជា វៀតណាម ចិនដីគោក និងប៉ែកខាងលិចនៃសហរដ្ឋអាមេរិក។ ក្រុមហ៊ុន ខេមបូឌា បេវេរេដ ខមប៉ានី លីមីធីត (កូកា-កូឡា) ផលិតភេសជ្ជៈចំនួន 18 មុខ មាន 10ម៉ាកផលិតផល (10 Brands) (Coca-Cola, Sprite, Fanta, Schweppes, Dasani, Fuze Tea, Aquarius, Thums Up Charged, Samurai and Predator) ជាប្រភេទភេសជ្ជៈគ្មានជាតិស្រវឹងចំនួន6ប្រភេទ រួមមាន ភេសជ្ជៈមានជាតិហ្គាស(Sparkling) តែ(Tea) ភេសជ្ជៈប៉ូវកំលាំង(Energy Drinks) ទឹក(Water) ភេសជ្ជៈបំពេញជាតិទឹក (Isotonic) និងភេសជ្ជៈជំនួយរាងកាយនិងស្មារតី (Invigorating) ដែលកំពុងផ្គត់ផ្គង់ដល់អតិថិជន នៅទូទាំងប្រទេសព្រះរាជាណាចក្រកម្ពុជា។ កូកា-កូឡាកម្ពុជា មានបុគ្គលិកប្រមាណជាង 830នាក់ កំពុងបំពេញការងារដោយផ្ទាល់ និងប្រមាណជាង 8,000នាក់ទៀតបំពេញការងារដោយប្រយោល នៅទូទាំងប្រទេស។ ក្រុមហ៊ុនពិតជាមានមោទនភាព ដែលមានបុគ្គលិកជាជនជាតិខ្មែរលើសពី 99.7% ដែលក្នុងនោះ ស្ត្រី 30% ហើយស្ត្រីកាន់តួនាទីក្នុងគណៈគ្រប់គ្រងជាន់ខ្ពស់ក្រុមហ៊ុនមានរហូតដល់ទៅ37% ។ ក្រុមហ៊ុនប្តេជ្ញានឹងលើកកម្ពស់ស្ត្រី ដើម្បីសម្រេចឱ្យបានចំនួនបុគ្គលិកជាស្ត្រី 50% នៅត្រឹមឆ្នាំ 2030។ យើងមានការតាំងចិត្តខ្ពស់ក្នុងការគិតគូរដល់ចីរភាព ចំពោះរាល់កិច្ចការដែលយើងធ្វើ។ រាល់សកម្មភាពរបស់ក្រុមហ៊ុនតែងតែផ្សារភ្ជាប់ជាមួយគោលដៅចីរភាពជានិច្ច។ នៅឆ្នាំ 2030 យើងមានគោលដៅប្រមូលកែច្នៃដបប្លាស្ទិក ឬកំប៉ុងឱ្យបាន 100% ស្មើនឹងចំនួនសំបកវេចខ្ចប់ផលិតផលដែលបានលក់ចេញ និងប្រើប្រាស់វត្ថុធាតុដើមកែច្នៃឡើងវិញឱ្យបាន 50% នៃសំបកវេចខ្ចប់ផលិតផលរបស់យើង។ យើងប្តេជ្ញារក្សាភាពស្រស់បំព្រងនៃធម្មជាតិ និងផ្តល់ជូនសហគមន៍វិញនូវទឹកដែលយើងបានប្រើប្រាស់ក្នុងភេសជ្ជៈ និងក្នុងសង្វាក់ផលិតកម្ម។ យើងកំពុងបំពេញបេសកកម្មផ្តល់ និងរក្សាធនធានទឹក នៅគ្រប់ទីកន្លែងដែលយើងធ្វើអាជីវកម្ម ពោលគឺទីតាំងផលិតធាតុផ្សំ និងទីតាំងទាំងឡាយណាដែលជាផ្នែកពាក់ព័ន្ធនៃអាជីវកម្មរបស់យើង។ សម្រាប់ព័ត៌មានបន្ថែម៖ កញ្ញា សម្បត្តិ មុនីវរលក្ខណ៍ តាមរយៈអ៊ីមែល smunyvorleak@coca-cola.com.kh អំពីរោងភាពយន្ត លេជេន រោងភាពយន្ត លេជេន (Legend Cinema) គឺជារោងភាពយន្តចំណាត់ថ្នាក់លេខ 1 លំដាប់ស្តង់ដារអន្តរជាតិដំបូងគេបង្អស់នៅប្រទេសកម្ពុជាដែលបានបង្កើតឡើងដោយស្នាដៃកូនខ្មែរ និងបានបើកដំណើរការតាំងពីឆ្នាំ 2011 រហូតដល់សព្វថ្ងៃនេះ។ ការរីកចម្រើន និងការពង្រីកយ៉ាងឆាប់រហ័សរបស់រោងភាពយន្តយើង ចាប់ពីទីតាំងទី 1 ដល់ 13ទីតាំង ក្នុងរយៈពេល 12 ឆ្នាំកន្លងមក គឺបានបង្ហាញពីវឌ្ឍនភាពខ្លាំងខ្លារបស់យើងក្នុងការផ្តល់នូវសេវាកម្ម និងការចែកចាយខ្សែភាពយន្ត ហើយមានឥទ្ធិពលខ្លាំងនៅក្នុងវិស័យភាពយន្ត។ សព្វថ្ងៃនេះយើងបានអនុវត្ត ជាមួយបច្ចេកវិទ្យាភាពយន្តកម្រិតខ្ពស់ដ៏ជោគជ័យ ដែលបានធ្វើឱ្យកម្រិតនៃការផ្តល់ជូនរបស់យើងលើសពីបទដ្ឋាននៃរោងភាពយន្ត។ ក្រុមការងាររបស់យើងប្តេជ្ញាផ្តល់នូវបទពិសោធន៍ភាពយន្តដ៏អស្ចារ្យលំដាប់កំពូល ជាមួយសេវាកម្ម និងអាហារសម្រន់ដ៏ល្អឥតខ្ចោះ ព្រមទាំងបដិសណ្ឋារកិច្ចបែបខ្មែរ។ មិនត្រឹមតែប៉ុណ្ណោះរោងភាពយន្ត លេជេន មានយុទ្ធសាស្ដ្រថ្មីសម្រាប់ជំរុញការអភិវឌ្ឍន៍ថ្មីៗនៅក្នុងវិស័យភាពយន្តលើសពីការរំពឹងទុក។ សម្រាប់ព័ត៌មានបន្ថែម៖ សូមអ៊ីមែលទៅកាន់ marketing@legend.com.kh	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T09:56:04.378Z", "category": "PR", "views": 207, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
ក្រុមហ៊ុនអាមេរិក ចិន បារាំង អង់គ្លេស កូរ៉េ ជប៉ុន សរុបជាង ១៧០ កំពុងរកស៊ីនៅតំបន់សេដ្ឋកិច្ចពិសេសក្រុងព្រះសីហនុ	https://business-cambodia.com/articles/hodo-group	ក្រុមហ៊ុនធំៗរបស់ប្រទេសចិន អាមេរិក បារាំង អង់គ្លេស កូរ៉េ និងជប៉ុន សរុបចំនួន ១៧៥ ក្រុមហ៊ុន បានកំពុងដំណើរការអាជីវកម្មរបស់ខ្លួននៅតំបន់សេដ្ឋកិច្ចក្រុងព្រះសីហនុ ដែលជាតំបន់សេដ្ឋកិច្ចដ៏ធំមួយមានទំហំជាង ១ ពាន់ហិកតាប្រចាំខេត្ដព្រះសីហនុ។ នេះបើតាមការលើកឡើងពី កញ្ញា ហ័ង ហ័នហ័រ (Huang Huanhua )អនុប្រធានគ្រប់គ្រងទូទៅ នៃតំបន់សេដ្ឋកិច្ចពិសេសនេះ។ តាមការដកស្រង់ពីក្រសួងព័ត៌មាន កញ្ញា ហ័ង បានលើកឡើងយ៉ាងដូច្នេះថា «ក្រុមហ៊ុនតំបន់សេដ្ឋកិច្ចពិសេសយើងខ្ញុំមានផ្ទៃដីប្រហែល១១១៣ហិកតា។ បច្ចុប្បន្នយើងបាន អភិវឌ្ឍ បានជិត៦០០ហិកតាហើយ។ បច្ចុប្បន្ននេះ តំបន់សេដ្ឋកិច្ចពិសេសក្រុងព្រះសីហនុមានក្រុមហ៊ុន សហគ្រាសចំនួន១៧៥ក្រុមហ៊ុន ហើយកំពុងដំណើរការ ក្នុងនោះ៧០ភាគរយ ជាក្រុមហ៊ុនមកពីប្រទេស ចិន និង៣០ភាគរយទៀតមកពីអាមេរិក បារាំង អង់គ្លេស កូរ៉េ ជប៉ុន ដែលផ្តល់ការងារជូនប្រជាពលរដ្ឋ កំពុងធ្វើការជិត៣ម៉ឺននាក់»។ ក្នុងនោះដែរ កាលពីពេលថ្មីៗកន្លងទៅនេះ គម្រោងរោងចក្រផលិតសំបកកង់រថយន្ដតម្លៃ ៣០០ លានដុល្លារ ដែលវិនិយោគដោយក្រុមហ៊ុន General Tires Technology (Cambodia)  ក៏ទើបនឹងសម្ពោធដាក់ឲ្យដំណើរការ ក្នុងតំបន់សេដ្ឋកិច្ចពិសេសក្រុងព្រះសីហនុផងដែរ។ សូមជម្រាបថា តំបន់សេដ្ឋកិច្ចពិសេសក្រុងព្រះសីហនុនេះ ត្រូវបានវិនិយោគបង្កើតឡើងដោយ ក្រុមហ៊ុន Hodo Group។ ហើយតំបន់សេដ្ឋកិច្ចពិសេសនេះ ក៏ជាគម្រោងសហប្រតិបត្តិការដ៏សំខាន់ រវាង ចិននិងកម្ពុជាផងដែរ ក្នុងក្របខ័ណ្ឌ”ខ្សែក្រវាត់និងផ្លូវ” ដោយបានបង្កើតការងារជូនប្រជាពលរដ្ឋខ្មែរជាច្រើន ម៉ឺននាក់៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T09:46:56.813Z", "category": "អចលនទ្រព្យ", "views": 1031, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កុំឱ្យច្រឡំទៀត! អគ្គនាយកដ្ឋានពន្ធដារ បញ្ជាក់ច្បាស់ពីប្រភេទដីទំនេរអត់ប្រើប្រាស់ ដែលត្រូវជាប់ពន្ធ	https://business-cambodia.com/articles/land-in-cambodia-	ចំពោះដីធ្លីដែលចាត់ទុកថាមិនបានប្រើប្រាស់ នៅក្នុងសេចក្តីប្រកាសលេខ ២២៤ បានបញ្ជាក់ថា ពន្ធលើដីធ្លីមិនបានប្រើប្រាស់យកទៅលើដីទាំងឡាយណាដែលពុំមានលក្ខណៈណាមួយនៃលក្ខណៈទាំង ៥ខាងក្រោមនេះ ត្រូវចាត់ទុកថាជាដីធ្លីមិនបានប្រើប្រាស់ ដែលចំណុចទាំង៥នោះរួមមាន ៖ ១.ដីមានសំណង់ស្ថិតនៅក្នុងតំបន់លំនៅដ្ឋាន ដីមានសំណង់ស្ថិតនៅក្នុងតំបន់លំនៅដ្ឋាន ដែលកម្មសិទ្ធិករប្រើប្រាស់ ជាកន្លែងស្នាក់នៅជាសំខាន់របស់ខ្លួន និងបានស្នាក់នៅកន្លែងនេះ។កន្លែងស្នាក់នៅជាគោលសំខាន់របស់កម្មសិទ្ធិករគឺជាកន្លែងដែលកម្មសិទ្ធិករបានដេកនៅ ហូបចុកយ៉ាងជាក់លាក់ជារៀងរាល់ថ្ងៃ ក្រោយពីពេលត្រឡប់មកពីបំពេញការងារប្រចាំថ្ងៃ។សម្រាប់ការកំណត់ពន្ធនេះ កម្មសិទ្ធិករម្នាក់ពុំអាចមានទីកន្លែងស្នាក់នៅជាគោលសំខាន់ៗលើសពីមួយកន្លែងបានទេ។ ២.ដីដែលមានសំណង់កាន់កាប់ ដីស្ថិតនៅក្នុងតំបន់លំនៅដ្ឋាន ឬស្ថិតនៅក្នុងតំបន់ដែលមានសកម្មភាពសេដ្ឋកិច្ចដូចជា តំបន់ឧស្សហកម្ម កសិកម្ម ពាណិជ្ជកម្ម ទេសចរណ៍ ...ហើយដីនោះមានសំណង់ផ្សេងៗដូចជាលំនៅដ្ឋាន អគារ ឃ្លាំង..ដែលបានជួលទាំងដីព្រមទាំងសំណង់ទៅឱ្យអតិថិជន ដើម្បីយកឈ្នួលប្រចាំខែ ប្រចាំឆ្នាំ ឬក្រោមកិច្ចសន្យារយៈពេលវែង។ដីប្រភេទនេះចាត់ទុកជាដីធ្លីប្រើប្រាស់ ដែលមិនត្រូវជាប់ពន្ធលើដីធ្លីមិនបានប្រើប្រាស់។ ៣.ដីដែលមានសកម្មភាពសេដ្ឋកិច្ច ដីប្រភេទនេះ សំដៅដល់ដីដែលកម្មសិទ្ធិករប្រើប្រាស់សម្រាប់សកម្មភាពសេដ្ឋកិច្ចដូចជា ដាំដុះ ឧស្សាហកម្ម ពាណិជ្ជ្កកម្ម ទេសចរណ៍ ស្របតាមការកំណត់តំបន់របស់រដ្ឋ។ដីប្រភេទនេះត្រូវចាត់ទុកជាដីធ្លីប្រើប្រាស់មិនត្រូវជាប់ពន្ធលើដីធ្លីមិនបានប្រើប្រាស់ លុះត្រាតែប្រាក់ចំណូលប្រចាំខែបានមកពីសកម្មភាពសេដ្ឋកិច្ចទាំងនោះលើសពីចំនួន ៨០ភាគរយ នៃចំនួនមួយភាគដប់ពីរនៃតម្លៃដីនៅក្នុងឆ្នាំប្រមូលពន្ធគុណនឹងមេគុណដែលកំណត់ដោយប្រកាសរបស់ក្រសួងសេដ្ឋកិច្ច និងហិរញ្ញវត្ថុ ហើយក្នុងនោះតម្លៃដីត្រូវបានកំណត់ដោយគណៈកម្មការវាយតម្លៃដីមិនបានប្រើប្រាស់។ ៤.ដីជាកម្មសិទ្ធិរបស់រដ្ឋជួលឱ្យនីតិបុគ្គលឬរូបវន្តបុគ្គលណាមួយ ដីប្រភេទនេះជាដីសាធារណៈ ដែលជាកម្មសិទ្ធិរបស់រដ្ឋ ទោះបីជាមានក្នុងបញ្ជីសារពើពន្ធ ឬក្រៅបញ្ជីសារពើភ័ណ្ឌទ្រព្យសម្បត្តិរដ្ឋក្តី ហើយដីនោះមានលក្ខណៈណាមួយនៃចំណុចទាំង៣ខាងលើ។ ៥.ដីស្ថិតក្រោមកិច្ចព្រមព្រៀងវិនិយោគ ដីប្រភេទនេះ រួមមានស្ថិតនៅក្រោមកិច្ចព្រមព្រៀងវិនិយោគនិងដីសម្បទាន ដែលបានការអនុញ្ញាតដោយក្រុមប្រឹក្សាអភិវឌ្ឍន៍កម្ពុជា (EDC) ឱ្យធ្វើវិនិយោគលើវិស័យអ្វីមួយ ឬដីសម្បទានរយៈពេលខ្លី មធ្យម ឬវែង ដែលទទួលបានការអនុញ្ញាតពីរាជរដ្ឋាភិបាលឱ្យអនុវត្តនូវគម្រោងអ្វីមួយ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T09:36:30.132Z", "category": "ចាប់ផ្តើមអាជីវកម្ម", "views": 4952, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ក្រុមហ៊ុនយក្ស Panasonic រើទីតាំងរោងចក្រផលិតឧបករណ៍ស្វ័យប្រវត្តិពីចិន និងជប៉ុន ទៅដាក់នៅប្រទេសថៃ	https://business-cambodia.com/articles/panasonic-go-to-thailand	ក្រុមហ៊ុន Panasonic ដែលជាក្រុមហ៊ុនផលិតគ្រឿងអេឡិចត្រូនិក និងគ្រឿងអគ្គិសនីរបស់ប្រទេសជប៉ុន កំពុងផ្លាស់ប្តូរមូលដ្ឋានផលិតឧបករណ៍ស្វ័យប្រវត្តិរបស់ខ្លួនពីប្រទេសចិន និងជប៉ុន ទៅកាន់ប្រទេសថៃ។  នេះបើយោងតាមការចុះផ្សាយសារព័ត៌មាន Nikkei asia  កាលពីថ្មីៗកន្លងទៅនេះ។ តាមប្រភពខាងលើបានឱ្យដឹងថា ក្រុមហ៊ុន Panasonic Industrial Devices Thailand Co Ltd ដែលជាក្រុមហ៊ុនមកពីប្រទេសជប៉ុន និងចិន គឺធ្វើការផលិតឧបករណ៍វាស់ស្ទង់អេឡិចត្រូនិច និងឧបករណ៍ស្វ័យប្រវត្តិកម្ម ដូចជាឧបករណ៍បញ្ជាតក្កវិជ្ជាដែលអាចសរសេរកម្មវិធីបាន (PLC) បានផ្លាស់ប្តូរទីតាំងផលិតកម្មរបស់ខ្លួនទៅកាន់ប្រទេសថៃ។ បើតាមលោក Narit Therdsteerasukdi អគ្គលេខាធិការ (BOI)ការបិទរោងចក្ររបស់ក្រុមហ៊ុន Panasonic Eco Solutions Co Ltd នៅខេត្ត Samut Prakan កាលពីខែមុន គឺជាផ្នែកនៃការរៀបចំរចនាសម្ព័ន្ធ និងផែនការយុទ្ធសាស្រ្តអាជីវកម្មរបស់ក្រុមហ៊ុនមេ Panasonic នៅប្រទេសជប៉ុន ពោលគឺបិទរោងចក្រតូច បង្កើតរោងចក្រធំៗ និងបង្កើនសមត្ថភាពផលិតវិញ។ សូមជម្រាបផងដែរថា ផលិតផលដែលមានបច្ចេកវិជ្ជាទំនើប ហើយត្រូវការកម្លាំងពលកម្មជំនាញ ហេតុដូច្នេះហើយនឹងនាំឱ្យមានការប្រើប្រាស់វត្ថុធាតុដើមកាន់តែខ្ពស់ និងមានការកើនឡើងយ៉ាងខ្លាំងក្នុងការជួលកម្លាំងពលកម្មក្នុងប្រទេសថៃ។ ក្រុមហ៊ុន Panasonic Group នៅក្នុងប្រទេសថៃ បានកាន់កាប់រោងចក្រចំនួន ១១ ក្នុងនោះរោងចក្រទំហំធំមានចំនួន ៤ ដែលស្មើនឹង ៨០% នៃការលក់សរុបរបស់ក្រុមហ៊ុន និងរោងចក្រខ្នាតតូចចំនួន ៧ ដែលមានចំនួន ២០% គិតត្រឹមឆ្នាំ២០២០។ ក្នុងចំណោមរោងចក្រខ្នាតតូចនៅក្នុងប្រទេសថៃ រោងចក្រចំនួនបីបានបិទជាបណ្តើរៗ ដើម្បីបញ្ចូលគ្នាជាមួយរោងចក្រធំៗដែលផលិតផលិតផលដូចគ្នា៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T09:28:48.785Z", "category": "អចលនទ្រព្យ", "views": 1588, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
Meta ចេញ App Threads មិនទាន់បានប៉ុន្មានផង Twitter ព្រមានប្ដឹងMetaពីបទរំលោភកម្មសិទ្ធិបញ្ញា	https://business-cambodia.com/articles/twitter-to-sue-meta-of-trade-secret-theft	កាលពីថ្ងៃពុធសប្ដាហ៍នេះ ក្រុមហ៊ុន Meta របស់លោក Mark Zuckerberg  បានបញ្ចេញApp ថ្មីរបស់ខ្លួនដែលមានឈ្មោះថាThreads មានការចាប់អារម្មណ៍ខ្លាំងពីអ្នកលេងបណ្ដាញសង្គមទូទាំងពិភពលោក ហើយមកទល់ពេលនេះ App Threads មានអ្នកប្រើប្រាស់ប្រមាណជាជាង៣០លាននាក់ហើយ។  ក្រោយពី App Threads ដាក់ដំណើការជាផ្លូវការមិនបានប៉ុន្មានថ្ងៃផង ពេលនេះក្រុមហ៊ុន Twitter របស់សេដ្ឋី Elon Musk បានព្រមានប្ដឹងក្រុមហ៊ុនMeta ខណៈ App ថ្មីរបស់Meta ដែលបានបង្កើតឡើងមកនេះគឺដូចគ្នាច្រើទៅនឹងTwitter។  បើយោងតាមការចុះផ្សាយរបស់ CNN នៅថ្ងៃនេះបានឲ្យដឹងថាកាលពីថ្ងៃពុធមេធាវីរបស់ Twitter បានផ្ញើសំបុត្រមួយច្បាប់ទៅកាន់លោក Mark Zuckerberg ដោយចោទប្រកាន់ថាបានប្រើប្រាស់នូវព័ត៌មានសម្ងាត់របស់ខ្លួនតាមរយៈជួលអតីតបុគ្គិលរបស់ Twitter រហូតអាចបង្កើតApp Threads ចេញជារូបរាងនិងមុខងារដូចទៅនឹង Twitter។  នៅក្នុងសំបុត្រសរសេរដោយលោក Alex Spiro ដែលជាមេធាវីខាងក្រៅរបស់Twitter ទៅកាន់ Mark Zuckerberg បានចោទប្រកាន់ថាក្រុមហ៊ុនMeta បានពាក់ព័ន្ធទៅនឹងការបំពាន់ច្បាប់នៃពាណិជ្ជកម្មសម្ងាត់របស់ក្រុមហ៊ុនTwitter រួមជាមួយនឹងកម្មសិទ្ធិបញ្ញាផ្សេងៗទៀតផង។  ជុំវិញការព្រមានប្ដឹងទៅកាន់ Meta លោក Elon Musk ក៏បានបង្ហោះសារលើTwitter មួយឃ្លាថា” ការប្រកួតប្រជែងដោយស្មើភាពគឺមិនបញ្ហានោះទេ ប៉ុន្ដែការលួចគេគឺជារឿងមិនទទួលយកបានឡើយ”។ ចំណែកនៅក្នុងសំបុត្រដែលមេធាវីបានផ្ញើទៅ Meta ក៏បានដឹងទៀតថា Meta បានជួលអតីតបុគ្គលិក Twitter ដែលបានរក្សាទុកឯកសារនិងឧបករណ៍អេឡេត្រូនិចរបស់ Twitter មិនបានត្រឹមត្រូវហើយMetaក៏ជាប់ពាក់ព័ន្ធនឹងការប្រើប្រាស់អតីតបុគ្គលិកTwitter ដើម្បីអភិវឌ្ឍន៍ App Threads នេះឡើង។  លោក Alex Spiro ដែលជាមេធាវី Twitter បានឲ្យដឹងថា Twitter នឹងរឹងបន្តឹងទាក់ទងនឹងកម្មសិទ្ធិបញ្ញាហើយទាមទារឲ្យក្រុមហ៊ុនMeta បញ្ឈប់ជាបន្ទាន់នូវការប្រើប្រាស់ច្បាប់ពាណិជ្ជកម្មសម្ងាត់របស់ Twitter និងព័ត៌មានសម្ងាត់សំខាន់ៗរបស់ក្រុមហ៊ុនជាច្រើនទៀត។ គួរបញ្ជាក់ផងដែរ Mark Zuckerberg បានបង្កើត App Threads ក្នុងគោលបំណងដើម្បីទាញយកអ្នកគាំទ្រ Twitter ដែលបានសម្រេចចិត្តចាកចេញនិងឈប់ប្រើTwitter អំឡុងពេលដែលសេដ្ឋី Elon Musk ទិញក្រុមហ៊ុនក្នុងទឹកប្រាក់៤៤ពាន់លានដុល្លារយកមកគ្រប់គ្រង ហើយធ្វើកំណែទម្រង់ដែលធ្វើឲ្យ Twitter កាន់តែធ្លាក់ប្រជាប្រិយភាពមកដល់សព្វថ្ងៃនេះ៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T07:55:07.080Z", "category": "ហិរញ្ញវត្ថុ", "views": 744, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មកម្តងនេះសម្បុររាងប្លែក! មកស្គាល់ពណ៌ថ្មី២ របស់ iPhone 15 ដែលគ្រោងនឹងដាក់លក់នាពេលឆាប់ៗនេះ	https://business-cambodia.com/articles/iphone-15-new-color	នៅសល់តែប៉ុន្មានខែទៀតទេក្រុមហ៊ុន Apple នឹងបញ្ចេញនៅម៉ូឌែលទូរស័ព្ទថ្មី iPhone 15 របស់ខ្លួនហើយ ខណៈពីមួយឆ្នាំទៅមួយឆ្នាំក្រុមហ៊ុនតែងតែមានការអាប់ដេតនៅមុខងាររបស់ខ្លួនកាន់តែប្រសើរជាងមុន។ ទន្ទឹមនឹងនេះដែរ កាលពីពេលថ្មីៗនេះមានព័ត៌មានបែកធ្លាយព្រោងព្រាត ថាឆ្នាំនេះ iphone15 មានពណ៌ថ្មីចំនួនពីរបន្ថែមទៀត។ នេះយោងតាមការចុះផ្សាយរបស់គេហទំព័រ PHONEARENA។ មិនខុសពីរាល់ដងទេ Apple តែងតែរៀបចំព្រឹត្តិការណ៍ធំៗដូចរាល់ឆ្នាំ ប៉ុន្តែអ្វីដែលកាន់តែចាប់អារម្មណ៍នោះគឺថា ឆ្នាំនេះក្រុមហ៊ុននឹងនាំយកពណ៌ថ្មីពីរពណ៌សម្រាប់ iPhone 15 និង iPhone 15 Plus រួមមានពណ៌ក្រហមងងឹត (Dark Red) ខណៈ iPhone 15 និង iPhone 15 Plus នឹងមានពណ៌បៃតង (green color)។ ទន្ទឹមនឹងនោះ បើយោងតាមការលេចធ្លាយមួយចំនួនទៀតថា ពណ៌បៃតងនេះគឺដូចគ្នាទៅនឹងពណ៌ដែលប្រើនៅលើ iPhone 12 និង iPhone 11 អញ្ចឹងដែរ។ គូសបញ្ជាក់ផងដែរថា ដូចសព្វមួយដងក្រុមហ៊ុន Apple នឹងធ្វើការប្រកាសបញ្ចេញត្រកូល iPhone របស់ខ្លួននៅខែកញ្ញា ហើយនេះគ្រាន់តែជាដំណឹងដែលលេចធ្លាយចេញពីអ្នកវិភាគតែប៉ុណ្ណោះ  ហើយសម្រាប់អ្នកទាំងអស់គ្នាវិញគិតយ៉ាងណាដែរសម្រាប់មុខងារថ្មីដែលអាចបំពាក់នៅលើ iPhone 15 Pro Model នេះ?	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T07:30:56.732Z", "category": "កំពូលអ្នកលក់", "views": 3995, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ត្រឹម១យប់ មានអ្នកប្រើជាង៣០លាន តើកម្មវិធីថ្មី Threads កំពុងផ្ទុះខ្លាំងនេះអាចរកលុយបានទេ?	https://business-cambodia.com/articles/can-make-money-from-threads-or-not	ត្រឹមមួយយប់ប៉ុណ្ណោះ Threads ដែលជាកម្មវិធីថ្មីមួយជាប់ខ្សែស្រឡាយជាមួយ Facebook, Instagram និង WhatApp មានមនុស្សជាង ៣០លាននាក់ហើយបានចុះឈ្មោះចូលប្រើប្រាស់។ ចុះតើបណ្តាញសង្គមកំពុងផ្ទុះខ្លាំងនេះអាចរកលុយបានទេ? ជុំវិញចម្ងល់ខាងលើលោក Mark Zuckerberg មេធំក្រុមហ៊ុន Meta បានឲ្យដឹងយ៉ាងដូច្នេះថា៖ «Threads អត់មានពាណិជ្ជកម្មទេ ទាល់តែទទួលបានអ្នកប្រើប្រាស់ដល់មួយពាន់លានគណនីសិន ទើបគិតគូដល់រឿង Monetize»។ ចំនួនមួយពាន់លាននេះបើគិតទៅគឺ ច្រើនជាង Twitter គុណនឹងពីរដងឯណោះ។ តែទោះជាយ៉ាងណាបណ្តាញសង្គម Threads មិនបានបិទផ្លូវអ្នកប្រើប្រាស់ទាំងស្រុងឡើយ ដោយពួកគេអាចឆ្មក់ឱកាសទាញចំណូលតាមរយៈច្រកធំៗមួយចំនួនដូចខាងក្រោម៖ ១/. ធ្វើការជាមួយប្រែន (Brand) ចាប់ដៃគូជាមួយយីហោ (Brand) ណាមួយដើម្បីផ្សព្វផ្សាយផលិតផលឬសេវាកម្ម ហើយទទួលបានការឧបត្ថម្ភពីម៉ាកយីហោនោះ។ វិធីសាស្ត្រនេះស្រដៀងទៅនឹង Influencer មួយចំនួនទាំងក្នុងស្រុកនិងក្រៅស្រុកកំពុងធ្វើដែរ។ ២/. ដាក់លក់ផលិតផលឬសេវាកម្មរបស់ខ្លួនឯង ប្រសិនបើមានផលិតផល ឬសេវាកម្មផ្ទាល់ខ្លួនសម្រាប់លក់ ឬអាចបង្កើតមាតិកាបង់ប្រាក់ ដូចជាវីធីអូផ្តាច់មុខ វគ្គសិក្សា Threads អាចជួយផ្សព្វផ្សាយអ្នកបាន។ អ្នកអាចបង្កើតការបង្ហោះដែលទាក់ទងនឹងផលិតផល ឬសូម្បីតែលក់ផលិតផលដោយផ្ទាល់តាមរយៈបណ្តាញសង្គមនេះតែម្តង។ ៣/. អ្នកគ្រប់គ្រងទីផ្សារ (affiliate marketer) ក្លាយជាអ្នកគ្រប់គ្រងទីផ្សារ (affiliate marketer) គឺជាវិធីដ៏ល្អមួយដើម្បីរកលុយដោយការផ្សព្វផ្សាយផលិតផល ឬសេវាកម្មរបស់អ្នកដទៃ។ នៅពេលអ្នកក្លាយជាអ្នកគ្រប់គ្រងទីផ្សារ អ្នកនឹងត្រូវបានផ្តល់តំណភ្ជាប់តែមួយគត់ដែលអាចប្រើដើម្បីផ្សព្វផ្សាយផលិតផល ឬសេវាកម្មនោះ។ ប្រសិនបើនរណាម្នាក់ចុចលើតំណរបស់អ្នក ហើយធ្វើការបញ្ជាទិញ អ្នកនឹងទទួលបានកម្រៃជើងសារហោះចូលកុងធនាគារដោយមិនចាំបាច់ធ្វើអ្វីទាំងអស់។ យ៉ាងណាមិញ ច្រកធំៗ៣ខាងលើគ្រាន់តែជាគំនិតខ្លះៗដើម្បីបង្កើតចំណូលប៉ុណ្ណោះ។ ប្រសិនបើអ្នកចង់បង្កើតគណនី Threads ជាដំបូងចាំបាច់ត្រូវតែមានគណនី Instagram ជាមុនសិន ព្រោះកម្មវិធីនេះ Synchronize ទិន្នន័យជាមួយគ្នា វារក្សាទុកឈ្មោះអ្នកប្រើបាស់ លេខកូដសម្ងាត់ និងឈ្មោះគណនីដដែល ប៉ុន្តែយើងក៏អាចកែប្រែព័ត៌មានមួយចំនួនដូចជា Bio ឬក៏រូបថត profile ជាដើម។ លើសពីនេះ យើងក៏អាចទាញយកអ្នក តាមដាន (follower) នៅក្នុង Instagram មកក្នុង Threads បានដូចគ្នា ដូច្នេះវាធ្វើឲ្យមានភាពងាយស្រួលសម្រាប់យើងផងដែរបើមានគណនី Threads៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T06:54:51.767Z", "category": "ភាពជាអ្នកដឹកនាំ", "views": 2193, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ចំណូលជាង២០០លាន$! ត្រឹម៦ខែឆ្នាំ ២០២៣នេះ កម្ពុជារកចំណូលពីការនាំចេញអង្គររាប់លាន$	https://business-cambodia.com/articles/cambodia-rice-federation	មិនធម្មតាត្រឹមត្រីមាសទី១ឆ្នាំ ២០២៣ កម្ពុជាអាចសម្រេចការនាំចេញអង្ករបានចំនួន ៣៣ម៉ឺនតោន ទៅកាន់ទីផ្សារធំៗចំនួន ៥២ ប្រទេសនៅលើពិភពលោករួមមាន ប្រទេសចិននិងតំបន់ស្វយ័ត១ ប្រទេសនៅទ្វីបអឺរ៉ុបសរុបមាន២៥ប្រទេស  ប្រទេសជាសមាជិកអាស៊ាន៤ប្រទេស និង២១ប្រទេសផ្សេងទៀត សរុបជាប្រាក់ ២២៩.២៣ លានដុល្លារអាមេរិក។ បើតាមរបាយការណ៍របស់ សហព័ន្ធស្រូវអង្ករកម្ពុជា បានឱ្យដឹងថាប្រភេទអង្ករដែលខ្មែរបានជ្រើសរើសនាំចេញមាន អង្ករក្រអូប ៨៥.០៨% អង្ករសគ្រាប់វែង ១១.៣៤% អង្ករសគ្រាប់ខ្លី ០.១៤% អង្ករចំហ៊ុយ២.៤២% អង្ករសរីរាង្គ ១.០២% ។ហើយក្រៅពីការនាំចេញអង្ករ កម្ពុជាក៏បាននាំចេញស្រូវទៅកាន់ប្រទេសជិតខាងបានចំនួន ២លានតោន ដែលគិតជាទឹកប្រាក់ ៥៧៨លានដុល្លារផងដែរ។ គូសបញ្ជាក់ផងដែរថា លទ្ធផលនៃការនាំចេញអង្ករក្នុងរយៈពេល ៦ខែនេះបានបង្ហាញឱ្យឃើញថា កម្ពុជាអាចសម្រេចបានការនាំចេញបានចំនួន ៥០% នៃផែនការ ៧០ម៉ឺនតោន គឺសម្រេចបានចំនួន ៣៣ម៉ឺនតោន៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T06:49:19.382Z", "category": "ចាប់ផ្តើមអាជីវកម្ម", "views": 285, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ក្ដៅៗ! ក្រុមហ៊ុន OceanGate ដែលគ្រប់គ្រងកូននាវាមុជទឹក Titan បានប្រកាសផ្អាកដំណើរការ	https://business-cambodia.com/articles/titan-ocean-gate-	បន្ទាប់ពីមានហេតុការណ៍គ្រោះថ្នាក់នៅបាតសមុទ្រដែលបានបណ្ដាលឱ្យមនុស្ស ៥ នាក់បាត់បង់ជីវិតរួចមក ពេលនេះក្រុមហ៊ុន OceanGate ដែលគ្រប់គ្រងកូននាវាមុជទឹក Titan បានប្រកាសបញ្ឈប់រាល់សកម្មភាពដោយមិនកំណត់ពេលវេលានោះទេ។ នេះបើយោងតាមការចុះផ្សាយរបស់សារព័ត៌មានCNBC កាលពីពេលថ្មីៗកន្លងទៅនេះ។ ការប្រកាសនេះត្រូវបានធ្វើឡើង កាលពីថ្ងៃទី ០៦ ខែកក្កដា ឆ្នាំ២០២៣ម្សិលមិញនេះ ប៉ុន្តែយ៉ាងណា ក្រុមហ៊ុននេះមិនបានលើកឡើងច្បាស់អំពីមូលហេតុ ក៏ដូចជាពេលវេលាដែលក្រុមហ៊ុននេះនឹងដំណើរការឡើងវិញ ខណៈក្រុនហ៊ុនខាងលើបានបញ្ជាក់ថា “យើងផ្អាករាល់សកម្មភាពស្វែងយល់ និងពាណិជ្ជកម្ម” ។ សួមជម្រាប់ផងដែរថា ក្រុមហ៊ុន OceanGate ដែលមានទីស្នាក់ការកណ្ដាលនៅ Everett រដ្ឋ Washington សហរដ្ឋអាម៉េរិក ដែលមានលោក Stockton Rushនាយកប្រតិបត្តិ ហើយCEO រូបនេះក៏ជា មនុស្សម្នាក់ក្នុងចំណោមជនរងគ្រោះដែលបានស្លាប់ក្នុងហេតុការណ៍ការផ្ទុះដោយសារទទួលរងសម្ពាធទឹកផងដែរ។ គួរំលឹកឡើងវិញថា កូននាវាមុជទឹក Titan ត្រូវបានបាត់ខ្លួនពីក្រោយដាច់ការ ទំនាក់ទំនងជាមួយនាវាគាំទ្រនៅលើផ្ទៃទឹក នៅឯតំបន់ឆ្នេរភាគអាគ្នេយ៍ នៃប្រទេសកាណាដា ខណៈកំពុងនាំភ្ញៀវទេសចរ ៤នាក់ ទៅទស្សនាបំណែកខ្មោច កប៉ាល់ Titanic ដែលបានលិចកាលពីប្រហែល ១១១ ឆ្នាំមុន នៅបាតមហាសមុទ្រអាត្លង់ទិក ជម្រៅ ៣,៨០០ ម៉ែត្រ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T05:33:48.320Z", "category": "អចលនទ្រព្យ", "views": 555, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
ជំទាវ ជា សិរី បង្ហើបថា ការចាយប្រាក់រៀលនៅ វៀតណាម ឡាវនិងចិននឹងអាចធ្វើបាននៅចុងឆ្នាំនេះ	https://business-cambodia.com/articles/riel-payment-will-launch-in-vietnam-laos-and-china	កម្ពុជាជាប្រទេសដែលអាចបង្កើតប្រព័ន្ធទូទាត់ឆ្លងធនាគារលំដាប់ថ្នាក់តំបន់និងអន្តរជាតិមានឈ្មោះថា” បាគង” ដែលជាប្រព័ន្ធទូទាត់បែបអេឡេត្រូនិចតាមទូរស័ព្ទដោយមិនចាំបាច់ចាយសាច់ប្រាក់សុទ្ធនោះទេ។ ហើយកាលពីពេលថ្មីៗនេះធនាគារជាតិនៃកម្ពុជាបានសហការជាមួយធនាគារកណ្ដាលថៃបានជោគជ័យក្នុងការភ្ជាប់ប្រព័ន្ធទូទាត់ឆ្លងព្រំដែនដោយអនុញ្ញាតឲ្យពលរដ្ឋខ្មែរអាចចាយប្រាក់រៀលតាមទូរស័ព្ទដៃនៅទឹកដីថៃបាន។ ក្រោយពីភ្ជាប់ប្រព័ន្ធទូទាត់តាមទូរស័ព្ទដៃជាប្រាក់រៀលខ្មែរនៅប្រទេសថៃបានជោគជ័យហើយនោះ ធនាគារជាតិនៃកម្ពុជានឹងធ្វើការពង្រីកប្រព័ន្ធទូទាត់ជាប្រាក់រៀលតាមទូរស័ព្ទដៃឲ្យបានកាន់តែធំទូលាយទៅតំបន់ផ្សេងៗទៀតជាច្រើននៃពិភពលោកដើម្បីជំរុញការប្រើប្រាស់រូបិយប័ណ្ណជាតិរបស់កម្ពុជាយើង។ កាលពីចុងខែមិថុនាឆ្នាំ២០២៣នេះ លោក ជំទាវ ជា សិរី ទេសាភិបាលរងធនាគារជាតិនៃកម្ពុជា បានមានប្រសាសន៍ថាធនាគារជាតិបាននិងកំពុងរៀបចំការពង្រីកការអភិវឌ្ឍប្រព័ន្ធទូទាត់ឆ្លងដែន ជាមួយប្រទេសចំនួន៥បន្ថែមទៀតដូចប្រទេសវៀតណាម, ឡាវ, មីយ៉ាន់ម៉ា, ចិន និងឥណ្ឌា ដើម្បីជំរុញការប្រើប្រាស់រូបិយវត្ថុក្នុងស្រុក ជំនួសប្រាក់ដុល្លារក្នុងពាណិជ្ជកម្ម និងការវិនិយោគរវាងបណ្តាប្រទេសដៃគូពាណិជ្ជកម្ម។ នៅក្នុងកម្មវិធីដាក់ដំណើរការជាផ្លូវការនូវប្រព័ន្ធខេមបូឌាន ស៊ែស្វីច(CSS) កាលពីថ្ងៃទី៤ខែកក្កដាខែនេះ លោក ជំទាវក៏បានបង្ហើបផងដែរថាការទូទាត់ជាប្រាក់រៀលតាមទូរស័ព្ទនៅក្នុងប្រទេស វៀតណាម ឡាវនឹងអាចសម្រេចបាននៅចុងឆ្នាំនេះ ចំណែកនៅប្រទេសចិនក៏អាចនឹងសម្រេចបាននៅចុងឆ្នាំនេះផងដែរ។ លោកជំទាវក៏ធ្លាប់បានបង្ហើបផងដែរថា ធនាគារជាតិនៃកម្ពុជាក៏បាននិងកំពុងសហការ ជាមួយប្រទេសជាច្រើនទៀតដូចជានៅ អាហ្វ្រិក អាមេរិកឡាទីន និងអឺរ៉ុប ដើម្បីបង្កើនវិសាលភាពក្នុងការប្រើប្រាស់ប្រព័ន្ធទូទាត់ដែលមានសុវត្ថិភាព ចំណាយទាប និងទទួលបានប្រាក់ឆាប់រហ័ស សំដៅគាំទ្រ និងជំរុញវិស័យទេសចរណ៍ ការវិនិយោគ ពាណិជ្ជកម្ម និងការផ្ទេរប្រាក់របស់ប្រជាជនខ្មែរ ជាពិសេសពលករដែលកំពុងបម្រើការនៅក្រៅប្រទេស។ គួរបញ្ជាក់ផងដែរថាដើម្បីអាចទូទាត់ឆ្លងធនាគារនិងឆ្លងព្រំដែនបានគឺ បងប្អូនត្រូវមានគណនីបាងគងនិងមានប្រាក់រៀលក្នុងគណនី ហើយអាចទូទាត់ស្គែនតាមQR Code។ ជាក់ស្ដែងបច្ចុប្បន្នបងប្អូនអាចទូទាត់ជាប្រាក់រៀលតាមរយៈការស្គែនThaiQR នៅប្រទេសថៃបានរហូតដល់ទៅ៧.៦លានកន្លែង។ ចំណែកប្រទេសជនថៃដែលមកលេងប្រទេសកម្ពុជាពួកគាត់ក៏អាចស្គែនQR ទូទាត់តាមKHQR នៅប្រទេសកម្ពុជាចំនួន១.៥លានកន្លែងបានផងដែរ៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T05:28:26.791Z", "category": "ហិរញ្ញវត្ថុ", "views": 1556, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ត្រឹម១យប់ Threads មានអ្នកប្រើ៣០លាននៅកំពូលតារាងហើយ នេះជារបៀបប្រើកម្មវីធីល្បី១នេះ	https://business-cambodia.com/articles/how-app-threads-working	កម្មវិធីបណ្តេញឆ្លើយឆ្លងសារថ្មីដែលបង្កើតឡើងដោយលោក Mark Zuckerberg អាចទាញអ្នកប្រើប្រាស់បាន៣០លានដង ត្រឹមពេល១យប់ កំពុងស្ថិតនៅលើកំពូលតារារបស់ App Store និង Play Store ជាTop App Free ដែលមានទាញយកច្រើនបំផុតក្នុងពេលដ៏ខ្លី ខណៈការប្រើប្រាស់កម្មវិធីមួយនេះមានភាពងាយស្រួលបំផុត ដោយគ្រាន់តែអនុវត្ត៣ជំហាន។ យោងតាមការចុះផ្សាយរបស់ CNBC បានឱ្យដឹងថា របៀបប្រើប្រាស់កម្មវិធីនេះមិនមានភាពស្មុគស្មាញនោះទេ ដោយជំហានបងប្អូនត្រូវតែមានគណនី Instagram ជាមុនសិន។ បន្ទាប់ពីនោះបងប្អូនត្រូវទាញយក App Threads ដែលមាននៅលើ App store ឬ Play Store ពោលគឺមានទាំងនៅលើ IOS និង Andriod ។ ជំហានទី៣បងប្អូនត្រូវ Login ចូលកម្មវិធីដោយប្រើព័ត៌មានគណនីរបស់ Instagram រួចរាល់ហើយបងប្អូនអាចប្រើប្រាស់បានហើយ។ ម្យ៉ាងវិញទៀតកម្មវិធីនេះគឺវាភ្ជាប់ជាមួយគណនី Instagram របស់បងប្អូនទាំងស្រុង ដូច្នេះរាល់អ្នកតាមដានបងប្អូន ក៏ដូចជាអ្នកដែលបងប្អូនបានតាមដានគឺអាចមើលឃើញគ្នាទៅវិញទៅមកដូចគ្នាទៅនឹងការលេង Instagram ដែរ ដូច្នេះបងប្អូនមិនពិបាកភ្ជាប់ស្វែងរកមិត្តម្តងទៀតនោះទេ ។ ប៉ុន្តែបងប្អូនក៏អាចធ្វើការកែព័ត៌មានមួយចំនួននៅលើកម្មវិធី Threads បានបន្ថែមទៀតដែរដូចជារូប Profile ឬ Privacy របស់គណនីជាដើម។ គួរបញ្ជាក់សម្រាប់បងប្អូនដែលមិនទាន់ច្បាស់ថាអ្វីទៅជា Threads? App Threads គឺជាកម្មវិធីបង្ហោះសារខ្លីៗ អត្ថបទឬការបង្កើតកិច្ចសន្ទនាជាសាធារណៈរវាងបុគ្គលនឹងបុគ្គល ដែលវាមានមុខងារស្រដៀងនឹង Twitter ខណៈ Threads មានអ្នកទាញយក៣០លាន ត្រឹមរយៈពេល១៦ម៉ោង និងបានដាក់ឱ្យប្រើប្រាស់១០០ប្រទេសលើកលែងហើយតែតំបន់អឺរ៉ុបប៉ុណ្ណោះដែលមិនទាន់អាចប្រើប្រាស់បាន៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T05:27:10.710Z", "category": "ភាពជាអ្នកដឹកនាំ", "views": 5809, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ដំណឹងល្អ!!! ក្រុមហ៊ុនរបស់ជប៉ុន មានបំណងបោះទុនវិនិយោគទៅលើគម្រោងទំនើបមួយ នៅក្នុងខេត្ដរតនគិរី	https://business-cambodia.com/articles/minebea-mitsumi-	ក្រុមហ៊ុន Minebea Mitsumi ដែលជាក្រុមហ៊ុនធំ១របស់ប្រទេសជប៉ុន មានបំណងចង់វិនិយោគលើគម្រោងភ្លើងបំភ្លឺផ្លូវសារធារណៈវៃឆ្លាត (Smart LED) នៅក្នុងខេត្ដរតនគិរី។ បំណងនៃការវិនិយោគនេះត្រូវបានលើកឡើងនៅក្នុងជំនួបរវាងឯកឧត្ដម ញ៉ែម សំអឿន អភិបាលនៃគណៈអភិបាលខេត្ដរតនគិរី ជាមួយនឹងតំណាងក្រុមហ៊ុនខាងលើដែលដឹកនាំដោយលោក អា អូគី កាលពីថ្ងៃទី៤ ខែកក្កដា ឆ្នាំ២០២៣។ នៅក្នុងកិច្ចពិភាក្សាខាងលើ លោក អា អូគី បានជម្រាបជូនឯកឧត្តម ញ៉ែម សំអឿន អំពីវិសាលភាពនៃប្រតិបត្តិ ការអាជីវកម្មរបស់ក្រុមហ៊ុននៅក្នុងប្រទេសជប៉ុនទាក់ទងនឹងការវិនិយោគលើគម្រោងភ្លើងបំភ្លឺផ្លូវសាធារណៈវៃឆ្លាតនិងមានបំណងចង់វិនិយោគលើវិស័យនេះនៅក្នុងខេត្តរតនគិរី។ លោក បានសម្តែងនូវសុឆន្ទៈក្នុងការសហប្រតិបត្តិការជាមួយរដ្ឋបាលខេត្តរតនគិរី ដើម្បីចូលរួមចំណែកបន្ថែមទៀតដល់ការអភិវឌ្ឍខេត្តភាគឥសាន្តមួយនេះ។ ជាការឆ្លើយតប ឯកឧត្តម ញ៉ែម សំអឿន បានស្វាគមន៍ចំពោះក្រុមហ៊ុនជប៉ុន ដែលមានបំណងចង់វិនិយោគលើគម្រោងភ្លើងបំភ្លឺផ្លូវសាធារណៈវៃឆ្លាត និងបានសម្តែងការគាំទ្រ និងការប្តេជ្ញាចិត្តយ៉ាងមុតមាំ ដើម្បីស្វាគមន៍ និងជួយសម្រួលដល់ក្រុមហ៊ុនដែលមានបំណងមកវិនិយោគនៅក្នុងខេត្តរតនគិរីផងដែរ ៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T05:14:50.218Z", "category": "អចលនទ្រព្យ", "views": 792, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចំណេញលុយ១ពាន់$! វិទ្យាស្ថាន១ បើកបង្រៀនឆុងកាហ្វេ ធ្វើនំនិងជំនាញ៦ទៀតរៀនមិនឱ្យចំណាយលុយសូម្បី១រយ	https://business-cambodia.com/articles/free-6-skills	ចំពោះអ្នកដែលចង់សិក្សាជំនាញ បច្ចេកទេស និងផ្នែកអាហារ ហើយកំពុងខ្វះថវិការដើម្បីរៀន ពេលនេះឈប់បារម្ភទៀតទៅ ព្រោះមានវិទ្យាស្ថានជាតិធំមួយនៅភ្នំពេញ កំពុងបើកវគ្គបង្រៀនដោយឥតគិតថ្លៃនៅពេលរៀនចប់ចង់ធ្វើការក៏បាន ចេញទៅរកស៊ីខ្លួនឯងក៏បានដែរ។ ជាក់ស្តែង យោងតាមការចេញផ្សាយដោយ វិទ្យាស្ថានជាតិសហគ្រិនភាព និងនវានុវត្តន៍ បានប្រកាសជូនដំណឹងដល់កម្មករ កម្មការនីនៅតាមបណ្តារោងចក្រសហគ្រាស និងសាធារណជនទូទៅឱ្យបានជ្រាបថា វិទ្យាស្ថានសូមប្រកាសជ្រើសរើសកម្មករ កម្មការនី និងសាធារណជនដើម្បីចូលរៀនវគ្គបណ្តុះបណ្តាលជំនាញបច្ចេកទេស និងវិជ្ជាជីវៈរយៈពេល៤ខែ លើមុខជំនាញដូចខាងក្រោម៖ ១.ការឆុងកាហ្វេ និងភេសជ្ជៈ ២.ការក្រឡុកស្រា ៣.ការដុតនំប៉័ង ៤.ជំនាញម្ហូបខ្មែរ/ថៃ/ជប៉ុន/ចិន ៥.ការថែរក្សាសម្ផស្ស និងសម្អាងកាយ ៦.ការរចនាក្រាហ្វិកដោយកុំព្យូទ័រ ៧.ការដំឡើងបណ្តាញអគ្គិសនីក្នុងអគារ ៨.សេវាកម្មបរិក្ខារត្រជាក់ក្នុងគេហដ្ឋាន សម្រាប់លក្ខខណ្ឌនៃការជ្រើសរើសគ្រប់កម្មករ កម្មការនីដែលបានព្យួរការងារ ឬបោះបង់ការងារ និងសាធារណជនទូទៅដែលមិនមានជំនាញ ឬមុខរបរច្បាស់លាស់អាចដាក់ពាក្យសុំចុះឈ្មោះចូលរៀនបានឯកសារភ្ជាប់សម្រាប់ការដាក់ពាក្យ៖ អត្តសញ្ញាណប័ណ្ណ (ថតចម្លង) ចំនួន ០១ ច្បាប់, សំបុត្រកំណើត (ថតចម្លង) ចំនួន ០១ ច្បាប់,សៀវភៅការងារ (សម្រាប់កម្មករ កម្មការនី/ថតចម្លង) ចំនួន ០១ ច្បាប់,ប័ណ្ណសំគាល់ខ្លួនកម្មករនិយោជិតខ្មែរ (សម្រាប់កម្មករ កម្មការនី/ថតចម្លង) ចំនួន ០១ ច្បាប់, រូបថត ៤គុណ៦ ផ្ទៃពណ៌ខៀវ (ពាក់អាវធំ) ចំនួន ០៦ សន្លឹក។ ចំណែក អត្ថប្រយោជន៍ដែលទទួលបានពីវគ្គបណ្តុះបណ្តាលគឺ ទទួលបានជំនាញមួយច្បាស់លាស់ ទទួលបានសញ្ញាបត្រក្រោយបញ្ចប់ការសិក្សា មានសមត្ថភាពអាចស្វែងរកការងារធ្វើទទួលបានប្រាក់ខែសមរម្យ មានឱកាសបើកអាជីវកម្មផ្សេងៗ គួរជម្រាបថា បើលោកអ្នកចាប់អារម្មណ៍អាចទៅដាក់ពាក្យសុំចុះឈ្មោះចូលរៀន ដែលមានអាសយដ្ឋានស្ថិតនៅតាមបណ្តោយមហាវិថីសហព័ន្ធរុស្សី សង្កាត់ទឹកថ្លា ខណ្ឌសែនសុខ រាជធានីភ្នំពេញ ឬទាក់ទងតាមទូរស័ព្ទលេខ៖ 011298456 / 093808057 / 010266296 / 077225425 / 069967979  / 098267716៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T04:57:26.837Z", "category": "ព័ត៌មានថ្មីៗ", "views": 19458, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
មិនធម្មតា! ត្រឹមពេលប៉ុន្មានម៉ោងសោះ ស្តេចយូធូ MrBeast មានអ្នកតាមដាន ១លាននាក់លើ Threads	https://business-cambodia.com/articles/mr-beast-hit-1-million-followers-on-threads	ស្តេចត្រាញ់យូធូ MrBeast បានបង្កើតប្រវត្តិសាស្ត្រជាមនុស្សដំបូងដែលមានអ្នកតាមដាន ១លាននាក់ លើបណ្តាញសង្គម Threads ខណៈទើបបានបង្កើតគណនីត្រឹមប៉ុន្មានម៉ោងប៉ុណ្ណោះ។ នេះបើយោងតាមការឲ្យដឹងពី Guinness World Recoeds ចុះនាថ្ងៃទី០៦ ខែកក្កដា ឆ្នាំ២០២៣។ ក្រោយបោះជំហានចូលពិភពសិប្បនិម្មិតថ្មី MrBeast បានបង្ហោះនៅលើ Threads ថា៖ «អនាគតនាយកប្រតិបត្តិ Threads» (Future Threads CEO)។ រឿងដ៏គួរឲ្យភ្ញាក់ផ្អើល ត្រឹមតែការបង្ហោះសារលេងសើច៣ដង ក្នុងរយៈពេលប៉ុន្មានម៉ោង លោកអាចប្រមូលអ្នកតាមដានបានរហូតដល់ ១លាននាក់។ យ៉ាងណាមិញ MrBeast គឺជាបុរសម្នាក់ផលិតវីឌីអូលើ Youtube ទទួលបានប្រជាប្រិយភាពខ្លាំង និងមានអ្នកតាមដានយ៉ាងច្រើននៅគ្រប់បណ្តាញប្រព័ន្ធផ្សព្វផ្សាយសង្គមរបស់លោក។ ក្នុងនោះលោកមានអ្នកតាមដាន ៣៨.៥លាននាក់លើ Instagram និង ១៦៥លាននាក់លើ Youtube។ លើសពីនេះ MrBeast ក៏ទទួលបានពានរង្វាន់ Guinness World Records មួយចំនួនទៀតផងដែរ រួមទាំងជាប់ឈ្មោះជាអ្នកផលិតមាតិកាលើបណ្តាញសង្គម Youtube ដែលរកចំណូលបានច្រើនបំផុត (បច្ចុប្បន្ន) ជាមួយនឹងរបាយការណ៍ ៥៤លានដុល្លារ ក្នុងឆ្នាំ២០២១។ គួរជម្រាបផងដែរ កម្មវិធី Threads ដែលបង្កើតឡើងដោយលោក Mark Zuckerberg បានដាក់ដំណើរការកាលពីថ្ងៃទី០៥ ខែកក្កដានេះ ត្រឹមពេលមួយយប់មានអ្នកទាញយកទៅប្រើប្រាស់ជាង៣០លាននាក់ឯណោះទាំងនៅលើ Playstore និង Appstore៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T03:47:29.953Z", "category": "ភាពជាអ្នកដឹកនាំ", "views": 673, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ធនាគារ វីង បន្តការគាំទ្រដល់កម្មវិធីពន្លឿនអាជីវកម្មបែបឌីជីថលនៅកម្ពុជា	https://business-cambodia.com/articles/wing-bank-supporting-digital	ធនាគារ វីង បន្ត ផ្តល់ការគាំទ្រធុរកិច្ចថ្មីបែបឌីជីថល និងនវានុវត្តន៌ នៅប្រទេសកម្ពុជា តាមរយៈកិច្ចសហការ ជាមួយ ក្រសួងសេដ្ឋកិច្ច និងហិរញ្ញវត្ថុ, មជ្ឈមណ្ឌលបណ្តុះធុរកិច្ច“តេជោ” និងសហគ្រិនខ្មែរ ។ ធនាគារ វីង (ខេមបូឌា) ម.ក បន្តការប្តេជ្ញាចិត្តរបស់ខ្លួនក្នុងការគាំទ្រធុរកិច្ចថ្មី បែបឌីជីថល តាមរយៈការឧបត្ថម្ភធំក្នុង “កម្មវិធីពន្លឿនអាជីវកម្មថ្នាលឌីជីថលរដូវកាលទី ២” ដែលបានរៀបចំឡើងកាលពីថ្មីៗកន្លងទៅនេះ ដោយក្រសួងសេដ្ឋកិច្ច និងហិរញ្ញវត្ថុ និងមជ្ឈមណ្ឌលបណ្តុះធុរកិច្ចថ្មី “តេជោ” និងសហការរៀបចំដោយ សហគ្រិនខ្មែរ ដែលជាកម្មវិធីមួយដែលផ្តោតលើការផ្តល់យុទ្ធសាស្ត្រអភិវឌ្ឍន៍ សម្រាប់ការធ្វើធុរកិច្ចថ្មីបែបឌីជីថល និងនវានុវត្តន៍នៅកម្ពុជា។ លោក ហាន ប៉េងក្វាង អគ្គនាយក នៃធនាគារ វីង បានសម្តែងនូវការគាំទ្រយ៉ាងសាទរចំពោះ កម្មវិធីពន្លឿនអាជីវកម្មថ្នាលឌីជីថលរដូវកាលទី ២ ដោយមានប្រសាសន៍ថា៖ “ធនាគារ វីង មានសេចក្តីសោមនស្សរីករាយក្នុងការជួយដល់ធុរកិច្ចថ្មីបែបឌីជីថល តាមរយៈការផ្តល់ការគាំទ្រដល់ ក្រសួងសេដ្ឋកិច្ច និងហិរញ្ញវត្ថុ មជ្ឈមណ្ឌលបណ្តុះធុរកិច្ចថ្មី “តេជោ” និងសហគ្រិនខ្មែរ។ កម្មវិធីនេះនឹងជួយប្រទេសកម្ពុជាឲ្យត្រៀមខ្លួនរួចជាស្រេច ដើម្បីឈានចូលក្នុងសេដ្ឋកិច្ច ឌីជីថលនាពេលខាងមុខនេះ”។ លោកបានបន្ថែមទៀតថា៖ “កម្មវិធីពន្លឿនអាជីវកម្មថ្នាលឌីជីថលរដូវកាលទី ២” គឺជាវេទិកាដ៏ល្អសម្រាប់ធុរកិច្ចថ្មីបែបឌីជីថល និងអនុញ្ញាតឲ្យធុរកិច្ចថ្មី ទាំងនោះទទួលបាននូវបទពិសោធន៍ និងដំបូន្មានល្អៗសម្រាប់ប្រតិបត្តិការអាជីវកម្មប្រកបដោយនិរន្តរភាព ក៏ដូចជាជួយឲ្យធុរកិច្ចថ្មីទាំងនោះឲ្យរីកចម្រើននៅក្នុងពិភពនៃបច្ចេកវិទ្យា"។ កម្មវិធីពន្លឿនអាជីវកម្មថ្នាលឌីជីថលបានជួយផ្លាស់ប្តូរទិដ្ឋភាពនៃធុរកិច្ចថ្មីបែបឌីជីថល ដោយសារតែសហគ្រិនវ័យក្មេងទាំងអស់អាចអភិវឌ្ឍអាជីវកម្មរបស់ពួកគេ ព្រមទាំងបង្ហាញគំនិតច្នៃប្រឌិតរបស់ខ្លួនទៅកាន់ទីផ្សារគោលដៅដូចជា៖ វិនិយោគិន ដៃគូអាជីវកម្ម និងអតិថិជនជាដើម។ កម្មវិធីពន្លឿនអាជីវកម្មថ្នាលឌីជីថលរដូវកាលទី ២ បានជួយសហគ្រិនទាំងនេះស្វែងរកទិសដៅអាជីវកម្មដែលប្រកបដោយភាពត្រឹមត្រូវ ជំរុញដំណើរឆ្ពោះទៅរកភាពជោគជ័យនៃអាជីកម្ម និងផ្តល់ឲ្យពួកគេនូវធនធាន ក៏ដូចជា ចំណេះដឹងចាំបាច់ ព្រមទាំងជួយបង្កើនល្បឿននៃបរិយាកាសអាជីវកម្មបែបឌីជីថលទាំងមូលនៅក្នុងប្រទេសកម្ពុជាផងដែរ។ ឯកឧត្តមបណ្ឌិត តាំង ងួនលី នាយកមជ្ឈមណ្ឌលបណ្តុះធុរកិច្ចថ្មី “តេជោ” បានមានប្រសាសន៍ថា៖ “យើងមានសេចក្តីសោមនស្សរីករាយដែលបានរៀបចំកម្មវិធីពន្លឿនអាជីវកម្មថ្នាលឌីជីថលសារជាថ្មីម្តងទៀត ហើយយើងសូមអរគុណដល់ដៃគូសហការ និងអ្នកឧបត្ថម្ភដូចជាធនាគារ វីង ជាដើម ដែលបានជួយធ្វើឲ្យកម្មវិធីនេះអាចប្រព្រឹត្តទៅបាន។” ឯកឧត្តមបណ្ឌិត តាំង ងួនលី បានបន្តថា៖  “យើងបានខិតខំប្រឹងប្រែងយ៉ាងខ្លាំងក្នុងការផ្តល់ឲ្យសហគ្រិនដែលមានទេព្យកុសលខាងផ្នែកបច្ចេកវិទ្យារបស់យើង នូវបណ្តាញទំនាក់ទំនង, ហេដ្ឋារចនាសម្ព័ន្ធ , វគ្គបណ្តុះបណ្តាលផ្នែកអាជីវកម្ម និងបច្ចេកវិទ្យាផ្សេងៗ, ការណែនាំមួយទល់មួយជាមួយអ្នកជំនាញ, ការចូលរួមជួបជជែកពិភាក្សាជាមួយអតីតបេក្ខជនក្នុងកម្មវិធី សហគ្រិនជោគជ័យ ក៏ដូចជាអ្នកជំនាញជាដើម។” កម្មវិធីពន្លឿនអាជីវកម្មថ្នាលឌីជីថលរដូវកាលទី២ បានដំណើរការរយៈពេល១៦សប្តាហ៍ គិតចាប់ពីខែមីនាដល់ខែមិថុនា។  ហើយចុងបញ្ចប់នៃកម្មវិធី ក្រុមធុរកិច្ចថ្មីចំនួន១០ត្រូវបានជ្រើសរើសដើម្បីធ្វើបទបង្ហាញទៅកាន់គណៈកម្មាធិការដាក់ពិន្ទុនៅ “ថ្ងៃធ្វើបទបង្ហាញសាធារណៈ” ដោយក្នុងចំណោមនោះ ក្រុមចំនួន៥ ត្រូវបានជ្រើសរើសជាជ័យលាភីដែលទទួលបានរង្វាន់ជាសាច់ប្រាក់សម្រាប់គំនិតច្នៃប្រឌិត និងការប្តេជ្ញាចិត្តរបស់ពួកគេក្នុងការពន្លឿនការចាប់ផ្តើមអាជីវកម្មបែបឌីជីថលនៅកម្ពុជា។ បន្ទាប់ពីការប្រកួតយ៉ាងស្វិតស្វាញ ក្រុម “ការពារ” បានទទួលជ័យលាភីលេខមួយ និងទទួលបានប្រាក់រង្វាន់ចំនួន៤០លានរៀល ក្រុម “REAN ANN” ទទួលបានជ័យលាភីលេខ២ ហើយ ទទួលបានប្រាក់រង្វាន់ចំនួន៣០លានរៀល ចំណែក ក្រុមជ័យលាភីលេខ៣ បានទៅលើក្រុម “CONSA Tech” ហើយ ទទួលបានទឹកប្រាក់២០លានរៀល។ យ៉ាងណាមិញ ដោយហេតុបានឃើញពីសក្កានុពលរបស់បេក្ខជនក្នុងកម្មវិធី, គណៈកម្មការបានសម្រេចផ្តល់ជ័យលាភី “Honorable Mention” ទៅកាន់ក្រុមធុរកិច្ចថ្មីចំនួន ២ រួមមានក្រុម “អេតចាយអេប” និង ក្រុម “STEMUNITY” អមជាមួយប្រាក់រង្វាន់ចំនួន ១០ លានរៀលផងដែរ។ ធនាគារ វីង ដែលតែងតែ រួមចំណែកយ៉ាងសកម្មក្នុងកិច្ចការសង្គម បានក្លាយជាដៃគូគាំទ្រដ៏ល្អរបស់មជ្ឈមណ្ឌលបណ្តុះធុរកិច្ចថ្មី “តេជោ” ទៅលើកម្មវិធីជាច្រើនដូចជា៖ កម្មវិធីនវានុវត្តន៌បញ្ជ្រាស ឆ្នាំ២០២១ និង ២០២២ កម្មវិធីពន្លឿនអាជីវកម្មខ្នាតតូច និងមធ្យមឌីជីថល ២០២១ និង២០២២ និងកម្មវិធីពន្លឿនអាជីវកម្មថ្នាលឌីជីថលរដូវកាល ឆ្នាំ២០២២ និង២០២៣។ បន្ថែមពីការផ្តល់ថវិកាឧបត្ថម្ភវិធី ធនាគារ វីង ក៏បានចូលរួមជាគណកម្មាធិការក្នុងដំណើរការជ្រើសរើសអ្នកឈ្នះផងដែរ៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-07T03:41:42.742Z", "category": "PR", "views": 141, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
គិតដូចមហាសេដ្ឋី! របៀបក្នុងការគិត១ របស់ Elon Musk ជួយឱ្យលោកក្លាយជាសហគ្រិនកំពូល	https://business-cambodia.com/articles/elon-musk-frist-principle-thinking	ភាពជោគជ័យនៃសហគ្រិន កំពូលមហាសេដ្ឋី Elon Musk ដែលជាបុរសខ្លាំងរបស់ពិភពលោក បណ្តោលមកពីមកលោកមានគោលការណ៍ដំបូងនិងតែមួយដែលអាចបំបែកភាពស្មុគស្មាញ បង្កើតដំណោះស្រាយ ហើយគឺជាសិល្បៈតែមួយគត់ធ្វើឱ្យការគិតមានភាពច្បាស់លាស់និងត្រឹមត្រូវបំផុត។ គោលការណ៍ទីមួយគឺជាការសន្និដ្ឋានជាក់លាក់មួយទៅលើបញ្ហាណាមួយ ជិតពីរពាន់ឆ្នាំមុនដោយទស្សនវិទូបុរាណ អារីស្តូត បានកំណត់គោលការណ៍ Frist Principle Thinking ជាមូលដ្ឋានដែលបុគ្គលម្នាក់កំណត់រឿងមួយនឹងបង្ខំការគិតឱ្យចូលជ្រៅ ដើម្បីស្វែងរកការពិតនៃអ្វីមួយឱ្យខានតែបាន ពោលគឺគិតពីបញ្ហាឱ្យដូចភាគល្អិតនៃអាតូម។ យ៉ាងណាមិញយោងតាមគេហទំព័រ James Clear បានឱ្យដឹងថាគោលការណ៍តែ១ក្នុងការគិតរបស់មនុស្សក្នុងសម័យទំនើបនេះគ្មាននរណាធ្វើបានល្អជាងមហាសេដ្ឋីលំដាប់លេខ១ Elon Musk នោះទេ។ ចំពោះវិធីនៃការគិតតែមួយគត់របស់ Musk គឺខុសគ្នាទាំងស្រុងពីដំណើរការគិតរបស់មនុស្សធម្មតា គាត់ចាប់ផ្តើមដោយផ្តោតលើអ្វីដែលគាត់ចង់សម្រេចបាន ដូចជាអំពីការសាងសង់រ៉ុក្កែតនិងបញ្ជូនមនុស្សទៅរស់នៅភពអង្គារ បន្ទាប់មកគាត់បានគិតទៅលើគោលការណ៍ដំបូងនៃបញ្ហាដែលធ្វើឱ្យរ៉ុក្តែតពិបាកសាងសង់បំផុតនិងមានតម្លៃថ្លៃ។ ដំបូងឡើយគាត់មិនមានធនធានសម្រាប់ទិញរ៉ុក្កែតនោះទេគាត់បានសួរខ្លួនឯងថា "តើរ៉ុក្កែតផលិតពីអ្វី?"  បន្ទាប់មកគាត់សួរទៀតថា  "តើសម្ភារៈទាំងនេះមានតម្លៃយ៉ាងម៉េចលើទីផ្សារ?" គាត់ព្យាយាមសិក្សារៀនសូត្រអំពីវារហូតអាចរកចម្លើយឃើញអំពីវិទ្យាសាស្រ្តរ៉ុក្កែតដ៏ស្មុគស្មាញ តាមរយៈការគិតចេញពីប្រអប់ កំណត់ការសន្មត់ បំបែកបញ្ហា បង្កើតដំណោះស្រាយថ្មីដោយខ្លួនឯង រហូតលោកអាចផលិតផលរ៉ុក្តែតបានជោគជ័យជាមួយវត្ថុធាតុដើមមានតម្លៃថោកជាងធម្មតា។ គួរបញ្ជាក់ផងដែរថាកាលពីឆ្នាំ២០០២ នៅអាយុត្រឹម៤៦ឆ្នាំ លោកមហាសេដ្ឋី Elon Musk ដែលជាសហគ្រិនកំពូលរបស់ពិភពលោកបាន បង្កើតស្ថាប័នចំនួន២ ដែលមានតម្លៃពាន់លានដុល្លារ បានចូលខ្លួនមកធ្វើបដិវត្តន៍ពិភពលោក មានដូចជារថយន្តអគ្គិសនី Tesla, និង SpaceX ដែលជាក្រុមហ៊ុនអវកាសទី២ បន្ទាប់ពីអង្គការ NASA របស់រដ្ឋាភិបាលសហរដ្ឋអាមេរិក៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T16:25:54.891Z", "category": "ភាពជាអ្នកដឹកនាំ", "views": 1005, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
រំភើប! កម្ពុជាឈរនៅលេខរៀងទី១៥ជាប្រទេសមានIQខ្ពស់ ធៀបជាមួយប្រទេសទាំង១៩៣លើលោក	https://business-cambodia.com/articles/khmer-one-of-high-iq-in-the-world	ប្រទេសកម្ពុជាបាននៅលេខរៀងទី១៥ក្នុងចំណោមទាំង១៩៣ប្រទេស ដែលប្រទេសកម្ពុជាមានពិន្ទុ IQ រហូតដល់ ៩៩.៧៥ រហូតដល់ ៩៩.៧៥ ដែលបានសបញ្ជាក់ឱ្យប្រជាជនកម្ពុជាដឹងថា ប្រទេសកម្ពុជាគឺជាប្រទេសដែលមានប្រជាជនមាន IQ ខ្ពស់មិនចាញ់សាសន៍ដទៃដែរ។ នេះបើយោងតាមប្រភព Wisevoter ។ យោងតាមប្រភពដដែលបានឱ្យដឹងថាប្រទេសដែលមាន IQ ជាមធ្យមខ្ពស់បំផុតគឺ ជប៉ុន តៃវ៉ាន់ សិង្ហបុរី ហុងកុង និងសាធារណៈរដ្ឋប្រជាមានិតចិន ដែលសុទ្ធតែមាន IQ ជាមធ្យមលើសពី ១០៤ ខណៈ ប្រទេសដូចជា ម៉ូសំប៊ិក ប៊ូគីណាហ្វាសូ នីហ្សេរីយ៉ា អង់ទីហ្គា និងបាប៊ូដា ហើយប្រទេស Rwanda មាន IQs មធ្យមទាបបំផុតទាំងអស់នៅក្រោម ៧១។ ក្នុងនោះដែរវាមានកត្តាជាច្រើនអាចពន្យល់ពីភាពខុសគ្នានៃ IQ ជាមធ្យមក្នុងចំណោមប្រទេសនានា ដោយសារ IQ មធ្យមត្រូវបានជះឥទ្ធិពលដោយកត្តាផ្សេងៗដូចជា ហ្សែន បរិស្ថាន ការអប់រំ និងប្រវត្តិវប្បធម៌ ក្នុងចំណោមនោះក៏មានកត្តាផ្សេងៗទៀតផងដែរ។ គួរជម្រាបផងដែរថាកាលពីឆ្នាំ២០២២ កន្លងទៅ យោងទៅតាមគេហទំព័រស្ថិតិផ្លូវការ World population Review បានចុះផ្សាយថាកម្ពុជាបានជាប់ចំណាត់ថ្នាក់លេខរៀងទី ១៥ លើប្រទេសជាង២០០ ដែលប្រជាជនមានភាពឆ្លាតវៃ (IQ)99.75 ផ្អែកលើចំនួនប្រជាជនសរុប 17,168,639 លាននាក់ ខណៈវ៉ាដាច់ប្រទេសនៅក្នុងអាស៊ាន មានថៃ វៀតណាម ដោយក្នុងនោះសឹង្ហបុរីនាំមុខគេ ព្រមទាំងមានប្រជាជនដែលមានស្នាមញញឹមស្អាតជាងគេបំផុតក្នុងលោក៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T15:53:48.433Z", "category": "ភាពជាអ្នកដឹកនាំ", "views": 528, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ផ្សារទំនើប Aeon ទី៣ ក្លាយជាចំណុចប្រសព្វមហាវិថីធំ ២ ខណៈមហាវិថីថ្មី១ទៀតទើបបើកការដ្ឋានសាងសង់	https://business-cambodia.com/articles/chhun-kong-blvd-and-aeon3	ផ្សារទំនើប អ៊ីអន មានជ័យ (AEON) ឬអ៊ីអនទី៣ ដែលមានទីតាំងស្ថិតនៅទីក្រុងរណបថ្មី ING City បច្ចុប្បន្នបានក្លាយជាចំណុចប្រសព្វនៃមហាវិថីធំៗចំនួន ២ ខណៈថ្មីៗនេះក្រុមហ៊ុនអាយអិនជី ហូលឌីង (ING Holdings) ទើបនឹងបើកការដ្ឋានសាងសង់មហាវិថីថ្មីមួយទៀតឆ្លងកាត់។ ដោយមហាវិថីទាំងពីរនោះរួមមាន៖ មហាវិថីសម្ដេច ហ៊ុន សែន (ផ្លូវ៦០ម៉ែត្រ) និងមហាវិថី ឈុន គង់ ដែលទើបនឹងបានបើកការដ្ឋានសាងសង់កាលពីពេលថ្មីៗកន្លងទៅនេះ។ តាមការបញ្ជាក់ពីក្រុមហ៊ុនអាយអិនជី ហូលឌីង មហាវិថីថ្មី ឈុន គង់ នេះមានប្រវែង ៤០០០ ម៉ែត្រ ទទឹងលំហផ្លូវ ៥០ ម៉ែត្រ តភ្ជាប់ពីផ្លូវជាតិលេខ២ ក្នុងសង្កាត់ចាក់អង្រែក្រោម ឆ្ពោះទៅកាន់ផ្លូវជើងឯក(ផ្លូវលេខ២១៧)។ ក្នុងនោះទំហំ ៣០ ម៉ែត្រជាតួផ្លូវសម្រាប់យានជំនិះ និងចិញ្ចើមផ្លូវទំហំ ១០ម៉ែត្រសងខាង។ តាមការបញ្ជាក់ពីលោក អ៊ឹង ស៊ីវម៉េង តំណាងក្រុមហ៊ុន អាយអិនជី ហូលឌីងបានឲ្យដឹងថា ផ្អែកតាមប្រតិទិនការងារ មហាវិថីដ៏សំខាន់មួយនេះគ្រោងនឹងបញ្ចប់ជាស្ថាពរនៅដំណាច់ឆ្នាំ ២០២៤ខាងមុខ។ សូមជ្រាបផងដែរថា មហាវិថី ឈុន គង់ នេះគឺជាផ្លូវមេទី៣ ក្នុងគម្រោងអភិវឌ្ឍន៍ទីក្រុង ING City នៅក្នុងចំណោម បណ្តាញផ្លូវសរុបចំនួន ៦១ខ្សែ គឺបន្ទាប់ពីផ្លូវមេទី១ គឺមហាវិថីសម្តេច ហ៊ុន សែន និងផ្លូវមេទី២ គឺមហាវិថីអ្នកឧកញ៉ាមហាភក្តីសប្បុរិសភោគាធិបតី ហ៊ុន នាង៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T15:35:02.227Z", "category": "អចលនទ្រព្យ", "views": 1278, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ក្រសួងមហាផ្ទៃ ហាមឃាត់ការយកអត្តសញ្ញាណប័ណ្ណដាក់បញ្ចាំដើម្បីខ្ចីលុយ បើបំពាននឹងចាត់វិធានការតាមច្បាប់	https://business-cambodia.com/articles/do-not-us-khmer-id-to-take-loan	ក្រសួងហាមផ្ទៃបានចេញសេចក្ដីប្រកាសពីការហាមឃាតការយកអត្តសញ្ញាប័ណ្ណសញ្ជាតិខ្មែរដាក់បញ្ចាំដើម្បីធានាលើការផ្ដល់ឥណទានហើយបើអ្នកគ្រឹះស្ថានហិរញ្ញវត្ថុ ហាងបញ្ចាំឬហាងលក់ទំនិញផ្សេងៗនៅតែបំពាន់ទទួលយកអត្តសញ្ញាប័ណ្ណដើម្បីដាក់បញ្ចាំនោះអាជីវកម្មប្រឈមនឹងការបិទទ្វារ។ នៅក្នុងសេចក្ដីប្រកាសដដែលនោះ បានឲ្យដឹងថា កន្លងមកមានប្រជាពលរដ្ឋមួយចំនួនបាន យកអត្តសញ្ញាណប័ណ្ណសញ្ជាតិខ្មែរទៅដាក់បញ្ចាំសម្រាប់ធានាលើការផ្តល់ឥណទាន ឬកម្ចី ជាមួយគ្រឹះស្ថាន ហិរញ្ញវត្ថុ ជាពិសេសប្រតិបត្តិករកម្ចីជនបទទាំងក្នុងប្រព័ន្ធ និងក្រៅប្រព័ន្ធ កន្លែងទទួលបញ្ចាំ ឬជាមួយហាង លក់ទំនិញប្រើប្រាស់នានា ដែលបានអនុវត្តមិនត្រឹមត្រូវតាមក្រមរដ្ឋប្បវេណី បទប្បញ្ញតិនានា និងការណែនាំ របស់ធនាគារជាតិនៃកម្ពុជា។ សេចក្ដីប្រកាសបញ្ជាក់ផងដែរថាក្នុងករណីរកឃើញថាមានគ្រឹះស្ថានហិរញ្ញវត្ថុ ឬប្រតិបត្តិករកម្ចីជនបទក្នុងប្រព័ន្ធណានៅតែបន្តយក អត្តសញ្ញាណប័ណ្ណសញ្ជាតិខ្មែរ ដែលផ្ទុយទៅនឹងការណែនាំរបស់ធនាគារជាតិនៃកម្ពុជា រដ្ឋបាលរាជធានី ខេត្ត ត្រូវជូនដំណឹងទៅធនាគារជាតិនៃកម្ពុជាដើម្បីដាក់ទណ្ឌកម្មស្របតាមច្បាប់ និងលិខិត បទដ្ឋានគតិយុត្តពាក់ព័ន្ធ ឬរដ្ឋបាលរាជធានី ខេត្ត ត្រូវចាត់វិធានការដកហូតអាជ្ញាបណ្ណនោះស្រប តាមបែបបទ និងនីតិវិធី ដែលស្ថិតនៅក្នុងសិទ្ធិអំណាចរបស់ខ្លួន ក្នុងករណីដែលអាជ្ញាបណ្ណនោះ ត្រូវបានផ្ដល់ឱ្យដោយអាជ្ញាធរមានសមត្ថកិច្ចរបស់រដ្ឋបាលរាជធានី ខេត្ត ខ្លួន។ លើសពីនេះ ក្នុងករណីរកឃើញថាមានប្រតិបត្តិករកម្ចីជនបទក្រៅប្រព័ន្ធ ឬហាងលក់ទំនិញប្រើប្រាស់នានា ឬ កន្លែងទទួលបញ្ចាំណានៅតែបន្តយកអត្តសញ្ញាណប័ណ្ណសញ្ជាតិខ្មែរសម្រាប់ការធានាលើការផ្តល់ ឥណទាន រដ្ឋបាលរាជធានី ខេត្ត ត្រូវចាត់វិធានការផ្អាកអាជីវកម្មនោះ ស្របតាមបែបបទ និងនីតិវិធី ដែលស្ថិតនៅក្នុងសិទ្ធិអំណាចរបស់ខ្លួន៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T13:54:39.249Z", "category": "ហិរញ្ញវត្ថុ", "views": 1211, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ជិតហួសថ្ងៃហើយ! កន្លែង១ នៅភ្នំពេញ កំពុងបើកវគ្គបង្រៀនចិន ថៃ អង់គ្លេស គ្មានយកលុយសូម្បី១រយ	https://business-cambodia.com/articles/beware-of-the-end-of-the-day	កុំទុកឱ្យផុតកំណត់ សម្រាប់អ្នកចង់ចេះភាសាបន្ថែមទៀតគឺភាសាចិន ថៃ អង់គ្លេស ព្រោះឥលូវនេះមានន្លែងធំ១នៅភ្នំពេញ គឺមជ្ឈមណ្ឌលបណ្តុះបណ្តាលជំនាញ កំពុងប្រកាសរើសសិស្សានុសិស្សឱ្យចូលរៀនឥតគិតថ្លៃ។ ចំពោះសិស្សានុសិស្សដែលចាប់អារម្មណ៍ចង់រៀនភាសាចិន ថៃ អង់គ្លេស កម្រិតដំបូង អាចធ្វើការចុះឈ្មោះដោយផ្ទាល់នៅទីតាំងផ្សារទំនើបស្ទឹងមានជ័យថ្មី ជាន់ផ្ទាល់ដី ចាប់ពីថ្ងៃផ្សាយដំណឹងនេះតទៅ។ សម្រាប់ព័ត៌មានលំអិតអាចធ្វើការទាក់ទងដោយផ្ទាល់ទៅកាន់គេហទំព័រមជ្ឈមណ្ឌលបណ្តុះបណ្តាលជំនាញ Skills Training Center។ សម្រាប់ការបើកទទួលការចុះឈ្មោះមានបីម៉ោង ម៉ោងទី១៖ ១:៣០ នាទីរសៀលដល់ម៉ោង ២:៣០ នាទីរសៀល។ ម៉ោងទី២៖ ៣:០០ រសៀលដល់ម៉ោង ៤:០០ នាទីរសៀល ចំណែកម៉ោងទី៣វិញ គឺពីម៉ោង ៥:៣០ នាទីល្ងាចដល់ម៉ោង ៦:៣០ នាទីល្ងាចផងដែរ។ ព័ត៌មានលំអិតអាចធ្វើការទំនាក់ទំនងទៅកាន់លេខទូរស័ព្ទ ០១២ ៦៨០ ៥៩០។ មជ្ឈមណ្ឌលបណ្តុះបណ្តាលជំនាញ Skills Training Center បានបញ្ជាក់ថា សាលានៅតែបន្តទទួលការចុះឈ្មោះចូលរៀនដោយឥតគិតថ្លៃរៀងរាល់ថ្ងៃអង្គារ ដល់ ថ្ងៃសុក្រ វេលាម៉ោង១រសៀល ដល់ម៉ោង ៦ល្ងាច។ ចំណែក ការចុះឈ្មោះក្នុងវគ្គនេះ គឺសាលាស្នើសុំឲ្យសិស្សទាំងអស់ចូលរួមវិភាគទានរដ្ឋបាលក្នុងម្នាក់ ១៥ដុល្លា ដោយសាលានឹងផ្ដល់ជូននៅកាតសិស្ស មេរៀន និងលិខិតបញ្ចាក់ការសិក្សានៅពេលបញ្ចប់វគ្គ។៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T11:12:07.997Z", "category": "ព័ត៌មានថ្មីៗ", "views": 5730, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចង់រៀនដាក់ពាក្យបាន! សាកលវិទ្យាល័យធំ១ របស់វៀតណាម ប្រកាសផ្ដល់អាហារូបករណ៍ ៣ ប្រភេទដល់និស្សិតកម្ពុជា	https://business-cambodia.com/articles/ton-duc-thang-university	សាកលវិទ្យាល័យ Ton Duc Thang របស់ប្រទេសវៀតណាម បានប្រកាសផ្ដល់អាហារូបករណ៍ ជូនដល់និស្សិតកម្ពុជាសម្រាប់ការសិក្សា២០២២-២០២៤ សរុបជិត ២០០ កន្លែង។ នេះបើយោងតាមសេចក្ដីជូនដំណឹងរបស់ក្រសួងអប់រំ យុវជន និងកីឡា នៅថ្ងៃទី៦ ខែកក្កដា ឆ្នាំ២០២៣។ នៅក្នុងសេចក្ដីជូនដំណឹងរបស់ក្រសួងអប់រំបានបញ្ជាក់ថា ការផ្ដល់ជូនអាហារូបករណ៍នៃសាកលវិទ្យាល័យខាងលើនេះមានចំនួន ៣ ប្រភេទដូចខាងក្រោម៖ ១. អាហារូបករណ៍ថ្នាក់បរិញ្ញាបត្រ បង្រៀនជាភាសាវៀតណាម រួមមាន៖ អាហារូបករណ៍ពេញលេញចំនួន ៧៥ កន្លែង និងអាហារូបករណ៍មិនពេញលេញចំនួន ១០ កន្លែង។ ២. អាហារូបករណ៍ថ្នាក់បរិញ្ញាបត្រ បង្រៀនជាភាសាអង់គ្លេសមាន៖ អាហារូបករណ៍ពេញលេញចំនួន ២០ កន្លែង និងអាហារូបករណ៍មិនពេញលេញចំនួន ១០ កន្លែង។ ៣. អាហារូបករណ៍ថ្នាក់ត្រៀមភាសាវៀតណាម៖ អាហារូបករណ៍ពេញលេញចំនួន ៥០ កន្លែងផងដែរ។ សូមជម្រាបផងដែរថា សម្រាប់ការចូលរៀនក្នុងឆ្នាំសិក្សា ២០២៣ បេក្ខជន ត្រូវចុះឈ្មោះឲ្យបានមុនថ្ងៃទី១៥ ខែកក្កដា ឆ្នាំ២០២៣ និងថ្ងៃទី១៤ ខែវិច្ឆិកា ឆ្នាំ២០២៣ សម្រាប់ការចូលរៀនក្នុងឆ្នាំសិក្សាឆ្នាំ២០២៤។ ចំពោះការដាក់ពាក្យអាចចូលតាមLinkមួយនេះ៖ https://admission.tdtu.edu.vn/undergraduate/application-form-and-documents?fbclid=IwAR1-Lvr0seDXcPgb2aCYDa9LpriSTOL39BW265LpEF7cAG0Nq8ZhR-0yFKI	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T11:03:01.026Z", "category": "ព័ត៌មានថ្មីៗ", "views": 371, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កម្ពុជានឹងចាប់ដៃគ្នាជាមួយអូស្រ្តាលី បង្កើតសួនកសិ-ឧសហ្សាកម្មធំ១ ដែលអាចបង្កើតការងារជាង១០ម៉ឺនកន្លែង	https://business-cambodia.com/articles/cambodia-to-join-hands-with-australia	នៅពេលឆាប់ៗខាងមុខនេះកម្ពុជាអាចនឹងមានសួនកសិ -ឧស្សាហកម្មធំមួយលេចចេញជារូបរាងឡើង ខណៈពេលនេះប្រទេសអូស្ត្រាលីបាននិងកំពុងធ្វើការជាមួយកម្ពុជា ដើម្បីបង្កើតសួនកសិ-ឧស្សាហកម្ម (AIP) ដំបូងគេបំផុតនៅខ្មែរ។ ដោយសួនកសិ-ឧស្សាហកម្មនេះ នឹងផ្តល់នូវ កន្លែងកែច្នៃកសិ-អាហារ ការស្រាវជ្រាវនិងអភិវឌ្ឍន៍ ការកសាងសមត្ថភាព ព្រមទាំងកន្លែងធ្វើការនិងបរិស្ថានប្រកបដោយសុវត្ថិភាពនិងបរិយាបន្ន ជាពិសេសសម្រាប់បុគ្គលិកជាស្ត្រី និងបុគ្គលិកដែលខ្វះខាត។ បើតាមការចុះផ្សាយនៅលើផេកផ្លូវការរបស់ស្ថានទូតអូស្រា្តលីប្រចាំកម្ពុជាបានឱ្យដឹងថា សួននេះផងដែរ ត្រូវបានគេរំពឹងថានឹងចូលរួមចំណែកចំនួន ៥,១ ពាន់លានដុល្លារអាមេរិកដល់សេដ្ឋកិច្ចកម្ពុជាហើយនៅឆ្នាំ ២០៤៥ និងបង្កើតការងារថ្មីរហូតដល់ ១០០០០០ កន្លែង ដែលជាងពាក់កណ្តាលការងារទាំងនេះនឹងជារបស់ស្ត្រី។ ចំពោះ គោលបំណងនៃការបង្កើតសួនកសិ - ឧស្សាហកម្មនេះគឺដើម្បីឱ្យកម្ពុជាមានកន្លែងដែលអាចកែច្នៃកសិផលសម្រេចដោយខ្លួនឯងនៅនឹងកន្លែងមិនបាច់នាំចេញទៅកែច្នៃនៅក្រៅប្រទេសដូចបច្ចុប្បន្ន និងដើម្បីបង្កើនការប្រកួតប្រជែងកែច្នៃ និងបន្ថែមតម្លៃដល់ដំណាំសំខាន់ៗរបស់ខ្លួន ដូចជា ស្វាយចន្ទី ដំឡូងមី អង្ករ ស្វាយ ចេក និងបន្លែ សម្រាប់ទីផ្សារទាំងក្នុងស្រុក និងនាំចេញ។ខណៈដែលបច្ចុប្បន្នមាន កសិផលកម្ពុជា ៩៥% ត្រូវបានលក់ទៅតាមបណ្តាប្រទេសជិតខាងក្នុងអាស៊ាន ជាកសិផលដើមមិនទាន់កែច្នៃ។ គួររំលឹកថា កាលពីកន្លងទៅកម្មវិធីអភិវឌ្ឍន៍សេដ្ឋកិច្ចឈានមុខរបស់ប្រទេសអូស្ត្រាលី ហៅថា CAPRED បានរៀបចំដំណើរទស្សនកិច្ចសិក្សានៅប្រទេសអូស្ត្រាលី សម្រាប់គណៈកម្មាធិការ និងសមាជិកលេខាធិការដ្ឋាន សួនកសិ-ឧស្សាហកម្ម។ ពួកគេបានសិក្សាអំពីការគាំទ្ររបស់រដ្ឋាភិបាល ទំនាក់ទំនងសាធារណៈ ឧស្សាហកម្ម និងការស្រាវជ្រាវ សម្រាប់ការកសាងប្រព័ន្ធអេកូឡូស៊ី និងបញ្ហាប្រឈមនានាក្នុងការបង្កើត សួនកសិ-ឧស្សាហកម្មនេះផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T09:51:17.070Z", "category": "ចាប់ផ្តើមអាជីវកម្ម", "views": 886, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ខ្លាំងប៉ះខ្លាំង! បន្ទាប់ពី Zuckerberg បើកដំណើរការអេបកូនពៅរួច Elon Musk បានប្រតិកម្មបែបនេះ	https://business-cambodia.com/articles/zuckerberg-threat-elon-musk-reaction	កាលពីព្រឹកមិញនេះ មេធំ facebook លោក Zuckerberg បានបង្ហោះពីការដំណើរការអេបកូនពៅរបស់ខ្លួនដែលមានឈ្មោះថា Threads ខណៈអេបមួយនេះស្រដៀងគ្នាទៅនឹងអេប Twitter របស់ Elon Musk ដែរ ដែលThreads គឺជាកម្មវិធីចែករំលែកអត្ថបទថ្មីរបស់ Instagram ហើយត្រូវបានគេរាយការណ៍ថាអេបនេះកំពុងគំរាមកំហែងដ៏ធំបំផុតសម្រាប់ Twitter ផងដែរ។ នេះបើយោងតាមការចុះផ្សាយរបស់សារព័ត៌មាន CNBC កាលពីពេលថ្មីៗនេះ។ ជាការឆ្លើយតបទៅនឹងគូប្រជែងដ៏ធំនេះ Elon Musk បានប្រតិកម្មទៅនឹងកម្មវិធីទូរស័ព្ទថ្មីរបស់ Mark Zuckerberg ដែលត្រូវបានរចនាឡើងដើម្បីផ្តួលអេប Twitter ដោយលោកបានបង្ហោះថា " វាជារឿងធម្មតាទៅហើយ ដែលមានមនុស្សចម្លែកមុខជាច្រើនបានវាយប្រហារ Twitter តែក៏ប្រសើរជាង សុភមង្គលក្លែងក្លាយក្នុង Instagram ដែលលាក់ការឈឺចាប់របស់ខ្លួន"។ គួរជម្រាបផងដែរថា App ថ្មីរបស់ក្រុមហ៊ុន Meta ត្រូវបានដាក់ដំណើរការជាផ្លូវការ ហើយត្រឹមតែ៧ម៉ោងដំបូងនៃការដាក់ដំណើការ App ថ្មីមួយនេះ អាចទាញអ្នកចុះឈ្មោះប្រើប្រាស់រហូតដល់ទៅជាង១០លាននាក់ឯណោះ នេះបើតាមការបង្ហោះរបស់លោក Mark Zuckerberg៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T09:41:31.846Z", "category": "កំពូលអ្នកលក់", "views": 3143, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ក្រុមហ៊ុនក្នុងស្រុក១នេះ ប្រកាសរើសបុគ្គលិកជាច្រើននាក់ លើតួនាទីទាំង១១ ប្រាក់ខែខ្ពស់បំផុត១,៥០០$	https://business-cambodia.com/articles/general-tires-technology-hire-employee	ក្រុមហ៊ុន General Tires Technology (Cambodia) ផលិតសំបកកង់ឡាន បានប្រកាសជ្រើសរើសបុគ្គលិកជាច្រើននាក់ មកកាន់តួនាទីចំនួន១១ ដែលទទួលបានប្រាក់ខែចាប់ពី ៦០០ដុល្លារ រហូតដល់ ១,៥០០ដុល្លារ។ នេះបើយោងតាមការឲ្យដឹងពី មជ្ឈមណ្ឌលការងារខេត្តព្រះសីហនុ នៃទីភ្នាក់ងារជាតិមុខរបរ និងការងារ ចុះនាថ្ងៃទី០៤ ខែកក្កដា ឆ្នាំ២០២៣។ ក្រុមហ៊ុនត្រូវការជ្រើសរើសបុគ្គលិកដូចខាងក្រោម៖ ១/. បុគ្គលិកទំនាក់ទំនងរដ្ឋបាល៖ ចំនួន១នាក់, ភេទប្រុស, មានជំនាញអក្សរសាស្រ្តអង់គ្លេស, អាយុ២៥-៣០ឆ្នាំ, ចេះភាសាចិន, រូបសម្បត្តិសមរម្យ,  អត្តចរិតល្អ, ចេះបើកបរ, ប្រាក់ខែ ៨០០$-១៥០០$។ ២/. ប្រធានគ្រប់គ្រងពន្ធ៖ ចំនួន១នាក់, មានជំនាញគណនេយ្យ, អាយុ២៥-៣៥ឆ្នាំ, មានបទពិសោធន៍ការងារចាប់ពី៣ឆ្នាំឡើង, ចេះភាសាចិន, ប្រាក់ខែ ១,២០០$ (សម្ភាសន៍ផ្ទាល់)។ ៣/. ផ្នែកShipping៖ ត្រូវការជាច្រើននាក់, មានជំនាញពាណិជ្ជកម្មអន្តរជាតិ, មានបទពិសោធន៍១ឆ្នាំឡើង, ចេះភាសាចិន និងអង់គ្លេស, ប្រាក់ខែ ៨០០-១,០០០$។ ៤/. បុគ្គលិកធនធានមនុស្ស៖ ចំនួន២នាក់, មានជំនាញគ្រប់គ្រងធនធានមនុស្ស, មានបទពិសោធន៍១ឆ្នាំឡើង, ចេះភាសាចិន, ប្រាក់ខែ ៨០០-១,០០០$។ ៥ /. បុគ្គលិករដ្ឋបាល៖ ចំនួន២នាក់, មានជំនាញរដ្ឋបាល, អាយុ២៥-៣០ឆ្នាំ, បទពិសោធន៍ការងារចាប់ពី១ឆ្នាំឡើង, ចេះភាសាចិន និងអង់គ្លេស, រូបសម្បត្តិសមរម្យ, ប្រាក់ខែ ៨០០-១,០០០$។ ៦/. បុគ្គលិកផ្នែកច្បាប់៖ ចំនួន១នាក់, មានជំនាញផ្នែកច្បាប់, អាយុ២៥-៣០ឆ្នាំ, មានបទពិសោធន៍ការងារចាប់ពី២ឆ្នាំឡើង, ចេះភាសាចិន និងអង់គ្លេស, រូបសម្បត្តិសមរម្យ, ប្រាក់ខែ ១,០០០$ (សម្ភាសន៍ផ្ទាល់)។ ៧/. បុគ្គលិកគ្រប់គ្រងឃ្លាំង៖ ចំនួន៤នាក់, ជំនាញមិនកំណត់, អាយុ២០-៣០ឆ្នាំ, ចេះភាសាចិន និងកុំព្យូទ័រ, ប្រាក់ខែ ៦០០$-៨០០$។                            ៨/. បុគ្គលិកបញ្ជាទិញ៖ ចំនួន២នាក់, ជំនាញមិនកំណត់,  អាយុ២៥-៣០ឆ្នាំ, មានបទពិសោធន៍ការងារចាប់ពី១ឆ្នាំឡើង, ចេះភាសាចិន និងកុំព្យូទ័រ, ប្រាក់ខែ ៦០០$-៨០០$។ ៩ /. បុគ្គលិកសិ្ថតិ៖ ចំនួន៦នាក់, ជំនាញមិនកំណត់, អាយុ២៥-៣០ឆ្នាំ, មានបទពិសោធន៍ការងារចាប់ពី១ឆ្នាំឡើង, ចេះភាសាចិន និងកុំព្យូទ័រ, ប្រាក់ខែ ៦០០$-៨០០$។ ១០/. បុគ្គលិកវិស្វករបរិក្ខា៖ ចំនួន៨នាក់, ភេទប្រុស, មានជំនាញមេកានិច អគ្គិសនី និងបច្ចេកវិទ្យា, អាយុ២៥-៣០ឆ្នាំ, មានបទពិសោធន៍ការងាចាប់ពី១ឆ្នាំឡើង, ចេះភាសាចិន, ប្រាក់ខែ ៨០០$-១,០០០$។                                                                       ១១/. បុគ្គលិកត្រួតពិនិត្យ៖ ចំនួន៦នាក់, ជំនាញមិនកំណត់, អាយុ២៥-៣០ឆ្នាំ, មានបទពិសោធន៍ការងារចាប់ពី១ឆ្នាំឡើង, ចេះភាសាចិន និងកុំព្យូទ័រ, ប្រាក់ខែ ៦០០$-៨០០$។ គួរជម្រាបផងដែរថា ក្រុមហ៊ុន General Tires Technology (Cambodia) មានទីតាំងស្ថិតនៅតំបន់សេដ្ឋកិច្ចពិសេសបិតត្រាង ខេត្តព្រះសីហនុ។ ប្រសិនបើបងប្អូនមានចំណាប់អាម្មរណ៍ សូមផ្ញើ CV និងទំនាក់ទំនងទៅកាន់មជ្ឈមណ្ឌលការងារខេត្តព្រះសីហនុដោយផ្ទាល់ ឬតាមរយៈតេឡេក្រាម ០៨១៨៥៦៦៥៥៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T09:05:13.516Z", "category": "ភាពជាអ្នកដឹកនាំ", "views": 37157, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ត្រៀម! ផ្លូវជាតិលេខ១០ ប្រវែងជិត២០០គីឡូម៉ែត្រតភ្ជាប់សំខាន់ៗទាំងនេះសាងសង់ជិតរួចរាល់ហើយ	https://business-cambodia.com/articles/national-road-no-10-almost-200-kilometers-long	បន្ទាប់ពីសាងសង់យ៉ាងមមាញឹក ពេលនេះផ្លូវជាតិលេខ១០ ដែលមានប្រវែងប្រវែង១៩៧,៣៧គីឡូម៉ែត្រ តភ្ជាប់ពីខេត្តបាត់ដំបង ខេត្តពោធិ៍សាត់ ទៅកាន់ខេត្តកោះកុង ត្រូវបានស្ថាបនាជិតរួចរាល់ជាស្ថាពរហើយ។ នេះយោងតាមការចុះផ្សាយរបស់ រដ្ឋបាលខេត្តពោធិ៍ កាលពីថ្ងៃទី២៨ ខែមិថុនា ឆ្នាំ២០២៣ កន្លងទៅនេះ។ តាមរយៈរដ្ឋបាលខេត្តពោធិ៍ បានឲ្យដឹងថា  “ការដ្ឋានសាងសង់ផ្លូវជាតិលេខ១០ ក្នុងកំណាត់ផ្លូវពីទីរួមស្រុកវាលវែង ឃុំប្រម៉ោយទៅកាន់ឃុំអូរសោម ត្រូវបានស្ថាបនាជិតរួចរាល់ជាស្ថាពរហើយ ដែលបង្កលក្ខណៈងាយស្រួលក្នុងការធ្វើដំណើរទៅកាន់ឃុំអូរសោម” ។ យ៉ាងណាមិញយោងតាមកាលលើកឡើងរបស់លោកជំទាវ មិថុនា ភូថង អភិបាលនៃគណៈអភិបាលខេត្ដកោះកុង។នៅក្នុងសន្និសីទសារព័ត៌មាន ស្ដីពី "ភាពជោគជ័យក្នុងរយៈពេល ៥ឆ្នាំ" របស់រដ្ឋបាលខេត្តកោះកុង កាលពីពេញកន្លងទៅបានឲ្យដឹងថា គម្រោងសាងសង់ផ្លូវជាតិលេខ១០ នេះសម្រេចបានប្រមាណ៦៩,២៨% ហើយ។ គម្រោងសាងសង់ផ្លូវជាតិលេខ១០ តភ្ជាប់ពីសំឡូត- វាលវែង-អូរសោម ដល់កោះកុង សាងសង់ស្របតាមបទដ្ឋានបច្ចេកទេសកម្រិត៣ របស់សាធារណរដ្ឋប្រជាមានិតចិន មានទទឹងតួផ្លូវសរុបចំនួន៩ម៉ែត្រ ជាប្រភេទផ្លូវកៅស៊ូពីរស្រទាប់ (DBST) សាងសង់ស្ពានចំនួន២៨កន្លែងប្រវែង ១.៧២១,៤៦ម៉ែត្រ ដែលក្នុងនោះមានស្ពានខ្ពស់ជាងគេមួយដែលមានកម្ពស់៧៥ម៉ែត្រ បណ្តោយ៥៣០ម៉ែត្រ និងទទឹង១០ម៉ែត្រ ព្រមទាំងមានបំពាក់ ផ្លាកសញ្ញាចរាចរណ៍ គំនូសចរាចរណ៍ បង្គោលគីឡូម៉ែត្រ និងបង្គោលសុវត្ថិភាព។  ផ្លូវនេះគ្រោងចំណាយប្រមាណជាង ១៨៨លានដុល្លារ ជាហិរញ្ញប្បទានរបស់ប្រទេសចិន និងថវិកាបដិភាគរបស់រាជរដ្ឋាភិបាលកម្ពុជា។ គួររំលឹកផងដែរថា គម្រោងផ្លូវជាតិលេខ១០ខាងលើនេះបានបើកការដ្ឋានសាងសង់កាលពីថ្ងៃទី០៩ ខែមីនា ឆ្នាំ២០២០ ក្រោមអធិបតីភាពដ៏ខ្ពង់ខ្ពស់របស់សម្តេចតេជោ ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជា និងឯកឧត្ដម Wang Wentian ឯកអគ្គរដ្ឋទូតចិនប្រចាំនៅកម្ពុជា។ ហើយអ្វីដែលគួរឱ្យចាប់អារម្មណ៍ខ្លាំងនៅក្នុងគម្រោងផ្លូវជាតិខាងលើ គឺការសាងសង់ស្ពានឆ្លងកាត់ស្ទឹងតាតៃកម្ពស់ ៧៥ ម៉ែត្រ ដែលជាស្ពានខ្ពស់ជាងគេនៅក្នុងប្រទេសកម្ពុជាផងដែរ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T08:54:16.391Z", "category": "អចលនទ្រព្យ", "views": 1059, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
អស្ចារ្យណាស់! កម្ពុជាជាប់ចំណាត់ថ្នាក់លេខ១៣ ជាប្រទេសមានសុខសន្តិភាព នៅក្នុងតំបន់អាស៊ីប៉ាស៊ីហ្វិក	https://business-cambodia.com/articles/global-peace-index	ពិតជាអស្ចារ្យណាស់ប្រទេសកម្ពុជាឈរនៅលេខរៀងទី១៣ ក្នុងតំបន់អាស៊ីប៉ាស៊ីហ្វិក និងស្ថិតនៅលេខរៀងទី៧៣ ក្នុងចំណោម១៦៣ប្រទេសជុំវិញពិភពលោក ក្នុងនាមជាប្រទេសដែលមានសុខសន្តិភាព។ នេះបើយោងតាមសន្ទស្សន៍សន្តិភាពសកលឆ្នាំ២០២៣ ដែលចេញផ្សាយកាលពីម្សិលមិញដោយវិទ្យាស្ថានសេដ្ឋកិច្ច និងសន្តិភាព (IEP) ដែលមានមូលដ្ឋាននៅទីក្រុងស៊ីដនី ប្រទេសអូស្ត្រាលី។ ក្នុងរបាយការណ៍ខាងលើនេះដែរបានបង្ហាញថា ក្នុងចំណោមប្រទេសទាំង ៧៣ នៅអាស៊ីប៉ាស៊ីហ្វិកប្រទេសដែលជាប់ចំណាត់ថ្នាក់លេខមួយគឺប្រទេស ញូហ្សឺលែន ខណៈដែលប្រទេសជាប់ចំណាត់ថ្នាក់លេខពីរបន្ទាប់គឺប្រទេស សឹង្ហបុរី។ចំណែកឯប្រទេសដែលជាប់ចំណាត់ថ្នាក់ដែលមានសន្តិភាពបំផុតទាំង១០នៅលើពិភពលោកមាន ៖ អ៊ីស្លង់ ដាណឺម៉ាក អៀរឡង់ នូវែលសេឡង់ អូទ្រីស សិង្ហបុរី ព័រទុយហ្គាល់ ស្លូវេនី ជប៉ុននិង ប្រទេសស្វីស។ គូសបញ្ជាក់ផងដែរថា វិទ្យាស្ថានសេដ្ឋកិច្ច និងសន្តិភាព (IEP) សន្ទស្សន៍សន្តិភាពសកល (GPI) គឺជារង្វាស់ឈានមុខគេរបស់ពិភពលោកនៃសន្តិភាពសកល។ របាយការណ៍នេះបង្ហាញពីការវិភាគ លើនិន្នាការសន្តិភាព តម្លៃសេដ្ឋកិច្ច និងរបៀបអភិវឌ្ឍសង្គមសន្តិភាពរបស់ប្រទេសទាំងអស់នៅជុំវិញពិភពលោក។ សន្ទស្សន៍សន្តិភាពសកលគ្របដណ្តប់ ៩៩.៧% នៃចំនួនប្រជាជនពិភពលោក ហើយត្រូវបានគណនាដោយប្រើ ផ្នែកទៅលើហេតុផលចំនួន៣ រួមមាន ៖- កម្រិតសុវត្ថិភាព និងសន្តិសុខសង្គម- វិសាលភាពនៃជម្លោះក្នុងស្រុក និងអន្តរជាតិ - និងកម្រិតនៃយោធា៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T08:27:38.277Z", "category": "ព័ត៌មានថ្មីៗ", "views": 870, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
Mark ថាត្រឹម៧ម៉ោង Threads មានអ្នកដោនឡូត១០លាននាក់ តែតំបន់១នេះប្រើមិនទាន់បានទេ	https://business-cambodia.com/articles/mark-zuckerberg-and-app-threads-	កម្មវិធី Threads ដែលបង្កើតឡើងដោយលោក Mark Zuckerberg បានដាក់ដំណើរការកាលពីថ្ងៃទី០៥ កក្កដាម្សិលមិញនេះហើយ ខណៈមេធំរូបនេះបង្ហើបថាត្រឹមរយៈពេល៧ម៉ោងប៉ុណ្ណោះមានអ្នកទាញយកទៅប្រើប្រាស់ជាង១០លាននាក់ទាំងនៅលើ Playstore និង Appstore។ Meet Threads គឺជាកម្មវិធីថ្មី១ដែលមានមុខងារជាមួយ Instagram ដែលស្រដៀងទៅនឹង Twitter នេះដែរបានដាក់ឱ្យប្រើប្រាស់ចំនួន១០០ប្រទេសហើយ។ ក្នុងនោះតំបន់អឺរ៉ុបមិនទាន់ប្រើបាននោះទេព្រោះមូលហេតុ ក្រុមហ៊ុន Meta ពិបាកក្នុងការរៀបចំ និងគ្រប់គ្រងទិន្នន័យនៅពេលដាក់ឱ្យដំណើរការដំបូង។ ដោយឡែកចំពោះពេលវេលាដែលដាក់ឱ្យតំបន់អឺរ៉ុបប្រើប្រាស់បានក៏មិនទាន់ជាក់លាក់នោះដែរ។ នេះបើការចុះផ្សាយរបស់ប្រភព Techcrunch ។ យ៉ាងណាមិញApp ថ្មីរបស់ក្រុមហ៊ុន Meta នេះដែរគឺមានសមត្ថភាព សម្រាប់ការធ្វើបច្ចុប្បន្នភាពអត្ថបទ និងការសន្ទនាជាសាធារណៈ ដែលគេឃើញថាវាមានមុខងារស្រដៀងទៅនឹង Twitter ខណៈគេយល់ថាការបង្កើតថ្មីរបស់ Mark Zuckerberg នេះមានបំណងចង់ឌឺដងឱ្យលោក Elon Musk ក្រោយអ្នកទាំងពីរប្រកាសវាយគ្នាដាក់ទ្រុងកាលពីប៉ុន្មានសប្តាហ៍មុន។ គួរជម្រាបផងដែរថា លោក Mark Zuckerberg បានបង្ហោះសារកាលពីពេលព្រឹកថ្ងៃទី០៦ ខែកក្កដានេះថា “Meet Threads គឺជាកម្មវិធីសាធារណៈ និងបើកចំហសម្រាប់ការសន្ទនាជាសាធារណៈ ចក្ខុវិស័យរបស់យើងគឺយកផ្នែកដ៏ល្អបំផុតនៃ Instagram បង្កើតបទពិសោធន៍ថ្មីសម្រាប់អត្ថបទ គំនិត និងពិភាក្សាអំពីអ្វីដែលនៅក្នុងការគិតរបស់អ្នក ខ្ញុំគិតថាពិភពលោកត្រូវការសហគមន៍មិត្តភាពបែបនេះ ហើយខ្ញុំមានការអរគុណចំពោះអ្នកទាំងអស់គ្នាដែលជាផ្នែកមួយនៃ Threads ពីថ្ងៃដំបូង ហើយពេលឥឡូវនេះ Threads បានដាក់ដំណើរនៅក្នុង app store ហើយ”៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T08:25:45.525Z", "category": "ភាពជាអ្នកដឹកនាំ", "views": 5426, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ដាក់ដំណើការភ្លាមមានអ្នកប្រើជាង១០លាននាក់! នេះជាហេតុផល មេហ្វេសប៊ុកបង្កើតAppថ្មី Threads	https://business-cambodia.com/articles/threads-app-officially-launched	App ថ្មីរបស់ក្រុមហ៊ុន Meta ត្រូវបានដាក់ដំណើរការជាផ្លូវការ ហើយត្រឹមតែ៧ម៉ោងដំបូងនៃការដាក់ដំណើការ App ថ្មីដែលមានឈ្មោះថា Threads មានអ្នកចុះឈ្មោះប្រើប្រាស់រហូតដល់ទៅជាង១០លាននាក់នេះបើយោងតាមការលើកឡើងរបស់លោក Mark Zuckerberg ស្ថាបនិកក្រុមហ៊ុន Meta។ យោងតាមការចុះផ្សាយរបស់ CNBC បានឲ្យដឹងថាមូលហេតុដែលលោក Mark Zuckerberg សម្រេចចិត្តបង្កើតApp នេះឡើងគឺក្នុងគោលបំណងដើម្បីទាញយកអ្នកគាំទ្រ Twitter ដែលបានសម្រេចចិត្តចាកចេញនិងឈប់ប្រើTwitter អំឡុងពេលដែលសេដ្ឋី Elon Musk ទិញក្រុមហ៊ុនក្នុងទឹកប្រាក់៤៤ពាន់លានដុល្លារយកមកគ្រប់គ្រង ហើយធ្វើកំណែទម្រង់ដែលធ្វើឲ្យ Twitter កាន់តែធ្លាក់ប្រជាប្រិយភាពមកដល់សព្វថ្ងៃនេះ។  បើតាមស្ដីរបស់ លោក Mark Zuckerberg បានឲ្យដឹងលើគណនីហ្វេសប៊ុករបស់លោកថា ទស្សនរបស់Threadsគឺបង្កើតជាជម្រើសក៏ដូចជាកន្លែងសន្ទនាគ្នាជាសាធារណៈដោយសេរី។ លោកបានឲ្យដឹងទៀតថាទស្សនរបស់ Threads មួយទៀតនោះគឺយកផ្នែកមួយដែលល្អបំផុតនៃ Instagram ដើម្បីបង្កើតបទពិសោធន៍ថ្មីសម្រាប់ការសរសេរសារ  គំនិតនិងការពិភាក្សារឿងផ្សេងៗដែលអ្នកចង់បញ្ចេញយោបល់។  បើយើងមើលមកមុខងាររបស់ Threads យើងអាចនិយាយបានថាApp នេះគឺជាការចម្លងពី Twitter ខណៈមុខងាររបស់វាជាច្រើនគឺដូចទៅមុខងារ Twitter របស់សេដ្ឋី Elon Musk។ ជាក់ស្ដែង Interface គឺមើលទៅដូច Twitter តែម្ដង។  បើទោះបីជាមុខងារស្រដៀងទៅនឹង Twitter ពិតមែនប៉ុន្ដែ App ថ្មីមួយនេះអាចនឹងមានអ្នកប្រើប្រាស់ច្រើនលើសការរំពឹងទុក ជាពិសេសនោះគឺអ្នកដែលខកចិត្តជាមួយ Twitter អាចនឹងមកប្រើប្រាស់ App នេះច្រើនព្រោះនៅប៉ុន្មានថ្ងៃនេះ សេដ្ឋី Elon Musk ដែលជានាយកប្រតិបត្តិរបស់ Twitter បានបង្ហើបថាលោកនឹងធ្វើការកំណត់នូវចំនួនសារលើTwitter ដែលអ្នកប្រើប្រាស់អាចប្រើក្នុងមួយថ្ងៃ។  ការសម្រេចចិត្តរបស់Elon Musk បានធ្វើឲ្យអ្នកប្រើប្រាស់ជាច្រើនមិនពេញចិត្ត។ គួរបញ្ជាក់ផងដែរ ពេលនេះមានប្រទេសចំនួន១០០ប្រទេសអាចធ្វើការទាញយក( download) App Threads មកប្រើប្រាស់ដោយក្នុងនៅរួមមានទាំងចក្រភពអង់គ្លេសផងដែរ លើកលែងតែតំបន់អឺរ៉ុប ដែលមិនទាន់អាចប្រើប្រាស់បានដោយសារមានការពួ្រយបារម្ភពីសន្តិសុខសុវត្ថិភាព៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T08:01:55.641Z", "category": "ហិរញ្ញវត្ថុ", "views": 2914, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រុមហ៊ុនថៃ ចង់បង្កើតស្ថានីយថាមពលកកើតឡើងវិញនៅខ្មែរ ដែលអាចផលិតថាមពល ១៨០មេហ្គាវ៉ាត់	https://business-cambodia.com/articles/company-tpc-power-holding-tpch-	ក្រុមហ៊ុនផលិតថាមពលមួយដែលមានឈ្មោះថា TPC Power Holding (TPCH) ដែលបានចុះបញ្ជីផ្សារហ៊ុននៅប្រទេសថៃ កំពុងតែសម្លឹងមកបោះទុនវិនិយោគលើគម្រោងថាមពលកកើតឡើងវិញនៅកម្ពុជាដោយក្រុមហ៊ុននេះមានសមត្ថភាពផលិតថាមពលរហូតដល់ទៅ ១៨០មេហ្គាវ៉ាត់ផងដែរ។ យោងតាមការចុះផ្សាយដោយកាសែតបាងកកប៉ុស្តិ៍បានចុះផ្សាយថា ក្រុមហ៊ុននេះមានទីតាំងនៅក្នុងស្រុក Mae Lan ក្នុងខេត្ត Pattani ភាគខាងត្បូងនៃប្រទេសថៃហើយ ក្រុមហ៊ុនក៏អាចផ្គត់ផ្គង់ថាមពលអគ្គិសនីរហូតដល់ទៅ ២.៨៥ មេហ្គាវ៉ាត់ ទៅកាន់បណ្តាញផ្សេងៗក្រោមកិច្ចសន្យាជាមួយអាជ្ញាធរអគ្គិសនីខេត្ត។ លោក Cherdsak ដែលជាប្រធានក្រុមហ៊ុន TPCH បាននិយាយថា ក្រុមហ៊ុនកំពុងរៀបចំដំណើរការគម្រោងថាមពលពន្លឺព្រះអាទិត្យដែលមានសមត្ថភាពផលិត ១០០MW នៅក្នុងប្រទេសឡាវ តាមរយៈក្រុមហ៊ុនបុត្រសម្ព័ន្ធរបស់ខ្លួនគឺ Maekong Power Co ដែលស្ថិតក្រោមកិច្ចព្រមព្រៀងទិញថាមពលជាមួយក្រុមហ៊ុនអគ្គិសនីគ្រប់គ្រងដោយរដ្ឋ។ ប្រធានក្រុមហ៊ុន TPCH បានបន្តថា ក្រុមហ៊ុនក៏បានមើលឃើញពីឱកាសបង្កើតស្ថានីយថាមពលកកើតឡើងវិញនៅក្នុងប្រទេសកម្ពុជាផងដែរ ដោយក្រុមហ៊ុនមានគម្រោងអភិវឌ្ឍន៍ថាមពលពន្លឺព្រះអាទិត្យដែលអាចផលិតបាន ១៨០ មេហ្គាវ៉ាត់ក្នុងប្រទេសខ្មែរ។ គូសបញ្ជាក់ថា នៅត្រឹមឆ្នាំ ២០២៥ ខាងមុខនេះ ក្រុមហ៊ុន TPC Power Holding (TPCH) មានផែនការផលិតថាមពលព្រះអាទិត្យឱ្យបានច្រើនបំផុតគឺចាប់ពី ១៦៣ មេហ្គាវ៉ាត់ឱ្យឈានដល់ទៅ ៥០០មេហ្គាវ៉ាត់ផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T07:51:17.209Z", "category": "ចាប់ផ្តើមអាជីវកម្ម", "views": 317, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រាប់ម៉ឺន$ក្នុង១ខែ! អ្នកមានយូធូប 1M subscribers ទម្លាយចំណូលប្រចាំខែ ដែលរកបានពីយូធូប	https://business-cambodia.com/articles/1m-subscribers-shares-how-to-make-money-on-yt	យូធូប គឺបណ្ដាញសង្គមមួយក្នុងចំណោមបណ្ដាញសង្គមធំៗមួយចំនួនដែលពេញនិយមបំផុតនៅលើពិភពលោក។ ផ្លេតហ្វមមួយនេះត្រូវបានគេប្រើប្រាស់សម្រាប់បង្កើតវីដេអូផ្សេងៗ ជាប្រភពនៃធនធានចំណេះដឹង ការកម្សាន្ត ព័ត៌មាន និងការចែករំលែកនៃរឿងរ៉ាវជាច្រើនរាប់មិនអស់ជារៀងរាល់ថ្ងៃ។ ទន្ទឹមនឹងនោះ អ្នកបង្កើតមាតិកាវីដេអូនៅលើយូធូបក៏អាចទាញចំណូលបានយ៉ាងច្រើនប្រភពថែមទៀតផងដែរ។ ពាក់ព័ន្ធនឹងរឿងនេះ YouTuber ដែលបង្កើតវីដេអូហិរញ្ញវត្ថុ មានចំនួន Subscribers 1.3M លោក Nate O’Brien បានទម្លាយប្រាប់ Insider ថាខ្លួនរកចំណូលពីយូធូបផ្ទាល់បានដល់ទៅ ៤៤ម៉ឺនដុល្លារក្នុងមួយឆ្នាំ។ ពោលគឺចន្លោះពី ១៤,៦០០ដុល្លារ ទៅ ៥៤,៦០០ដុល្លារ ឯណោះក្នុងមួយខែ។ លោក Nate បានលើកឡើងដែរថា «ចំណូលខ្ទង់នេះគឺរាប់តែអ្វីដែលបានពីការដាក់ផ្សាយពាណិជ្ជកម្មដោយផ្ទាល់ពីយូធូបលើវីដេអូរបស់គាត់តែប៉ុណ្ណោះ នៅមិនទាន់រាប់បញ្ចូលថ្លៃ Sponsor ឬច្រកចំណូលផ្សេងៗដែលគាត់អាចរកបាននៅឡើយទេ»។ YouTuber រូបនេះក៏បានចែករំលែកនូវវិធីសាស្រ្ត ក៏ដូចជាលក្ខខណ្ឌមួយចំនួនដែលអាចជួយក្នុងការចាប់ផ្ដើមរកលុយដោយផ្ទាល់នៅលើយូធូប។ ដំបូងអ្នកបង្កើតត្រូវតែដាក់ពាក្យសុំកម្មវិធីដៃគូ ហើយបំពេញតាមលក្ខខណ្ឌទូទៅដែលមានដូចខាងក្រោម៖ ១. មាន 500 subscribers ២. ការបង្ហោះជាសាធារណាៈចំនួន៣ ក្នុងរយៈពេល៩០ថ្ងៃចុងក្រោយ ៣. ការមើល ៣,០០០ម៉ោងក្នុងពេល១ឆ្នាំចុងក្រោយ ឬ ៣លាន Views ក្នុងរយៈពេល ៩០ថ្ងៃចុងក្រោយ ជំហ៊ានបន្ទាប់ដើម្បីចាប់ផ្ដើមរកប្រាក់ពីយូធូបបាន អ្នកបង្កើតមាតិកាត្រូវបំពេញលក្ខខណ្ឌដូចជា៖ ១. ត្រូវមាន 1,000 subscribers ២. Views ៤,០០០ម៉ោង ក្នុងរយៈពេល១ឆ្នាំចុងក្រោយ លោក Nate បានគុសបញ្ជាក់ផងដែរថា ម្ចាស់ពាណិជ្ជកម្មបង់ថ្លៃជក់លាក់មួយទៅកាន់ យូធូប នៅពេលដែលមានអ្នកមើលពាណិជ្ជកម្ម ១,០០០ដង។ ហើយយូធូបយក ៤៥%នៃតម្លៃសរុប សល់ប៉ុន្មានគឺបានទៅអ្នកបង្កើតមាតិកា៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T07:33:20.108Z", "category": "ហិរញ្ញវត្ថុ", "views": 1194, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
អ្នកនៅតាមបុរីនឹងលែងភ័យគ្មានសេវាទូរស័ព្ទ ខណៈក្រសួងនឹងដំឡើងអង់តែននៅក្នុងបុរីចំនួន ៦៧	https://business-cambodia.com/articles/internet-in-borey-updated	ក្រសួងប្រៃសណីយ៍ និងទូរគមនាគមន៍ បានកំពុងដំណើរការដោះស្រាយ និងពង្រឹងសេវាទូរស័ព្ទចល័តនៅតាមបុរីក្នុងរាជធានីភ្នំពេញ ខណៈកន្លងមកនៅតាមបុរីមួយចំនួនគឺមានភាពរអាក់រអួលផ្នែកសេវានេះ។ ដូច្នេះដើម្បីដោះស្រាយបញ្ហាខាងលើ ក្រសួងក៏នឹងធ្វើការដំឡើងអង់តែនសេវាទូរស័ព្ទនៅតាមបុរីចំនួន ៦៧ ផងដែរ។ តាមការបញ្ជាក់នៅក្នុងវីដេអូរយៈពេលជាង ២ នាទី នាថ្ងៃទី៦ ខែកក្កដា ឆ្នាំ២០២៣នេះបានឲ្យដឹងថា តាមរយៈភាពជោគជ័យលើការដោះស្រាយបញ្ហាសេវាទូរស័ព្ទចលត និង Internet នៅក្នុងបុរីប៉េង ហួត បឹងស្នោ ក្រសួងប្រៃសណីយ៍ បានបន្ដការដោះស្រាយបញ្ហាជាបន្ដបន្ទាប់នៅតាមបុរីទាំង ៦៧ ផ្សេងទៀតនៅក្នុងរាជធានីភ្នំពេញ។ នៅក្នុងបុរីទាំង ៦៧ ក្រសួងកំពុងសាងសង់បង្គោលអង់តែនរួមចំនួន ៨៨ បន្ថែម ហើយបច្ចុប្បន្ននេះក្រសួងបានសាងសង់បង្គោលអង់តែននេះបានចំនួន ៧០។ ចំណែក ១៨ បង្គោលទៀតក្រសួងកំពុងដោះស្រាយជាមួយបងប្អូនប្រជាពលរដ្ឋ នៅក្នុងតំបន់នោះដែលស្នើសុំមិនឲ្យមានការសាងសង់ ដោយលើកហេតុផលផ្សេងៗ។ បន្ថែមពីនេះទៀតដើម្បីគុណភាពសេវាទូរស័ព្ទចលទ្ធកាន់តែប្រសើរក្រសួងបានកំពុងជំរុញឲ្យប្រតិបត្ដិករបំពាក់ឧបករណ៍ភ្ជាប់បណ្ដាញខ្សែកាប។ ហើយដើម្បីគុណភាពសេវាទូរស័ព្ទចលតអាចដំណើរការបានល្អ ក្រសួងក៏បានស្នើដល់ប្រជាពលរដ្ឋនៅក្នុងបុរីទាំងអស់ ដែលកំពុងប្រើប្រាស់ឧបករណ៍បង្កើនសេវា ឬឧបករណ៍ពង្រីកសេវា Signal Booster Rapitor រុសរើចេញ និងឈប់ប្រើប្រាស់ឧបករណ៍ទាំងនេះ ដោយសារឧបករណ៍នេះបានបង្កការឆ្លងរំខាន និងប៉ះពាល់យ៉ាងធ្ងន់ធ្ងរដល់កម្រិតគុណភាពសេវាទូរស័ព្ទ។ ក្រសួងក៏បានសង្កត់ធ្ងន់ថា ក្រោយកិច្ចការទាំងនេះចប់សព្វគ្រប់ នៅក្នុងបុរីទាំង ៦៧ នឹងទទួលបានគុណភាពសេវាមួយដែលមានភាពល្អប្រសើរ៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T07:23:58.926Z", "category": "ព័ត៌មានថ្មីៗ", "views": 209, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មកដឹងជីវិតក្រៅឆាក តួអង្គបុរសចិត្តធ្ងន់ ស៊ឺម៉ាអ៊ី ក្នុងរឿងសាមកុក ជាសេដ្ឋីលាក់មុខ ពូកែតស៊ូដូចក្នុងរឿង	https://business-cambodia.com/articles/shi-ma-yi-three-kingdom-	តួអង្គមនុស្សស្ងប់ស្ងាត់ លាក់សមត្ថភាពមិនសូវចេញច្បាំង ស៊ឺម៉ាអ៊ី ក្នុងរឿងបុរាណចិននគរទាំង៣ ដែលបងប្អូនខ្មែរយើងនិយមហៅថារឿងសាមកុក មានឈ្មោះពិតថា នីតាហុង (倪大宏) ឬជាភាសាអង់គ្លេសហៅថា Ni Dahong ជាសេដ្ឋីលាក់មុខ និងមានប្រវត្តិតស៊ូពីតារាមិនសូវល្បីអស់ពេលជាង២០ឆ្នាំ រហូតជាប់ឈ្មោះជាតារាសម្តែងឆ្នើមមានតម្លៃខ្លួនខ្ពស់មួយរូបក្នុងប្រទេសចិន។  លោក Ni Dahong ដែលប្រិយមិត្តជាអ្នកនិយមទស្សនារឿងសាមកុក ស្គាល់យ៉ាងច្បាស់ថាជាទីប្រឹក្សាឆ្លាតវៃស៊ឺម៉ាអ៊ី មានទីកន្លែងកំណើតនៅទីក្រុង Harbin ប្រទេសចិននិងបានបញ្ចប់ការសិក្សានៅមហាវិទ្យាល័យផ្នែកសិល្បៈភាពយន្ពពី The Central Academy of Drama និងបានបម្រើការនៅក្នុងរោងមហោស្រពជាតិបន្ថែមទៀត។ បន្ទាប់ពីនោះលោកបានប្រឡូកក្នុងការសម្តែងភាពយន្តនៅវ័យល្បាក់២០ឆ្នាំ ក្រោយពីលោកបានបញ្ចប់ការសិក្សាជាស្ថាពរនៅក្នុងឆ្នាំ១៩៨៦។ ប្រឡូកចូលសិល្បៈដំបូងការសម្តែងរបស់លោកមិនបានធ្វើជាតួអង្គធំនោះទេ និងទទួលបានតម្លៃខ្លួនក៏មិនសូវជាខ្ពស់ប៉ុន្មាននោះដែរ។ លោកត្រូវបានអ្នកជុំវិញខ្លួនជាច្រើនគិតថាមិនអាចល្បីល្បាញនោះទេ ព្រោះតែលោកជាមនុស្សស្ងៀមស្ងាត់ និងមិនសូវបង្ហាញមុខផុសផុលក្នុងសង្គមសិល្បៈដូចគេឡើយ។ ក្រោយចាយពេលវេលាជាង២០ឆ្នាំដើរលើវិថីភាពយន្តជាអ្នកសម្តែងបានត្រឹមមួយចម្អែតក្រពះ នាឆ្នាំ២០១០ ឱកាសមាសក៏ចូលមកដល់ លោកត្រូវបានគេពេញចិត្ត ឱ្យសម្តែងក្នុងខ្សែភាពយន្តភាគរឿងនគរទាំង៣ បន្ទាប់ពីអ្នកដឹកនាំរឿងមើលឃើញពីទេពកោសល្យរបស់លោកក្នុងការលាក់ទឹកមុខ  សាកសមបំផុតដើរតួជាស៊ឺម៉ាអ៊ី។ សម្តែងជាតួអង្គស៊ឺម៉ាអ៊ី មើលទៅផ្តាច់ការបន្តិច ម៉ឺងមាត់ចិត្តធ្ងន់ចិញ្ចឹមចិត្តតស៊ូបង្រួបបង្រួមនគរ ធ្វើឱ្យកេរ្តិ៍ឈ្មោះរបស់លោកមានភាពល្បីល្បាញនិងទទួលបានការគាំទ្រជាខ្លាំង បន្ទាប់ពីខ្សែភាពយន្តសាមកុកចាក់ផ្សាយជាសាធារណៈក្រោយការថតអស់ជាង២ឆ្នាំ ធ្វើឱ្យលោកមានឈ្មោះល្បីក្លាយជាតារាជួរមុខក្នុងប្រទេសត្រឹមរយៈពេលដ៏ខ្លី។  ក្នុងអាជីពរបស់ខ្លួន តារាសម្តែងវ័យ៦៣ឆ្នាំរូបនេះ បានសម្តែងរឿងមិនក្រោម៨០ចំណងជើងនោះទេ។ លើសពីនេះលោកក៏បានទទួលពានរង្វាន់ជាតារាសម្តែងល្អបំផុតចំនួន៤ដងផងដែរ។ ដោយឡែកទ្រព្យសម្បត្តិរបស់លោកត្រូវបានគេប៉ាន់ប្រមាណថាមានចំនួន៥លានដុល្លារដោយចំណូលទាំងអស់គឺបានមកពីការសម្តែងភាពយន្ត គិតក្នុងឆ្នាំ២០២៣នេះ។ នេះបើយោងតាមប្រភពពីគេហទំព័រ Celebrity Age Wiki ។ យ៉ាងណាមិញខាងក្រោមនេះជាសម្រង់ទស្សនៈរបស់ ទីប្រឹក្សាស៊ឺម៉ាអ៊ី ជាអ្នកដឹកនាំឆ្លាតម្នាក់ ក្នុងរឿងសាមកុក  ពូកែធ្វើល្ងង់រៀបចំយុទ្ធសាស្រ្ត ចិញ្ចឹមចិត្តស៊ូទ្រាំរាប់សិបឆ្នាំ ដើម្បីប្រើត្រកូលអ្នកជំនាន់ក្រោយរបស់ខ្លួនទៅបង្រួបបង្រួមនគរទាំង៣បញ្ចូលគ្នា រហូតអាចបន្តភាពរីកច្រើនមកជាប្រទេសចិនដូចបច្ចុប្បន្ន៖ ១. “ម្ចាស់ដែលឆ្លាតមិនចូលចិត្តឱ្យ កូនចៅដឹងចិត្តអស់ពេកទេ ព្រោះនឹងអស់អនុភាព” - ស៊ឺម៉ាអ៊ី ២. “ខ្ញុំសំលៀងដាវអស់រាប់សិបឆ្នាំខ្ញុំដកប្រើតែម្តងប៉ុណ្ណោះ” - ស៊ឺម៉ាអ៊ី ៣. “យើងអាចពូកែអត់ធ្មត់ ប៉ុន្តែមិនត្រូវទុកឱកាសឱ្យអ្នកជិះជាន់ឡើយ” - ស៊ឺម៉ាអ៊ី ៤. “បើឱកាសមិនទាន់មកដល់ មានតែលាក់សមត្ថភាពសិន” - ស៊ឺម៉ាអ៊ី ៥. “អ្នកឆ្លាតធ្វើការងារពិត អ្នកល្ងង់ដណ្តើមឈ្មោះ” - ស៊ឺម៉ាអ៊ី ៦. “មនុស្សឆ្លាតពិតប្រាកដ ធ្វើឱ្យគេមើលមិនឃើញពីប្រាជ្ញារបស់គាត់” - ស៊ឺម៉ាអ៊ី ៧. “ជីវិតត្រូវចេះរៀន កម្សាន្តនឹងទុក្ខលំបាក” - ស៊ឺម៉ាអ៊ី អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T05:01:30.726Z", "category": "ភាពជាអ្នកដឹកនាំ", "views": 947, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ក្រុងរណប ៣ នឹងប្រែក្លាយភ្នំពេញកាន់តែទំនើបជាងមុន ខណៈបច្ចុប្បន្នកំពុងសម្រុកសង់ហេដ្ឋារចនាសម្ព័ន្ធ	https://business-cambodia.com/articles/3-satellite-cities-changing-the-face-of-phnom-penh	ទីក្រុងរណបបាននិងកំពុងលេចចេញជារូបបណ្តើរៗហើយ ទៅតាមតំបន់សំខាន់នានាជុំវិញរាជធានីភ្នំពេញ ដែលវានឹងក្លាយជាទីក្រុងថ្មីដ៏រសរវើកមួយនាពេលអនាគត។ ហើយការអភិវឌ្ឍន៍ទីក្រុងរណប ប្រៀបបានទៅនឹងបែងចែកតំបន់បន្ថែម ដែលផ្ដល់នូវការសម្រួលជាច្រើន ដូចជាបញ្ហាកកស្ទះចរាចរណ៍ ត្រូវបានកាត់បន្ថយ ដោយសារតែនៅក្នុងទីក្រុងរណប ភាគច្រើនសុទ្ធតែមានការបង្កើតជាតំបន់ពាណិជ្ជកម្មទាំងអស់ ដែលអ្នករស់នៅអាចធ្វើការបង្វែរគោលដៅទីតាំងអាជីវកម្ម ក៏ដូចជាកន្លែងការងារជាដើម។ ១. ទីក្រុងរណបជ្រោយចង្វារ ទីក្រុងនៃអនាគត តំបន់ជ្រោយចង្វា និងតំបន់ស្ថិតនៅតាមបណ្តោយផ្លូវជាតិលេខ៦A មានសកម្មភាពអភិវឌ្ឍន៍ខ្លាំង ដោយមានបុរីធំៗជាច្រើនកំពុងសាងសង់ រួមមាន៖ ផ្សារទំនើប BigC , បុរីប៉េង ហួត, បុរី The Mekong Royal, បុរីអ័រគីដេ, បុរីបុរីឌឹ ផ្លារ៉ា និងបុរីវិមានភ្នំពេញ ក៏ដូចជាគម្រោងអគារខ្ពស់ៗជាច្រើនទៀតផងដែរ ។ ដោយឡែកចំពោះទីក្រុងរណបជ្រោយចង្វារវិញគឺ មានផ្ទៃដីទំហំជាង១០០ហិកតា ដែលមានតម្លៃទុនវិនិយោគប្រមាណ៣.០០០លានដុល្លារ បាននិងកំពុងចាប់ផ្តើមបញ្ចេញពន្លឺបន្តិចម្ដងៗហើយ ជាមួយអគារពាណិជ្ជកម្មខ្ពស់ៗ លំនៅដ្ឋានបែបអភិជន ភោជនីយកដ្ឋាន ផ្សារលក់រាយ មជ្ឈមណ្ឌលកំសាន្ត សាលសន្និសីទជាដើម។ ២. ទីក្រុងរណបកោះនរា ទីក្រុងរណបកោះនរា ត្រូវបានវិនិយោគដោយអ្នកឧកញ៉ា ពុង ឃាវសែ ដោយក្រុមហ៊ុនសាជីវកម្មវិនិយោគទុកអនិកជនកម្ពុជា (OCIC)  ក្រោមទុនវិនិយោគប្រមាណ២.៥០០លានដុល្លារក្នុងទំហំដី១២៥ហិតា ដែលអនុញ្ញាតឲ្យពលរដ្ឋេរស់នៅបានដល់ទៅ ៥ម៉ឺននាក់។ នេះគឺជាគម្រោងទី២ របស់អ្នកឧកញ៉ា បន្ទាប់ពីទីក្រុងរណបកោះពេជ្រនិងទីក្រុងរណបជ្រោយចង្វារ ខណៈគម្រោងនេះមានទីតាំងស្ថិតនៅខាងកើតនៃទីក្រុងកោះពេជ្រ បានចាក់ដីបំពេញ និងបន្តសាងសង់ឥតឈប់ឈរ ដែលនឹងក្លាយជាមជ្ឈមណ្ឌលពាណិជ្ជកម្ម ទេសចរណ៍ ដ៏ទាក់ទាញបំផុតសម្រាប់រាជធានីភ្នំពេញ និងជាទីកន្លែងបណ្តុំទៅដោយអគារពាណិជ្ជកម្មធំៗ ខ្ពស់ៗ ដូចជា អគារស្នាក់នៅរួម ខុនដូ ផ្សារទំនើប សណ្ឋាគារ ជាដើម។ ៣. ទីក្រុងរណប ING City ទីក្រុងរណប ING City ត្រូវបានវិនិយោគដោយឧកញ៉ា អ៊ឹង ប៊ុនហ៊ូវ ក្នុងទំហំដីជាង២០០០ហិកតា មានទីតាំងស្ថិតនៅតំបន់ភាគខាងត្បូងរាជធានីភ្នំពេញ។ បច្ចុប្បន្នគម្រោងនេះ កំពុងបង្ហាញពីសន្ទុះអភិវឌ្ឍន៍គួរឲ្យកត់សម្គាល់ ក្រោយពីគម្រោងធំៗមួយចំនួន បាននិងកំពុងដាក់ទិសដៅអភិវឌ្ឍសាងសង់នៅតំបន់នោះជាបន្តបន្ទាប់ ដូចជាគម្រោងផ្សារទំនើប PH Diamond Place និង Aeon3 ជាដើម។  តំបន់ទីក្រុងរណប ING City នេះ គឺជាតំបន់ដែលមានសក្ដានុពលខ្លាំង ក្នុងការសាងសង់លំនៅដ្ឋាន និងអគារពាណិជ្ជកម្មចម្រុះ ដើម្បីពង្រីកកំណើនសេដ្ឋកិច្ចសង្គម ទៅថ្ងៃអនាគត៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T04:50:54.678Z", "category": "អចលនទ្រព្យ", "views": 3355, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ក្ដៅៗ! ធ្លាប់ទឹកភ្នែកដោយសារកម្ចីអនឡាញខុសច្បាប់ទាក់ទងទៅលេខ១ខ្សែនេះ រកដំណោះស្រាយ	https://business-cambodia.com/articles/call-to-rthis-number-for-loan-shark-solution	កម្ចីអនឡាញខុសច្បាប់នៅតែជាអន្ទាក់ទាក់ប្រជាជនកម្ពុជាមួយចំនួនធំឲ្យផុងខ្លួនជាមួយនឹងកម្ចីនេះ ខណៈអ្នកប្រើប្រាស់កម្ចីនេះ កំពុងធ្វើឲ្យមនុស្សទឹកភ្នែកព្រោះតែការប្រាក់ដ៏ច្រើនហួសការស្មានហើយអ្នកខ្ចីលុយរងការគំរាមគំហែងជាហូរហែទៀតផង។ ជុំវិញកម្ចីអនឡាញខុសច្បាប់នេះដែរ អគ្គនាយកដ្ឋានប្រឆាំងបទល្មើសបច្ចេកវិទ្យា បានប្រកាសថាក្នុងករណីប្រជាពលរដ្ឋទាំងឡាយណា ដែលរងគ្រោះដោយសារកម្ចីខុសច្បាប់ ឬកម្ចីអនឡាញជាដើម ប្រជាពលរដ្ឋដែលបានរងគ្រោះអាចទំនាក់ទំនងទៅកាន់លេខ 023 72 68 22 ឬទៅទំនាក់ទំនងផ្ទាល់ នៅនាយកដ្ឋានប្រឆាំងបទល្មើសបច្ចេកវិទ្យា ដែលមានទីតាំងនៅក្នុងក្រសួងមហាផ្ទៃ រៀងរាល់ថ្ងៃចន្ទ ដល់ថ្ងៃសុក្រ ពេលព្រឹកចាប់ពីម៉ោង ៧៖៣០នាទី ដល់ម៉ោង ១១៖៣០នាទី និងពេលរសៀល ចាប់ពីម៉ោង១៤៖៣០នាទី ដល់ម៉ោង១៧៖៣០នាទី។  គួរបញ្ជាក់ផងដែរថាកន្លងមកអគ្គនាយកដ្ឋានប្រឆាំងបទល្មើសបច្ចេកវិទ្យាធ្លាប់បានចែករំលែកនូវហានិភ័យដែលអ្នកនឹងប្រឈមពេលប្រើប្រាស់កម្ចីអនឡាញខុសច្បាប់ហើយហានិភ័យទាំងនោះមានដូចខាងក្រោម ១- ជនខិលខូចអាចនឹងប្រើប្រាស់ព័ត៌មានអត្តសញ្ញាណប័ណ្ណ ដើម្បីធ្វើការលួចចូលគណនីអ៊ីនធឺណិតរបស់អ្នក (តាមរយៈស្នើសុំផ្លាស់ប្តូរលេខសម្ងាត់) ២- ជនខិលខូចអាចប្រើប្រាស់លេខទូរស័ព្ទក្នុងការផ្លាស់ប្តូរលេខសម្ងាត់ និងបញ្ឆោតអ្នកដើម្បីទទួលបានលេខកូដ (PIN) និងធ្វើការគ្រប់គ្រងគណនីអ៊ីនធឺណិតរបស់អ្នក ៣- ជនខិលខូចអាចប្រើប្រាស់អត្តសញ្ញាណប័ណ្ណ និងលេខទូរស័ព្ទរបស់អ្នកដើម្បីស្នើសុំកម្ចីពីភាគីទី៣ ៤-កម្ចីខុសច្បាប់មួយចំនួននឹងផ្តល់បន្ទុកហិរញ្ញវត្ថុធ្ងន់ធ្ងរ ដោយសារការប្រាក់ដ៏ច្រើនលើសលប់ និងអាចធ្វើឲ្យអ្នកធ្លាក់ក្នុងបញ្ហាជំងឺផ្លូវចិត្ត ៥- ជនខិលខូចអាចនឹងបង្ហោះព័ត៌មានរបស់អ្នកជាសាធារណៈ ក្នុងគោលបំណងបង្ខូចកិត្តិយស។ជាថ្មីម្តងទៀតក្រុមការងារនាយកដ្ឋានព័ត៌មានវិទ្យា សូមធ្វើការក្រើនរំលឹកបងប្អូនពលរដ្ឋ មេត្តាប្រុងប្រយ័ត្នអំពីព័ត៌មានបុគ្គល តួរយ៉ាងអត្តសញ្ញាណប័ណ្ណ កាតធនាគារ លេខទូរស័ព្ទ អាសយដ្ឋានស្នាក់នៅ ។ល។	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T04:42:19.589Z", "category": "ហិរញ្ញវត្ថុ", "views": 932, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មិនចាញ់កូនបង! មេធំ facebook ប្រកាសបើកដំណើរការអេបថ្មី Threads ដោយផ្តោតសំខាន់លើរឿង២	https://business-cambodia.com/articles/threads-new-app-after-meta	មេធំ facebook បានបញ្ចេញកណ្តាប់ដៃខ្លីរបស់គាត់ទៅកាន់ Twitter របស់ Elon Musk មួយថ្ងៃមុននេះ ដោយលោកបានប្រកាសបើកកម្មវិធី Threads ថ្មីរបស់ Meta ខណៈវិធីថ្មីមួយនេះមានមូលដ្ឋានលើ Instagram  ដោយផ្តោតលើរឿងសំខាន់ៗចំនួន២ ដោយក្នុងនោះរួមមាន សម្រាប់ការធ្វើបច្ចុប្បន្នភាពអត្ថបទ និងការសន្ទនាជាសាធារណៈ" ដែលអាចប្រើបានជាង ១០០ ប្រទេសសម្រាប់ iOS និង Android ។ យោងតាមការបង្ហោះលើផេកផ្លូវការរបស់លោក Mark Zuckerberg កាលពីពេលព្រឹកមិញនេះបានឱ្យដឹងថា “Meet Threads គឺជាកម្មវិធីសាធារណៈបើកចំហ និងរួសរាយរាក់ទាក់សម្រាប់ការសន្ទនា។ ចក្ខុវិស័យរបស់យើងគឺយកផ្នែកដ៏ល្អបំផុតនៃ Instagram និងបង្កើតបទពិសោធន៍ថ្មីសម្រាប់អត្ថបទ គំនិត និងពិភាក្សាអំពីអ្វីដែលនៅក្នុងគំនិតរបស់អ្នក។ ខ្ញុំគិតថាពិភពលោកត្រូវការសហគមន៍មិត្តភាពបែបនេះ ហើយខ្ញុំមានអំណរគុណចំពោះអ្នកទាំងអស់គ្នាដែលជាផ្នែកមួយនៃ Threads ពីថ្ងៃដំបូង”។ ហើយពេលឥឡូវនេះ Threads បានដាក់ដំណើរនៅក្នុង app store ហើយ។ គួរជម្រាបផងដែរថា ការមកដល់របស់ Threads កើតឡើងបន្ទាប់ពី Zuckerberg និង Musk បានបានឌឺដងគ្នាអស់ជាច្រើនខែ ហើយថែមទាំង បានគំរាមវាយគ្នា នៅក្នុងការប្រកួតក្បាច់គុនចម្រុះក្នុងទ្រុងក្នុងទីក្រុង Las Vegas៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T04:08:53.579Z", "category": "កំពូលអ្នកលក់", "views": 5980, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
របរក្រៅម៉ោង! ឆ្លៀតពេលទំនេរពីការងារបុរស១រូប យកពេលមកបណ្តុះសណ្តែករកចំណូលបាន៤ពាន$/ខែ	https://business-cambodia.com/articles/bean-sprouts	មិនទុកពេលទំនេរចោលឥតប្រយោជន៍ ឆ្លៀតពេលទំនេរពីការងារក្រុមហ៊ុនបុរសជនជាតិឥណ្ឌូនេស៊ីបានយកពេលសម្រាកពីការងារមកបង្កើតមុខរបរបណ្តុះសណ្តែកនៅផ្ទះ រហូតអាចរកចំណូលបាន ៤,០០០ដុល្លារក្នុងមួយខែៗ។ បើតាមកិច្ចសម្ភាសន៍ជាមួយ Angga HJ លោក Waalaikum បច្ចុប្បន្នបុគ្គលិកធ្វើការនៅក្រុមហ៊ុន និងជាកសិករបណ្តុះសណ្តែកផងនោះ បានឱ្យដឹងថាមុននឹងចាប់ផ្តើមរបរជាអ្នកបណ្តុះសណ្តែកនេះលោកក៏មានការងារផ្សេងធ្វើដែរ ប៉ុន្តែក្រោយមកដោយយល់ឃើញថាបន្ទាប់ចេញពីធ្វើការទៅក៏ទំនេរ រូបលោកក៏ឆ្លៀតយកពេលនោះបន្ថែមរបរមួយដែលអាចរកចំណូលបានក្រៅម៉ោងហើយចំណាយពេលធ្វើតិច ទើបក្រោយមកលោកសិក្សានិងគិតឃើញពីរបរបណ្តុះសណ្តែកនេះឡើងតែម្តង។ លោកបានបន្ថែមថា មិនថាធ្វើអ្វីទេជាជំហ៊ានដំបូងត្រូវតែសិក្សាពីទីផ្សារជាមុនសិន មើលថាតើចំណុចខ្សោយរបស់គូប្រជែងយើងជាអ្វី ជាក់ស្តែងសម្រាប់លោកបានមើលឃើញថាចំណុចខ្សោយរបស់គូប្រជែងគឺសណ្តែកទុកយូរធុំក្លិន ហើយមិនសូវល្អ ហេតុនេះលោក Waalaikum ក៏បានកែប្រែបញ្ហាទាំងអស់នោះហើយរករូបមន្តមកផលិតសណ្តែកឱ្យល្អលើសគេក្នុងទីផ្សារ។ទីបំផុតគាត់ក៏អាចផលិតសណ្តែកបានល្អជាងគូប្រជែងមែន រហូតធ្វើឱ្យមានអ្នកទិញហូហែរក្នុងផ្សារដោយក្នុងមួយថ្ងៃអាចលក់បោះទៅឱ្យភ្ញៀវបានចន្លោះពី ២០០ទៅ ៣០០គីឡូដោយក្នុង១គីឡូតម្លៃ ២,៥០០រៀល ទៅ ៣,០០០រៀល។ បន្ថែមពីនេះ កសិករបណ្តុះសណ្តែករូបនេះបានបង្ហើបថា ជុំវិញមូលហេតុដែលធ្វើឱ្យសណ្តែករបស់លោកមានគុណភាព និងទទួលបានផលខ្ពស់ជាងការបណ្តុះទូទៅគឺដោយសារតែ លោកបានចំណាយពេលយកចិត្តទុកដាក់ថែទាំបណ្តែកដោយផ្តល់ទឹកឱ្យសណ្តែករៀងរាល់៣ម៉ោងម្តង និងជាពិសេសផ្តល់ប្រូតេអ៊ីនជំនួយបន្ថែមទៅដល់សណ្តែក ហេតុនេះហើយទើបធ្វើឱ្យវាលូតលាស់លឿននិងទទួលបានផលច្រើនបែបនេះ។ គូសបញ្ជាក់ផងដែរថា តាមរយៈអត្ថបទនេះចង់បង្ហាញឱ្យបងប្អូនបានឃើញថា នៅពេលទំនេរពីការងារប្រចាំថ្ងៃបងប្អូនក៏អាចបង្កើតរបររកចំណូលបានបន្ថែមបានដែរ ទោះមិនបានជាដុំកំភួនអ្វីប៉ុន្តែយើងក៏អាចបង្កើតប្រភពចំណូលបន្ថែមបានពីប្រាក់ខែដែរ។ហើយប្រសិនបើយើងចង់ផ្តាច់ខ្លួនពីការងារហើយមករកស៊ីការធ្វើដូច លោក Waalaikum គឺជាជម្រើសល្អបំផុត ពោលធ្វើរបរដែលយើងចង់ធ្វើផង ឆ្លៀតធ្វើការផង គឺចាប់ទាំងបន្ទាប់មកពីការរកស៊ីរបស់យើងរឹងមាំហើយចាំផ្តាច់ប្រាក់ខែមកផ្តោតលើការរកស៊ីទាំងស្រុង ចៀសវាងការខាតបង់ហើយបាត់បង់ទាំងការងារ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T03:43:05.738Z", "category": "ចាប់ផ្តើមអាជីវកម្ម", "views": 5264, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
សោកស្តាយ! តារាចម្រៀងហុងកុងដ៏ល្បី Coco Lee ទទួលមរណភាពក្នុងវ័យ៤៨ឆ្នាំ ដោយសារជំងឺបាក់ទឹកចិត្ត	https://business-cambodia.com/articles/coco-lee-is-dead	តារាចម្រៀង និងជាអ្នកនិពន្ធបទចម្រៀង ជនជាតិអាមេរិក-ហុងកុង អ្នកនាង Coco Lee បានទទួលមរណភាពហើយ នៅយប់ថ្ងៃពុធនេះ ក្នុងវ័យ៤៨ឆ្នាំ បន្ទាប់ពីនាងប៉ុនប៉ងធ្វើអត្តឃាតបញ្ចប់ជីវិត កាលពីថ្ងៃអាទិត្យ សប្តាហ៍មុន។ នេះបើយោងតាមការចុះផ្សាយរបស់ទីភ្នាក់ងារសារព័ត៌មាន BBC News នាថ្ងៃទី០៦ ខែកក្កដា ឆ្នាំ២០២៣។ តារាស្រីរូបនេះ បានទទួលរងនូវជំងឺធ្លាក់ទឹកចិត្ត (depression) អស់រយៈពេលជាច្រើនឆ្នាំមកហើយ។ កាលពីថ្ងៃចូលឆ្នាំសកលកន្លងទៅ នាងបានសរសេរនៅលើការបង្ហោះ Instagram ថា នាងបាន «ប្រឈមមុខនឹងបញ្ហាផ្លាស់ប្តូរជីវិត» ហើយបានពណ៌នាឆ្នាំ ២០២២ ជា «ឆ្នាំដ៏លំបាកមិនគួរឱ្យជឿ សឹងមិនអាចទ្រាំបានពេលខ្លះ»។ បងស្រីរបស់ Lee ឈ្មោះ Carol Lee និង Nancy Lee បានឲ្យដឹងថា ប្អូនរបស់ខ្លួនបានប៉ុនប៉ងធ្វើអត្តឃាតក្នុងផ្ទះ កាលពីថ្ងៃចុងសប្តាហ៍ ហើយនាងត្រូវបានបញ្ជូនទៅមន្ទីរពេទ្យភ្លាមៗក្រោយសន្លប់ស្តូកស្តឹង បន្ទាប់មកនាងបានទទួលមរណភាព នៅថ្ងៃយប់ពុធនេះតែម្តង។ ពួកគេបានបន្ថែមទាំងអារម្មណ៍ក្តុកក្តួលយ៉ាងដូច្នេះថា៖ «Lee មិនត្រឹមតែធ្វើឱ្យយើងសប្បាយរីករាយជាមួយបទចម្រៀង និងការរាំរបស់នាងក្នុងរយៈពេល ២៩ឆ្នាំមកនេះនោះទេ នាងក៏បានខិតខំដើម្បីបំបែកប្រវត្តិសាស្ត្រថ្មីសម្រាប់តារាចម្រៀងចិននៅលើឆាកតន្ត្រីអន្តរជាតិ និងបានប្រឹងប្រែងអស់ពីសមត្ថភាពដើម្បីបញ្ចេញពន្លឺសម្រាប់ជនជាតិចិន។ ពួកយើងពិតជាដឹងគុណ និងមានកិត្តិយសណាស់ ដែលមានប្អូនស្រីដ៏ឆ្នើម និងពូកែបែបនេះ»។ គួរជម្រាបផងដែរថា ក្រៅពីអាជីពជាតារាចម្រៀង និងជាអ្នកនិពន្ធបទចម្រៀង អ្នកនាង Coco Lee គឺជាផលិតករ អ្នករាំ និងជាតារាសម្តែងដ៏លេចធ្លោមួយរូប។ នាងត្រូវបានគេស្គាល់យ៉ាងផុសផុលដោយសារឥទ្ធិពលដ៏ជ្រាលជ្រៅរបស់នាងនៅក្នុងឧស្សាហកម្មតន្ត្រី និងជាតារាចម្រៀងចិនដំបូងគេដែលបង្កើតឥទ្ធិពលលើឆាកអន្តរជាតិ។ មិនតែប៉ុណ្ណោះនាងក៏បានច្រៀងជាភាសាចិនកុកងឺនៃបទចម្រៀង Mulan, Reflection ខណៈពេលដែលបទចម្រៀងរបស់នាង Before I Fall in Love បានបង្ហាញខ្លួនក្នុងខ្សែភាពយន្តហូលីវូដ Runaway Bride ឆ្នាំ១៩៩៩ ដែលសម្តែងដោយ Julia Roberts និង Richard Gere។ ក្នុងឆ្នាំ២០០១ អ្នកនាង Lee បានឡើងឆាកក្នុងកម្មវិធី Oscars ដើម្បីច្រៀងចម្រៀងពីរបទចំណងជើង Crouching Tiger និង Hidden Dragon។ ក្រោយមកនាងបានក្លាយជាចៅក្រមនៅក្នុងកម្មវិធីទូរទស្សន៍ដ៏ល្បីល្បាញមួយផងដែរ។ ងាកមើលជីវិតអាពាហ៍ពិពាហ៍វិញ អ្នកនាង Coco Lee បានរៀបការជាមួយលោក Bruce Rockowitz ជាអតីតនាយកប្រតិបត្តិនៃខ្សែសង្វាក់ផ្គត់ផ្គង់ដ៏ធំដែលមានមូលដ្ឋាននៅទីក្រុងហុងកុង Li & Fung ក្នុងឆ្នាំ២០១១ ដែលមានកូនពីរនាក់ជាចំណងដៃស្នេហា។ ប៉ុន្តែតាមពាក្យចចាមអារ៉ាមប្តីប្រពន្ធមួយគូនេះបានចែកផ្លូវគ្នាតាំងពី ៣ឆ្នាំមុនមកម្ល៉េះ តែអ្នកនាង Lee មិនព្រមដោះស្រាយឲ្យដាច់ស្រេចឡើយ។ យ៉ាងណាមិញ ប្រសិនបើអ្នក ឬនរណាម្នាក់ដែលអ្នកស្គាល់កំពុងជួបប្រទះនឹងជំងឺបាក់ទឹកចិត្ត ឬមានគំនិតចង់ធ្វើបាបខ្លួនឯង ឬធ្វើអត្តឃាតបញ្ចប់ជីវិត ត្រូវសុំជំនួយជាបន្ទាន់។ ចូរកុំលេងសើច កុំមើលស្រាលជាមួយជំងឺនេះឲ្យសោះ ព្រោះវាជាឃាតករឈាមត្រជាក់ កំពុងសម្លាប់មនុស្សរាប់លាននាក់យ៉ាងស្ងប់ស្ងាត់៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T03:26:34.272Z", "category": "ភាពជាអ្នកដឹកនាំ", "views": 6091, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្រុមហ៊ុនខ្មែរហៅហូល & ហ៊ែលឃែរ (ហៅកាត់ថា KHH) ចុះអនុស្សារណ:នៃការយោគយល់គ្នា អំពីកិច្ចព្រមព្រៀងពាណិជ្ជកម្មុជាមួយក្រុមហ៊ុន អាយជីត្រេឌីងគ្រុប ក្នុងការចែកចាយផលិតផលថ្មីសាប៊ូកូនក្មេងម៉ាកក្លិន	https://business-cambodia.com/articles/khh-mou-ig-trading	ភ្នំពេញ៖ នៅថ្ងៃទី០១ ខែកក្កដា ឆ្នាំ២០២៣ នៅផ្សារទំនើប អ៊ីអន ម៉ល សែនសុខ ស៊ីធី  ក្រុមហ៊ុនខ្មែរហៅហូល & ហ៊ែលឃែរ (ហៅកាត់ថា KHH) បានធ្វើការចុះអនុស្សារណ:នៃការយោគយល់គ្នា អំពីកិច្ចព្រមព្រៀងពាណិជ្ជកម្ម ជាមួយក្រុមហ៊ុន អាយជីត្រេឌីងគ្រុប ដែលជាដៃគូរចែកចាយ និងបានបើកសម្ពោធជាផ្លូវការនូវផលិតផលថ្មីសាប៊ូកូនក្មេងម៉ាកក្លិន ក្នុងថ្ងៃតែមួយជាមួយគ្នាផងដែរ ។ លោក សាង ប៉េងគី នាយកប្រតិបត្តិក្រុមហ៊ុន KHH បានថ្លែងថា “ខ្ញុំបាទពិតជាមានមោទនភាពយ៉ាងក្រៃលែងដែលយើងអាចផលិតបាននូវផលិតផលដែលមានគុណភាពខ្ពស់ជាច្រើនមុខជូនដល់ប្រជាជនខ្មែរយើង និងសូមអោយអតិថិជនទាំងអស់ដែលជាកូនខ្មែរជំនាន់ក្រោយគ្រប់រូបជួយគាំទ្រ ផលិតផលរបស់ខ្មែរយើងបន្ថែមទៀត ពីព្រោះបើមិនចាប់ផ្តើមពីយើងទាំងអស់គ្នានោះទេ ប្រជាជនយើងនឹងមិនមានផលិតផលដែលជារបស់ខ្លួនសម្រាប់ប្រើប្រាស់ដូចប្រទេសគេទេ ហើយប្រទេសយើងក៏មិនអាចរីកចំរើនខ្លាំងក្លាដូចបណ្ដាប្រទេសជឿនលឿនមួយចំនួនលើពិភពលោកបានដែរ”។ “ស្រឡាញ់ខ្មែរគាំទ្រផលិតផលខ្មែរ” ជាពាក្យស្លោកដែល ខ្ញុំបាទតែងតែប្រកាន់ខ្ជាប់ ដើម្បីជាការដាស់តឿននិងជំរុញទឹកចិត្ត អោយខ្ញុំបាទ ខិតខំប្រឹងប្រែងរកគ្រប់មធ្យោបាយ ធ្វើយ៉ាងណាឲ្យចក្ខុវិស័យរបស់យើងបង្កើតអាជីវកម្មប្រកបដោយនិរន្តរភាព និងការទទួលខុសត្រូវស្របតាមស្តង់ដារអន្តរជាតិនៃអភិបាលកិច្ចល្អ។ យើងរួមបញ្ចូលគ្នានូវក្រមសីលធម៌ការងាររបស់ក្រុមហ៊ុនដ៏រឹងមាំ និងយុទ្ធសាស្រ្តអាជីវកម្មរយៈពេលវែងជាមួយនឹងការប្តេជ្ញាចិត្តយ៉ាងមុតមាំក្នុងការកែលម្អសហគមន៍របស់យើងដើម្បីក្លាយជាឈ្មោះគ្រួសារប្រចាំថ្ងៃនៅក្នុង ប្រទេសកម្ពុជា។ បេសកកម្មរបស់យើង គឺក្លាយជាក្រុមហ៊ុនក្នុងស្រុកទី១ដែលផ្តល់ជូននូវផលិតផលសំរាប់ប្រើប្រាស់ផ្ទាល់ខ្លួន និងផលិតផលសំរាប់ប្រើប្រាស់ក្នុងគ្រួសារប្រកបដោយគុណភាពខ្ពស់ដល់អ្នកប្រើប្រាស់ អ្នកលក់ដុំ និងអ្នកលក់រាយក្នុងប្រទេសកម្ពុជា។ ហើយនេះជាមូលហេតុដែលក្រុមហ៊ុនយើងសម្រេចចិត្តសហការជាមួយក្រុមហ៊ុន អាយជីត្រេឌីងគ្រុប ពីព្រោះទី១ពួកយើងមានចក្ខុវិស័យប្រហាក់ប្រហែលគ្នា ទី២ពួកយើងជាក្រុមហ៊ុនក្នុងស្រុកដូចគ្នា ទី៣ពួកយើងកំពុងតែ ចែកចាយផលិតផលក្នុងតំបន់តែមួយដូចគ្នា។ ដូចនេះហើយពួកយើងនឹងរួមគ្នាបង្កើតនូវភាពអស្ចារ្យដែលជាមោទនភាព សំរាប់ប្រជាជននិង ប្រទេសជាតិខ្មែរយើង។ ទន្ទឹមនឹងនេះដែរ លោក គឹម ពុធគីរី ប្រធានក្រុមប្រឹក្សាភិបាល ក្រុមហ៊ុនអាយជីត្រេឌីងគ្រុប មានប្រសាសន៍ថា “ក្រុមហ៊ុនអាយជីត្រេឌីងពិតជាមានសេចក្តីរីករាយក្នុងការទទួលសិទ្ធិចែកចាយផ្តាច់មុខផលិតផលថ្មីសាប៊ូកូនក្មេងម៉ាកក្លិន ដែលជាផលិតផលក្នុងស្រុកមានគុណភាពខ្ពស់។ កិច្ចសហការនេះជាផ្នែកមួយនៃបេសកកម្មរបស់ក្រុមហ៊ុនអាយជីត្រេឌីងក្នុងការចូលរួមជំរុញ និងលើកកម្ពស់ផលិតផលក្នុងស្រុកទៅកាន់ទីផ្សារទាំងក្នុងនិងក្រៅប្រទេស ជាមួយនឹងជំនាញ និងបទពិសោធន៍ក្នុងការចែកចាយផលិតផលជាច្រើនឆ្នាំកន្លងមក ជាពិសេសផលិតផលដែលផ្តោតលើកុមារ និងទារក ដែលមានគុណភាព និងសុវត្ថិភាពខ្ពស់។ រាល់ផលិតផលដែលក្រុមហ៊ុនអាយជីត្រេឌីងចែកចាយលើទីផ្សារសុទ្ធសឹងត្រូវបានជ្រើសរើស ពិនិត្យ វិនិច្ឆ័យខ្ពស់លើប្រភព គុណភាព និងសុវត្ថិភាពសម្រាប់អ្នកប្រើប្រាស់។ ដូចគ្នាផង យើងបានសិក្សា ឈ្វេងយល់យ៉ាងហ្មត់ចត់អំពីគុណភាពផលិតផល បទពិសោធន៍ បច្ចេកទេស និងស្តង់ដារផលិតកម្មរបស់ក្រុមហ៊ុន KHH ដែលពិតជាបានផ្តល់នូវទំនុកចិត្តខ្ពស់សម្រាប់អ្នកប្រើប្រាស់។ ខ្ញុំសង្ឃឹម និងជឿជាក់យ៉ាងមុតមាំថា កិច្ចសហការភាពជាដៃគូរវាងក្រុមហ៊ុនអាយជីត្រេឌីង និងក្រុមហ៊ុន KHH នាពេលនេះគឺជាការចាប់ផ្តើមដ៏ប្រសើរនៃដំណើររួមគ្នាឆ្ពោះទៅពង្រឹង និងពង្រីកការចែកចាយផលិតផលកូនក្មេងមានគុណភាពខ្ពស់របស់ក្រុមហ៊ុន KHH ជាបន្តបន្ទាប់ទៅមុខទៀតប្រកបដោយជោគជ័យ”។ គួររំលឹកផងដែរថា សាប៊ូកូនក្មេងម៉ាកក្លិន ត្រូវបានផលិតឡើងទៅតាមស្តង់ដារប្រទេសកូរ៉េ ជាមួយរូបមន្តសរីរាង្គផ្សំដោយសារ៉ាយសមុទ្រស្ពីរ៉ូលីណាដោយបច្ចេកវិទ្យាថ្មីចុងក្រោយ ដែលសំបូរទៅដោយវីតាមីន E ជំនួយស្បែកឲ្យទន់ល្មើយ ការពារពីប្រតិកម្មអាលែហ្សី និងពន្លឿនសក់ដុះបានល្អ ។ សាប៊ូកូនក្មេងម៉ាកក្លិន ផ្ដល់នូវក្ដីស្រលាញ់ដោយទំនុកចិត្ត	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T02:13:55.864Z", "category": "PR", "views": 616, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ធនាគារ ហ្វីលីព និងសាលារៀនអន្តរជាតិ ទ្រូ វីហ្សិនកម្ពុជា ឈានចូលឆ្នាំទីបីនៃកិច្ចសហការលើកម្មវិធីផ្តល់អាហារូបករណ៍	https://business-cambodia.com/articles/phillip-bank-and-true-vision-international-school-cambodia-enter-third-year-of-scholarship-cooperation	ភ្នំពេញ ថ្ងៃទី ០៥ ខែកក្កដា ឆ្នាំ ២០២៣៖ – អនុស្សរណៈនៃការយោគយល់គ្នា (MOU) រវាង ធនាគារ ហ្វីលីព ដែលជាធនាគារពាណិជ្ជរបស់សិង្ហបុរីតែមួយគត់ ដែលស្ថិតក្នុងចំណោមធនាគារពាណិជ្ជខ្នាតមធ្យម នៅកម្ពុជា និងសាលារៀនអន្តរជាតិ ទ្រូ វីហ្សិនកម្ពុជា (TVIS) ត្រូវបានធ្វើការចុះហត្ថលេខានាព្រឹកនេះនៅសាខា BM2 របស់ទ្រូ វីហ្សិនកម្ពុជា ដោយមានការចូលរួមពីថ្នាក់ដឹកនាំនៃស្ថាប័នទាំងពីរផងដែរ។ កម្មវិធីថ្ងៃនេះ គឺជាឆ្នាំទីបីហើយ ដែលស្ថាប័នទាំងពីរសហការគ្នាលើការផ្តល់អាហារូបករណ៍ដល់សិស្សពូកែរបស់ ទ្រូ វីហ្សិនកម្ពុជា ។ ជាចំណែកមួយនៃសកម្មភាពទំនួលខុសត្រូវសង្គម (CSR) ក្នុងការលើកស្ទួយទៅលើវិស័យធនធានមនុស្សជំនាន់ក្រោយនៅកម្ពុជា ធនាគារ ហ្វីលីព នឹងផ្តល់អាហារូបករណ៍ ១០០% ទៅកាន់សិស្សពូកែចាប់ពីថ្នាក់ទី១ រហូតដល់ថ្នាក់ទី១២ នៃសាលារៀនអន្តរជាតិ ទ្រូ វីហ្សិនកម្ពុជា។ គោលបំណងនៃការប្រគល់អាហារូបករណ៍នេះគឺសម្រាប់សម្រួលដល់ការចំណាយលើថ្លៃសិក្សាប្រចាំឆ្នាំរបស់សិស្សានុសិស្ស។ អាហារូបករណ៍នេះ ត្រូវបានគេរំពឹងទុកថានឹងនាំមកនូវអត្ថប្រយោជន៍យ៉ាងច្រើនសន្ធឹកសន្ធាប់ដល់មាតាបិតាសិស្ស ក៏ដូចជាសិស្សានុសិស្សផ្ទាល់តែម្តង ជាពិសេសក្នុងការបំផុសគំនិតឲ្យពួកគេខិតខំសិក្សាបន្ថែមទៀត។ លោក ចាន់ ម៉ាច អគ្គនាយកធនាគារ ហ្វីលីព បានមានប្រសាសន៍ថា “ដើម្បីស្របទៅតាមចក្ខុវិស័យរបស់ធនាគារ ‘ផ្តល់ភាពពេញចិត្តដល់អតិថិជន កសាងធនធានមនុស្ស និងចូលរួមចំណែកកសាងសហគមន៍’ ធនាគារ ហ្វីលីព ពិតជាមានសេចក្តីសោមនស្សរីករាយដែលបានក្លាយជាផ្នែកមួយនៃកម្មវិធីទំនួលខុសត្រូវសង្គមមួយនេះ ដែលយើងកំពុងផ្តល់ត្រឡប់ទៅដល់សហគមន៍វិញ។ ខ្ញុំជឿជាក់ថា អាហារូបករណ៍នេះនឹងក្លាយជាការលើកទឹកចិត្ត និងកម្លាំងចិត្តដ៏ធំធេងសម្រាប់សិស្សានុសិស្សក្នុងការអភិវឌ្ឍន៍ខ្លួនឯងឲ្យអស់ពីសមត្ថភាព និងក្លាយជាទំពាំងស្នងឬស្សីដ៏មានទេពកោសល្យរបស់សង្គម។” លោកបណ្ឌិត សេង បូណា អគ្គនាយក ទ្រូ វីហ្សិនកម្ពុជា បានមានប្រសាសន៍ថា “យើងសូមអរគុណយ៉ាងជ្រៀលជ្រៅចំពោះទឹកចិត្តសប្បុរសពីធនាគារ ហ្វីលីព ដែលមានចំពោះសិស្សានុសិស្សរបស់យើង។ អាហារូបករណ៍នេះនឹងក្លាយជាការលើកទឹកចិត្តឲ្យសិស្សរបស់យើងបន្តការខិតខំរៀនសូត្របន្ថែមទៀតនៅក្នុងឆ្នាំសិក្សារបស់ពួកគេ។ ” លោក បូណា ក៏បានបន្ថែមថា “ធនាគារ ហ្វីលីព តែងតែជាដៃគូហិរញ្ញវត្ថុដ៏គួរឲ្យទុកចិត្តរបស់យើងនៅក្នុងសេវាកម្មទូទាត់ប្រាក់តាមប្រព័ន្ធ KHQR ។ ជាមួយនឹង KHQR ធនាគារ ហ្វីលីព ឪពុកម្តាយ និងសិស្សានុសិស្សអាចបង់ថ្លៃសិក្សារបស់ពួកគេតាមរយៈធនាគារចល័ត Phillip Mobile ប្រកបដោយទំនុកចិត្ត និងសុវត្ថិភាព ដោយមិនចាំបាច់អញ្ជើញមកកាន់សាលាផ្ទាល់ ឬរង់ចាំរយៈពេលយូរឡើយ។” អំពីធនាគារ ហ្វីលីព ធនាគារ ហ្វីលីព បានផ្តល់ជូនសេវាកម្ម និងផលិតផលហិរញ្ញវត្ថុដ៏សំបូរបែប តាមតម្រូវការរបស់ សាជីវកម្មធំៗ សហគ្រាសខា្នតតូច និង មធ្យម និងបុគ្គល។ ធនាគារ ហ្វីលីព ជាសមាជិករបស់ ហ្វីលីពកាពីតាល់គ្រុប ដែលមានទីស្នាក់ការកណ្តាលនៅប្រទេសសឹង្ហបុរី និងត្រូវបានបង្កើតឡើងតាំងពីឆ្នាំ១៩៧៥។ ធនាគារ ហ្វីលីព ភីអិលស៊ី គឺជាធនាគារពាណិជ្ជរបស់សិង្ហបុរីតែមួយគត់ និងជាធនាគារពាណិជ្ជខ្នាតមធ្យមមួយនៅក្នុងប្រទេសកម្ពុជា ដែលមានច្រើនជាង ៧០សាខា ទូទាំងប្រទេស។  អំពីសាលារៀនអន្តរជាតិ ទ្រូ វីហ្សិនកម្ពុជា (TVIS) សាលារៀនអន្តរជាតិទ្រូវីហ្សិនកម្ពុជាត្រូវបានបង្កើតឡើងក្នុងឆ្នាំ ២០១៣ ដោយលោកបណ្ឌិត សេង បូណា ដែលសាលារៀនអន្តរជាតិទ្រូវីហ្សិនកម្ពុជាមានបេសកកម្មច្បាស់លាស់  មានការប្តេជ្ញាចិត្តច្បាស់លាស់ និងរឹងមាំក្នុងការកសាងសិស្សដែលមានអោយមាន លក្ខណៈជាគំរូ និងភាពជាអ្នកដឹកនាំ។ សាលារៀនអន្តរជាតិទ្រូវីហ្សិនកម្ពុជា ជឿជាក់យ៉ាងមុតមាំ និងដំណើរឆ្ពោះទៅមុខរបស់សិស្សានុសិស្ស បន្ទាប់ពីសិស្សបានបញ្ចប់ការសិក្សា ដោយបទពិសោធន៍ជីវិតរបស់ពួកគេនឹងត្រូវបានផ្លាស់ប្តូរតាមរយះការអប់រំនៅទ្រូវីហ្សិន។ កម្មវិធីសិក្សាត្រូវបានជ្រើសរើសយ៉ាងយកចិត្តទុកដាក់ពីបណ្តាប្រទេសទំនើបៗដូចជា សិង្ហបុរី សហរដ្ឋអាមេរិក នូវែលហ្សេឡង់ អូស្ត្រាលី និងអង់គ្លេស ដើម្បីផ្តល់ការអប់រំមួយអោយសិស្សមានជំនាញគណិតវិទ្យា និងអក្ខរកម្ម។ ជាមួយនឹងសាខាចំនួន 9 ក្នុងឆ្នាំ2023 សាលារៀន អន្តរជាតិ ទ្រូវីហ្សិនកម្ពុជាផ្តល់ការអប់រំចាប់ពីកម្រិតមត្តេយ្យដល់កម្រិតវិទ្យាល័យ។ លើសពីនេះ សាលារៀន អន្តរជាតិ ទ្រូវីហ្សិនកម្ពុជាបានពង្រីកភាពជាដៃគូជា សកលដែលរួមមាន នូវែលហ្សេឡង់ សិង្ហបុរី អូស្ត្រាលី ចក្រភពអង់គ្លេស និងសហរដ្ឋអាមេរិក ដែលសិស្សបានចូលរួមក្នុងកម្មវិធីផ្លាស់ប្តូរការសិក្សាជាមួយសាលារៀនជាមួយបណ្តាសាលាជាដៃគូនៅឯបរទេស។ សិស្សទ្រូវីហ្សិនមានសិទ្ធិចូលប្រឡងតេស្តសមត្ថភាពអង់គ្លេស IELTS  និង Cambridge ដើម្បីបន្តការសិក្សានៅក្រៅបរទេស។ តាមរយៈភាពជាដៃគូ សិស្សអាចសិក្សារយះពេលខ្លីនៅសាលាដៃគូរ និង ក្រៅប្រទេស ហើយសិស្សអាចផ្ទេរការសិក្សាតាមរយះប្រព័ន្ទផ្ទេរការសិក្សាអន្តរជាតិ(ICT) បន្ទាប់ពីពួកគេបានបញ្ចប់វគ្គសិក្សា។	{ "spider_name": "businesscambodia", "scrape_at": "2025-06-14_19:40:22", "date_created": "2023-07-06T01:27:33.928Z", "category": "PR", "views": 421, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ប្រទេសមហាអំណាចសេដ្ឋកិច្ចលេខ១លើលោក ថានឹងបង្កើនការវិនិយោគនៅកម្ពុជាដើម្បីបង្កើតការងារបន្ថែម	https://business-cambodia.com/articles/united-state-invest-in-cambodia	ប្រទេសមហាអំណាចសេដ្ឋកិច្ចលេខ១ លើលោក គឺសហរដ្ឋអាមេរិកថាខ្លួននឹងបន្តពង្រឹងពង្រីកកិច្ចសហប្រតិបត្តិការជាមួយកម្ពុជា សំដៅបង្កើនទំហំពាណិជ្ជកម្ម វិនិយោគទុន និងបង្កើតឱកាសការងារបន្ថែមទៀត។ នេះបើយោងតាមការចុះផ្សាយពីក្រសួងការងារ និងបណ្ដុះបណ្ដាលវិជ្ជាជីវៈ។ ជាក់ស្ដែងនៅថ្ងៃទី៥ ខែកក្កដា ឆ្នាំ២០២៣ឯកឧត្តមបណ្ឌិត អ៊ិត សំហេង រដ្ឋមន្ត្រីក្រសួងការងារ និងបណ្ដុះបណ្ដាលវិជ្ជាជីវៈ ឯកឧត្តមឯកអគ្គរដ្ឋទូត ផាទ្រីក មូរហ្វ៊ិ (W.Patrick Murphy) ឯកអគ្គរដ្ឋទូតសហរដ្ឋអាម៉េរិកប្រចាំកម្ពុជា។ នៅក្នុងជំនួបនោះឯកឧត្ដមឯកអគ្គរដ្ឋទូតសហរដ្ឋអាមេរិក បានបង្ហាញពីការកត់សម្គាល់នូវវឌ្ឍនភាពនៃការស្តារឡើងវិញយ៉ាងឆាប់រហ័សនូវសេដ្ឋកិច្ចកម្ពុជា អាស្រ័យការគ្រប់គ្រង់បានយ៉ាងល្អនូវជំងឺកូវីដ-១៩ អត្រានៃការវ៉ាក់សាំងខ្ពស់ ដែលធានាឱ្យមានការបើកដំណើរការសង្គម សេដ្ឋកិច្ចឡើងវិញបានពេញលេញយ៉ាងឆាប់រហ័ស។ ឯកឧត្ដមក៏បានសម្ដែងនូវការពេញចិត្តចំពោះការលើកឡើងរបស់ឯកឧត្តមរដ្ឋមន្ត្រី អ៊ិត សំហេង ដែលបានលើកឡើងពីវឌ្ឍនភាពរបស់គម្រោងរោងចក្រកាន់តែប្រសើរនៅកម្ពុជា (BFC) ដែលជំរុញឱ្យការបញ្ជាទិញពីទីផ្សារសហរដ្ឋអាមេរិកកាន់តែមានកំណើន កំណើននេះគឺកើនទាំងបរិមាណផលិតផលវាយនភណ្ឌ សម្លៀកបំពាក់ ស្បែកជើង ទំហំពាណិជ្ជកម្ម និងបន្ថែមនូវការនាំចេញផលិតផលកាបូប និងសម្ភារធ្វើដំណើរទៀតផង។ កម្ពុជាបានខិតខំទាញបានផលប្រយោជន៍ពីពាណិជ្ជកម្មកម្ពុជា-អាមេរិក បានចំណាត់ថ្នាក់ជាប្រទេសទី៤ ដែលនាំចេញទៅទីផ្សារអាមេរិក និងជាប្រទេសចំណាត់ថ្នាក់ទី៣ ដែលទទួលអត្ថប្រយោជន៍ប្រព័ន្ធអនុគ្រោះពាណិជ្ជកម្ម (GSP) ពីសហរដ្ឋអាមេរិក។ នាជំនួបនោះផងដែរ ភាគីទាំងពីរបានពិភាក្សាលើការពង្រឹងកិច្ចសហប្រតិបត្តិការសំដៅពង្រឹងពង្រីកទំនាក់ទំនងកម្ពុជា-អាមេរិកឱ្យកាន់តែមានលក្ខណ:គ្រប់ជ្រុងជ្រោយ ដើម្បីបង្កើនវិនិយោគទុនរបស់ខ្លួននៅកម្ពុជាក្នុងវិស័យជាច្រើនទៀត។ ជាមួយគ្នានេះ ភាគីអាមេរិកនឹងផ្តល់កិច្ចសហប្រតិបត្តិការជាច្រើនទៀត ពិសេសលើវិស័យបណ្តុះបណ្តាលជំនាញវិជ្ជាជីវ: ដើម្បីរួមចំណែកអភិវឌ្ឍធនធានមនុស្សនៅកម្ពុជា៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T16:42:16.826Z", "category": "អចលនទ្រព្យ", "views": 855, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
លាឈប់ពីការងារអ្នកគ្រប់គ្រង ស្រ្តីវ័យ៤៦ឆ្នាំរូបនេះ ប្រើស្នៀតទិព្វ៤ ចេញរកស៊ី មិនដេកភ័យរឿងខាត	https://business-cambodia.com/articles/amy-porterfield-starting-company-experince-	គ្មាននរណាម្នាក់មិនចង់ធ្វើថៅកែរបស់ខ្លួនឯងនោះទេ គឺតែងតែចង់ចេញរកស៊ី ព្រោះមិនចង់នៅចាយប្រាក់ខែមួយជីវិត ចង់មានសេរីភាព ហើយមិនបាច់ត្រូវដេកភ័យរឿងខាត ពេលដោះអន្ទាក់ប្រាក់ខែបានសម្រេច។ ជាក់ស្តែងបទពិសោធន៍ពិតៗរបស់ ស្រ្តីវ័យ៤៦ឆ្នាំរូបនេះ ដែលជាអតីតអ្នកគ្រប់គ្រង ផ្នែកអភិវឌ្ឍន៍ ដើម្បីរកប្រាក់ចំណេញឱ្យក្រុមហ៊ុនជាន់ខ្ពស់១ អ្នកស្រី Amy Porterfield បានបង្ហាញប្រាប់ផ្លូវចេញរកស៊ីដោយមិនដើរព្រួយ ដេកភ័យ រឿងខាតនោះទេ ព្រោះគាត់បានប្រើស្នៀតទិព្វទាំង៤នេះ មុនសម្រេចចិត្តចោលប្រាក់ខែពាន់ដុល្លារ ឈប់ធ្វើការ១២ម៉ោង។ ១. កំណត់ឆ្នាំលាឈប់ពីការងារ “កុំទុកការងារដែលអ្នកធ្វើរាល់ថ្ងៃជាបន្ទុក ស្វែងរកភាពរីករាយចេញពីវា ដឹងថាខ្លួនឯងមានគោលដៅបែបណា អនាគតចង់ក្លាយជាអ្នកណា ហើយស្វែងរកទិសដៅអាជីវកម្មមួយឱ្យបានជាក់លាក់បំផុត”។ សម្រាប់ខ្ញុំៗតែងសួរខ្លួនឯងជានិច្ចមុននឹងធ្វើការអ្វីមួយថា “តើខ្ញុំពូកែអ្វី? ធ្វើយ៉ាងណាខ្ញុំអាចទទួលបានលទ្ធផលពីវា? តើអ្វីទៅជាបញ្ហារបស់មនុស្ស?”។ ដូច្នេះខ្ញុំបានប្រឹងប្រែងធ្វើការងារដែលខ្ញុំស្រឡាញ់ឱ្យបានល្អបំផុត សម្រួចគោលដៅអនាគត ដោយកំណត់ឆ្នាំលាឈប់ពីការងារ បិទលើជញ្ចាំងធំៗ ប្រើពេលវេលាធ្វើការឱ្យមានអត្ថន័យនិងរីករាយបំផុត។ ២. ប្រាក់ខែជាគ្រាប់ពូជ ត្បិតតែការងារផ្តល់ឱ្យយើងនូវប្រាក់ខែ ប៉ុន្តែយើងនឹងក្លាយទៅជាចាបជាប់ទ្រុងមាសមួយជីវិតប្រសិនបើយើងធ្វើការដោយគ្មានគោលដៅ ផ្ទុយមកវិញប្រសិនបើយើងធ្វើការងារដោយរីករាយប្រាក់ខែនឹងក្លាយជាគ្រាប់ពូជ។ ដោយឡែកស្រ្តីរូបនេះតែងសួរខ្លួនឯងនូវសំណួរ១ថា “តើខ្ញុំគួរធ្វើការយ៉ាងណា បូកដកគុណចែកប្រាក់ខែបែបណា ដើម្បីបានបង់លុយថ្លៃវិក័យប័ត្រនៅរៀងរាល់ដើមខែដោយខ្ញុំអាចសល់លុយសម្រាប់សន្សំទុកចេញរកស៊ីបាន?” ៣. មនុស្ស៣នាក់ដឹងរឿងខ្ញុំ “ដើម្បីឱ្យប្រាកដថាគ្មានមនុស្សបង្អាក់ដំណើរលើផ្លូវទៅរកគោលដៅ មានមនុស្ស៣នាក់ប៉ុណ្ណោះដែលខ្ញុំឱ្យដឹងពីផែនការអនាគតរបស់ខ្ញុំ ដើម្បីជៀសវាងពាក្យថា ខ្ញុំមិនអាចធ្វើរឿងនេះបាននោះទេព្រោះហេតុផលបែបនេះ បែបនោះ”។ ជាការពិតដំណើរម្នាក់ឯងដោយគ្មានការជួយជ្រោមជ្រែងគឺពិតជាឆ្ងាយពិបាកទៅដល់គោលដៅជាងមានគ្នា ដូច្នេះយើងត្រូវប្រាកដថាមនុស្ស៣នាក់ដែលដឹងពីគោលដៅយើងគឺជា Real Fan របស់យើង។ ៤. ក្រុមហ៊ុនគឺជាសាលារៀន Amy  បាននិយាយថា “ទោះខ្ញុំមកធ្វើការជាប្រចាំថ្ងៃ ក៏ខ្ញុំនៅតែបន្តរៀនដែរ ព្រោះក្រុមហ៊ុនគឺជាសាលារៀន ហើយខ្ញុំនឹងទៅស្រូបយកអ្វីៗទាំងអស់ដែលពាក់ព័ន្ធនឹងមុខរបររបស់ខ្ញុំនាពេលអនាគត ដូចជាការអានសៀវភៅ ស្តាប់អតិថិជនដែលខ្ញុំបានជួប ជជែកជាមួយវាគ្មិនដែលមានបទពិសោធន៍ នឹងមានទំនាក់ទំនងល្អជាមួយមិត្តរួមការងារ ហើយរៀងរាល់ចុងសប្តាហ៍ខ្ញុំនឹងធ្វើការឱ្យគោលដៅខ្លួនឯង”។ គួរបញ្ជាក់ផងដែរថាអ្នកស្រី Amy Porterfield បានលាឈប់ពីការងាររបស់នាងតាំងពីឆ្នាំ២០១១បច្ចុប្បន្ននាងគឺនាយកប្រតិបត្តិក្រុមហ៊ុន  Amy Porterfield, Inc. គឺជាក្រុមហ៊ុនជំនាញស្រាវជ្រាវអាជីវកម្ម ជាអ្នកនិពន្ធសៀវភៅ និងជាគ្រូបង្វឹកអាជីវកម្មតាមអនឡាញដែលអាចរកចំណូលបានរាប់ពាន់ដុល្លារក្នុង១ម៉ោងៗ។ ពិតណាស់ការរកស៊ីមិនអាចជៀសផុតទេ ពីខាតនឹងចំណេញ ប៉ុន្តែប្រសិនបើបងប្អូន មានគ្រឹះ មានខ្នាតត្រឹមត្រូវមុនចាប់ផ្តើមអាជីវកម្មនោះ ហានិភ័យដួលរលំក៏នៅកម្រិតទាបបំផុតដែរ។ ដូចជាបទពិសោធន៍លើវិថីជំនួញជាង១០ឆ្នាំរបស់សហគ្រិនខាងលើ បានដើរតាមក្បួនទាំង៤ រហូតទទួលបានជោគជ័យដូចសព្វថ្ងៃ ពោលគឺស្គាល់ខ្លួនឯងតម្រង់ទិសដៅអនាគតជាអ្នករកស៊ី ប្រឹងធ្វើការដោយរីករាយ សន្សំប្រាក់ខែទុកជាដើមទុន ស្រាវជ្រាវអាជីវកម្មទាក់ទងនឹងជំនួញអនាគត ហើយស្វែងរកដៃគូត្រឹមត្រូវដើម្បីដើរជាមួយ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T16:16:44.204Z", "category": "ភាពជាអ្នកដឹកនាំ", "views": 407, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
វេបសាយ៣ ជួយកែប្រែកំហុសវេយ្យាករណ៍ ក្នុងភាសាអង់គ្លេសរបស់អ្នក បានល្អបំផុត	https://business-cambodia.com/articles/grammar-checker-website-best-for-english-learner-	មានបងប្អូនមួយចំនួនដែលពួកគាត់ពូកែភាសាអង់គ្លេសហើយ ប៉ុន្តែឧស្សាហ៍មានកំហុសលើវេយ្យាករណ៍ភាសាអង់គ្លេស ដែលយើងចំណាំហៅថា Grammar នោះ។ ឥឡូវនេះយើងសូមណែនាំឱ្យស្គាល់នូវវេបសាយចំនួន៣ ដែលជួយកែកំហុសរបស់បងប្អូនបានមួយភាគធំ ក្នុងការសរសេរជាភាសាអង់គ្លេស ឬក៏សម្រាប់ធ្វើ់ទំនាក់ទំនងផ្លូវការជាដើម៖ ១.  Grammarly កម្មវិធីនេះងាយស្រួលប្រើ និងឥតគិតថ្លៃក្នុងការដំឡើង នៅពេលមានកំហុសវេយ្យាករណ៍ណាមួយ ចំនួនកំហុសវេយ្យាករណ៍ដែលអ្នកបានធ្វើវានឹងមានគូសបន្ទាត់ក្រហមនៅលើពាក្យដែលមិនត្រឹមត្រូវទាំងនោះហើយ ធ្វើការកែប្រែកំហុសនោះឱ្យអ្នកយ៉ាងងាយស្រួល។ ២.  NounPlus ការចាប់ផ្តើមប្រើ NounPlus អ្នកត្រូវវាយឬ Copy អត្ថបទឬប្រយោគណាមួយហើយ Paste ទៅលើកម្មវិធី  ហើយចុច ដើម្បីពិនិត្យមើលស្វែងរកកំហុសក្នុងអត្ថបទឡើងវិញ រួចធ្វើការកែតម្រូវ។ លើសពីនេះទៅទៀតកម្មវិធីនេះក៏ផ្តល់នូវឧទាហរណ៍នៃការបញ្ចេញសំឡេងផងដែរ ដូច្នេះអ្នកដឹងពីរបៀបអានពាក្យឱ្យបានត្រឹមត្រូវថែមទៀតផង។ ៣.  Hemingway សម្រាប់មួយនេះវិញគឺមានមុខងារលើសពីការឆែកវេយ្យាករណ៍ទៅទៀត ព្រោះវាមានមុខងារពិនិត្យនូវសំណេរ និងរបៀបសរសេរភាសាអង់គ្លេសឱ្យមានភាពទាក់ទាញជាដើម។ កម្មវិធីមួយនេះនិងផ្តល់ភាពងាយស្រួលដល់អ្នកដែលមានតម្រូវការសរសេរសំណេរភាសាអង់គ្លេសជាប្រចាំ។ ពិតណាស់សម្រាប់វេយ្យាករណ៍ក្នុងភាសាអង់គ្លេសក៏មិនសូវខុសគ្នាប៉ុន្មានជាមួយភាសាខ្មែរយើងដែរ ព្រោះពាក្យឬប្រយោគមួយចំនួន ប្រសិនបើយើងនិយាយឬសរសេរខុសតែបន្តិច នោះប្រហែលជាអាចចេញន័យផ្សេងឬអាចបង្កឱ្យមានការយល់ច្រឡំណាមួយក៏ថាបាន។ ដូច្នេះហើយការប្រើប្រាស់កម្មវិធីជំនួយក៏ជាផ្លូវមួយល្អសម្រាប់អ្នកចង់ស្វែងយល់រៀនបន្ថែមផងដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T15:55:01.462Z", "category": "ភាពជាអ្នកដឹកនាំ", "views": 879, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ផ្លូវថ្មី១ខ្សែដែលតភ្ជាប់ខេត្ដធំ ២ នេះបានសិក្សាចប់សព្វគ្រប់ ខណៈរង់ចាំតែថ្ងៃបើកការដ្ឋានសាងសង់	https://business-cambodia.com/articles/new-road-battam-bong-to-siem-reap	ជាដំណឹងរីករាយមួយសម្រាប់ប្រជាពលរដ្ឋដែលរស់នៅក្នុងខេត្ដសៀមរាប និងខេត្ដបាត់ដំបង ខណៈកាលពីពេលថ្មីៗកន្លងទៅនេះ ឯកឧត្ដម ស៊ុន ចាន់ថុល ទេសរដ្ឋមន្ដ្រី រដ្ឋមន្ដ្រី ក្រសួងសាធារណការ និងដឹកជញ្ជូន បានលើកឡើងថា នឹងធ្វើការសាងសង់ផ្លូវថ្មី១ខ្សែតភ្ជាប់ខេត្ដទាំងពីរនេះ ខណៈបច្ចុប្បន្នគម្រោងផ្លូវខាងលើក៏ត្រូវបានសិក្សាចប់សព្វគ្រប់ហើយ នៅឡើយរង់ចាំថ្ងៃបើកការដ្ឋានតែប៉ុណ្ណោះ។ យោងតាមប្រសាសន៍របស់ឯកឧត្ដមទេសរដ្ឋមន្ដ្រីបានបញ្ជាក់ដូច្នេះថា «យើងមានគម្រោងសាងសង់ផ្លូវមួយទៀតពីបាត់ដំបងទៅសៀមរាបតែម្ដង។ ដូច្នេះបើយើងចង់ធ្វើដំណើរទៅសៀមរាប យើងមិនបាច់ធ្វើដំណើរពីបាត់ដំបងទៅសិរីសោភ័ណ្ឌទេ សិរីសោភ័ណ្ឌទៅសៀមរាបទេ យើងធ្វើត្រង់តែម្ដងពីបាត់ដំបងទៅសៀមរាបនេះ។ មានការឯកភាពពីសម្ដេចអគ្គមហាសេនាបតីតេជោ ហ៊ុន សែន ឲ្យក្រសួងសាធារណការ និងដឹកជញ្ជូន សិក្សាគម្រោងនេះ»។ ឯកឧត្ដមបន្ដថា «គម្រោងនេះបានសិក្សាចប់សព្វគ្រប់ហើយ រង់ចាំថវិកាដើម្បីបើកការដ្ឋានសាងសង់។ ដូច្នេះអ្នកទេសចរណ៍ដែលមកទស្សនាអង្គរវត្ដ ហើយចង់ទស្សនាប្រសាទបាណន់មិនបាច់ធ្វើដំណើរឆ្ងាញឆ្លងកាត់១០០គីឡូម៉ែត្រ ពុំបាច់វាងតាមសិរីសោភ័ណ្ឌទេ។ នេះជាសមិទ្ធផលថ្មីមួយទៀតអ្នកបាត់ដំបងនឹងទទួលបាន»។ សូមជម្រាបផងដែរថា នៅពេលការសាងសង់រួចរាល់ផ្លូវមួយនេះនឹងជួយសម្រួលដល់ការធ្វើដំណើររបស់ភ្ញៀវទេសចរ និងបងប្អូនប្រជាពលរដ្ឋទៅមកខេត្ដទាំង ២ ដោយចំណេញចម្ងាយធ្វើដំណើររហូតដល់ ៨០ គីឡូម៉ែត្រ និងជួយកាត់បន្ថយថ្លៃធ្វើដំណើរបានយ៉ាងច្រើនផងដែរ៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T14:22:01.995Z", "category": "អចលនទ្រព្យ", "views": 2359, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
Brian Tracy ប្រាប់ថាក្នុងជីវិត អ្វីក៏លំបាកដែរ ប៉ុន្តែយើងត្រូវចេះ ប្រើកម្លាំងខ្លួនឯងផ្តោតលើ រឿងធំ១នេះ	https://business-cambodia.com/articles/brain-tracy-how-people-use-their-hard-way	ពាក្យចាស់លោកពោលថា “នឿយមុន ស្រណុកក្រោយ ចង់ឆ្ងាញ់ឱ្យរកអន្លក់ ចង់ស្រណុកឱ្យនឿយពីក្មេង” ជាក់ស្តែងដូចជាក្នុងជីវិតពិតៗមែន ការលំបាកនរណាក៏ជួបដែរទៅតាមស្ថានភាពជីវិតរបស់ពួកគេរៀងៗខ្លួន។ ប៉ុន្តែសេដ្ឋីនិពន្ធ Brian Tracy បានផ្តាំថាការងារអ្វីក៏អាចងាយស្រួលដែរ ប្រសិនបើមនុស្សចេះប្រើកម្លាំងដែលខ្លួនមានមិនអង្គុយកើតទុក្ខ។ សេដ្ឋីវ័យ ៧៩ឆ្នាំរូបនេះបានលើកឡើងថា “គ្រប់យ៉ាងគឺលំបាក គ្រប់ការចាប់ផ្តើមគ្មានពាក្យថាងាយស្រួលនោះទេ ប៉ុន្តែការដាក់វិន័យលើខ្លួនឯង បង្ខំខ្លួនឯងធ្វើរឿងដែលលំបាក ធ្វើរឿងដែលខ្លួនឯងខ្លាចរអា គឺជារឿងដែលអ្នកគួរផ្តោតកម្លាំងថាមពល ទៅលើវា ធ្វើរឿងលំបាករហូតដល់ធ្លាប់ខ្លួន មិនយូរទេវានឹងកា្លយជារឿងដ៏ងាយស្រួល ឬឈានទៅដល់កម្រិតមួយដែលហៅថាញៀននឹងការលំបាក”។   លោកបានបន្តទៀតថា “ជីវិតមនុស្សម្នាក់ត្រូវចាត់ទុកជីវិតខ្លួនឯងឱ្យប្រៀបដូចជាអត្តពលិកមួយរូបដែរ។ ឧទាហរណ៍ដូចជា ក្នុងការប្រកួត រត់ប្រណាំងមួយពួកគេអាច ទទួលបានជ័យជម្នះព្រោះពួកគេញៀននិងរងភាពឈឺចាប់ផ្នែករាងកាយ ដូចជាសាច់ដុំជាដើម ដែលបណ្តាលមកពីការហ្វឹកហាត់ជារៀងរាល់ថ្ងៃ បន្សាំងខ្លួននឹងការលំបាក។" គួរជម្រាបថាលោក Brian Tracy គឺជាវាគ្មិនសាធារណៈលើកទឹកចិត្តជនជាតិកាណាដា-អាមេរិក ផ្នែកអភិវឌ្ឍន៍ខ្លួនឯងនិង គំនិតលក់នៅជុំវិញពិភពលោក។ បច្ចុប្បន្នគាត់គឺជាសេដ្ឋីអ្នកនិពន្ធ និងបានសរសេរសៀវភៅជាង ៨០ក្បាលដែលត្រូវបានបកប្រែរាប់សិបភាសា និងត្រូវបានគេទទួលស្គាល់ជាហូរហែរថា បានផ្លាស់ប្តូរផ្នត់គំនិតរបស់មនុស្សជាច្រើន ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T12:12:03.354Z", "category": "ភាពជាអ្នកដឹកនាំ", "views": 690, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ចែកភាគលាភ៣ខែម្ដង! ឡើងផ្សារហ៊ុនត្រឹមតែ២សប្ដាហ៍ពេលនេះភាគហ៊ុនសែលកាតឡើងថ្លៃ១០%	https://business-cambodia.com/articles/cellard-share-rose-amlost-ten-percent	កាលពីថ្ងៃទី២៧ខែមិថុនាឆ្នាំ២០២៣កន្លងទៅនេះ ក្រុមហ៊ុនសែលកាតដែលជាក្រុមហ៊ុនបម្រើសេវាកម្មទូរគមនាគមន៍ដ៏ចំណាស់មួយនៅកម្ពុជាបានឡើងផ្សារហ៊ុនជាផ្លូវការ អនុញ្ញាតឲ្យវិនិយោគិនលើផ្សារមូលបត្រកម្ពុជា( ផ្សារហ៊ុនកម្ពុជា) ទិញលក់ហ៊ុន Cellcard ដោយសេរីនៅលើផ្សារហ៊ុនបាន។ ឡើងលើផ្សារហ៊ុនជាផ្លូវការនៅថ្ងៃទីមួយ ភាគហ៊ុនរបស់សែលកាតមានការជួញដូរក្នុងទំហំធំៗ។ ពេលបិទផ្សារត្រឹមម៉ោង៣រសៀលកាលថ្ងៃទី២៧មិថុនាកន្លងទៅទំហំជួញដូររបស់សែលកាតរហូតដល់ទៅជិត៥០ម៉ឺនហ៊ុនគិតជាទឹកប្រាក់ប្រមាណ២៧ម៉ឺនដុល្លារ។ បន្ទាប់ពីឡើងផ្សារហ៊ុនជាផ្លូវការយើងសង្កេតឃើញថាភាគហ៊ុនរបស់ក្រុមហ៊ុនមួយនេះបន្តឡើងថ្លៃបន្តិចម្ដងៗ។ ជាក់ស្ដែងនៅត្រឹមថ្ងៃទី៥ខែកក្កដានេះ ភាគហ៊ុនសែលកាតបានហក់ខ្ពស់រហូតដល់២៥៤០រៀលក្នុងមួយហ៊ុនពោលគឺកើនឡើង៤.៥៣% ហើយបើធៀបនឹងតម្លៃក្នុងផ្សារដំបូង(IPO)គឺឡើងថ្លៃចំនួន១០.៦២%។ យ៉ាងណាពេលបិទផ្សារនៅថ្ងៃបានចុះមកវិញបន្តិចមក២៤៩០រៀលក្នុងមួយហ៊ុនខណៈទំហំជួញដូរជាង១៣ម៉ឺនហ៊ុន។ ភាគហ៊ុនរបស់សែលកាតអាចជាហ៊ុនមួយដែលគេពេញនិយមក្នុងការជួញដូរទិញលក់ក្នុងរយៈពេលខ្លី ខណៈភាគហ៊ុននេះមានទំហំជួញដូរធំៗប្រចាំថ្ងៃ។ នេះក៏ព្រោះតែភាគហ៊ុនសែលកាតមានភាពទាក់ទាញមួយនោគឺក្រុមហ៊ុននេះធានាចែកភាគលាភរហូតដល់ទៅ៧%នៃតម្លៃIPO ជាពិសេសនោះគឺចែកភាគលាភរយៈពេល៣ខែម្ដងទៅកាន់ម្ចាស់ភាគហ៊ុន។  សម្រាប់បងប្អូនពលរដ្ឋខ្មែរចង់ក្លាយជាម្ចាស់ភាគហ៊ុនរបស់សែលកាត់គឺមានឱកាសក្លាយជាម្ចាស់ភាគហ៊ុនបានតាមរយៈការវិនិយោគទិញហ៊ុនសែលកាតលើផ្សារហ៊ុនកម្ពុជា។ យ៉ាងណាមិញការទិញហ៊ុនគឺជាការវិនិយោគលើផ្សារហ៊ុន ហើយត្រូវចាំថាគ្រប់ការវិនិយោគទាំងអស់សុទ្ធតែមានហានិភ័យ ដូច្នេះមុននឹងទិញហ៊ុនត្រូវសិក្សាស្វែងយល់ពីការវិនិយោគលើផ្សារហ៊ុនជាមុនសិនដើម្បីកាត់បន្ថយក៏ដូចជាគ្រប់គ្រងហានិភ័យក្នុងការវិនិយោគ។ គួរបញ្ជាក់ផងដែរការវិនិយោគលើផ្សារហ៊ុន មិនទាមទារដើមទុនច្រើននោះទេពោលគឺអ្នកអាចចាប់ផ្ដើមពីដើមទុនតិចតួចបាន។ បើចង់សល់ទ្រព្យនិងបង្កើតប្រភពចំណូលរយៈពេលវែង ការមានភាគហ៊ុននៅក្នុងក្រុមហ៊ុនគឺជារឿងដែលអ្នកមិនគួរមើលរំលងឡើយព្រោះកាលអ្នកមានភាគហ៊ុននៅក្នុងក្រុមហ៊ុននោះបើក្រុមហ៊ុនរកស៊ីចំណេញអ្នកក៏បានប្រាក់ចំណេញតាមរយៈភាគលាភ។ ដូច្នេះចង់មានភាគហ៊ុនក្នុងក្រុមហ៊ុនធំៗក្នុងស្រុក ដូចជា ធនាគារ អេស៊ីលី សែលកាត  រដ្ឋទឹកក្រុងភ្នំពេញ និងក្រុមហ៊ុនផ្សេងៗជាច្រើន បងប្អូនអាចសិក្សាស្វែងយល់ពីការវិនិយោគលើផ្សារហ៊ុន។ យ៉ាងណាមិញការវិនិយោគលើផ្សារហ៊ុនគឺជារឿងថ្មីសម្រាប់ពលរដ្ឋខ្មែរហើយមានអារម្មណ៍ថាស្មុគស្មាញមិនដឹងចាប់ផ្ដើមវិនិយោគពីផ្លូវណា។ ដូច្នេះបងប្អូនចង់រកផ្លូវរៀនវិនិយោគលើផ្សារហ៊ុនអាចតាមដានហ្វេសប៊ុកផេក Toeuy Hong-ទឿយ ហុង និងចូលគ្រុបតេឡេក្រាម  https://t.me/toeuy_hong៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T09:58:23.071Z", "category": "ហិរញ្ញវត្ថុ", "views": 3295, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មិនអស់លុយរៀន! ចង់ចេះជំនាញកសិកម្ម ចិញ្ចឹមសត្វ អាចឆែកផ្លេតហ្វម២នេះ មានបង្រៀនច្បាស់ៗដូចអ្នកជំនាញ	https://business-cambodia.com/articles/learn-agriculture	បច្ចុប្បន្ន យើងសង្កេតឃើញថាមានបងប្អូនប្រជាពលរដ្ឋខ្មែរជាច្រើនបានចាប់អារម្មណ៍ក្នុងការធ្វើកសិកម្ម ចិញ្ចឹមសត្វ ប៉ុន្តែពេលខ្លះពួកគាត់ចង់រៀនបន្ថែមទៀតតែគ្មានពេលគ្រប់គ្រាន់ក្នុងការទៅរៀនផ្ទាល់ឡើយ ហេតុនេះហើយថ្ងៃនេះ Business Cambodia នឹងមកបង្ហាញបងប្អូនផ្លេតហ្វម២ មានបង្រៀនកសិកម្មថ្មីៗ និងវិធីចិញ្ចឹមសត្វដោយឥតគិតថ្លៃ ហើយអាចរៀនកសិកម្មចេះស្ទាត់បានរហ័សថែមទៀតផង។ ចំពោះApp ដែលមានបង្រៀនកសិកម្មនោះគឺមានឈ្មោះថា “ចំការ” ជាកម្មវិធីទូរសព្ទថ្មីមួយដែលត្រួវបានបង្កើតឡើងក្នុងគោលបំណងជួយសម្រួលដល់ការដាំដុះ ផ្ដល់ចំណេះដឹង ក៏ដូចជាបច្ចេកទេសកសិកម្មថ្មីៗដល់បងប្អូនកសិករនៅទូទាំងប្រទេស។ដោយកម្មវិធី ចំាការ នេះមានមុខងារសំខាន់ៗចំនួន៦ សំខាន់ៗដែលរួមមាន ៖ មុខងារទី១ ៖ ក្នុងនោះមានមុខងារផ្ទុកឯកសារបច្ចេកទេស រួមមានឯកសារសំខាន់ៗដូចជាសៀវភៅទាក់ទងទៅនឹងការចិញ្ចឹមសត្វ និងដាំដំណាំជាដើម។ មុខងារទី២ គឺជំនួយបច្ចេកទេសដែលកសិករអាចសួរទៅកាន់អ្នកជំនាញដោយផ្ទាល់ ដូចជាពេទ្យសត្វទូទៅ អ្នកជំនាញខាងចិញ្ចឹមមាន់ និងអ្នកបច្ចេកទេសដាំបន្លែ និងស្រូវផងដែរ។ មុខងារទី៣ គឺមុខងារនៃការទិញ ដែលអាចឱ្យកសិករគាត់អាចបញ្ជាទិញនូវផលិតផលកសិកម្មនៅក្នុង app ផ្ទាល់ប្រមាណ៥០០មុខ ដែលក្នុងនោះរួមមានសម្ភារកសិកម្ម ចំណីមាន់ ពូជដំណាំ ពូជសត្វ ជីកសិកម្មជាដើមដែលបង្កភាពងាយស្រួលដល់កសិករក្នុងការបញ្ជាទិញតាមអនឡាញបានយ៉ាងងាយស្រួល មានទំនុកចិត្តទាំងគុណភាព និងតម្លៃ។ មុខងារទី៤ គឺការលក់ដែលអនុញ្ញាតឱ្យកសិករអាចដាក់លក់កសិផលរបស់គាត់បាននៅក្នុង app នេះនិងមានការចែករំលែកទៅកាន់ app មួយទៀតគឺ ផ្សារចំការ ដែលអាចជួយរកទីផ្សារឱ្យម្ចាស់កសិផល ក៏ដូចជាទំនិញផ្សេងៗផងដែរ។ មុខងារទី៥ គឺមុខងារកត់ត្រាចំណូលចំណាយ ពោលគឺអ្នកប្រើប្រាស់អាចកត់ត្រានូវចំណូលចំណាយនៃការទិញលក់របស់គាត់បាន។ មុខងារទី៦ គឺការអប់រំតាមរយៈវីដេអូខ្លីៗដែលផ្ដល់ជាសារសំខាន់ៗចំពោះបញ្ហាទូទៅក្នុងសង្គមថែមទៀតផង។ ជាមួយគ្នានោះដែរ ក៏មានផ្លេតហ្វមមួយទៀតដែលបង្កើតឡើយដោយក្រសួងកសិកម្មនៅក្នុងនោះមានបង្រៀនមេរៀនជាច្រើនទាក់ទងជាមួយកសិកម្ម ដោយផ្លេតហ្វមនោះមានឈ្មោះថា elibrary.maff.gov.kh គឺជាគេហទំព័ររបស់ក្រសួងកសិកម្ម រុក្ខាប្រមាញ់ និងនេសាទ ដែលក្នុងនោះបងប្អូនប្រជាកសិករអាចស្វែងរកឯកសារទាំងវីដេអូ និង File PDF បាន។ គេហទំព័របណ្ណាល័យកសិកម្ម បង្កើតឡើងក្នុងគោលបំណងដើម្បី ផ្តល់អត្ថប្រយោជន៍ជូនដល់សាធារណៈជនទូទៅ ក្នុងការសិក្សាស្រាវជ្រាវ និងទាញយកឯកសារ ដែលមានក្នុង គេហទំព័រនេះជាពិសេសគឺឯកសារកសិកម្ម និងបន្ថែមលើសពីនេះទៅទៀតនោះគេហទំព័រនេះជាចំណែកនៃការជួយរក្សាទុក ផ្សព្វផ្សាយ នឹងធ្វើការលើកកំពស់ទៅលើឯកសារក្នុងវិស័យ កសិកម្មអោយកាន់តែសម្បូរបែប នឹងការវិវឌ្ឍន៍ទៅតាមសម័យបច្ចេកវិទ្យា។ លោកអ្នកអាចស្វែងរកឯកសារជាច្រើនប្រភេទដូចជា កសិកម្ម ការដាំដុះដំណាំ ការចិញ្ចឹមសត្វ  គួរជម្រាបថា បងប្អូនដែលមានបំណងចង់ប្រកបរបរកសិកម្ម ប៉ុន្តែជំនាញនៅស្ទើរ ឬក៏បងប្អូនប្រជាកសិករដែលកំពុងតែជួយប្រទះនូវបញ្ហាដំណាំដូចជាចិញ្ចឹមសត្វ ធ្វើកសិកម្មមិនសូវបានផល ឬ ជួបប្រទះបញ្ហាផ្សេងៗអាចដោនឡូតអេប ចំការ ដើម្បីសិក្សាបន្ថែមឬក៏ធ្វើការសាកសួរទៅអ្នកជំនាញអំពីបច្ចេកទេសបានផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T09:57:01.522Z", "category": "ចាប់ផ្តើមអាជីវកម្ម", "views": 6893, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
សោកស្តាយ! បន្ទាប់ពីឈរជើងអស់៤៧ឆ្នាំ ពេលនេះ Ford ប្រកាសឈប់ផលិតរថយន្តម៉ូដែល១នេះហើយ	https://business-cambodia.com/articles/ford-stop-making-fiesta	នៅថ្ងៃទី ៧ ខែកក្កដាខាងមុខនេះ ក្រុមហ៊ុន Ford នឹងបញ្ចប់ការផលិតរថយន្ត Ford Fiesta ដែលបានដំណើរការអស់រយៈពេល៤៧ ឆ្នាំមកហើយ។ ដោយការបញ្ចប់ការផលិតនេះគឺជាការសម្រេចចិត្តដ៏លំបាកមួយសម្រាប់ក្រុមហ៊ុន ហើយក៏ជារឿងដ៏គួរឱ្យសោកស្តាយសម្រាប់ហ្វេន Fiesta ផងដែរ។ នេះបើយោងតាមការចុះផ្សាយរបស់សារព័ត៌មាន INSIDE EVS កាលពីពេលថ្មីនេះ។ ទន្ទឹមនឹងនេះដែរ ហេតុផលដែលក្រុមហ៊ុន Ford ធ្វើការបោះបង់ការផលិតនេះគឺដើម្បីងាកមកផ្តោតលើរថយន្តអគ្គិសនីវិញ គឺរថយន្ត Ford Explorer electric SUV ។ ស្របគ្នានេះដែរ លោក Martin Sander អ្នកគ្រប់គ្រងទូទៅនៃក្រុមហ៊ុន Ford Model E Europe រោងចក្រ Fiesta នៅទីក្រុង Cologne ប្រទេសអាឡឺម៉ង់បានឱ្យដឹងថា ក្រុមនឹងឆ្លងកាត់ការផ្លាស់ប្តូរទាំងស្រុងដើម្បីក្លាយជារោងចក្រថាមពលថ្មពេញលេញ។ គួរជម្រាបផងដែរថា ការសម្រេចចិត្តបញ្ឈប់ការផលិត Fiesta មិនមែនជារឿងងាយស្រួលនោះទេ។ Fiesta បានប្រឈមមុខនឹងបញ្ហាមួយចំនួនក្នុងពេលថ្មីៗនេះ ជាពិសេសដោយសារជំងឺរាតត្បាត Covid-19 បានរំខានដល់ខ្សែសង្វាក់ផ្គត់ផ្គង់សកល។ កង្វះខាត semiconductor ក្នុងឆ្នាំ ២០២២ បាននាំឱ្យមានការថយក្រោយរយៈពេលប្រាំមួយខែ ដោយបង្ខំឱ្យក្រុមហ៊ុន Ford ផ្អាកការបញ្ជាទិញ Fiesta ជាបណ្តោះអាសន្ន។ ក្នុងពេលដំណាលគ្នានោះ ឧស្សាហកម្មរថយន្ត រួមជាមួយនឹងចំណង់ចំណូលចិត្តរបស់អ្នកប្រើប្រាស់ បានចាប់ផ្តើមពឹងផ្អែកកាន់តែខ្លាំងឆ្ពោះទៅរកប្រភេទ Crossovers និង SUVs ដែលជំរុញឱ្យការសម្រេចចិត្តចូលនិវត្តន៍ Fiesta បន្ថែមទៀត៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T09:47:54.133Z", "category": "កំពូលអ្នកលក់", "views": 13435, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ស្រលាញ់តា ម្ដេចមិនខំថែតា! កំហុសធំៗ៥ ហ្វេនតាដុល្លារចូលចិត្តធ្វើ នាំឱ្យរកលុយមិនសល់បំណុលវ័ណ្ឌក	https://business-cambodia.com/articles/5-money-mistakes-make-you-lose-money	មនុស្សទូទៅចូលចិត្តនិយាយលេង ថាស្រលាញ់តាដុល្លារណាស់ ប៉ុន្តែតាមិនយល់ចិត្តចេះតែរត់ចេញពីដៃទៅលឿនអើយលឿន។ ប៉ុន្តែតាមពិតទៅមិនមែនតាសាវាចង់រត់ចោលយើងទេ ជាក់ស្ដែងយើងទៅវិញទេដែលមិនចេះថែរក្សាតា ធ្វើឱ្យរបូតតាចេញពីដៃបាត់។ ខាងលើនេះជាឧទាហរណ៍លេងៗទេ ប៉ុន្តែជាការពិតជាក់ស្ដែងដែលមនុស្សមួយចំនួនកំពុងជួបប្រទះ។ ដូច្នេះថ្ងៃនេះ Business Cambodia សូមលើកយកនូវកំហុសសាមញ្ញ៥យ៉ាង ដែលហ្វេនតាដុល្លារចូលចិត្តធ្វើខ្លាំងបំផុត ហើយក៏ជាហេតុនាំឱ្យពួកគាត់រកលុយមិនចេះសល់ ចាយសល់ខែ ឬបំណុលវ័ណ្ឌកជាដើម។ ១. ចាយមុនសន្សំ អ្នកជំនាញហិរញ្ញវត្ថុបានលើកឡើងថា បើចង់សល់លុយត្រូវសន្សំមុនចាយ ប៉ុន្តែហ្វេនតាដុល្លារវិញបែរជានិយាយថាចាយសិនចាំសន្សំ តែជាលទ្ធផលមានទៅបានសន្សំអី បើចាយអស់បាត់ទៅហើយហ្នឹង។ នេះហើយជាកំហុសទី១ ជាកំហុសដែលពេញនិយមបំផុត មិនថាក្នុងស្រុកខ្មែរ ឬប្រទេសផ្សេងៗនោះទេ ជួនកាលអ្នកកំពុងអានក៏ធ្វើបែបនេះដែរក៏មិនដឹង។ ២. ទម្លាប់ចាំសិន ចាំអាយុច្រើនសិនចាំសន្សំ ចាំមានលុយច្រើនសិនចាំសន្សំ ចាំទិញខោអាវរួចសិនចាំសន្សំ ចាំខែក្រោយចាំសន្សំ ចាំឆ្នាំក្រោយចាំសន្សំ ចាំ...។ រវល់តែចាំៗ ដល់មើលមកខ្លួនឯងម្ដងទៀត អាយុក្បែរ៣០បាត់ហើយតែអត់ទាន់មានលុយសល់សោះ។ នេះហើយជាកំហុសទី២ ហ្វេនតាដុល្លារពូកែចាំណាស់ ចាំឡើងភ្លេចខ្លួនអស់ហើយ។ ៣. ទម្លាប់អាង អាងថាគង់តែបើកប្រាក់ខែម្ដងទៀត អាងថាលុយជិតចូលកុងហើយ អាងថាបើអត់លុយខ្ចីគេប្រើសិន អាងថានៅមានសមត្ថភាពរកលុយ អាង...។ អាងនេះអាងនោះ ដើម្បីគេចវេសពីការសន្សំ លុះដល់អស់អីអាង ទើបដឹងខ្លួនថា បើកាលនៅមានលទ្ធភាពរកលុយ ចេះសន្សំតិចៗ ប្រហែលជាជីវិតប្រសើរជាងពេលនេះហើយមើលទៅ។ ៤. អាលាក់ហ្ស៊ីលុយ អាការៈនៃជំងឺអាលាក់ហ្ស៊ីភាគច្រើនគឺរមាស់ ហើយអ្នកអាលាក់ហ្ស៊ីលុយក៏អ៊ីចឹងដែរ គេចេះតែរមាស់ដៃចង់ចាយលុយ។ មានលុយនៅហ្នឹងខ្លួនមិនបានទេ ចេះតែចង់ទម្លាក់លេខទម្លាក់ទីតាំង ចង់ដើរផ្សារ ចង់ទិញអីវ៉ាន់កាត់ស្រ្តេស កាត់ចុះកាត់ឡើងស្រ្តេសមិនទាន់បាត់ផងលុយក៏អស់រលីងបាត់។ ៥. មិនចេះបែងចែកលុយ មិនបានបែងចែកចំណូលចំណាយឱ្យបានច្បាស់លាស់ មិនមានកំណត់ច្រកចំណាយឱ្យបានច្បាស់ថារបស់ណាចាំបាច់ របស់ណាមិនចាំបាច់។ ការចាយវាយបែបនេះធ្វើឱ្យ មិនដឹងថាខ្លួនឯងសល់លុយប៉ុន្មាន អស់លុយដោយមិនដឹងខ្លួន មានអារម្មណ៍ថាមិនទាន់ដឹងចាយអីខ្លះផងអស់លុយបាត់ តាមពិតចាយម៉ាកំណរតែអត់បានសង្កេតខ្លួនឯង។ គួរជម្រាបផងដែរថា មនុស្សភាគច្រើនសុទ្ធតែនិយាយថា លុយមិនមែនជាអ្វីៗគ្រប់យ៉ាងទេ តែអ្នកនឹងខ្វះខាតច្រើនយ៉ាងនៅពេលដែលគ្មានលុយ។ ដូច្នេះហើយបើអ្នកកំពុងតែសាងកំហុសទាំង៥ខាងលើនេះ សូមចៀសចេញពីវាទៅ ចេញផុតពីកំហុសទាំងនោះអ្នកនឹងបានបេះដូងពិតប្រាកដរបស់តាដុល្លារ តានឹងនៅជាមួយអ្នកបានយូរៗ លែងរត់ទៅណាចោលអ្នកហើយ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T09:42:40.344Z", "category": "ហិរញ្ញវត្ថុ", "views": 280, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ឪពុកម្ដាយជាគ្រូទី១! ក្បួនអប់រំកូនល្អបំផុត២ ជួយឱ្យកូនក្លាយជានាយករដ្ឋមន្ត្រី និងជាមហាសេដ្ឋីលេខ១	https://business-cambodia.com/articles/two-best-child-rules-to-be-great-person	ឪពុកម្ដាយបានដើរតួនាទីជាគ្រូទីមួយដឹកដៃកូនៗ មុននឹងបញ្ជូនពួកគេទៅសិក្សាតាមសាលារៀន។ យ៉ាងណាមិញរំលឹកទៅកាន់វ័យកុមារភាពកូនៗរបស់លោក លី ក្វាន់យូ ក៏ដូចជាលោក Elon Musk តែងតែចងចាំជានិច្ចនូវមេរៀនដ៏មានតម្លៃរបស់ឪពុក-ម្តាយខ្លួន បានបង្ហាត់បង្រៀនតាំងតែពីក្មេង និងបានប្រើគោលការណ៍ទាំងនោះដឹកនាំជីវិតរហូតប្រែក្លាយខ្លួនជាមនុស្សមានសមត្ថភាពខ្ពស់ កាន់តួនាទីធំ និងមានទ្រព្យស្តុកស្តម្ភជាដើម។ អាស្រ័យហេតុនេះ Business Cambodia សូមលើកយកនូវក្បួនអប់រំកូនល្អបំផុត២ របស់លោក លី ក្វាន់យូ ដែលជារដ្ឋបុរសដ៏សំខាន់របស់សិង្ហបុរី ជួយឲ្យកូនក្លាយជានាយករដ្ឋមន្ត្រី និងម្តាយលោក Elon Musk ជួយឲ្យលោកក្លាយជាមហាសេដ្ឋីលេខមួយមានទ្រព្យច្រើនបំផុត៖ ១/. ហ្មត់ចត់ អត់ធ្មត់ឲ្យយូរ ស៊ូឲ្យខ្លាំង (កុំដាំដើមឈើចង់បានផលត្រឹមពេលមួយយប់) លោក លី សៀនឡុង (Lee Hsien Loong) គឺជាអ្នកនយោបាយ និងជានាយករដ្ឋមន្ត្រីទី៣ នៅក្នុងប្រទេសសិង្ហបុរី ដែលត្រូវជាកូនប្រុសច្បងក្នុងចំណោមបងប្អូនបីនាក់ ធ្លាប់បានលើកឡើងថា ឪពុករបស់លោក(លី ក្វាន់យូ) គាត់មិនត្រឹមតែហ្មត់ចត់ក្នុងការងារប្រទេសជាតិនោះទេ សូម្បីតែក្នុងគ្រួសារក៏រៀបចំ និងចាត់ចែងបានយ៉ាងហ្មត់ចត់បំផុតផងដែរ។ នាយករដ្ឋមន្ត្រី សិង្ហបុរី រូបនេះបានឲ្យដឹងថា កាលនៅក្មេង ឪពុករបស់លោកបានអប់រំ ប្រៀនប្រដៅ និងឱ្យលោកធ្វើរឿងប្លែកៗ កិច្ចការលំបាកៗស្ទើររៀងរាល់ថ្ងៃ។ ពេលខ្លះលោកមានអារម្មណ៍ថា ឪពុករបស់ខ្លួនហាក់ដូចជាមិនស្រឡាញ់កូនដូចឪពុកគេដទៃសោះ ទើបបានជានាំលោកធ្វើតែរឿងដែលគួរឱ្យធុញទ្រាន់ និងហត់នឿយបែបនេះ។  លោក លី បានបន្តទាំងញញឹមថា៖ «កាលណោះខ្ញុំនៅក្មេង ខ្ញុំមិនដឹងរឿងក្ដៅត្រជាក់ រាក់ជ្រៅ មិនដឹងពីគោលដៅទាល់តែសោះ។ អ្វីដែលគួរឱ្យចង់សើចបំផុតនោះគឺ ខ្ញុំតែងតែខឹងឪពុកដែលនាំធ្វើរឿងនេះ រឿងនោះ មិនចេះចប់មិនចេះហើយសោះ»។ តែតាមពិត ឪពុករបស់លោកមានបំណងហាត់ពត់លត់ដំតាំងតែពីលោកនៅក្មេងមកម្ល៉េះ ហើយគោលបំណងគាត់គឺចង់ឃើញកូនមានអនាគត ក្លាយជាអ្នកដឹកនាំឆ្នើមបន្តថែរក្សាប្រទេស និងប្រជាជនសិង្ហបុរីបន្ទាប់ពីគាត់។ ២/. ធ្វើជាគំរូ និងអនុញ្ញាតឲ្យកូនធ្វើអ្វីដែលពួកគេស្រលាញ់ លោកស្រី Maye Musk មានវ័យ៧៥ឆ្នាំ ជាជនជាតិអាហ្រ្វិកខាងត្បូង ដែលត្រូវជាម្តាយបង្កើតរបស់លោក Elon Musk ធ្លាប់បានមានប្រសាសន៍ថា៖ «របៀបដែលលោកស្រីចិញ្ចឹមលោក Elon Musk និងកូនពីរនាក់ទៀតឲ្យក្លាយទៅជាបុគ្គលជោគជ័យគឺ លោកស្រីតែងតែធ្វើជាម្តាយគំរូម្នាក់សម្រាប់កូនៗ ហើយឲ្យពួកគេធ្វើតាមផ្នែកណាមួយរបស់លោកស្រី។ ជាងនេះទៅទៀត លោកស្រីបានលើកទឹកចិត្តឲ្យពួកគេធ្វើអ្វីដែលជាចំណង់ចំណូលចិត្តរបស់ខ្លួន និងឲ្យពួកធ្វើអ្វីដែលពួកគេស្រលាញ់ រួមទាំងបង្រៀនឲ្យចេះជួយមនុស្សផងដែរ»។  យ៉ាងណាមិញ មេរៀនសម្រាប់អ្នកដែលក្លាយទៅជា ឪពុក-ម្ដាយគួរតែដឹងអំពីឥទ្ធិពលរបស់ខ្លួនមកលើកូនៗ ព្រោះពួកគេមើលមកអ្នកមុននរណាទាំងអស់។ អ្នកគឺជាគ្រូទី១ ពួកគេគោរពទៅតាមអ្វីដែលអ្នកធ្វើ និងយកគំរូតាមអ្នក។ ជាការពិតណាស់ ម្ដាយ-ឪពុកអាចធ្វើឲ្យកូនៗរបស់ខ្លួនក្លាយទៅជាអ្វីមួយក៏បានតាមតែចិត្តចង់ ចង់ឲ្យពួកគេជោគជ័យ ឬក្លាយទៅជាក្មេងឥតបានការក៏បាន វាអាស្រ័យទៅនឹងទង្វើ និង អាកប្បរិយារបស់អ្នក សកម្មភាពប្រចាំរបស់អ្នកនេះឯង៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T09:36:02.954Z", "category": "ភាពជាអ្នកដឹកនាំ", "views": 4476, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ផ្លូវភ្ជាប់និស្ស័យ! ឥណ្ឌាគ្រោងសង់ផ្លូវហាយវេប្រវែងជាង ១ ពាន់Kmតភ្ជាប់មកប្រទេសតំបន់អាស៊ាន និងកម្ពុជា	https://business-cambodia.com/articles/india-myanmar-thailand-trilateral-highway	ឥណ្ឌាកំពុងសាងសង់ផ្លូវហាយវេមួយខ្សែប្រវែង១.៣៦០គីឡូម៉េត្រ ដែលតភ្ជាប់ពីប្រទេសរបស់ខ្លួនឆ្ពោះទៅប្រទេសថៃ និងតភ្ជាប់ទៅមីយ៉ាន់ម៉ា ខណៈផ្លូវនេះគ្រោងនឹងតភ្ជាប់មកកាន់កម្ពុជាផងដែរ។ នេះបើយោងតាមការចុះផ្សាយរបស់សារព័ត៌មាន thelivenagpur ។ ប្រភពខាងលើបានឲ្យដឹងថា គម្រោងផ្លូវហាយវេដែលកំពុងសង់នេះ នឹងត្រូវតភ្ជាប់ទៅកាន់ប្រទេសមួយចំនួនរួមមាន៖ ឡាវ កម្ពុជា វៀតណាម និងប្រទេសនៅអាស៊ីក្បែរៗនោះផងដែរ។ ជាមួយគ្នានេះដែរ ឯកឧត្តមរដ្ឋមន្ត្រីដឹកជញ្ជូនផ្លូវគោករបស់ប្រទេសឥណ្ឌា ឯកឧត្តម Nitin Gadkari បានបញ្ជាក់ថា ការសាងសង់ផ្លូវហាយវេត្រីភាគីឥណ្ឌា-ថៃ-មីយ៉ាន់ម៉ា ភាគច្រើនត្រូវបានបញ្ចប់រួចរាល់ហើយ ប៉ុន្តែមិនបានប្រកាសកាលបរិច្ឆេទណាមួយដែលនឹងបើកសម្រាប់ភ្ញៀវទេសចរប្រើប្រាស់នោះទេ។ តាមការបញ្ជាក់ ការសាងសង់ផ្លូវហាវេឥណ្ឌា-ថៃ-មីយ៉ាន់ម៉ា នេះឡើង គឺក្នុងគោលបំណងធ្វើឱ្យប្រសើរឡើងនូវការធ្វើពាណិជ្ជកម្មរវាងប្រទេសទាំងបី និង ប្រទេសផ្សេងៗទៀត ពិសេសគឺជួយកាត់បន្ថយពេលវេលា និងចំណេញថ្លៃដើម ដែលមានតម្លៃថោកជាងការធ្វើដំណើរតាមផ្លូវអាកាសផងដែរ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T09:20:09.424Z", "category": "អចលនទ្រព្យ", "views": 3972, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
បាត់ចំណូល រកលុយសងគេមិនទាន់ អ្នកជំនាញប្រាប់ឱ្យធ្វើរឿង៥នេះភ្លាម បើមិនចង់វ័ណ្ឌកខ្លាំង	https://business-cambodia.com/articles/latoya-irby-shares-tips-to-fight-with-debt	បាត់បង់ប្រភពចំណូល គឺជាបញ្ហាធំណាស់សម្រាប់ការរស់នៅប្រចាំថ្ងៃ ហើយបើសិនជាកំពុងជាប់បំណុលថែមទៀត បញ្ហានឹងរឹតតែធ្ងន់ធ្ងរខ្លាំងមិនខាន ព្រោះថាការដែលគ្មានលទ្ធភាពរកលុយសងគេឱ្យបានគ្រប់គ្រាន់រាល់ៗខែអាចនាំឱ្យមានទាំងបញ្ហាជាមួយនឹងម្ចាស់បំណុលមួយកម្រិតទៀត។ ពាក់ព័ន្ធនឹងបញ្ហានេះ អ្នកស្រី LaToya Irby អ្នកជំនាញផ្នែកឥណទាន បានបង្ហើបពី រឿងសំខាន់ៗ៥ ដែលអ្នកត្រូវប្រញាប់ធ្វើ ពេលរកលុយសងគេលែងទាន់។ ១. ចែកឱ្យដាច់រវាង បាត់បង់ចំណូល និងការចាយច្រើនជ្រុល តើអ្នកបាត់បង់លទ្ធភាពសងបំណុល ដោយសារតែអ្នករកលុយលែងបាន ឬមួយក៏អ្នកកំពុងតែចំណាយច្រើនលើសលុប? មនុស្សជាច្រើនបានយល់ច្រឡំចំពោះ២ចំណុចនេះ ព្រោះតែពួកគេមិនបានរៀបចំ ការចំណាយឱ្យបានត្រឹមត្រូវ ហើយចេះតែគិតថាលុយរកមកមិនសល់ទេព្រោះសុទ្ធតែចំណាយចាំបាច់គ្រប់ច្រក ហេតុនេះហើយបានលុយមកពីណាយកទៅសងគេទៅ។ ២. រៀបផែនការឱ្យច្បាស់លាស់ ចាប់ផ្ដើមពីការកត់ត្រារាល់បំណុលដែលអ្នកមានទាំងអស់ឱ្យបានច្បាស់ រួចបែងចែកបំណុលជាពីរក្រុម ទី១ បំណុលមានការប្រាក់ និងទី២ បំណុលគ្មានការប្រាក់។ កំណត់អាទិភាពបំណុល ដោយជ្រើសរើសបង់បំណុលណាដែលមានការប្រាក់ខ្ពស់ជាងគេ រួចដាក់ផែនការប្រមូលលុយមកសងគេប្រចាំខែឱ្យបានច្រើនបំផុតតាមដែលអាចធ្វើទៅបាន។ ៣. កាត់ចំណាយបង្កើនចំណូល ពិនិត្យមើលរបាយការធនាគារ បញ្ជីចំណាយ ឬវិក្កយបត្រផ្សេងៗ ដោយភាពហ្មត់ចត់ ដើម្បីតាមដានពីការចំណាយរាល់ខែរបស់អ្នកឱ្យប្រាកដថា មានរបស់ណាខ្លះដែលមិនចាំបាច់សម្រាប់ជីវិតរស់នៅ ហើយគួរកាត់បន្ថយវាចេញពីការចំណាយ។បន្ទាប់មកអ្នកត្រូវ រិះរកផ្លូវបង្កើនចំណូល ដើម្បីបំពេញគោលដៅ២គឺ ទី១.ការពារមិនឱ្យខ្លួនឯងត្រូវខ្ចីលុយគេមកប្រើទៀត និងទី២. ប្រមូលលុយដើម្បីបង្គ្រប់សងគេឱ្យឆាប់អស់។ ៤. ចរចាជាមួយម្ចាស់បំណុល បញ្ឈប់ភាពខ្មាសអៀន រៀនដាក់ខ្លួន ចូលទៅនិយាយចរចាជាមួយនឹងម្ចាស់បំណុល សុំឱ្យគេបន្ធូរបន្ថយការប្រាក់ ឬសម្រួលការបង់ប្រាក់ប្រចាំខែឱ្យនៅក្នុងកម្រិតទាបតាមដែលអាចធ្វើទៅបាន។ ឈប់ខ្លាច ហើយសាកល្បងនិយាយពីបញ្ហាហិរញ្ញវត្ថុរបស់អ្នកប្រាប់ទៅកាន់ម្ចាស់បំណុលឱ្យបានលម្អិត បើមានទាំងរបាយការណ៍ចំណូលចំណាយថែមទៀតរឹតតែល្អ។ ៥. ស្វែងរកជំនួយផ្នែកគំនិត បើអ្នកទាល់ខ្លាំង ពិបាកដោះស្រាយដោយខ្លួនឯង អ្នកគួរតែស្វែងរកក្រុមអ្នកជំនាញផ្នែកហិរញ្ញវត្ថុ ឬផ្នែកដោះស្រាយបញ្ហាបំណុល ដើម្បីទទួលបានការប្រឹក្សាយោបល់ពីពួកគាត់។ អ្នកជំនាញអាចជួយអ្នកក្នុងការពិនិត្យមើលហិរញ្ញវត្ថុរបស់អ្នក ព្រមទាំងវិធីសាស្រ្តលម្អិតដើម្បីកាត់បន្ថយការទូទាត់ប្រចាំខែ ព្រមទាំងអាចជួយអ្នកពីការគ្រប់គ្រងលុយកាក់ថែមទៀតផង។ អ្នកស្រី LaToya បានគូសបញ្ជាក់ផងដែរថា នៅក្នុងស្ថានភាពនេះដាច់ខាតអ្នកមិនត្រូវបង្កើតបំណុលថ្មីឡើយ ព្រោះថាការបង្កើតបំណុលថ្មីដើម្បីដោះបំណុលចាស់វាមិនមែនជាវិធីល្អឡើយ។ ផ្ទុយទៅវិញវាអាចបំផ្លាញអ្នក ព្រមទាំងអូសអ្នកឱ្យធ្លាក់ក្នុងរណ្ដៅបំណុលវ័ណ្ឌកទៀតផង បើអ្នករើសចំកម្ចីថ្មីដែលមានការប្រាក់ខ្ពស់ជាងបំណុលដែលអ្នកមានស្រេច៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T08:19:49.410Z", "category": "ហិរញ្ញវត្ថុ", "views": 1574, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
កំណាត់ផ្លូវជាតិលេខ៤ ប្រវែង ១៧០Km គ្រោងបញ្ចប់ការសាងសង់ឆ្នាំនេះ ខណៈ ២៦Km ទៀតគ្រោងបញ្ចប់ឆ្នាំក្រោយ	https://business-cambodia.com/articles/national-road-4-contraction	គម្រោងសាងសង់ និងលើកកម្រិតគុណភាពផ្លូវជាតិលេខ៤ ដែលមានប្រវែង១៩៦ គីឡូម៉ែត្រ ដែលចាប់ផ្ដើមពីចំណុចឃុំបែកចាន ស្រុកអង្គស្នួល ខេត្តកណ្តាលចាប់ពី គីឡូម៉ែត្រលេខ ១៩ + ៧០០ និងរហូតដល់ឃុំបិតត្រាំង ស្រុកព្រៃនប់ ខេត្តព្រះសីហនុ នៅគីឡូម៉ែត្រលេខ ២១៥+៨០០ គិតមកដល់ពេលនេះបានបើកការដ្ឋានសាងសង់ជិត ២ ឆ្នាំហើយ។ ការសាងសង់ផ្លូវមួយនេះ ក្រសួងបានធ្វើការបែងចែកការងារជា ០៣ ផ្នែក ដោយផ្នែកទី ១. ការងារពង្រីកផ្លូវកៅស៊ូបច្ចុប្បន្នពីទទឹង៧ម៉ែត្រ ទៅទទឹងចាក់កៅស៊ូ ១០ ម៉ែត្រ និងកន្លែងខ្លះ១១ម៉ែត្រ ២. ការងារពង្រីកស្ពានបេតុង និងលូចំនួន៤៦ទីតាំង និង៣. ការងារស្ថាបនាស្ពានថ្មីចំនួន០៨ទីតាំ និងពង្រីកស្ពានចាស់ៗដែលមានស្រាប់ផងដែរ។ បច្ចុប្បន្នផ្លូវមួយនេះបាននិងកំពុងដំណើរការសាងសង់យ៉ាងស្រស្រាក់ស្រស្រាំដើម្បីបញ្ចប់ឲ្យទាន់ផែនការកំណត់។ តាមការលើកឡើងពីឯកឧត្ដម ស៊ុន ចាន់ថុល ទេសរដ្ឋមន្ដ្រី រដ្ឋមន្ដ្រីក្រសួងសាធារណការ និងដឹកជញ្ជូន កាលពីពេលកន្លងទៅបានឲ្យដឹងថា បើតាមផែនការដែលបានគ្រោងទុក កំណាត់ផ្លូវប្រវែង ១៧០គីឡូម៉ែត្រ នឹងត្រូវបញ្ចប់នៅដំណាច់ឆ្នាំ២០២៣នេះ ហើយប្រវែង ២៦គីឡូម៉ែត្រទៀតនឹងត្រូវបញ្ចប់ក្នុងឆ្នាំ ២០២៤ខាងមុខ។ ដោយឡែកការសាងសង់ស្ពានថ្មី និងពង្រីកស្ពានចាស់ៗ គឺអាចនឹងបញ្ចប់នៅក្នុងឆ្នាំ២០២៥។ ឯកឧត្ដមបន្ដថា កាលដើមឡើង ផ្លូវជាតិលេខ៤ នេះ មានទទឹងតួផ្លូវតែ៧ម៉ែត្រប៉ុណ្ណោះ ប៉ុន្ដែតាមរយៈការលើកកម្រិតគុណភាពខាងលើ ផ្លូវដ៏សំខាន់មួយនេះ នឹងត្រូវពង្រីកទំហំទទឹងផ្លូវរហូតដល់១០ម៉ែត្រ ដោយក្នុងនោះប្រវែង ៤០គីឡូម៉ែត្រ នឹងត្រូវពង្រីកពី ២គន្លង ទៅជា ៤គន្លងផងដែរ។ សូមជម្រាបផងដែរថា គម្រោងសាងសង់ និងលើកកម្រិតផ្លូវជាតិលេខ៤ ត្រូវបានបើកការដ្ឋានាសាងសង់កាលពីខែធ្នូ ឆ្នាំ២០២១។ គម្រោងនេះនឹងត្រូវចំណាយថវិកាសាងសង់សរុប ១១០លានដុល្លារដែលបានមកពីកម្ចីធនាគារពិភពលោក៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T07:57:40.215Z", "category": "អចលនទ្រព្យ", "views": 721, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
គំនិតអាជីវកម្មថ្មី! សហគ្រិនមួយរូបបង្កើតអាជីវកម្មជួលសម្លៀកបំពាក់ រកចំណូលបាន ៣០លានដុល្លារ	https://business-cambodia.com/articles/style-theory-	អាជីវកម្មជួលសម្លៀកបំពាក់គឺជារបរដ៏ពេញនិយមមួយនៅប្រទេសសឹង្ហបុរី រហូតធ្វើឱ្យប្តីប្រពន្ធមួយគូគឺ Lim និង Halim អាចបង្កើតក្រុមហ៊ុនតម្លៃ៣០លានដុល្លារ ពីរបរជួលសម្លៀកបំពាក់នេះ។ហើយបើគិតមកដល់ពេលបច្ចុប្បន្នអាជីវកម្មជួសរបស់ពួកគេទាំងពីរមានសមាជិកជួល ២០០,០០០នាក់នៅទូទាំងប្រទេសសិង្ហបុរី និងឥណ្ឌូនេស៊ី។ យោងតាមការចុះផ្សាយរបស់សារព័ត៌មាន CNBC បានឱ្យដឹងថា ដំបូងឡើយអ្នកនាង Chris Halim គ្រាន់តែជាបុគ្គលិកធនាគារម្នាក់ប៉ុណ្ណោះ ប៉ុន្តែនោះអំឡុងឆ្នាំ ២០១៦ នាងបានរកឃើញគំនិតរកស៊ីមួយទាក់ទងទៅនឹងការជួលសម្លៀកបំពាក់ ក្រោយមកនាងក៏បានយកគំនិតនេះទៅពិភាក្សាជាមួយស្វាមី។បន្ទាប់ពីបានជជែកគ្នារួចអ្នកនាង Chris Halim ម្ចាស់ហាងនិង Appជួលសម្លៀកបំពាក់ Style Theory ក៏បានសម្រេចចិត្តបោះបង់ការងារ ហើយងាកមកបោះទុនខ្ទង់៤ម៉ឺនដុល្លារបង្កើត App និងហាងជួលសម្លៀកបំពាក់វិញ។ បើតាមការលើកឡើងរបស់អ្នកនាង Chris Halim បានឱ្យដឹងថា “មូលហេតុដែលធ្វើឱ្យខ្ញុំចិត្តសឿងហ៊ានបោះបង់ការងារចោលហើយចេញរកស៊ីខ្លួនឯង ដោយសារតែគាត់មើលឃើញថា ជាញឹកញាប់ខ្ញុំតែងតែឮមនុស្សស្រីរអ៊ូពីបញ្ហាសម្លៀកបំពាក់ថាគ្មានអ្វីពាក់ ពាក់ដដែលៗទាំងដែលខ្លួនឯងមានសម្លៀកបំពាក់ពេញទូ ហេតុនេះទើបខ្ញុំចង់បង្កើតអាជីវកម្មនេះ ដើម្បីជួយឱ្យមនុស្សស្រីអាចផ្លាស់ប្តូរស្ទាយ៍ថ្មីៗ ហើយចំណាយតិចមិនចាំបាច់ទិញទុកឱ្យណែនទូ”។ ដោយសារតែចេះរកពីចំណុចបញ្ហាតូចមួយនេះបានធ្វើឱ្យអាជីវកម្មជួលសម្លៀកបំពាក់របស់ Chris Halim និងស្វាមីអាចទទួលបានការគាំទ្រយ៉ាងខ្លាំងពីប្រជាជនសិង្ហបុរី ជាពិសេសនៅអំឡុងឆ្នាំ ២០២០ និង ២០២១។ ម្ចាស់ហាងវ័យក្មេងរូបនេះបានបញ្ជាក់ទៀតថា មនុស្សស្រីមិនចូលចិត្តការស្លៀកសម្លៀកបំពាក់ដដែលៗនោះទេ ហេតុនេះហើយទើបពួកគាត់ចូលចិត្តការជួលសម្លៀកបំពាក់ពីហាងរបស់នាងតាមអេប Style Theory ដែលនៅទីនោះមានជម្រើសសម្លៀកបំពាក់ចំនួន ៥០,០០០ និងកាបូបច្រើនជាង ២,០០០ម៉ូត ហើយជាទូទៅចំពោះសេវាកម្មជួលសម្លៀកបំពាក់នេះ ត្រូវបង់ប្រាក់ថ្លៃជួលចំនួន ៩៥ដុល្លារក្នុងមួយខែ។ គូសបញ្ជាក់ផងដែរថា នេះជាគំនិតអាជីវកម្មថ្មីមួយសម្រាប់ប្រជាជនកម្ពុជាយើង ជាពិសេសសម្រាប់អ្នកដែលមានទុនច្រើន អាចពិចារណាទៅលើរបរថ្មីមួយនេះ ព្រោះនៅខ្មែរយើងមានជាលក្ខណៈជួលរ៉ូបការធម្មតា ប៉ុន្តែសម្រាប់ការជួលសម្លៀក កាបូបជាប្រចាំថ្ងៃដូច Style Theory អាចនឹងមិនទាន់មាននោះទេ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T07:38:01.310Z", "category": "ចាប់ផ្តើមអាជីវកម្ម", "views": 5682, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
កុំរំលង! ព្រះចន្ទ និងភពចំនួនប្រាំ នឹងរះជាប់គ្នាក្នុងខែនេះ ខណៈមើលបានតែ២ ៣ដងប៉ុណ្ណោះក្នុងមួយជីវិត	https://business-cambodia.com/articles/moon-in-conjunction-with-5-planets	បាតុភូតតារាសាស្រ្តដ៏កម្រ ព្រះចន្ទ អមជាមួយភពចំនួនប្រាំ នឹងបណ្តែតខ្លួនជាប់គ្នាលើផ្ទៃមេឃអាចមើលឃើញដោយភ្នែកទទេក្នុងពាក់កណ្តាលខែនេះ ខណៈមនុស្សជាតិអាចមើលបានត្រឹម ២ទៅ៣ដង ប៉ុណ្ណោះក្នុងមួយជីវិត។ នេះបើយោងតាមការឲ្យដឹងពីគេហទំព័រ Lives Science ចុះនាថ្ងៃទី០៤ ខែកក្កដា ឆ្នាំ២០២៣។ យើងអាចទស្សនាទិដ្ឋភាពដ៏ស្រស់ត្រកាលនៅលើអាកាសពេលរាត្រី និងព្រឹកព្រលឹមមុនថ្ងៃរះក្នុងខែកក្កដាចាប់ពីថ្ងៃទី០៧ ដល់ថ្ងៃទី២១ ដោយព្រះចន្ទនឹងរំកិលខ្លួនទៅជិតភពទាំង៥ ក្នុងប្រព័ន្ធព្រះអាទិត្យរួមមាន ភពអង្គារ ភពសៅរ៍ ភពព្រហស្បតិ៍ ភពសុក្រ និងភពពុធ។ ក្នុងនោះ ព្រះចន្ទនឹងរះជាប់ភពសៅរ៍នៅថ្ងៃទី០៧, រះជាប់ភពព្រហស្បតិ៍ថ្ងៃទី១១, រះជាប់ភពពុធ ភពសុក្រ និងព្រះអង្គារចាប់ពីថ្ងៃទី១៩ ដល់ថ្ងៃទី២១។ គួរជម្រាបផងដែរថា ព្រឹត្តិការណ៍នេះអាចមើលបានគ្រប់ទីកន្លែងលើផែនដី រួមទាំងកម្ពុជាយើងផងដែរ ប្រសិនបើផ្ទៃមេឃស្រឡះល្អ។ អ្វីដែលកាន់តែពិសេស បាតុភូតតារាសាស្រ្តខាងលើយើងអាចមើលឃើញត្រឹមតែ ២ទៅ៣ដងប៉ុណ្ណោះក្នុងមួយឆាកជីវិត ដូច្នេះចូរកុំខកខានឱកាសដ៏កម្រនេះឲ្យសោះ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T07:26:57.132Z", "category": "ភាពជាអ្នកដឹកនាំ", "views": 1851, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ការដាក់សម្ពោធជាផ្លូវការម៉ាកគ្រឿងសង្ហារិម COMMUNE AND ALT.O នៅក្នុងព្រះរាជាណាចក្រកម្ពុជា	https://business-cambodia.com/articles/commune-and-alt-	ចាប់ផ្តើមពីគំនិតក្នុងការ ចង់លើសពីបទដ្ឋាន ធ្វើអ្វីដែលលើសពីការរំពឹងទុក បង្កើតបំណែកដែលមានភាពជាផ្ទាល់ខ្លួន និងជារឿងដែលត្រូវប្រាប់។ ក្រុមហ៊ុនគ្រឿងសង្ហារិមមានមូលដ្ឋាននៅប្រទេសសិង្ហបុរី Commune កំពុងបង្ហាញខ្លួននៅអឹរ៉ុបនៅឯពិព័រណ៍ពាណិជ្ជកម្មរចនាផ្នែកខាងក្នុងដ៏ធំរបស់បារាំង Maison et Objet បង្កើតឡើងក្នុងឆ្នាំ 2011, Commune បានចាប់ផ្តើមក្នុងការភ្ជាប់គ្រឿងសង្ហារិមខ្លួនជាមួយបែបបទការរស់នៅក្នុងប្រទេសសឹង្ហបុរី។ នៅក្នុងទីក្រុងដែលវ័យក្មេង ពោរពេញដោយវប្បធម៍ និងប្រពៃណីចម្រុះ។ Commune បានការទទួលស្គាល់យ៉ាងឆាប់រហ័សទៅលើរចនាបទចម្រុះនៃម៉ូតគ្រឿងសង្ហារឹមដែលបង្ហាញពីបុគ្គលិកលក្ខណៈ និងចំណងចំណូលចិត្តរបស់អ្នកប្រើប្រាស់។ ដូចនេះហើយ ទើបប្រ៊េនមួយនេះបានស្វែងរកនូវការបង្រួបបង្រួមទម្រង់នៃរចនាបទ និងមុខងារជាមួយភាពច្បាស់លាស់នៃសិប្បករក្នុងស្រុក បង្កើតនូវទីតាំងដ៏ស្រស់ស្អាតក្នុងការរស់នៅ និងបង្កើនអនុស្សាវរិ៍យល្អៗ។ ដូចនេះហើយ Commune រចនាម៉ូតសមស្របទៅតាមការរស់នៅបែបងាយស្រួលក្នុងទីក្រុងជាមួយនឹងផលិតផលដែលបង្កើតឡើងពីប្រភពដែលមិនប៉ះពាល់បរិស្ថាន និងអាចកែច្នៃឡើងវិញ។ Commune មានគោលបំណងក្នុងការផ្តល់នូវគ្រឿងសង្ហារិមនៅក្នុងផ្ទះដែលមានភាពធន់ក្នុងការប្រើប្រាស់ និងទាន់សម័យជានិច្ច។ នៅពេលដែលទីក្រុងធំៗកាន់តែរីកចម្រើនជាលក្ខណៈអន្តរជាតិ Commune ក៏បានចាប់ផ្តើមផ្តល់នូវដំណោះស្រាយដ៏ប្រណិតដែលមិនធ្លាប់មានពីមុនសម្រាប់អតិថិជនទូទាំងពិភពលោក ដែលតែងតែផ្តល់នូវអារម្មណ៍ដូចនៅផ្ទះខ្លួនឯងជានិច្ច មិនថាទៅដល់ទីណាក៏ដោយ។នៅរដូវផ្ការីកនេះ Commune នឹងណែនាំម៉ូតខូលិកសិនពីរផ្សេងទៀតគឺ Volta និង Rover ទៅកាន់ទីផ្សារអឺរ៉ុប។ Alt.o by Commune ក៏នឹងមានវត្តមានជាមូយខូលិកសិន Tierra ផងដែរ។  ទទួលបានការបំផុសគំនិតដោយតារា Rock ។ ខូលិកសិនគ្រឿងសង្ហារិម Volta បង្ហាញពីភាពទាន់សម័យនៃថាមពលអគ្គិសនី។ ក្នុងពេលតែមួយនេះ ក៏បានបង្ហាញពីភាពឆើតឆាយ និងស្រមោលនៃម៉ូត។ ខូលិកសិននេះ ផលិតពីឈើ Walnut ដែលមាំ រួមបញ្ចូលជាមួយសាច់ក្រណាត់ស្បែកដ៏ឆើតឆាយ បង្ហាញនូវភាពទាន់សម័យ រស់រវើក និងស្រស់ស្រាយ។ ខូលិកសិនគ្រឿងសង្ហារិម Volta ហ៊ានបង្ហាញអតិថិជនរបស់ខ្លួនក្នុងការទទួលយកទាំងផ្នែកភ្លឺ និងផ្នែកអាប់នៃម៉ូត។ សម្រាប់ការរំលឹកដ៏អស្ចារ្យមួយពីពេលមុននៃការប្រណាំងជិះសេះ ខូលិកសិន Rover បង្កប់នូវភាពឡូយឆាយនៅក្នុងផ្ទះជាមួយអារម្មណ៍បែបផ្សងព្រេង និងរ៉ូមែនទិក។ ដោយការរចនាម៉ូតខូលិកសិនគ្រឿងសង្ហារិមនេះបានរួមប្រើប្រាស់ឈើប្រណិតត្រូពិច និងក្រណាត់បុរាណរបស់អង់គ្លេស ដែលបំពេញម៉ូតបែបទាន់សម័យ និងប្រើប្រាស់ទាន់ពេលវេលា។ ដោយការអភិវឌ្ឍន៍ធាតុនៃអតីតកាលដែលបានស្គាល់នៃការកាត់ដេរបែបអឺរ៉ុប និងរូបភាពបែបបុរាណ ខូលិកសិនគ្រឿងសង្ហារិម Rover ទាក់ទាញភ្ញៀវក្នុងការសម្រាកកាយយ៉ាងបន្ធូរអារម្មណ៍ នាំមកនូវការនឹកឃើញដល់អតីតកាលដ៏ស្រស់បំព្រង។ Sun-kissed desert chic នឹងមិនមើលឃើញប្រសើរជាងគ្រឿងសង្ហារិមនៃខូលិកសិន Tierra ពី Alt.o by Commune នោះទេ។ ខូលិកសិននេះបានបំផុសគំនិតពីតំបន់ឆ្នេរខាងលិចនៃសហរដ្ឋអាមេរិកដែលពោរពេញទៅដោយពន្លឺព្រះអាទិត្យ និងវាលខ្សាច់ដែលមានវាយនភាពសម្បូរបែបនៃទិដ្ឋភាពទិសនិរតី។ ភាពរលោងនៃគ្រឿងសង្ហារិមខូលិកសិន Tierra និងការប្រើប្រាស់ឈើ Oak ពីខាងសហរដ្ឋអាមេរិកបង្កប់នូវថាមពលជាមួយភាពប៉ិនប្រសប់ដ៏អស្ចារ្យនៃគ្រឿងសង្ហារិមទាំងមូល។ តំណភ្ជាប់ទៅកាន់គេហទំព័រ៖ https://www.facebook.com/communehomeKH សម្រាប់ព័ត៌មានបន្ថែម៖ enquiry.d03@unity.com.kh ទីតាំង៖#53, St 214, Sangkat Boueng, Raing, Khan Doun Penh, Phnom Penh, Phnom Penh, Cambodia លេខទំនាក់ទំនង៖ 069 718 777 / 017 595 877 / 093 862 777	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T06:07:14.435Z", "category": "PR", "views": 247, "author": { "first_name": "Seangmey", "last_name": "Thai", "email": "seangmeythai.03@gmail.com" }, "quality_warning": [ "noisy", "short_sentences" ] }
ជិតចេញហើយ! មកដឹងគុណសម្បត្តិថ្មរបស់ iPhone 15 អាចប្រើបានពេញ១ថ្ងៃហើយ សាកលឿនទៀត	https://business-cambodia.com/articles/i-phone-15-big-charge	បាំងមិនដល់ពីរខែទៀតទេ iPhone 15 នឹងបង្ហាញមុខនៅលើទីផ្សារអន្តជាតិហើយ ដោយ Apple អាចនឹងបង្កើនទំហំថ្មដែលប្រើក្នុង iPhone 15 ជាមួយកម្លាំងខ្លាំងជាងមុនបើធៀបនឹង iPhone 14 ។ នេះបើយោងតាមការចុះផ្សាយរបស់គេហទំព័រ appleinsider នៅថ្ងៃទី ០៤ ខែកក្កដា ឆ្នាំ ២០២៣។ តាមរបាយការណ៍មកពីបុគ្គលិក Foxconn ដែលនិយាយទៅកាន់ការបោះពុម្ពផ្សាយរបស់ចិន IT Home ដោយបានបង្ហាញពីទំហំថ្មពិតប្រាកដសម្រាប់ម៉ូដែលថ្មីទាំងបួនរបស់ iPhone 15។ ជាពិសេស វាបង្ហាញថា ម៉ូដែល vanilla iPhone 15 នឹងទទួលបានការកើនឡើងដ៏ធំបំផុតជាមួយនឹងថាមពលថ្មធំជាងជិត ១៨ភាគរយ ខណៈដែល Pro Max នឹងទទួលបានថាមពលថ្ម ១២ភាគរយ ។ ពាក្យចចាមអារ៉ាមអំពីទំហំថ្មរបស់ iPhone 15 ស៊េរី៖ iPhone 15 មានទំហំ ៣,៨៧៧ mAh កើនឡើង ១៨% ឡើងពី ៣,២៧៩ mAh នៅលើ 14 iPhone 15 Pro មានទំហំ ៣,៦៥០ mAh កើនឡើង ១៤% ឡើងពី ៣,២00 mAh នៅលើ 14 Pro iPhone 15 Plus មានទំហំ ៤,៩១២ mAh កើនឡើង ១៤% ឡើងពី ៤,៣២៥ mAh នៅលើ 14 Plus iPhone 15 Pro Max - 4,852 mAh ( +12% ឡើងពី 4,323 mAh នៅលើ 14 Pro Max) គួរជម្រាប់ផងដែរថា បើធៀប iPhone 14 កាលពីឆ្នាំមុនមិនមានទំហំថ្មជាមួយ iPhone 13 គឺមិនមានការផ្លាស់ប្តូឡើយ។ ប៉ុន្តែសម្រាប់ iPhone 15 វិញត្រូវបានគេអះអាងថា ទំហំថ្មធំជាងហើយ ចំណាយពេលសាកថ្មីត្រឹមតែកន្លះម៉ោង អាចប្រើបានពេញមួយថ្ងៃថែមទៀត៕	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T05:10:14.113Z", "category": "កំពូលអ្នកលក់", "views": 9057, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
មិនធម្មតា! រកស៊ីតែរបរសាមញ្ញ ២នេះសោះ ធ្វើឱ្យជនជាតិថៃអាចរកសល់លុយបានខ្ទង់ពាន់ដុល្លារក្នុងមួយខែ	https://business-cambodia.com/articles/simple-business-but-big-income	កុំមើលងាយរបរតូចតាច ព្រោះបច្ចុប្បន្ននេះឱ្យតែយើងចេះច្នៃបន្តិចនោះរបរនោះតូចយ៉ាងណាក៏ដោយតែនៅអាចចេញជាចំណូលធំបាន តូយ៉ាងដូចជាជនជាតិថៃ២រូប គ្រាន់តែចិញ្ចឹមត្រីក្រឹមនឹងលក់ចេកអាំងសោះពួកគាត់អាចរកចំណូលបានរាប់ពាន់ដុល្លារ ដែលចំណូលដ៏ច្រើនបែបនេះគឺចង់ស្មើគេធ្វើការនៅក្រុមហ៊ុន១ឆ្នាំឯណោះ។ តួយ៉ាងដូចជាជនជាតិថៃ ១រូប គឺ លោក ប៉ាន់ សាខន ដែលធ្លាប់បានបម្រើការងារនៅក្រុមហ៊ុន ៣ស្ថាប័នធំៗ  ប៉ុន្តែក្រោយពីគាត់ឆ្អែតឆ្អន់ជាមួយការងារហើយលោកក៏បានលាឈប់ពីការងារមកលក់ចេកអាំងវិញ តែចំពោះចេកអាំងរបស់លោកវិញកាលលក់ដំបូងៗ ស្រដៀងនឹងចេកអាំងប្រជាជនខ្មែរលក់ដែរ ដោយលោកបានគៀបវាហើយដោតចង្កាក់លក់ទាំងមូលៗតែម្តង ប៉ុន្តែការលក់បែបនេះពុំសូវដាច់ឡើយ ព្រោះគ្មានចំណុចអ្វីប្លែកគេ។ ដូច្នេះលោកសាខន ក៏ចាប់ផ្តើមកែច្នៃចេកអាំងគាត់ ដោយយកផ្លែចេកមួយផ្លែកាត់ជាកំណាត់៤កង់ មកដោតចង្កាក់អាំងមើលទៅឃើញថាស្អាតហើយប្លែកម្យ៉ាងដែរ ព្រោះតែចេកអាំងគាត់មានភាពខុសប្លែកពីគេ ចំណែកការវិចខ្ចប់ក៏មើលទៅហាក់បីជាមានភាពទាក់ទាញខ្លាំង បែបនេះគាត់ក៏ចាប់ផ្តើមច្នៃអ្វីថ្មីៗបន្ថែមទៀត ដោយលោកចាប់ផ្តើមទៅច្នៃទឹកជ្រោចពីលើចេកអាំងតែម្តង។ ទឹកជ្រោចចេកអាំងជា ធម្មតាបងប្អូនធ្លាប់តែឃើញគេធ្វើទឹកខ្ទិះដូង តែសម្រាប់ទឹកជ្រោចពីលើចេកអាំង យុវជនថៃរូបនេះវិញ បានច្នៃចេញពីផ្លែឈើផ្សេងៗដែលគេពេញនិយមតាមរដូវកាលវាមកស្រោចលើចេកអាំងតែម្តង។ លោកប៉ាន់ សាខន បាននិយាយថា ចំណុចពិសេសនៃចេកអាំងរបស់លោកនោះ គឺរៀបចំការវេចខ្ចប់ឱ្យមានភាពទាក់ទាញជាពិសេសនោះគឺចេកអាំងរបស់លោកគឺមានរាងតូចៗល្មមដែលអតិថិជនទិញហើយងាយស្រួលញាំតែម្តង ចំណែកទឹកជ្រោចពីលើចេកអាំងវិញគឺលោកមិនធ្វើទឹកខ្ទិះដូងឡើយ ពោលនៅពេលដែលលោកឃើញគេនិយមផ្លែឈើអ្វីលោកយកផ្លែឈើនោះមកច្នៃធ្វើជាជ្រោច។ ឧទាហរណ៍ដូចនៅប្រទេសថៃអញ្ចឹងគឺគេនិយមទុរេនខ្លាំងណាស់ដូច្នេះលោកបានច្នៃទុរេនមកធ្វើជាទឹកជ្រោច ហើយពេលដល់រដូវខ្នោរលោកយកខ្នោរមកច្នៃធ្វើជាទឹកជ្រោច ពេលដល់រដូវស្វាយក៏យកស្វាយមកច្នៃចេញជាទឹកជ្រោច។ ម្យ៉ាងវិញទៀត នៅពេលដែលលោកព្យាយាមកែច្នៃទឹកជ្រោចមានរសជាតិផ្សេងៗគ្នានោះ បានធ្វើឱ្យ ទឹកជ្រោចរបស់លោកកាន់តែមានភាពសម្បូរបែប ពោលពេលអតិថិជនមកទិញហើយកម្មង់ទឹកជ្រោចពីលើចេកអាំងគឺមានគ្រប់ជម្រើសឱ្យអតិថិជនរើស ប៉ុន្តែទឹកជ្រោចដែលដាច់ជាងគេនោះគឺទឹកជ្រោចទុរេន។ ក្រៅពីមានចំណុចពិសេសទាំងអស់នេះហើយ យុវជនថៃរូបនេះតែងតែធ្វើការផ្សព្វផ្សាយផ្សេងៗលើបណ្តាញសង្គមដែលអាចទាក់ទាញក្មេងៗឱ្យមកសាកទិញ ហើយចេកអាំងរបស់លោកថែមទាំងអាចទាក់ទាញតារាល្បីនៅថៃឱ្យមកជួយទិញរហូតពេលខ្លះក៏មានប្រជាជនថៃមកតាមទិញតាមអាយដលរបស់គាត់ដែរ បើទោះបីជាមានគេគាំទ្រច្រើន ក៏លោកសាខននៅតែព្យាយាមខំថែរក្សារសជាតិចេកអាំងរបស់លោកដើម្បីឱ្យអតិថិជនចងចាំថាពេលឃ្លានចេកអាំងគឺត្រូវតែនឹកដល់ចេកអាំងរបស់គាត់ រហូតធ្វើការឱ្យអាចលក់តែចេកអាំងសោះតែអាចរកចំណូលបានទៅដល់ជិត ៦ពាន់ដុល្លារ។ ជាមួយគ្នានោះដែរ ចំពោះមុខរបរសាមញ្ញ១ប្រភេទទៀត គឺជារបរលក់ត្រីក្រឹម របរនោះដែរគឺមានជនជាតិថៃម្នាក់បានរកស៊ីហើយគាត់មានឈ្មោះថា កញ្ញា Pee Kim ដោយគាត់បានចំណាយពេលរៀននៅបច្ចេកទេសចិញ្ចឹមត្រីក្រឹមនេះបានរយៈពេលជាង១ឆ្នាំមក យុវតីថៃរូបនេះក៏បានសាកល្បងបើកកន្លែងចិញ្ចឹមនៅក្រោមផ្ទះហើយពីមួយថ្ងៃទៅមួយថ្ងៃចេះតែទទួលបានពូជល្អរហូតអាចចិញ្ចឹមពីតិចក្បាលឡើងដល់រាប់រយក្បាល។ ការចិញ្ចឹមចេះតែទទួលបានផលល្អ អាចធ្វើឱ្យយុវតីថៃ Pee Kim រកចំណូលពីការលក់ត្រីក្រឹមក្នុងមួយថ្ងៃបាន ៥០០ដុល្លារ ហើយបើគិតជាប្រាក់ចំណូលប្រចាំខែវិញគឺអាចរកបានជាង១ម៉ឺនដុល្លារឯណោះ ។ នៅត្រង់ចំណុចនេះបងប្អូនទាំងអស់គ្នាប្រាកដជាឆ្ងល់ថា មូលហេតុអ្វីគ្រាន់តែចិញ្ចឹមត្រីក្រឹមលក់សោះគាត់អាចរកចំណូលបានច្រើនម្លេះ គឺដោយសារពូជត្រីដែលគាត់យកមកបង្កាត់ពូជលក់គឺល្អៗហើយពណ៌ស្អាត មិនតែប៉ុណ្ណោះគាត់ម៉ូយធំៗដែលភាគច្រើនគេមកទិញចន្លោះពី២០០ក្បាល ទៅ៥០០ ក្បាលក្នុងមួយថ្ងៃដើម្បីនាំចេញយកទៅលក់ប្រទេសក្បែរខាង។ កញ្ញា Pee Kim បានបញ្ជាក់ថា ទោះបីជារបរចិញ្ចឹមត្រីក្រឹមនេះរៀងរវល់បន្តិចមែន តែសម្រាប់គាត់ងាយស្រួលរកចំណូលខ្លាំងណាស់ ពោលគ្រាន់តែនៅផ្ទះច្នៃក្រោមផ្ទះបន្តិចសោះក៏គាត់អាចទាញចំណូលបានរាប់ម៉ឺនដុល្លារដែរ លើសពីនេះទៅទៀតនៅថ្ងៃខាងមុខយុវតីថៃរូបនេះនឹងច្នៃកន្លែងកសិដ្ឋានចិញ្ចឹមត្រីក្រឹមនេះឱ្យធំជាងមុនថែមទៀតផង ដើម្បីផ្គត់ផ្គង់ឱ្យទាន់ទៅតាមតម្រូវការអតិថិជន៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:22", "date_created": "2023-07-05T05:00:08.976Z", "category": "ចាប់ផ្តើមអាជីវកម្ម", "views": 10116, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មហាសេដ្ឋីស្រុកខ្មែរ អ្នកឧកញ៉ា លាង ម៉េង បង្ហើបពីបទពិសោធន៍៣ចំណុច ធ្វើឱ្យគ្រួសារមានសុភមង្គល	https://business-cambodia.com/articles/leang-meng-tell-3-things-to-make-happiness-life	អ្នកឧកញ៉ា លាង ម៉េង សហស្ថាបនិកក្រុមហ៊ុន ជីប ម៉ុង គ្រុប ដែលត្រូវបានគេស្គាល់ថាជាមហាសេដ្ឋីពិភពជំនួញមានឈ្មោះបោះសំឡេងមួយរូបក្នុងស្រុកខ្មែរ បានចែករំលែកនូវបទពិសោធន៍ខ្លឹមៗ ៣ចំណុច ធ្វើឲ្យជីវិតគ្រួសារពោរពេញដោយសុភមង្គល និងស្នាមញញឹម។ ថ្លែងក្នុងកម្មវិធីរៀបអាពាហ៍ពិពាហ៍មួយ កាលពីថ្ងៃទី២៦ ខែមិថុនា ឆ្នាំ២០២៣ អ្នកឧកញ៉ាបានពោលពាក្យជូនពរដ៏កម្រដល់គូស្វាមីភរិយាថ្មី មានអត្ថន័យយ៉ាងជ្រាលជ្រៅដូច្នេះថា៖ «ពរបីមាត់ត្រូវចងចាំ ទី១ ពីមុនយើងជាមនុស្សម្នាក់ តែពេលនេះយើងមានគ្នាពីរនាក់ ដូច្នេះមនុស្សពីរនាក់អាចគិតខុសគ្នាបន្តិច ប៉ុន្តែយើងត្រូវសួរគ្នារហូត មិនអាចគិតតែខ្លួនយើងម្នាក់ដូចមុនទេ ហើយត្រូវគិតថាអ្វីដែលប្រពន្ធយើងចូលចិត្ត អ្វីដែលប្តីយើងចូលចិត្ត ព្យាយាមគិតឱ្យក្បែរគ្នាបំផុត មិនអាចគិតតែពីអ្វីដែលយើងចូលចិត្តនោះទេ»។ អ្នកឧកញ៉ាបានបន្តទៀតថា៖ «ទី២ ពេលដែលយើងរស់នៅជាមួយគ្នាជាប្តីប្រពន្ធ មិនមែនមានតែពាក្យថា Sweet រហូតទេ ក្នុងនោះក៏មានភាពជូរចត់ ផ្អែមល្ហែម ដូច្នេះពេលខ្លះយើងត្រូវតែអត់ធ្មត់ និងត្រូវតស៊ូក្នុងជីវិតរបស់យើងគ្រប់ពេលវេលា។ ចំណែកឯទី៣ ឪពុកម្តាយមិនចង់បានអ្វីពីកូនទាំងពីរឡើយ គ្រាន់ចង់ឃើញកូនៗមានសុភមង្គល។ សូម្បីព្រះឥន្ទ ព្រះព្រហ្ម ក៏មិនអាចជួយឱ្យកូនៗមានសុភមង្គលដែរ គឺមានតែកូនទាំងពីរជាអ្នកកសាងសុភមង្គលដោយខ្លួនឯង។ ដូច្នេះកូនត្រូវគិតថា សុភមង្គលទាំងអស់ គឺនៅជិតយើង ទាល់តែយើងបង្កើតវា ទើបអាចឃើញសុភមង្គលកើតឡើងបាន»។ គួរជម្រាបផងដែរថា នារាត្រីនោះ អ្នកឧកញ៉ានិងភរិយា ក៏បានឡើងបកស្រាយចម្រៀងមួយបទយ៉ាងផ្អែមល្ហែម មុនពេលពោលពាក្យជូនពរទៅកាន់ កូនកំលោះមានឈ្មោះថា សិទ្ធិគុន វ៉ាន់ដាវីដ (Vandavid Sithikun) និងកូនក្រមុំមានឈ្មោះថា គី ម៉ីលីង (Mei Ling KY) ដែលជាម្ចាស់កម្មវិធី ទាំងអារម្មណ៍រីករាយ និងរំភើបបំផុត៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:23", "date_created": "2023-07-05T04:49:27.053Z", "category": "ភាពជាអ្នកដឹកនាំ", "views": 1935, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អាហារូបករណ៍សម្រាប់ស្រ្តីខ្មែរ ទៅរៀននៅអាមេរិក រ៉ាប់រងការចំណាយនិង ផ្តល់កន្លែងស្នាក់នៅទៀត	https://business-cambodia.com/articles/she-can-global-scholarship-for-cambodian-women	តាមប្រភពពីក្រសួងអប់រំ យុវជន និងកីឡា បានប្រកាសអំពីដំណឹងស្តីពីកម្មវិធីអាហារូបករណ៍ SHE-CAN ដែលជាកម្មវិធីសិក្សាភាពជាអ្នកដឹកនាំ មានមូលដ្ឋាននៅសហរដ្ឋអាមេរិក ជួយដល់និស្សិតស្ដ្រីឆ្នើមកម្ពុជា ឱ្យទទួលបានអាហារូបករណ៍១០០% ដើម្បីបន្តការសិក្សាមហាវិទ្យាល័យ នៅសហរដ្ឋអាមេរិក។ កម្មវិធីអាហារូបករណ៍នេះដែរគឺទទួលបានការគាំទ្រផ្នែកហិរញ្ញវត្ថុនិងការស្នាក់នៅដល់និស្សិតដែលបានជាប់អាហារូបករណ៍រួចហើយ។ ភាគីអាហារូបករណ៍តម្រូវឱ្យអ្នកដាក់ពាក្យស្នើសុំទាំងអស់មានកម្រិតភាសាអង់គ្លេសល្អ ជាស្រ្តីដែលមានអាយុចាប់ពី១៧-២០ឆ្នាំ មកពីគ្រួសារដែលមានចំណូលទាប និងមានទេពកោសល្យឆ្នើមលើភាពជាអ្នកដឹកនាំឬមានបទពិសោធន៍ជាអ្នកដឹកនាំក្នុងសាលារៀនជាដើម។ សម្រាប់ការដាក់ពាក្យស្នើសុំធ្វើឡើងតាមតំណលីង Cambodia Scholar Application 2024 ដែលការទទួលពាក្យនឹងផុតកំណត់នៅថ្ងៃទី១៥ ខែតុលា ឆ្នាំ២០២៣ ខាងមុខនេះ។ ចំពោះព័ត៌មានលម្អិតសូមចូលទៅកាន់គេហទំព័រ SHE-CAN ដើម្បីស្វែងរកនូវព័ត៌មានជុំវិញអាហារូបករណ៍ទាំងមូលឱ្យបានលម្អិតបន្ថែមទៀត ដើម្បីផ្តល់ភាពងាយស្រួលក្នុងការបំពេញពាក្យ។ គួរជម្រាបផងដែរថាអង្គការ SHE CAN គឺជាស្ថាប័នពិភពលោកមួយដែលជួយឱ្យស្រ្តីមានភាពជាអ្នកដឹកនាំមានការអប់រំ ទំនាក់ទំនងមានភាពទូលំទូលាយជាងមុន៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:23", "date_created": "2023-07-05T04:37:00.797Z", "category": "ភាពជាអ្នកដឹកនាំ", "views": 966, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
មកដឹងចំនួនបុរីសរុបនៅស្រុកខ្មែរ ខណៈដែលប៉ុន្មានឆ្នាំចុងក្រោយនេះមានការអភិវឌ្ឍន៍ច្រើនទាំងភ្នំពេញនិងតាមខេត្ដ	https://business-cambodia.com/articles/there-has-been-a-lot-of-development-in-both-phnom-penh-and-the-provinces	បច្ចុប្បន្នគម្រោងបុរីកំពុងរីកសាយភាយពេញជុំវិញទីក្រុងភ្នំពេញ ដែលមានតាំងគម្រោងតូចនិងគម្រោងធំ។ ជាក់ស្ដែងត្រឹមប៉ុន្មានឆ្នាំចុងក្រោយនេះ កម្ពុជាមានគម្រោងបុរីសរុបជាង៥៧៤គម្រោង ទាំងនៅភ្នំពេញនិងតាមខេត្ត។ នេះបើយោងតាមការលើកឡើងរបស់ឯកឧត្តម ឡៅ ទិព្ធសីហា រដ្ឋលេខាធិការក្រសួងរៀបចំដែនដី នគរូបនីយកម្ម និងសំណង់។ ថ្លែងនៅក្នុងកិច្ចពិភាក្សាតុមូល ស្តីពី ស្ថានភាពទីផ្សារអចលនទ្រព្យនៅកម្ពុជា ដែលរៀបចំឡើងដោយ រាជបណ្ឌិត្យសភាកម្ពុជា កាលពីថ្ងៃទី២៣ ខែមិថុនា ឆ្នាំ២០២៣កន្លងទៅបានឲ្យដឹងយ៉ាងដូច្នេះថា “ចំពោះគម្រោងបុរីលំនៅឋាន និងបណ្ដុំលំនៅឋានមានលក្ខណៈជាបុរី មានចំនួន ៥៧៤គម្រោង។ ប្រសិនបើយើងគិតតែលំនៅឋានប្រភេទល្វែងមានចំនួន ៤ម៉ឺនខ្នងក្នុងរយៈពេល៥ខែនេះ” ។ ក្នុងនោះដែរឯកឧត្តមក៏បានបន្តថា “តាមការបាស្មានគឺនៅរាជធានីភ្នំពេញ និងទីប្រជុំជន មានតម្រូវការប្រមាណ ៨០ម៉ឺនខ្នង បើគិតជាមធ្យមមានតម្រូវការលំនៅឋាន ប្រមាណជាង ៥ម៉ឺនលំនៅឋានក្នុង១ឆ្នាំ”។ គួរជម្រាបផងដែរថា ពាក់ព័ន្ធជាមួយនឹងការងារផ្ដល់លិខិតអនុញ្ញាសាងសង់ ក្នុងក្របខណ្ឌទូទាំងប្រទេស ក្នុងរយៈពេល៥ខែ ក្រសួងរៀបចំដែនដី នគរូបនីយកម្ម និងសំណង់ បានផ្ដល់លិខិតអនុញ្ញាតឲ្យសាងសង់ចំនួន ១ ៤៦៣គម្រោង មានផ្ទៃក្រឡាជាង៥លានម៉ែត្រការ៉េ ហើយមានទុនវិនិយោគ ជាង ២ ២៧០លានដុល្លារ បើប្រៀបធៀបនឹងរយៈពេល៥ខែ ឆ្នាំ២០២២ កើនឡើង១៣៨.៥២ភាគរយ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:23", "date_created": "2023-07-05T04:05:27.798Z", "category": "អចលនទ្រព្យ", "views": 1682, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.